Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
e3f98fc4-f862-42f2-826e-921df8cf16d5	វីវរហើយ! កូវីដឆ្លងដល់កម្មកររោងចក្រ១ ក្នុងឃុំពត់សរ ស្រុកបាទី…	កាលពីម្សិលមិញ គឺថ្ងៃទី២៧ ខែមេសា ឆ្នាំ២០២១ រដ្ឋបាលស្រុកបាទី បានសេចក្តីជូនដំណឹងថា អ្នកធ្វើការនៅក្នុងរោងចក្រភីវី អ៊ិនដ្រាសស្ទ្រី(ខេមបូឌា) ឯ.ក នៅក្នុងភូមិឃ្លាំងសម្បត្តិ ឃុំពត់សរ ស្រុកបាទី ខេត្តតាកែវ បានរកឃើញអ្នកឆ្លងជំងឺកូវីដ-១៩ ចំនួន៣នាក់។ អ្នកធ្វើការក្នុងរោងចក្រខាងលើ ដែលឆ្លងជំងឺកូវីដ ទី១-ឈ្មោះវុធ សុខេន ភេទស្រី អាយុ៣០ឆ្នាំ មានលំនៅក្នុងភូមិឃ្លាំងសម្បត្តិ ឃុំពត់សរ ស្រុកបាទី ខេត្តតាកែវ ធ្វើការនៅក្នុងរោងចក្រភីវី អ៊ិនដ្រាសស្ទ្រី(ខេមបូឌា) ឯ.ក ។ ទី២-ឈ្មោះHuang Hu ភេទប្រុស អាយុ៤៨ឆ្នាំ ជាជនជាតិចិន ស្នាក់នៅក្នុងរោងចក្រភីវី អ៊ិនដ្រាសស្ទ្រី(ខេមបូឌា) ឯ.ក នៅក្នុងភូមិឃ្លាំងសម្បត្តិ ឃុំពត់សរ ស្រុកបាទី ខេត្តតាកែវ ។ ទី៣-ឈ្មោះWang Guo Qin ភេទស្រី ជាជនជាតិចិន អាយុ៤៦ឆ្នាំ ស្នាក់នៅក្នុងរោងចក្រភីវី អ៊ិនដ្រាសស្ទ្រី(ខេមបូឌា) ឯ.ក នៅក្នុងភូមិឃ្លាំងសម្បត្តិ ឃុំពត់សរ ស្រុកបាទី ខេត្តតាកែវ ។ សូមបញ្ជាក់ថា នៅថ្ងៃទី២៧ ខែមេសា ឆ្នាំ២០២១ ដដែលក្រុមគ្រូពេទ្យបានចុះទៅយកសំណាក កម្មកររោងចក្រ វីភី (peevi industries cambodia co.,ltd) ដើម្បីពិនិត្យរកជំងឺកូវីដ-១៩៕	2021-04-28T16:49:51+07:00	kbnnews.com	https://kbn.news/archives/219239
ccefcbfa-68db-424b-a99a-9a6db52f6e1e	ឃាត់ខ្លួនមេខ្យល់ និងជនបរទេសឆ្លងដែនខុសច្បាប់ ជាង១០០នាក់ នៅក្រុងបាវិត	ខេត្តស្វាយរៀង៖ សមត្ថកិច្ចបានបង្រ្កាបលើមេខ្យល់នាំជនជាតិវៀតណាម និងជនជាតិចិនស្រីប្រុស ប្រហែល១៣០នាក់ ចេញពីប្រទេសវៀតណាម ឆ្លងដែនចូលមកកម្ពុជា ដោយខុសច្បាប់តាមច្រកទ្វាព្រំដែនអន្តរជាតិបាវិត។ ប្រភពព័ត៌មានពីសមត្ថកិច្ច បានឲ្យដឹងថា មេខ្យល់ជាជនជាតិចិន ចំនួន១១នាក់បានលួចនាំជនជាតិវៀតណាម និងជនជាតិចិន១១២នាក់ ចេញពីប្រទេសវៀតណាម ឆ្លងដែនដោយខុសច្បាប់ ចូលមកក្នុងក្រុងបាវិត។ ជនបរទេសទាំងនោះ ត្រូវបានគេនាំឲ្យមកស្នាក់នៅក្នុងសណ្ឋាគារ «ផ្ទះល្វែងសណ្ឋាគារបួនរដូវ» ស្ថិតក្នុងភូមិបាវិតកណ្តាល សង្កាត់បាវិត ក្រុងបាវិតខេត្តស្វាយរៀង មានម្ចាស់ជនជាតិចិន ។ ប្រភពព័ត៌មានដដែល បានបន្តថា ប្រតិបត្ដិការនេះ បានធ្វើឡើង ក្រោយពេលសមត្ថកិច្ចកងរាជអាវុធហត្ថខេត្តស្វាយរៀង និងកងរាជអាវុធហត្ថក្រុងបាវិត ចេញល្បាត ប្រទះឃើញជនជាតិវៀតណាម និងជនជាតិចិនស្រីប្រុស ប្រមាណជាង១០០នាក់ កំពុងចុះពីលើម៉ូតូ ដើរចូលទៅក្នុងសណ្ឋាគារ «ផ្ទះសំណាក់សណ្ឋាគារបួនរដូវ»។ ដោយមានការសង័្សយ ទើបនៅវេលាម៉ោង២រំលងអធ្រាត្រ ថ្ងៃទី២៧ ខែមេសា ឆ្នាំ២០២១ សមត្ថកិច្ចចម្រុះបានចេញបង្រ្កាប និងឃាត់ខ្លួនជនសង័្សយចំនួន១១នាក់ ជាជនជាតិចិន។ បន្ទាប់មក សមត្ថកិច្ចបាននាំពួកគេទៅសាកសួរ និងឆែកឆេរសណ្ឋាគារខាងលើ រកឃើញជនជាតិវៀតណាម និងជនជាតិចិនស្រី ប្រុស១១២នាក់ផ្សេងទៀត ដែលទើបនឹងឆ្លងដែនចេញពីប្រទេសវៀតណាម ដោយខុសច្បាប់ចូលមកក្រុងបាវិត ខេត្តស្វាយរៀង ប្រទេសកម្ពុជា។ ប្រភពព័ត៌មានដដែល បានបន្ដថា ជនបរទេសទាំងនោះ ត្រូវបានសមត្ថកិច្ចជំនាញយកសំណាក ទៅធ្វើតេស្ដស្វែងរកកូវីដ-១៩ និងដាក់ពួកគេទាំងអស់ឲ្យធ្វើចត្តាឡីស័ក រយៈពេល ១៤ថ្ងៃ នៅក្នុងសណ្ឋាគារ «ផ្ទះសំណាក់សណ្ឋាគារបួនរដូវ»។ ដោយឡែកប្រភពព័ត៌មានផ្សេងទៀត បានឲ្យដឹងថា ជនជាតិវៀតណាម និងជនជាតិចិនខាងលើនេះ ជាបុគ្គលិកកាស៊ីណូមួយ នៅក្នុងក្រុងបាវិត។ ពួកគេមួយចំនួនមានសៀវភៅការងារ មិនទាន់ហួសសុពលភាពនៅឡើយ។ នេះមានន័យថា ជនជាតិវៀតណាមទាំងនេះធ្វើការ នៅកាស៊ីណូ ខណៈរាជរដ្ឋាភិបាលបិទកាស៊ីណូ ទើបជនជាតិវៀតណាមទាំងនោះបានត្រឡប់ទៅប្រទេសវៀតណាមវិញ។ លុះពេលឮរាជរដ្ឋាភិបាលប្រកាសបើកតំបន់ទេសចរណ៍ឲ្យដំណើការឡើងវិញ នៅទូទាំងប្រទេស ទើបជនជាតិវៀតណាម និងចិនបានលួចឆ្លងដែន ចេញពីប្រទេសវៀតណាម ដោយខុសច្បាប់ ចូលមកក្នុងក្រុងបាវិត ដើម្បីចូលធ្វើការ នៅក្នុងកាស៊ីណូវិញ។ ប៉ុន្តែខណៈពួកគេចូលមកស្នាក់នៅក្នុងសណ្ឋាគារ ផ្ទះល្វែងសណ្ឌាគារបួនរដូវ ក៏ត្រូវកងរាជអាវុធហត្ថ ឃាត់សួរនាំ។ ប្រភពព័ត៌មានដដែល បានបន្ដថា ដោយសារម្ចាស់សណ្ឋាគារជាជនជាតិចិន ចំនួន១១នាក់ បានចេញមករារាំង ទើបមានការចាប់ខ្លួនបញ្ជូនទៅកាន់ទីបញ្ជាការដ្ឋានកងរាជអាវុធហត្ថខេត្តស្វាយរៀង ដើម្បីសាកសួរតាមនីតិវិធី។ ជនបរទេសទាំងនោះ ត្រូវបានមន្រ្ដីជំនាញចុះទៅយកសំណាក នៅថ្ងៃទី២៨ ខែមេសា ២០២១ ហើយបានបញ្ជូនទៅធ្វើចត្តាឡីស័ក នៅផ្ទះសំណាក់គ្រូបង្រៀន រយៈ១៤ថ្ងៃ ដើម្បីតាមដាន និងទប់ស្កាត់ការឆ្លងកូវីដ-១៩ ឆ្លងចូលសហគមន៍។ ទោះជាយ៉ាងណាពាក់ព័ន្ធនឹងករណីនេះ KBN កាលពីរសៀល ថ្ងៃទី២៨ ខែមេសា មិនអាចទាក់ទងសុំការបំភ្លឺពីសមត្ថកិច្ចបន្ថែមទៀតបានទេ៕	2021-04-28T16:46:14+07:00	kbnnews.com	https://kbn.news/archives/219246
8594ddcd-4bee-4a9f-8b8c-8fda6e76be39	ពណ៌គ្រប់គ្រងកូវីដ១៩ !	ក្នុងចំណោមពណ៌៣ប្រភេទ, កូវីដ១៩ ខ្លាចបំផុតពណ៌ក្រហម ។ ពណ៌ក្រហម ជាតំបន់ដែលរាជរដ្ឋាភិបាលកម្ពុជា យកចិត្តទុកដាក់ខ្លាំងជាង ដោយត្រូវប្រើវ៉ាក់សាំង ចាក់ស្រោចដោយប្រើប្រាស់ពេទ្យកងទ័ព ។ នេះជាយុទ្ធសាស្ត្រដ៏ស្រស់បំព្រង ក្លៀវក្លា ឆ្លាតវៃ មួយក្នុងលោក…។	2021-04-28T16:29:00+07:00	dap-news.com	https://dap-news.com/national/2021/04/28/140755/
d1050732-48e5-4915-a09e-d7d6561a9304	អ្នកជំងឺកូវីដ១៩ ព្យាបាលនៅកោះពេជ្រ ជាសះស្បើយ ៨៣៤នាក់	ភ្នំពេញ៖ លោកស្រី ពេជ ចន្ទមុន្នី អនុប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្ត យុវជនសម្តេចតេជោ បានថ្លែងថា អ្នកជំងឺដែលកំពុងព្យាបាល នៅមណ្ឌលព្យាបាលកូវីដ១៩ ក្នុងមជ្ឈមណ្ឌលកោះពេជ្រចំនួន ៨៣៤នាក់ បានជាសះស្បេីយនិងត្រូវធ្វេីចត្តាឡីស័ក បន្តនៅផ្ទះចំនួន ១៤ថ្ងៃបន្តទៀត។ ជាមួយគ្នាលោកស្រី បានអបអរដល់អ្នកដែលបានជាសះស្បេីយ និងជូនពរដល់អ្នកដែលនៅបន្ត ការព្យាបាលឲ្យឆាប់ជា នឹងអាចត្រលប់ទៅផ្ទះវិញ។ លោកស្រីក៏ផ្តាំផ្ញេីរដល់អ្នក ដែលបានជាសះស្បេីយហេីយ ត្រលប់ទៅផ្ទះវិញត្រូវបន្តធ្វេីចត្តាឡីស័កនៅផ្ទះបន្ត និងបន្តអនុវត្តន៍នូវដំបូន្មានរបស់គ្រូពេទ្យ និងត្រូវត្រលប់មកយក សំណាកវិញនៅថ្ងៃទី១៣ ៕	2021-04-28T15:57:00+07:00	dap-news.com	https://dap-news.com/national/2021/04/28/140738/
7ea15b87-4117-4986-b246-9c6f26aa99a6	រកឃើញឧត្ដមសេនីយ៍ត្រី និងនាយចំណង់ បម្រើការងារនៅកងទ័ពជើងគោក ឆ្លងកូវីដ១៩	បើតាមឧត្ដមសេនីយ៍ទោ ម៉ៅ ផល្លា បានបញ្ជាក់ថា នាយទាហានដែលឆ្លងកូវីដ១៩ទាំង ២នាក់នោះរួមមាន៖ ១.ឈ្មោះ សេង សុភារុណ ភេទប្រុស អាយុ៣៤ឆ្នាំ អត្តសញ្ញាណបណ្ណលេខ 011055827 មានលេខទូរស័ព្ទ 088 213 3666 មានឋានន្តរស័ក្តជា ឧត្តមសេនីយ៍ត្រី បម្រើការងារនៅ ការិយាល័យហ្វឹកហ្វឺន នៃបញ្ជាការដ្ឋានកងទ័ពជើងគោក អស័យដ្ឋានបច្ចុប្បន្នផ្ទះលេខ ១០០០ ផ្លូវជាតិលេខ៥ ភូមិមិត្តភាព សង្កាត់ឬស្សីកែវ ខណ្ឌឬស្សីកែវ រាជធានីភ្នំពេញ បានធ្វើតេស្តរកកូវីដ១៩ នៅថ្ងៃទី២៥ ខែមេសា ឆ្នាំ២០២១ (ដោយសារសង្ស័យ) នៅ វិទ្យាល័យបាក់ទូក ។ ២.ឈ្មោះ រិទ្ធិ សុធារ៉ា ភេទប្រុស អាយុ២៧ អត្តសញ្ញាណបណ្ណលេខ 010802888 លេខទូរស័ព្ទ 018 989 6929/071 744 4493 មានឋានន្តរស័ក្តជា នាយចំណង់ បម្រើការងារជា ជំនួយការ ការិយាល័យបំភាន់អក្ខរ បញ្ជាការដ្ឋានកងទ័ពជើងគោក អស័យដ្ឋានបច្ចុប្បន្នផ្ទះលេខ ៧៥ ផ្លូវលេខ១៤ស្ទួន ភូមិ២៣ សង្កាត់បឹងកក់ទី២ ខណ្ឌទួលគោក រាជធានីភ្នំពេញ បានធ្វើតេស្តរកកូវីដ១៩ នៅថ្ងៃទី២៥ ខែមេសា ឆ្នាំ២០២១ (ដោយសារតែបងប្រុសបង្កើតឈ្មោះ រិទ្ធិ សុធារ៉ាត់ វិជ្ជមាន) នៅវិទ្យាល័យបាក់ទូក ៕	2021-04-28T15:52:00+07:00	dap-news.com	https://dap-news.com/national/2021/04/28/140734/
a96e15ff-e607-4f13-8c2e-666126fc0a65	ញ៉ាំយ៉ាអ៊ួ ថែមពីលើរបបអាហារប្រចាំថ្ងៃ ជួយបង្ការពីហានិភ័យមហារីក	ការញ៉ាំយ៉ាអ៊ួ(ទឹកដោះគោជូរ) បន្ថែមពីលើរបបអាហារជាប្រចាំថ្ងៃ អាចជួយការពាររាងកាយពីហានិភ័យជំងឺមហារីកសួតបាន ព្រោះវាមានសារធាតុផ្សំល្អៗច្រើន។ ការសិក្សាបានរកឃើញថា អ្នកដែលបានញ៉ាំយ៉ាអ៊ួជាប្រចាំ បានបន្ថយកម្រិតហានិភ័យនៃជំងឺខាងលើនេះ បានរហូតដល់២០% បើប្រៀបទៅនឹងអ្នកមិនបានញ៉ាំយ៉ាអ៊ួសោះ។ បន្ថែមពីនោះ លទ្ធផលសិក្សា ក៏បានរកឃើញដែរថា ករណីមានរបបអាហារញ៉ាំដែលមានសំបូរជាតិ Fiber (ជាតិសរសៃ) រួចបូកបន្ថែមនឹងការញ៉ាំយ៉ាអួ នឹងជួយជម្រុញការបង្ការហានិភ័យជំងឺមហារីកសួតរហូតដល់ទៅ៣០%។ ចំពោះលទ្ធផលវិជ្ជមានបែបនេះ ដោយផ្អែកតាមការស្រាវជ្រាវមុនៗ ក៏បានបង្ហាញលទ្ធផលល្អៗដូចទៅនឹងការស្រាវជ្រាវខាងលើដែរ ដោយក្នុងនោះយ៉ាអ៊ួ មានជាតិ Probiotics ដែលអាចជួយកម្ចាត់ជាតិខ្លាញ់អាក្រក់ក្នុងរាងកាយបាន និង មានពពួកបាក់តេរីល្អ ជាធាតុសំខាន់ប្រឆាំងដំណើរហើមរលាក និងប្រឆាំងទៅនឹងហានិភ័យមហារីកពោះវៀនផងដែរ។ លទ្ធផលស្រាវជ្រាវខាងលើ បានធ្វើឡើងដោយ សាកលវិទ្យាល័យវេជ្ជសាស្រ្ត Vanderbilt របស់សហរដ្ឋអាមេរិក ដោយសិក្សាទៅលើគុណប្រយោជន៍នៃយ៉ាអ៊ួ ជាមួយរបបអាហារ៕ ចុចអាន៖ ចុចអាន៖	2021-04-28T15:47:00+07:00	kampucheathmey.com	https://www.kampucheathmey.com/health/109993
0a2302a9-0ee6-4e60-bc7b-8300d3775193	ចាប់ផ្ដើមវាយលុកលើព្រះសង្ឃ! គណៈសង្ឃនាយកប្រកាសរកឃើញព្រះសង្ឃឆ្លងកូវីដ-១៩	រាជធានីភ្នំពេញ៖ ក្រោយពេលជំងឺកូវីដ-១៩រាតត្បាត នៅក្នុងប្រទេសកម្ពុជា ដោយមានអ្នកឆ្លងជាង១០ ០០០នាក់ និងស្លាប់ជាង៨០នាក់នោះមក នៅពេលនេះ គណៈសង្ឃនាយក នៃព្រះរាជាណាចក្រកម្ពុជា បានប្រកាសថា មន្រ្ដីជំនាញសុខាភិបាលបានរកឃើញព្រះសង្ឃ១អង្គឆ្លងជំងឺកូវីដ-១៩ ហើយព្រះអង្គកំពុងសម្រាកព្យាបាលព្រះរោគនេះ នៅមន្ទីរពេទ្យបង្អែកខេត្តកែប។ គណៈសង្ឃនាយក នៃព្រះរាជាណាចក្រកម្ពុជា បានចេញសេចក្ដីប្រកាស នៅថ្ងៃទី២៨ ខែមេសា ឆ្នាំ២០២១ ថា ព្រះសង្ឃ១អង្គដែលឆ្លងជំងឺកូវីដ-១៩នោះ មានព្រះនាម ប៊ូ ផាត (ភិក្ខុ) គង់នៅវត្តស្ទឹងហាវ ខេត្តព្រះសីហនុ។ នៅក្នុងសេចក្ដីប្រកាសដដែលនោះ គណៈសង្ឃនាយក បានណែនាំដល់ព្រះមេគណរាជធានី-ខេត្ត ត្រូវណែនាំបន្ថែមដល់ព្រះអនុគណ ខណ្ឌ-ស្រុក និងព្រះចៅអធិការគ្រប់វត្ត នៅទូទាំងព្រះរាជាណាចក្រកម្ពុជា បង្កើនការប្រុងប្រយ័ត្នខ្ពស់ និងចូលរួមថែរក្សាសុខភាពទាំងអស់អង្គ ដោយពាក់ម៉ាស ការពាររៀបចំឱ្យមានជាកន្លែងពិនិត្យសុខភាព មុនពេលចូលក្នុងទីធ្លាវត្តអារាម ព្រះវិហារ ឬសាលាឆាន់។ ក្រៅពីនេះ នៅតាមវត្ដអារាមត្រូវមានឧបករណ៍វាស់កម្ដៅសាប៊ូ និងជែលសម្លាប់មេរោគ ឬទឹកអាកុល សម្រាប់លាងសម្អាតដៃជាប្រចាំ ហើយដាច់ខាតត្រូវតែពាក់ម៉ាស់ ឬប្រើប្រាស់សម្ភារខ្ទប់មាត់ ខណៈក្អក ឬកណ្ដាស់ និងត្រូវរក្សាគម្លាតសុវត្ថិភាពពីមួយអង្គទៅមួយអង្គទៀត ដូចជា គង់ ឬអង្គុយ និងឈររង់ចាំ ឬជជែកគ្នា ត្រូវរក្សាគម្លាតពីគ្នាយ៉ាងតិច១ម៉ែត្រកន្លះ។ គណៈសង្ឃនាយក បានក្រើនរម្លឹកទៀតថា បើមានករណីនិមន្តចូលរួមពិធីបុណ្យសព ព្រះសង្ឃត្រូវតែមានការបញ្ជាក់ពីក្រុមគ្រួសារសព ឬសំបុត្រពេទ្យ ចៀសវាងបុណ្យសពរបស់អ្នកជំងឺកូវីដ-១៩។ លើកលែងតែមន្ត្រីជំនាញសុខាភិបាលបានអនុវត្តជាភារកិច្ចរបស់មន្រ្ដីជំនាញចប់សព្វគ្រប់ហើយ ទើបអនុញ្ញាតឲ្យគ្រួសារសព ធ្វើបុណ្យតាមប្រពៃណីព្រះពុទ្ធសាសនា។ ក្នុងករណីមានរោគសញ្ញា ដូចជា ឡើងកម្ដៅផ្តាសាយ ក្អក ហៀរសំបោរ ឈឺបំពង់ក ថប់ដង្ហើមឬរោគសញ្ញាសង័្សយណាមួយ ត្រូវនិមន្តទៅកាន់មន្ទីរពេទ្យរដ្ឋ ដែលនៅជិតបំផុត ដើម្បីទទួលការពិនិត្យរកមេរោគកូវីដ-១៩៕	2021-04-28T15:20:39+07:00	kbnnews.com	https://kbn.news/archives/219227
eb3bb3c1-2cc7-4494-b854-c93b198229d2	ពេលអ្នកមានជំងឺស្ទះពោះវៀន តើអ្នកនឹងជួបផលលំបាកអ្វីខ្លះ?	ជំងឺស្ទះពោះវៀន កើតមានពី ១០% ទៅ ២០% នៃអាការៈឈឺពោះចំពោះមនុស្សធំ និងជាមូលហេតុទីពីរ នៃការចូលព្យាបាលដោយវះកាត់ បន្ទាប់ពីជំងឺរលាកខ្នែងពោះវៀន។ ក) អ្វីទៅជាជំងឺស្ទះពោះវៀន? ជំងឺស្ទះពោះវៀន ជាភាពរអាក់រអួលនៃចលនាពោះវៀនដែលបង្កការរារាំង ដល់ដំណើរការធម្មតានៃការបញ្ចេញលាមក និងផោម។ ការស្ទះនេះអាចកើតមាននៅពោះវៀនតូច ឬនៅពោះវៀនធំ។ ១. ជំងឺស្ទះពោះវៀនដោយមុខងារមិនប្រក្រតី: បញ្ហា Iléus paralytique បង្កជាជំងឺស្ទះពោះវៀន ដែលមានប្រភពមកពីភាពមិនប្រក្រតីលើមុខងារដែលរារាំងដល់ដំណើរបញ្ចេញធម្មតារបស់ពោះវៀន។ សភាពជំងឺនេះអាចកើតមានឡើងក្រោយការប្រើប្រាស់ថ្នាំទប់រាគ ក្រោយការវះកាត់ពោះវៀន ជំងឺរលាកខ្នែងពោះវៀន រលាកស្រោមពោះវៀន រលាកលំពែង ឬជំងឺពីកំណើត (Hirschsprung)។ ២. ជំងឺស្ទះពោះវៀនក្រោយវះកាត់: វាជាប្រភេទជំងឺស្ទះដោយមូលហេតុមេកានិក។ សភាពជំងឺនេះកើតមានក្រោយការវះកាត់ក្នុងពោះ អាចចន្លោះរាប់ថ្ងៃ ខែ ឬរាប់ឆ្នាំ ដែលបណ្តាលមកពីការស្អិតនៃពោះវៀន។ ខ) មូលហេតុ៖ ជំងឺនេះអាចបណ្តាលមកពីការបាត់ចលនាកន្ត្រាក់នៃសាច់ដុំពោះវៀន ដែលជារឿយៗមានប្រភពមកពីៈ – បញ្ហាប្រព័ន្ធប្រសាទ – ការរលាក ឬការក្លាយរោគ – ការឈឺចាប់ ឬក្រោយការវះកាត់ – ការរមួលនៃផ្នែកណាមួយនៃពោះវៀន ឬក៏មកពីការរាំងស្ទះក្នុងប្រហោងពោះវៀនដោយសារដុំសាច់ – ដុំលាមក ឬមកពីកៀបសង្កត់ពីក្រៅប្រហោងពោះវៀន។ មូលហេតុដែលជួបប្រទះញឹកញាប់គឺបណ្តាលមកពីៈ – ជំងឺក្លនលូន (Hernie) – ដុំសាច់ (Tumeur) – ស្អិតពោះវៀនក្រោយវះកាត់ (Adhérence intestinale) គ) រោគសញ្ញា៖ បណ្តុំរោគសញ្ញាសំខាន់ៗ នៃជំងឺស្ទះពោះវៀនស្រួចស្រាវមានៈ – ឈឺពោះ – ប៉ោងពោះ – ទល់ផោម និងលាមក – ក្អួត ឃ) ការធ្វើរោគវិនិច្ឆ័យ៖ រោគវិនិច្ឆ័យគឺត្រូវបានធ្វើឡើងតាមរយៈ – ការពិនិត្យគ្លីនិកៈ ការស្ទាបពោះ និងលូករន្ធគូថ – ការថតកាំរស្មីអ៊ិច (ASP) និងការថតស្កែន (Scanner) ដើម្បីបញ្ជាក់ពីទីតាំង និងប្រភេទនៃមូលហេតុស្ទះ – ការពិនិត្យឈាម ង) ការព្យាបាល៖ ការកំណត់ការព្យាបាលជំងឺស្ទះពោះវៀន ត្រូវពឹងផ្អែកទៅលើៈ – មូលហេតុស្ទះ (Origine) – ទីតាំងស្ទះ (Localisation) – សភាពធ្ងន់ធ្ងរនៃជំងឺ (Gravité) ជំងឺស្ទះពោះវៀនដោយការរមួល ទាមទាការព្យាបាលជាបន្ទាន់ដើម្បីដកយកមូលហេតុរមួលចេញ។ ក្នុងករណីជំងឺស្ទះដោយការសង្កត់ពីក្រៅ ឬការរាំងស្ទះខាងក្នុងប្រហោងពោះវៀន ការព្យាបាលអាចប្រព្រឹត្តទៅដោយ ការវះកាត់ ការប្រើថ្នាំ ឬដោយការធ្វើ Lavement តាមការពិភាក្សាពហុឯកទេសចម្រុះ និងសម្រេចរបស់ក្រុមគ្រូពេទ្យជំនាញអំពីវិធីសាស្ត្រព្យាបាល។ ច) ផលវិបាក៖ ជំងឺស្ទះពោះវៀនតម្រូវឲ្យសម្រាកក្នុងមន្ទីរពេទ្យជាបន្ទាន់ ហើយជំងឺនេះទាមទារការព្យាបាលទៅតាមមូលហេតុ ដោយការប្រើថ្នាំ, ដោយការឆ្លុះអង់ដូស្កូប ឬដោយការវះកាត់។ ប្រសិនបើព្យាបាលមិនបានត្រឹមត្រូវ និងយឺតយ៉ាវ ជំងឺនេះបណ្តាលអោយមានផលវិបាកធ្ងន់ធ្ងរដូចជា វិបត្តិមេតាបូលីកធ្ងន់ធ្ងរ (វិបត្តិកង្វះជាតិទឹក, វិបត្តិបេះដូង, ចុះខ្សោយតម្រងនោមជាដើម) ការធ្លាយពោះវៀនបង្កជាការក្លាយរោគក្នុងស្រោមពោះ ដោយមេរោគក្នុង ពោះវៀនដែលរមួលរយៈពេលយូរ ឬសភាពជំងឺស្ហុក (état de choc)។ «បើបងប្អូនដែលមានជំងឺស្ទះពោះវៀននេះ ឬមានអាការៈសង្ស័យដូចបានជម្រាបជូនខាងលើ សូមមកជួបពិគ្រោះជាមួយក្រុមគ្រូពេទ្យជំនាញនៅមន្ទីរពេទ្យកាល់ម៉ែតឲ្យឆាប់រហ័ស ដើម្បីទទួលបានការព្យាបាលទាន់ពេលវេលា ព្រោះជំងឺស្ទះពោះវៀនដែលមិនបានទទួលការព្យាបាលបន្ទាន់អាចបង្កគ្រោះថ្នាក់ដល់អាយុជីវិត»៕	2021-04-28T15:19:00+07:00	kampucheathmey.com	https://www.kampucheathmey.com/health/109952
2e2ac2e5-b2c9-471e-ad7b-c494ff16aa60	អ្នកជំងឺកូវីដ១៩ នៅមណ្ឌលព្យាបាលកោះពេជ្រ ៨៣៤នាក់ ជាសះស្បើយ, លោកស្រី ពេជ ចន្ទមុន្នី ណែនាំឲ្យបន្តធ្វើចត្តាឡីស័កនៅផ្ទះ១៤ថ្ងៃ ឲ្យបានត្រឹមត្រូវ	លោកស្រី ពេជ ចន្ទមុន្នី អនុប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ និងជាប្រធានក្រុមដឹកនាំ គ្រូពេទ្យសម្តេចតេជោ ប្រឆាំងកូវីដ១៩ នៅយប់ថ្ងៃទី២៧ ខែមេសា ឆ្នាំ២០២១ បានសរសេរលើក Facebook ផ្លូវការរបស់លោកស្រី អំពីករណីព្យាបាលជាសះស្បើយ អ្នកជំងឺកូវីដ១៩ ចំនួន៨៣៤នាក់ នៅមណ្ឌលព្យាបាលកោះពេជ្រ។ ជាមួយនឹងការជាសះស្បើយអ្នកជំងឺកូវីដ១៩ ទាំង៨៣៤នាក់នេះ លោកស្រីបានណែនាំឲ្យអ្នកជំងឺទាំងអស់ ត្រូវធ្វើចត្តាឡីស័កបន្តនៅផ្ទះចំនួន១៤ថ្ងៃបន្តទៀត និងត្រូវធ្វើតេស្តម្តងទៀត នៅថ្ងៃទី១៣ នៃការធ្វើចត្តាឡីស័ក។ លោកស្រី ពេជ ចន្ទមុន្នី បានណែនាំយ៉ាងដូច្នេះថា ។ ជាមួយគ្នានេះ លោកស្រីបានថ្លែងអំណរគុណ ដល់ក្រុមគ្រូពេទ្យស្ម័គ្រចិត្ត សម្តេចតេជោប្រឆាំង Covid 19 និងក្រុមសេវាជួរមុខទាំងអស់ ដែលបានយកចិត្តទុកដាក់ ថែទាំព្យាបាលអ្នកជំងឺទាំងអស់ ដោយយកចិត្តទុកដាក់ ព្រមទាំងក្រុមកងកំលាំង ដែលបានខិតខំប្រឹងប្រែងការពាររៀបចំ និងសំរួលសណ្តាប់ធ្នាប់ នៅមណ្ឌលព្យាបាលកោះពេជ្រ។ លោកស្រីក៏បានជូនពរដល់បងប្អូន ដែលនៅបន្តការព្យាបាលជំងឺកូវីដ១៩ទាំងអស់ ឆាប់ជាសះស្បើយ នឹងអាចត្រឡប់ទៅផ្ទះវិញ ក្នុងពេលឆាប់ៗ៕	2021-04-28T15:09:00+07:00	freshnewsasia.com	https://m.freshnewsasia.com/index.php/en/localnews/195590-2021-04-28-01-09-46.html
153001dc-1607-4462-9d35-8b82b2786f74	បិទ២ភូមិទៀតហើយ នៅស្រុកស្វាយអន្ទរ ក្រោយរកឃើញអ្នកឆ្លងជំងឺកូវីដ៦នាក់	នៅថ្ងៃនេះ រដ្ឋបាលខេត្តព្រៃវែង បានចេញសេចក្តីជូនដំណឹងសម្រេចផ្អាកការចេញចូលក្នុងភូមិត្រពាំងធំ និងភូមិឆ្អឹងពស់ ឃុំពានរោង ស្រុកស្វាយអន្ទរ ខេត្តព្រៃវែង ចាប់ពីម៉ោង០០ថ្ងៃទី២៩ខែមេសានេះ ដោយសារមានអ្នកឆ្លងជំងឺកូវីដ-១៩ ចំនួន ៦នាក់។	2021-04-28T14:53:19+07:00	kbnnews.com	https://kbn.news/archives/219235
93057e80-d922-4989-aa1d-29506045f27c	ក្រុងប៉ោយប៉ែត រកឃើញអ្នកឆ្លងកូវីដ-១៩ ចំនួន១៦៩នាក់ ភាគច្រើនជនបរទេស	ខេត្តបន្ទាយមានជ័យ៖ មន្រ្ដីជំនាញសុខាភិបាល កាលពីថ្ងៃទី២៧ ខែមេសា ឆ្នាំ២០២១ បានរកឃើញអ្នកឆ្លងកូវីដ-១៩ សរុប១៦៩នាក់ ហើយក្នុងនោះមានជនជាតិបរទេស ចំនួន១២៣នាក់។ លោកវេជ្ជបណ្ឌិត រឿន សុធី អនុប្រធានមន្ទីរសុខាភិបាលខេត្តបន្ទាយមានជ័យ កាលពីល្ងាច ថ្ងៃទី២៧ ខែមេសា ឆ្នាំ២០២១ បានឲ្យដឹងថា មន្រ្ដីសុខាភិបាលបានរកឃើញករណីឆ្លងកូវីដ-១៩ លើជនជាតិឥណ្ឌូនេស៊ីម្នាក់ ឈ្មោះ ចនហាន់ ស៊ូហាន់តូ ភេទប្រុស អាយុ៣៤ឆ្នាំ រស់នៅផ្ទះជួលបុរីដួងច័ន្ទ ស្ថិតក្នុងភូមិសាមគ្គីមានជ័យ សង្កាត់-ក្រុងប៉ោយប៉ែត កាលពីថ្ងៃទី២២ ខែមេសា ឆ្នាំ២០២១។ ក្រោយមានករណីបែបនេះ អាជ្ញាធរខេត្តបានអនុវត្ដតាមការណែនាំពីក្រសួងសុខាភិបាល បានម្រេចបិទខ្ទប់ការចេញ-ចូល នៅចំណុចក្រហម ចំនួន៤ទីតាំង ក្នុងភូមិសាស្ត្រសង្កាត់ប៉ោយប៉ែត។ លោកវេជ្ជបណ្ឌិត បានបញ្ជាក់ថា គិតត្រឹម ថ្ងៃទី២៧ ខែមេសា ឆ្នាំ២០២១ មន្ត្រីជំនាញបានយកសំណាកអ្នកពាក់ព័ន្ធ ដោយផ្ទាល់ និងប្រយោល សរុប ១ ៣៨៧នាក់ (ស្រី៣៦០នាក់) ហើយក្នុងចំណោមមនុស្សទាំងនោះ មានជនជាតិខ្មែរ ចំនួន៥៤៤នាក់ (ស្រី២៥៣នាក់)។ ក្រោយពេលយកសំណាករបស់មនុស្សពាក់ព័ន្ធមកធ្វើតេស្តរកមេរោគកូវីដ-១៩នោះមក ក្រសួងសុខាភិបាលកម្ពុជា បានប្រកាសលទ្ធផលជាផ្លូវការថា រកឃើញអ្នកវិជ្ជមានកូវីដ-១៩ សរុប ១៦៩នាក់ (ស្រី៤៨នាក់) ហើយក្នុងនោះមានជនជាតិឥណ្ឌូនេស៊ី ចំនួន១២០នាក់ ជនជាតិចិនចំនួន៣នាក់ និងខ្មែរ ចំនួន៤៦នាក់។ ក្រោយពេលរកឃើញវិជ្ជមាននោះមក អ្នកឆ្លងកូវីដ-១៩ទាំងនោះ ត្រូវបានមន្រ្ដីជំនាញនាំទៅដាក់ឲ្យសម្រាកព្យាបាល នៅក្នុងមន្ទីរសុខាភិបាលខេត្តបន្ទាយមានជ័យ៕	2021-04-28T14:12:24+07:00	kbnnews.com	https://kbn.news/archives/219172
2a13dd1a-e8f7-4031-88c6-c7813527ea64	៤ថ្ងៃ ក្រុមការងារចាក់វ៉ាក់សាំងបង្ការជំងឺកូវីដ១៩ដូសទី ២ ប្រភេទស៊ីណូហ្វាម ជូនដល់កងទ័ពនិងក្រុមគ្រួសារកងទ័ពជិត ៩០០នាក់នៅតំបន់ប្រតិបត្តិការសឹករងកណ្តាល	កណ្តាល ៖ ឯកឧត្តម ទេសរដ្ឋមន្ត្រី គន់ គីម អញ្ជើញចុះពិនិត្យមើលការចាក់វ៉ាក់សាំងកូវីដ-១៩ នៅតំបន់ប្រតិបត្តិការសឹករងកណ្តាលដែលរយ៖៤ថ្ងៃ ក្រុមការងារចាក់វ៉ាក់សាំងបង្ការជំងឺកូវីដ១៩ដូសទី ២ ប្រភេទស៊ីណូហ្វាម ជូនដល់កងទ័ពនិងក្រុមគ្រួសារកងទ័ព នៅតាមគោលដៅចំណុះទាំង ៤របស់តំបន់ប្រតិបត្តិការសឹករងកណ្តាលសម្រេចបានជិត ៩០០នាក់។ រយៈ៤ថ្ងៃ ក្រុមការងារចាក់វ៉ាក់សាំងបង្ការជំងឺកូវីដ-១៩ ប្រភេទស៊ីណូហ្វាមដូសទី២ ជូនដល់កងទ័ព និងក្រុមគ្រួសារកងទ័ពនៅតាមគោល ដៅចំណុះទាំង៤ របស់តំបន់ប្រតិបត្តិការសឹករងកណ្តាល សម្រេចបានជិត៩០០នាក់រយៈ៤ថ្ងៃ ក្រុមការងារចាក់វ៉ាក់សាំងបង្ការជំងឺកូវីដ១៩ដូសទី ២ ប្រភេទស៊ីណូហ្វាម ជូនដល់កងទ័ពនិងក្រុមគ្រួសារកងទ័ព នៅតាមគោលដៅចំណុះទាំង ៤របស់តំបន់ប្រតិបត្តិការសឹករងកណ្តាលសម្រេចបានជិត ៩០០នាក់ ។ ការចាក់វ៉ាក់សាំងការពារជំងឺកូវីដ-១៩ (ដូសទី ២) ជូនកងទ័ព និងក្រុមគ្រួសារកងទ័ព មានរយៈពេល៥ថ្ងៃគឺចាប់ពីថ្ងៃទី២៤ ដល់ថ្ងៃទី២៩ ខែមេសា ឆ្នាំ២០២១ នៅតាមគោលដៅទាំង ០៤ នៅក្នុងគ្រាដែលប្រទេសកម្ពុជា បានបិទខ្ទប់ការធ្វើដំណើរចេញចូលក្នុងភូមិសាស្រ្តរាជធានីភ្នំពេញ និងក្រុងតាខ្មៅ ខេត្តកណ្តាល ដើម្បីបង្ការការចម្លងមេរោគកូវី១៩ ក្នុងព្រឹត្តិការណ៍សហគមន៍២០ កុម្ភៈ។ យោងទៅតាមផែនការនៃការចាក់វ៉ាក់សាំងបង្ការជំងឺកូវីដ-១៩ ដូសទី២ ជូនកងទ័ព និងគ្រួសារកងទ័ព ដែលស្ថិត នៅភូមិសាស្រ្ត ខេត្តកណ្តាល របស់ក្រុមការងារចាក់វ៉ាក់សាំងបង្ការជំងឺកូវីដ១៩ យោធភូមិ ភាគពិសេស ទាំង៤ គោលដៅ រួមមានដូចជា៖ – គោលដៅទី១នៅទីបញ្ជាការ តំបន់ប្រិតបត្តិការសឹករងកណ្តាល ត្រូវមកចាក់នៅគោល ដៅនេះ មាន៣ស្រុក ក្រុង (ក្រុងតាខ្មៅ, ស្រុកកោះធំ, ស្រុកស្អាង) និង វរៈសេនាតូចលេខ១ កងការពារព្រំដែន ៦០១ ចាប់ផ្តើមចាក់ចាប់ពីថ្ងៃទី២៤ ដល់ថ្ងៃទី២៩ ខែមេសា ឆ្នាំ២០២១ ។ – គោលដៅទី២ នៅផ្នែកសឹករងអង្គស្នូល មកចាក់នៅគោលដៅនេះ មាន៣ស្រុក (ស្រុកកណ្តាលស្ទឹង, ស្រុកអង្គស្នូល, ស្រុកពញាឮ) ចាប់ពីថ្ងៃទី២៥ ដល់ថ្ងៃទី៣០ ខែមេសា ឆ្នាំ២០២១ – គោលដៅទី៣ នៅសាលាអនុវិទ្យាល័យព្រះសីហនុរាជ ឃុំព្រែកតាមាក់ ស្រុកខ្សាច់ កណ្តាលៈ មកចាក់នៅគោល ដៅនេះមាន៣ស្រុក (ស្រុកខ្សាច់កណ្តាល,ស្រុកមុខកំពូលនិងស្រុកល្វាឯម) ចាប់ពីថ្ងៃទី ២៦ ខែមេសា ដល់ថ្ងៃទី០១ ខែឧសភា ឆ្នាំ២០២១។ – គោលដៅទី៤នៅផ្នែកសឹករងកឿនស្វាយមកចាក់នៅគោលដៅនេះមាន២ស្រុក (ស្រុកលើកដែក ស្រុកគៀនស្វាយ) ចាប់ពីថ្ងៃទី២៧ ខែមេសា ដល់ថ្ងៃទី០២ ខែឧសភា ឆ្នាំ២០២១។ គួរបញ្ជាក់ថា នៅថ្ងៃទី២៨ ខែមេសា ឆ្នាំ២០២១ តំបន់ប្រតិបត្តិការសឹករងកណ្តាល និងរៀបចំការចា់វ៉ាក់សាំងការ ពារជំងឺកូវីដ១៩ ដូសទី២ ប្រភេទ ស៊ីណូវ៉ាក់ ជូនដល់សមាជិកសមាគមនអតីតយុទ្ធជនកម្ពុជាខេត្តកណ្តាល ។ អាស្រ័យហេតុនេះសូម សមាជិកសមាគមអតីតយុទ្ធជនកម្ពុជា អញ្ជើញមកទទួលការចាក់វ៉ាក់សាំងលើកទី២ ដូសទី២ នៅតំបន់ប្រតិបត្តិការសឹករងកណ្តាល ស្ថិតនៅក្នុងភូមិសាស្រ្តក្រុងតាខ្មៅ ខេត្តកណ្តាល។ ជាមួយគ្នានេះកងរាជអាវុធ ហត្ថខេត្តកណ្តាល បានជួយឧបត្ថម្ភទឹកសុទ្ធអរុណា ចំនួន ៣៥កេស អាកុល ១កាន និងថវិកា ១លានរៀល សម្រាប់ស្នងការដ្ឋាននគរបាលខេត្តកណ្តាល បានចូលរួមឧបត្ថម្ភ ទឹកក្រូច៣៥ កេស អាកុល១ កាន ម៉ាស់១កេស និងថវិកា១ លានរៀល សម្រាប់ជួយឧបត្ថម្ភដល់សមាគមអតីតយុទ្ធជនកម្ពុជាខេត្ត កណ្តាល ផងដែ៕រក្សាសិទ្ធិដោយ៖បញ្ញាស័ក្តិ	2021-04-28T12:53:09+07:00	cen.com.kh	https://cen.com.kh/archives/327536.html
d65e0a22-1742-456e-ad0d-ceab7ca0d596	ខេត្តរតនគិរីពង្រឹង ការអនុវត្តវិធានការ ក្នុងការធ្វើដំណើរឆ្លងកាត់ក្នុងភូមិសាស្ត្រខេត្ត ដើម្បីទប់ស្កាត់ការឆ្លងរាលដាលនៃជំងឺកូវីដ-១៩	ខេត្តរតនគិរី ៖ រដ្ឋបាលខេត្តរតនគិរីបានចេញសេចក្តីណែនាំស្តីពីការ ពង្រឹងការអនុវត្តវិធានការក្នុងការធ្វើដំណើរឆ្លងកាត់ក្នុងភូមិសាស្ត្រខេត្តរតនគិរី ដើម្បីទប់ស្កាត់ការឆ្លងរាលដាលនៃជំងឺកូវីដ-១៩។ កន្លងមកនេះ រាជរដ្ឋាភិបាល ក៏ដូចជារដ្ឋបាលខេត្ត បានដាក់ចេញនូវវិធានការនានាជាបន្តបន្ទាប់ ដើម្បីបង្ការ និងទប់ស្កាត់ការឆ្លងរាលដាលនៃជំងឺកូវីដ-១៩ នៅក្នុងព្រឹត្តិការណ៍សហគមន៍ ២០ កុម្ភៈ២០២១ » ដែលវិធានការទាំង នោះ រួមមាន៖ ការហាមឃាត់ការធ្វើដំណើរឆ្លងកាត់ខេត្ត និងខេត្ត ការបិទរមណីយដ្ឋានទេសចរណ៍នានា ការដាក់ បម្រាមគោចរក្នុងភូមិសាស្ត្រខេត្តជាដើម។ ទន្ទឹមនឹងនេះ ដើម្បីសម្រួលដល់ដំណើរការសេដ្ឋកិច្ច និងសង្គមជាតិឲ្យមាន លក្ខណៈល្អប្រសើឡើងវិញ រាជរដ្ឋាភិបាលក៏បានចេញសេចក្តីសម្រេចលេខ ៥៣ សសរ ចុះថ្ងៃទី២៥ ខែមេសា ឆ្នាំ២០២១ ស្តីពីការបញ្ចប់ការហាមឃាត់ការធ្វើដំណើរ និងការបញ្ចប់ការបិទរមណីយដ្ឋានទេសចរណ៍ ទូទាំងប្រទេសឲ្យដំណើរការ ឡើងវិញជាធម្មតា លើកលែងតែរាជធានីភ្នំពេញ និងក្រុងតាខ្មៅដែលត្រូវបានបិទខ្ទប់ និងសេចក្តីណែនាំលេខ០២ ស្តីពី ការពង្រឹងការអនុវត្តវិធានការដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងការពង្រឹងការអនុវត្តវិធានការដែល បានបិទខ្ទប់នៅក្នុងភូមិសាស្ត្ររាជធានី-ខេត្ត។ ដើម្បីរួមចំណែកការពារអាយុជិវីតរបស់បងប្អូនប្រជាពលរដ្ឋ រក្សាសន្តិសុខ សណ្តាប់ធ្នាប់សាធារណៈ សុខុមាលភាពសង្គម ព្រមទាំងកាត់បន្ថយហានិភ័យក្នុងការឆ្លងរាលដាលនៃជំងឺកូវីដ-១៩ ក្នុងព្រឹត្តិការណ៍«សហគមន៍ ២០ កុម្ភៈ ២០២១» ដែលកំពុងតែបន្តឆ្លងរាលដាល ស្ទើរគ្រប់ទីកន្លែងគួរឲ្យព្រួយបារម្ភនេះ និងក្នុងគោលបំណងដើម្បីបន្តប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩ ឲ្យមានប្រសិទ្ធភាព រដ្ឋបាលខេត្ត រតនគិរី សូមណែនាំដល់គណៈបញ្ជាការឯកភាពគ្រប់ក្រុង ស្រុក អាជ្ញាធរគ្រប់លំដាប់ថ្នាក់ សមត្ថកិច្ចពាក់ព័ន្ធទាំង អស់ ត្រូវយកចិត្តទុកដាក់ខ្ពស់ និងអនុវត្តឲ្យបានម៉ឺងម៉ាត់បំផុតនូវវិធានការបាំបាច់មួយចំនួន ដូចខាងក្រោម ៖ ១-អភិបាលនៃគណៈអភិបាលក្រុង ស្រុក និងជាប្រធានគណៈបញ្ជាការឯកភាពរដ្ឋបាលក្រុង ស្រុកទាំងអស់ ត្រូវពង្រឹង និងបង្កើនការយកចិត្តទុកដាក់ខ្ពស់ ក្នុងការអនុវត្តវិធានការសុខាភិបាល និងវិធានការ រដ្ឋបាលនានាស្របតាមច្បាប់ និងលិខិតបទដ្ឋានគតិយុត្តជាធរមាន។ ២-គ្រប់មន្ទីរ អង្គភាព រដ្ឋបាលក្រុង ស្រុក ឃុំ សង្កាត់ អង្គការសង្គមស៊ីវិល និងគ្រឹះស្ថានដាក់យ ត្រូវបង្កើនការផ្សព្វផ្សាយ និងណែនាំឲ្យបានទូលំទូលាយដល់មន្ត្រី បុគ្គលិកនៅតាមភាព និង ប្រជាពលរដ្ឋនៅក្នុងមូលដ្ឋានរបស់ខ្លួន ឲ្យអនុវត្តអនាម័យជាប្រចាំ ដោយត្រូវនាងដៃជាមួយ ទឹកអាល់កុល ទឹកសម្លាប់មេរោគជាប្រចាំ និងឲ្យបានញឹកញាប់ ពាក់ម៉ាស ៕រក្សាសិទ្ធិដោយ៖បញ្ញាស័ក្តិ	2021-04-28T11:14:04+07:00	cen.com.kh	https://cen.com.kh/archives/327487.html
9f0c558c-5167-426c-a719-8f06409ae9d8	បន្ទាប់ពីរកឃើញមានឆ្លងកូវីដ១៩ ! រដ្ឋបាលខេត្តត្បូងឃ្មុំ សម្រេចបិទខ្ទប់ជាបណ្តោះអាសន្ននូវ ភូមិរកាធំ ឃុំជីរោទិ៍ទី១ ស្រុកត្បូងឃ្មុំ	យោងតាមរដ្ឋបាលខេត្តត្បូងឃ្មុំ បានចេញសេចក្ដីប្រកាសថា សម្រេចបិទខ្ទប់ជាបណ្តោះអាសន្ននូវ ភូមិរកាធំ ឃុំជីរោទិ៍ទី១ ស្រុកត្បូងឃ្មុំ ដើម្បីទប់ស្កាត់ការរាលដាលជំងឺកូវីដ១៩ នៃព្រិត្តិការណ៍ ២០កម្ភៈ ចាប់ពីថ្ងៃទី២៧ ខែមេសា ឆ្នាំ២០២១ នេះរហូតដល់មានសេចក្ដីសម្រេចជាថ្មី។ សូមអានសេចក្ដីលម្អិតដូចខាងក្រោម៖	2021-04-28T10:00:37+07:00	kbnnews.com	https://kbn.news/archives/219163
9f8972a1-c6dc-4c58-a1cc-5edbcf0628fc	ក្រសួងទេសចរណ៍ កំពុងជំរុញការសិក្សាលទ្ធភាពទទួលភ្ញៀវ ទេសចរអន្តរជាតិ ដែលបានចាក់វ៉ាក់សាំងបង្ការជំងឺកូវីដ-១៩រួច	ក្រសួងទេសចរណ៍កំពុងជំរុញការសិក្សា លទ្ធភាពទទួលភ្ញៀវ ទេសចរអន្តរជាតិ ដែលបានចាក់វ៉ាក់សាំង បង្ការជំងឺកូវីដ-១៩រួចហើយ ដោយរំពឹងថា នឹងចាប់ផ្តើមនៅក្នុងត្រីមាសទី៤ ឆ្នាំ២០២១ ។ បើតាមលោក ថោង ខុន រដ្ឋមន្ត្រីក្រ សួងទេសចរណ៍ បានថ្លែងថា” ចំពោះផែនការបើកដំណើរ ការទទួលភ្ញៀវទេសចរអន្តរជាតិឡើងវិញនេះ ក្នុងជំហ៊ានដំបូង ក្រសួងទេសចរណ៍ និងធ្វើការជាមួយ ក្រសួងសុខាភិបាល អំពីលក្ខខណ្ឌឲ្យប្រាកដថា តើយើងនឹងតម្រូវឲ្យភ្ញៀវទេសចរអន្តរជាតិ ដែលបានចាក់វ៉ាក់សាំង បង្ការជំងឺកូវីដ១៩រួចរាល់ហើយ ចូលមកប្រទេសកម្ពុជានោះ ត្រូវធ្វើចត្តាឡីស័ក ក្នុងកម្រិតណា ឬមិនចាំបាច់ធ្វើចត្តាឡីស័ក បន្ទាប់មកក្រសួងនឹងស្នើសុំគោលការណ៍ អនុញ្ញាតពីប្រមុខ រាជរដ្ឋាភិបាល សម្តេចតេជោ ហ៊ុន សែន ដើម្បីអនុវត្តកិច្ចការងារនេះ”។ លោក បន្ដថា ក្រសួងនឹងធ្វើការជាមួយអាជ្ញាធរខេត្ត និងគណៈកម្មការចំពោះកិច្ចចាក់វ៉ាក់សាំង ក្នុងការស្វែង រកការគាំទ្រ ក្នុងការជំរុញការចាក់វ៉ាក់សាំង ជូនប្រជាពលរដ្ឋ និងអ្នកផ្តល់សេវាកម្មទេសចរណ៍ នៅតាមគោលដៅនានា ដើម្បីធានាថា គោលដៅទេសចរណ៍មានសុវត្ថិភាព និងទំនុកចិត្ត ដែលអាចទទួលយកភ្ញៀវទេសចរ បានទទួលវ៉ាក់សាំង ។ លោក បញ្ជាក់ថា “យើងនឹងពិនិត្យវាយតម្លៃអំពីគុណភាព សេវាកម្មទេសចរណ៍ នៅគ្រប់គោល ដៅទាំងអស់ ហើយយើងនឹងដាក់ចុះនូវស្តង់ដារ សេវាកម្មទេសចរណ៍ នៅក្នុងបរិបទកូវីដនេះ ឲ្យបានរហ័ស ដើម្បីបញ្ជាក់អំពីសុវត្ថិភាព និងគុណភាព របស់គោលដៅទេសចរណ៍នីមួយៗ ជូនភ្ញៀវទេសចរអន្តរជាតិ ។ យើងធ្វើកិច្ចការងារនេះបណ្តើរៗ ហើយយើងប្រឹងប្រែងទាំងអស់គ្នា ដើម្បីយើងគិតថា អាចនឹងទទួលទេសចរអន្តរជាតិ ពិសេសទេសចរដែលចាក់វ៉ាក់សាំង ហើយ នៅក្នុងត្រីមាសទី ៤ឆ្នាំ ២០២១នេះ”។ យោងតាមរបាយការណ៍ របស់ក្រសួងទេសចរណ៍ បានឲ្យដឹងថា កាលពីឆ្នាំ ២០២០ កម្ពុជាទទួលបានភ្ញៀវទេសចរអន្តរ ជាតិតែ ១,៣១លាននាក់ប៉ុណ្ណោះ ដោយមានការថយចុះប្រមាណ ៨០% និងទទួលបានភ្ញៀវទេសចរផ្ទៃក្នុង ប្រមាណ ៩ លាននាក់ ថយចុះ ២០% បើធៀបនឹងឆ្នាំ២០១៩ កន្លងទៅ។ ការធ្លាក់ចុះនៃចំនួនភ្ញៀវទេសចរអន្តរជាតិ កាលពីឆ្នាំមុន បានធ្វើឲ្យឧស្សាហកម្មទេសចរណ៍កម្ពុជា បាត់បង់ចំណូលជាង ៣ពាន់លានដុល្លារអាមេរិក៕	2021-04-28T09:20:44+07:00	kbnnews.com	https://kbn.news/archives/219146
e472f42f-e57a-460e-8842-59eac6332bf7	ដំណឹងល្អបំផុត! អ្នកជំងឺកូវីដ១៩ជាង ៨០០ នាក់ នៅកោះពេជ្របានជាសះស្បើយ	លោកស្រី ពេជ្រ ច័ន្ទមុន្នី អនុប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ប្រកាសថា អ្នកជំងឺកូវីដ១៩ជាង៨០០នាក់នៅកោះពេជ្របានជាសះស្បើយនិងបន្តធ្វើចត្តាឡីស័ក១៤ថ្ងៃបន្ថែមទៀតនៅតាមផ្ទះរៀងៗខ្លួន។ តាមរយៈគេហទំព័រហ្វេសប៊ុក កាលពីរាត្រីថ្ងៃទី២៧ មេសា លោកស្រី ពេជ្រ ច័ន្ទមុន្នី «ថ្ងៃនេះព្រះចន្ទ័រះពេញវង់ល្អណាស់ហេីយក៏ជាថ្ងៃដែលល្អពីព្រោះអ្នកជំងឺដែលកំពុងព្យាបាលនៅមណ្ឌលព្យាបាលCovidកោះពេជ្រចំនួន834នាក់បានជាសះស្បេីយនិងត្រូវធ្វេីចត្តាលីស័កបន្តនៅផ្ទះចំនួន១៤ថ្ងៃបន្តទៀត។ សូមថ្លែងអំណរគុណដល់ក្រុមគ្រូពេទ្យស្ម័គ្រចិត្តសម្តេចតេជោប្រឆាំងCovid 19 និងក្រុមសេវាជួរមុខទាំងអស់ដែលបានយកចិត្តទុកដាក់ថែទាំព្យាបាលអ្នកជំងឺទាំងអស់ដោយយកចិត្តទុកដាក់ព្រមទាំងក្រុមកងកំលាំងដែលបានខិតខំប្រឹងប្រែងការពាររៀបចំនិងសំរួលសណ្តាប់ធ្នាប់នៅមណ្ឌលព្យាបាលកោះពេជ្រនេះសូមអបអរដល់បងប្អូនដែលបានជាសះស្បេីយនិងសូមជូនពរដល់បងប្អូនដែលនៅបន្តការព្យាបាលនេះឆាប់ជានឹងអាចត្រលប់ទៅផ្ទះវិញក្នុងពេលឆាប់ៗនេះ ប៉ុន្តែខ្ញុំសូមផ្តាំផ្ញេីរដល់បងប្អូនដែលបានជាសះស្បេីយហេីយត្រលប់ទៅផ្ទះវិញនោះ សុំមេត្តាបន្តធ្វេីចត្តាលីស័កនៅផ្ទះបន្តនិងបន្តអនុវត្តន៍នូវដំបូន្មានរបស់គ្រូពេទ្យ និងត្រូវត្រលប់មកយកសំណាកវិញនៅថ្ងៃទី១៣»៕	2021-04-28T08:52:32+07:00	kbnnews.com	https://kbn.news/archives/219135
a172d698-2b8d-40c9-b818-99c5c1959997	អាជ្ញាធរ សម្រេចផ្អាកទីតាំងចែកចាយផលនេសាទ (យឿត្រី) ដើម្បីទប់ស្កាត់ការរីករាលដាលឆ្លងជំងឺកូវីដ-១៩	ទីតាំងចែកចាយផលនេសាទ (យឿត្រី) ស្ថិតនៅភូមិពោធិ៍មង្គល សង្កាត់ព្រែកព្នៅ ខណ្ឌព្រែកព្នៅ រាជធានីភ្នំពេញត្រូវផ្អាកដំណើរការជាបណ្ដោះអាសន្ន រយៈពេល១៤ថ្ងៃគិតចាប់ពីថ្ងៃទី២៦ ខែមេសា ឆ្នាំ២០២១ ដល់ថ្ងៃទី៩ ខែឧសភា ឆ្នាំ២០២១។ យោងតាមសេចក្ដីជូនដំណឹងរបស់រដ្ឋបាលខណ្ឌព្រែកព្នៅនៅថ្ងៃទី២៧ ខែមេសា ឆ្នាំ២០២១ បានបញ្ជាក់ថា សូមប្រជាពលរដ្ឋជាពិសេសម្ចាស់ទីតាំង និងអាជីវករទាំងអស់ជ្រាបថា ស្ថានភាពនៃជំងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈ ក្នុងរយៈពេលប៉ុន្មានថ្ងៃចុងក្រោយនេះ មិនទាន់មានការថមថយនៅឡើយទេ ដែលស្ថានភាពនេះ គួរឱ្យមានការព្រួយបារម្ម និងចាំបាច់មានវិធានការក្នុងការទប់ស្កាត់ការឆ្លងរាលដាលជំងឺកូវីដ-១៩ ជាបន្ទាន់។ ប្រភពបន្តថា ចំពោះមុខរដ្ឋបាលខណ្ឌព្រែកព្នៅ សូមផ្អាកដំណើរការជាបណ្ដោះអាសន្ន នៅទីតាំងចែកចាយផលនេសាទ (យឿត្រី) ស្ថិតនៅភូមិពោធិ៍មង្គល សង្កាត់ព្រែកព្នៅ ខណ្ឌព្រែកព្នៅ ដោយគិតចាប់ពីថ្ងៃទី២៦ ខែមេសា ឆ្នាំ២០២១ ដល់ថ្ងៃទី៩ ខែឧសភា ឆ្នាំ២០២១។ ជាមួយគ្នានោះដែរអាជ្ញាធរ មានក្ដីសង្ឃឹមជឿជាក់ថា បងប្អូនប្រជាពលរដ្ឋ ជាពិសេសម្ចាស់ទីតាំង និងអាជីវករ អតិថិជនទាំងអស់ ដែលចេញចូលយឿត្រីខាងលើ មានការយោគយល់អធ្យាស្រ័យ និងចូលរួមអនុវត្តសេចក្ដីជូនដំណឹងនេះឱ្យមានប្រសិទ្ធិភាពខ្ពស់ ប៉ុន្តែផ្ទុយទៅវិញបងប្អូនអាជីវករទាំងអស់ បើមិនចូលរួមអនុវត្តនូវសេចក្ដីជូនដំណឹងនេះទេ គណៈបញ្ជាការឯកភាពរដ្ឋបាលខណ្ឌព្រែកព្នៅ និងមានវិធានការច្បាប់ជាធរមាន៕	2021-04-28T08:30:13+07:00	kbnnews.com	https://kbn.news/archives/219108
dda10d27-8251-4696-a36b-966c3ed59986	អ្នកជំងឺកូវីដ ៨៣៤នាក់បានជាសះស្បើយ ចាកចាញពីមណ្ឌលព្យាបាលCovid កោះពេជ្រ	ភ្នំពេញ ៖ អ្នកជំងឺដែលកំពុងព្យាបាលនៅមណ្ឌលព្យាបាលCovid កោះពេជ្រចំនួន834នាក់ បានជាសះស្បេីយហើយនាំគ្នា ចាកចាញពីមណ្ឌលនេះ និងត្រូវធ្វេីចត្តាឡីស័កបន្តនៅផ្ទះចំនួន១៤ថ្ងៃបន្តទៀត។ បើតាមប្រភពពីផេកហ្វេសប៊ុក Chanmony Pich (លោកស្រី ពេជ ចន្ទមុន្នី អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ) បានឲ្យដឹងថា ថ្ងៃនេះព្រះចន្ទ័រះពេញវង់ល្អណាស់ ហេីយក៏ជាថ្ងៃដែលល្អពីព្រោះអ្នកជំងឺដែលកំពុងព្យាបាលនៅមណ្ឌលព្យាបាលCovid កោះពេជ្រចំនួន៨៣៤នាក់ បានជាសះស្បេីយនិងត្រូវធ្វេីចត្តាឡីស័កបន្តនៅផ្ទះចំនួន១៤ថ្ងៃបន្តទៀត។ សូមថ្លែងអំណរគុណដល់ក្រុមគ្រូពេទ្យស្ម័គ្រចិត្តសម្តេចតេជោប្រឆាំងCovid 19 និងក្រុមសេវាជួរមុខទាំងអស់ដែលបានយកចិត្តទុកដាក់ ថែទាំព្យាបាលអ្នកជំងឺ ទាំងអស់ដោយយកចិត្តទុកដាក់ ព្រមទាំងក្រុមកងកម្លាំងដែលបានខិតខំប្រឹងប្រែងការពារ រៀបចំនិងសម្រួលសណ្តាប់ធ្នាប់នៅមណ្ឌលព្យាបាលកោះពេជ្រនេះ។ សូមអបអរដល់បងប្អូនដែលបានជាសះស្បេីយនិងសូមជូនពរដល់បងប្អូនដែលនៅបន្តការព្យាបាលនេះឆាប់ជានឹងអាចត្រឡប់ទៅផ្ទះវិញក្នុងពេលឆាប់ៗនេះ។ ប៉ុន្តែខ្ញុំសូមផ្តាំផ្ញេីរដល់បងប្អូនដែលបានជាសះស្បេីយហេីយត្រឡប់ទៅផ្ទះវិញនោះ សុំមេត្តាបន្តធ្វេីចត្តាឡីស័កនៅផ្ទះបន្តនិងបន្តអនុវត្តន៍នូវដំបូន្មានរបស់គ្រូពេទ្យ និងត្រូវត្រឡប់មកយកសំណាកវិញនៅថ្ងៃទី១៣៕រក្សាសិទ្ធិដោយ៖បញ្ញាស័ក្តិ	2021-04-28T07:51:27+07:00	cen.com.kh	https://cen.com.kh/archives/327438.html
ed52a52e-8644-4eeb-b950-eff3636a91af	ខេត្តសៀមរាប បន្តជាសះស្បើយ អ្នកជំងឺកូវីដ-១៩ ថ្មី ចំនួន១នាក់នៅថ្ងៃទី២៧មេសា នៅសល់ ៩នាក់កំពុងសម្រាកព្យាបាល	ខេត្តសៀមរាប ៖ រដ្ឋបាលខេត្តសៀមរាប សូមជម្រាបជូន សាធារណជនឱ្យបានជ្រាបថា៖ ក្នុងព្រឹត្តិការណ៍ ការឆ្លងរាលដាលនៃជំងឺកូវីដ-១៩ ចូលក្នុងសហគមន៍ ២០កុម្ភៈ នេះ ក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប បានព្យាបាលជាសះស្បើយអ្នកជំងឺកូវីដ-១៩ ថ្មី ចំនួន១នាក់ ឈ្មោះ ពុធ សំអាត ភេទប្រុស អាយុ៤២ឆ្នាំ រស់នៅភូមិតាភុល សង្កាត់ស្វាយដង្គំ ក្រុងសៀមរាប ហើយក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន២០នាក់ និងបានព្យាបាល ជាសះស្បើយចំនួន១១នាក់ នៅសល់០៩នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្ត សូមអំពាវនាវឲ្យបងប្អូនដែលរស់នៅក្នុងសង្កាត់ទាំង៣ ដែលបានបិទខ្ទប់រួមមាន សង្កាត់សាលាកំរើក សង្កាត់ស្វាយដង្គំ និងសង្កាត់សៀមរាប និងអាជីវករ ឬអ្នកពាក់ព័ន្ធ ដែលត្រូវធ្វើចត្តាឡីស័កពាក់ព័ន្ធនឹងករណីនៅផ្សារក្រោម សូមមេត្តាអត់ធ្មត់ខ្ពស់ និងចូលរួមអនុវត្តនូវវិធានការ ដែលរដ្ឋបាលខេត្តបានដាក់ចេញ។ ក្នុងករណី បុគ្គលទាំងឡាយណាមិនអនុវត្តវិធាននានា នឹងត្រូវផ្តន្ទាទោសតាមខ្លឹមសារដែលច្បាប់ និងលិខិតបទដ្ឋានគតិយុត្តជាធរមាន។ អាស្រ័យដូចបានជម្រាបជូនខាងលើ សូមបងប្អូនប្រជាពលរដ្ឋ និងសាធារណជនទូទៅ មេត្តាជ្រាបជាព័ត៌មាន និង សូមរួមយកចិត្តទុកដាក់អនុវត្តនូវវិធានការរបស់ក្រសួងសុខាភិបាល និង អនុសាសន៍ដ៏ខ្ពង់ខ្ពស់របស់ សម្តេចតេជោ នាយករដ្ឋមន្ត្រី នៃព្រះរាជាណាចក្រកម្ពុជា គឺ ៣ ការពារ(ត្រូវពាក់ម៉ាស់ ត្រូវលាងដៃជាមួយសាប៊ូ ឬជែល និងត្រូវរក្សាគម្លាតសង្គម) ៣កុំ (កុំចូលទៅកន្លែងបិទជិតគ្មានខ្យល់ចេញ-ចូល កុំទៅកន្លែងមានមនុស្សច្រើនកុះករ និងកុំប៉ះពាល់គ្នា)៕ រក្សាសិទ្ធិដោយ៖បញ្ញាស័ក្តិ	2021-04-28T07:11:06+07:00	cen.com.kh	https://cen.com.kh/archives/327419.html
dd5fea7d-e1cf-4aa8-8586-4f6eeab9b7fa	«ស្បៀងក៏ពិបាកទិញ ហើយអត់ទាំងលុយទិញ»៖ កង្វះស្បៀងនិងសម្ពាធផ្លូវចិត្តរបស់ពលរដ្ឋនៅ«តំបន់ក្រហម»	ភ្នំពេញ — «ពីរបីថ្ងៃនេះគឺចាប់ផ្តើមដាច់ហើយ អស់តែម្តង។ លុយក្នុងខ្លួនឥលូវសល់តែ៤,៥០០លុយខ្មែរទេអ៊ីចឹងមានតែចាំតែជំនួយពីខាងរដ្ឋាភិបាលដែលថាផ្តល់ឲ្យទេ ព្រោះឥលូវចេញទៅលក់របស់ ចេញមិនកើតទៀត ផ្លូវគេបិទខ្ទប់ហើយ ព្រោះយើងនៅតំបន់ក្រហម»។ នេះជាការត្អូញត្អែររបស់លោក ឡេង គឹមឡុង អាជីវករមួយរូបដែលកំពុងរស់នៅក្នុងសង្កាត់ស្ទឹងមានជ័យ៣ ខណ្ឌមានជ័យ រាជធានីភ្នំពេញ ក្រោយមានការឆ្លងរាលដាលជំងឺកូវីដ១៩ខ្លាំង រហូតមានការហាមមិនឲ្យធ្វើដំណើរចេញពីគេហដ្ឋាន។ ការត្អូញត្អែររបស់លោកឡេង គឹមឡុង ធ្វើឡើង ដាក់សង្កាត់ស្ទឹងមានជ័យ ១ ស្ទឹងមានជ័យ ២ ស្ទឹងមានជ័យ ៣ នៃខណ្ឌមានជ័យសង្កាត់ចោមចៅទី ១ នៃខណ្ឌពោធិ៍សែនជ័យនិងភូមិ ១៤ ភូមិ ១៦ និងភូមិ ១៧ ក្នុងសង្កាត់បឹងសាឡាងនៃខណ្ឌទួលគោក ដែលមានការឆ្លងរាលដាលធ្ងន់ធ្ងរនៃជំងឺកូវីដ១៩ ជា «តំបន់ក្រហម»។ តំបន់ក្រហម ជាតំបន់ដែលប្រជាពលរដ្ឋមិនអាចចេញក្រៅផ្ទះបានជាដាច់ខាត លើកលែងតែមានបញ្ហាសុខភាពបន្ទាន់ ការធ្វើដំណើរទៅផ្ដល់សំណាកធ្វើតេស្តនិងការធ្វើដំណើរទៅចាក់វ៉ាក់សាំងដូសទី ២ នៅតាមទីតាំងធ្វើតេស្ត និងចាក់វ៉ាក់សាំងដែលជិតបំផុតនៃតំបន់ក្រហម។ ការដាក់ជាតំបន់ក្រហមនេះគឺក្នុងគោលបំណងធានាដល់ប្រសិទ្ធភាពនៃការអនុវត្តសេចក្តីសម្រេចរបស់រាជរដ្ឋាភិបាលស្តីពីការបិទខ្ទប់ភូមិសាស្ត្ររាជធានីភ្នំពេញ និងក្រុងតាខ្មៅនៃខេត្តកណ្តាលដើម្បីទប់ស្កាត់ការឆ្លងរាលដាលជំងឺកូវីដ១៩ ដែលធ្វើឡើងកាលពីថ្ងៃទី ១៤ ខែមេសាមក។ លោក ឡេង គឹមឡុង អ្នកលក់ដូរម្ហូបគ្រឿងសមុទ្រក្នុងតូបដ៏តូចមួយ នៅម្តុំរោងចក្រឌីនហានផងនោះនិយាយថា មុនពេលឆ្លងរាតត្បាតខ្លាំងនៃជំងឺកូវីដ១៩ ក្នុងខណ្ឌមានជ័យ ការលក់ដូររបស់លោកអាចចំណេញបានប្រមាណជា ៦ ម៉ឺនរៀល ក្នុងមួយថ្ងៃ។ ជារៀងរាល់ខែ លោកត្រូវចំណាយ ១៤០ ដុល្លារ សម្រាប់ថ្លៃផ្ទះ និងត្រូវបង់ធនាគារចំនួន ៨៧ ដុល្លារ សម្រាប់កម្ចីទិញម៉ូតូ។ លោកថា តាំងពីថ្ងៃទី ៥ ខែមេសាមក លោកបានបាត់បង់ចំណូលទាំងស្រុង បន្ទាប់ពីអាជ្ញាធរដាក់តំបន់ដែលលោកកំពុងរស់នៅនិងប្រកបអាជីវកម្ម ស្ថិតក្រោមវិធានការបិទខ្ទប់ ដែលមិនអនុញ្ញាតឲ្យមានសកម្មភាពក្នុងសង្គមអ្វីទាំងអស់។ មកទល់ពេលនេះ លោកកំពុងប្រឈមនឹងកង្វះខាតស្បៀងអាហារសម្រាប់បរិភោគជាប្រចាំថ្ងៃ។ «យើងអត់មានចំណូលចូលទេរាល់ថ្ងៃ ហើយរកស៊ីក៏មិនដឹងជារកអីកើត ព្រោះគេបិទខ្ទប់សូម្បីតែស្បៀងក៏ពិបាកទិញហើយឥលូវអត់ទាំងលុយទិញទៀត អស់តែម្តង»។ លោក ឡេង គឹមឡុង បានប្រាប់ VOA ថា លោកគាំទ្រការបិទខ្ទប់របស់អាជ្ញាធរ ប៉ុន្តែលោកបារម្ភថា ការបិទខ្ទប់នេះអាចនឹងមិនមានប្រសិទ្ធភាព ប្រសិនបើប្រជាពលរដ្ឋរស់នៅក្នុងតំបន់ក្រហមភាគច្រើន មិនមានស្បៀងគ្រប់គ្រាន់។ «បើសិនជាអត់ផ្តល់ជាស្បៀងទេ គ្មាននរណាគេនៅស្លាប់ទេ ចេញរកលុយហើយ ព្រោះអាចដាច់បាយស្លាប់។ ព្រោះអត់បើមានលុយទិញអង្ករដាំបាយទេ»។ បុរសវ័យអាយុ ២៩ ឆ្នាំរូបនេះ បាននិយាយបន្ថែមថា លោកចង់ឲ្យម្ចាស់ផ្ទះ និងធនាគារពន្យារការបង់ប្រាក់ ដើម្បីសម្រួលដល់ជីវភាពរបស់លោក និងពលរដ្ឋមួយចំនួនទៀត ដែលកំពុងប្រឈមខ្លាំងដោយសារការបិទខ្ទប់ក្នុងតំបន់ក្រហមទាំងនេះ។ ស្រដៀងគ្នានឹងលោក ឡេង គឹមឡុង អ្នកស្រី អ៊ឹម សុភាពដែលជាពលរដ្ឋម្នាក់ទៀត ដែលកំពុងរស់នៅក្នុងតំបន់ក្រហមដែរ បានប្រាប់ VOA តាមទូរស័ព្ទពីផ្ទះជួលក្នុងសង្កាត់ចោមចៅទី ១ ខណ្ឌពោធិ៍សែនជ័យ ថា ក្នុងតំបន់ដែលអ្នកស្រីកំពុងរស់នៅផ្សារទាំងអស់ត្រូវបានបិទ ហើយពលរដ្ឋត្រូវបានហាមឃាត់មិនឲ្យចេញក្រៅផ្ទះតាំងពីថ្ងៃទី ១៧ ខែមេសាមក ដោយសារការផ្ទុះរាលដាលខ្លាំងនៃជំងឺកូវីដ១៩។ ស្រ្តីវ័យ ៣៥ ឆ្នាំរូបនេះ ដែលធ្វើការនៅរោងចក្រកាត់ដេរមួយក្នុងខណ្ឌពោធិ៍សែនជ័យ បានរៀបរាប់ទៀតថា ចាប់តាំងពីថ្ងៃទី ៩ ខែមេសាមក អ្នកស្រីដែលកំពុងរស់នៅជាមួយប្អូនស្រីម្នាក់លែងបានទៅធ្វើការ ដោយសារការបិទខ្ទប់។ ការបិទខ្ទប់នេះធ្វើឲ្យអ្នកស្រីលែងមានចំណូល សម្រាប់ចំណាយប្រចាំថ្ងៃ និងចំណាយផ្សេងៗ ដូចជាបង់ឈ្នួលផ្ទះ និងបង់ធនាគារ។ «បញ្ហាធំសម្រាប់ពួកខ្ញុំ ទី១ គឺនៅតែធ្វើការឃុំខ្ទប់ខ្ញុំ អ៊ីចឹងតើពួកខ្ញុំបានកម្រៃមកពីណា សម្រាប់ហូបចុក មិននិយាយចំថាយកលុយទៅបង់ធនាគារទេ សម្រាប់ការហូបចុកប្រចាំថ្ងៃហ្នឹង គឺពួកខ្ញុំស្ទើតែខ្វះខាតទាំងស្រុងបាត់ទៅហើយ»។ រស់នៅក្នុងបន្ទប់ជួលទំហំ ៣ ម៉ែត្រ គុណ ៤ ម៉ែត្រ អ្នកស្រី សុភាព ក៏បានប្រាប់ VOA ថា អ្នកស្រីមិនមានលទ្ធភាពផ្ញើលុយទៅកូនប្រុសម្នាក់អាយុ ១២ ឆ្នាំ ដែលកំពុងរស់នៅខេត្តកំពង់ចាម ជាមួយម្តាយរបស់អ្នកស្រី ដូចមុនឡើយ។ យ៉ាងណាមិញ កាលពីប្រមាណ ១០ ថ្ងៃមុន អ្នកស្រី អ៊ឹម សុភាព បានបញ្ជាក់ថា អ្នកស្រីបានទទួលការឧបត្ថម្ភពីអាជ្ញាធរ ដែលមានអង្ករ ២៥ គីឡូ មី ត្រីខ និងប្រាក់ ៣០ ម៉ឺនរៀល។ ប៉ុន្តែអ្នកស្រីថា អ្នកស្រី និងប្អូនស្រីបានប្រើប្រាស់ស្ទើរតែអស់ទៅហើយ។ អ្នកស្រីក៏បានបង្ហាញក្តីព្រួយបារម្ភថា ប្រសិនបើការបិទខ្ទប់និងការហាមឃាត់មិនឲ្យចេញក្រៅផ្ទះនៅតែបន្ត នោះអ្នកស្រីរំពឹងថា អាជ្ញាធរនឹងបន្តការផ្តល់ស្បៀងព្រមទាំងជួយសម្រួលថ្លៃឈ្នួលផ្ទះ និងការបង់ធនាគារ បើមិនដូច្នោះទេ ការរស់នៅប្រចាំថ្ងៃរបស់អ្នកស្រីច្បាស់ជាដុនដាប មិនអាចទ្រាំទ្របានឡើយ។ ជាអ្នកបម្រើការងារនៅក្លឹបស្នូកឃ័រមួយកន្លែងក្នុងភូមិ ១៦ សង្កាត់បឹងសាឡាង ខណ្ឌទួលគោក ដែលជាតំបន់ក្រហមអ្នកស្រី លី ម៉េងជូ បានប្រាប់ VOA ថា ចាប់តាំងពីការប្រកាសដាក់តំបន់រស់នៅរបស់អ្នកស្រីជាតំបន់ក្រហម អ្នកស្រី និងកូនតូចៗពីរនាក់ មិនអាចចេញពីផ្ទះ សូម្បីតែទៅទិញម្ហូបអាហារ។ អ្នកស្រី ម៉េង ជូ បានរៀបរាប់បន្តថា អ្នកស្រីបានទទួលការឧបត្ថម្ភស្បៀង កាលពីថ្ងៃទី ២០ ខែមេសា ប៉ុន្តែស្បៀងទាំងនោះមិនគ្រប់គ្រាន់សម្រាប់បរិភោគដល់ចុងខែមេសានេះទេ។ «គេបិទអ៊ីចឹងទៅ អាហ្គាសអាអីហ្នឹងពេលអស់ទៅ យើងក៏ពិបាកទៅដូរ ទឹកផឹកទឹកអីអីចឹង យើងពិបាកផឹកទឹកទៀត។ និយាយរួម យើងនៅតែក្នុងបន្ទប់ យើងអត់អាចចេញទៅណាកើត។ មីមិនសល់ប៉ុន្មានទេបងអើយ ញ៉ាំតាំងពីគេចែកឲ្យហ្នឹងសល់ប្រហែល២០កញ្ចប់ទៀតអស់ហើយ។ ញ៉ាំឡើងចង់ក្តៅខ្លួនហើយ។ វាក្តៅពេក យើងញ៉ាំមីពេក»។ ស្រ្តីមេម៉ាយកូនពីរ វ័យ ២៧ ឆ្នាំរូបនេះ បានបន្ថែមថា ជាងបីថ្ងៃមកនេះ កូនទាំងពីររបស់អ្នកស្រីដែលមានអាយុបី និងបួនឆ្នាំ មិនមានទឹកដោះគោសម្រាប់បៅ ហើយអ្នកស្រីក៏មិនមានលុយសម្រាប់ទិញម្ហូបអាហារនិងបង់ថ្លៃឈ្នួលផ្ទះទៀតដែរ។ និយាយដោយឮសម្រែកកូនស្រែកម្តងៗ អ្នកស្រីបញ្ជាក់ថា៖ «អស់បីថ្ងៃហើយបង ទិញអាទឹកដោះគោខាប់ ទឹកដោះគោឆុងទឹកក្តៅ ឲ្យវាបៅបណ្តើរៗ ឥលូវចង់ក្តៅខ្លួនហើយបងអើយ»។ អ្នកស្រី ម៉េងជូ ដែលទើបនាំកូនចាកចេញពីស្រុកកំណើតនៅខេត្តកំពង់ចាម មកធ្វើការនៅរាជធានីភ្នំពេញបានរយៈពេលបីខែ បានរៀបរាប់ថា អ្នកស្រីចង់ឲ្យអាជ្ញាធរជួយសម្រួលបន្ថែមស្បៀងអាហារ ទឹកដោះគោសម្រាប់កូន និងការចំណាយថ្លៃឈ្នួលផ្ទះ ដែលអ្នកស្រីកំពុងខ្វះខាតជាចាំបាច់។ កាលពីថ្ងៃទី ១៤ ខែមេសា ឆ្នាំ ២០២១ រដ្ឋាភិបាលកម្ពុជា បានចេញសេចក្តីសម្រេចជាផ្លូវការបិទខ្ទប់ភូមិសាស្ត្ររាជធានីភ្នំពេញ និងក្រុងតាខ្មៅ ខេត្តកណ្តាល ជាបណ្តោះអាសន្ន រយៈពេល ១៤ ថ្ងៃ គិតចាប់ពីម៉ោងសូន្យ ថ្ងៃទី១៥ ដល់ថ្ងៃទី២៨ ខែមេសា ឆ្នាំ២០២១។ វិធានការបិទខ្ទប់នេះ ក៏ត្រូវបានបន្តមួយសប្តាហ៍បន្ថែមទៀត រហូតដល់ថ្ងៃទី ៥ ខែឧសភា។ ។ បន្ថែមលើវិធានការបិទខ្ទប់នេះ កាលពីថ្ងៃទី ២៣ ខែមេសា ដោយបិទផ្សាររដ្ឋ និងផ្សារលក់ទំនិញតាមសហគមន៍គ្រប់ទម្រង់ទាំងអស់ នៅទូទាំងរាជធានីភ្នំពេញ និងក្រុងតាខ្មៅនៃខេត្តកណ្តាល។ ផ្សារ និងទីកន្លែងលក់ម្ហូបអាហារ និងគ្រឿងឧបភោគបរិភោគ ព្រមទាំងសកម្មភាពការងារ មុខរបរ និងអាជីវកម្មទាំងអស់នៅក្នុង «តំបន់ក្រហម» ដែលលោក ឡេង គឹមឡុង អ្នកស្រី អ៊ឹម សុភាព និងអ្នកស្រី លី ម៉េងជូ កំពុងរស់នៅ គឺត្រូវផ្អាកជាបណ្តោះអាសន្នទាំងអស់។ ក៏ប៉ុន្តែ មានករណីលើកលែងមួយចំនួន ដូចជាសកម្មភាពការងារចាំបាច់មួយចំនួនរបស់រដ្ឋ និងការផ្គត់ផ្គង់តម្រូវការផ្នែកសុខាភិបាល និងតម្រូវការប្រចាំថ្ងៃចាំបាច់សម្រាប់ការរស់នៅរបស់ពលរដ្ឋក្នុង«តំបន់ក្រហម» តែប៉ុណ្ណោះ ដោយមានឯកសារបញ្ជាក់ច្បាស់លាស់ និងមានការអនុញ្ញាតពីអាជ្ញាធរជាចាំបាច់។ លោកបណ្ឌិត ឡៅ ម៉ុងហៃ អ្នកវិភាគនយោបាយ និងសង្គម មានប្រសាសន៍ថា ការអំពាវសុំជំនួយដូចជាស្បៀង និងការត្អូញត្អែរអំពីការលំបាករកទិញស្បៀងរបស់ប្រជាពលរដ្ឋដូចជាលោក ឡេង គឹមឡុង អ្នកស្រី អ៊ឹម សុភាព និងអ្នកស្រី លី ម៉េងជូ ក្នុងអំឡុងការប្រកាសបិទខ្ទប់នេះ បង្ហាញថា ការចែកចាយស្បៀងដែលចាំបាច់សម្រាប់ទ្រទ្រង់ជីវិត ក្នុងអំឡុងពេលនេះ មានការខ្វះខាតច្រើន។ លោកបន្តថាការប្រកាសវិធានការបិទខ្ទប់ភ្លាមៗ ហើយអនុវត្តភ្លាមៗ ហាក់មិនបានគិតដល់ការចែកចាយស្បៀង ជាពិសេសដល់អ្នកមានប្រាក់ចំណូលទាប ដែលគ្មានលទ្ធភាពទិញស្បៀងទុកបើធៀបនឹងអ្នកមានប្រាក់ចំណូលខ្ពស់ ដែលមានលទ្ធភាពធ្វើដូច្នេះ។ លោកបណ្ឌិតឡៅ ម៉ុងហៃ បានបញ្ជាក់ថា៖ «អាជ្ញាធរត្រូវជួយសម្រួលឲ្យអ្នកផលិត អ្នកជំនួញទិញលក់ស្បៀងអាចបន្តការងាររកស៊ីរបស់ពួកគេជាធម្មតាបំផុត ហើយឲ្យអ្នកទិញស្បៀងអាចទៅទិញស្បៀងបានជាធម្មតាបំផុត គ្រាន់តែអ្នកនោះមានសៀវភៅគ្រួសារ និងអត្តសញ្ញាណបណ្ណជាប់នឹងខ្លួនដើម្បីត្រួតពិនិត្យ មិនបាច់ត្រូវមានបណ្ណអនុញ្ញាតទេ។ មុនចូលផ្សារ អ្នកទាំងនោះត្រូវធ្វើតាម «៣ការពារ ៣កុំ» និងត្រូវធ្វើតេស្តយកកម្តៅ ឬត្រូវតេស្តឆាប់ភ្លាមៗមើលថា មានរោគ ឬអត់»។ ចាប់តាំងពីមានការបិទខ្ទប់រាជធានីភ្នំពេញ និងការកំណត់តំបន់មួយចំនួនជាតំបន់ក្រហមមក រដ្ឋាភិបាលបានប្រកាសបង្កើតក្រុមតេឡេក្រាម « » ដើម្បីឲ្យប្រជាពលរដ្ឋដែលមានការខ្វះខាតស្បៀងបន្ទាន់អាចស្នើសុំបាន។ បន្ថែមលើនេះ សាលារាជធានីភ្នំពេញក៏បានចុះចែកស្បៀងតាមតំបន់មួយចំនួនក្នុងរាជធានីភ្នំពេញ ដោយស្បៀងទាំងនោះ មានដូចជា អង្ករ ២៥ គីឡូ មីមួយកេស ទឹកស៊ីអ៊ីវមួយយួរ ទឹកត្រីមួយយួរ និងត្រីខមួយយួរក្នុងមួយគ្រួសារ។ លោក ម៉េត មាសភក្តី អ្នកនាំពាក្យសាលារាជធានីភ្នំពេញប្រាប់ VOA កាលពីថ្ងៃទី ២២ ខែមេសា ឆ្នាំ២០២១ តាមបណ្តាញសង្គមតេឡេក្រាមយ៉ាងខ្លីថា លោកមិនទាន់មានទិន្នន័យអំពីការចែកចាយស្បៀងនៅឡើយ។ ប៉ុន្តែលោកបានបញ្ជាក់ថា៖ «ក្នុងតំបន់ក្រហម បានចែកជាបន្តបន្ទាប់ ប៉ុន្តែអ្នកកំពុងខ្វះស្បៀង ចែកមុន»។ ក្រៅពីការប្រកាសចែកស្បៀងដល់ពលរដ្ឋដែលកំពុងប្រឈមនឹងកង្វះខាតស្បៀង ក្រសួងពាណិជ្ជកម្មក៏បានបញ្ចេញស្បៀងដូចជាអង្ករ មី ទឹកត្រី ទឹកស៊ីអ៊ីវ ដាក់លក់តាមតំបន់បិទខ្ទប់ ក្នុងតម្លៃប្រហាក់ប្រហែលទីផ្សារផងដែរ។ ក៏ប៉ុន្តែ ទោះបីជារដ្ឋាភិបាលកំពុងព្យាយាមបង្កើនសកម្មភាពផ្តល់ជំនួយរបស់ខ្លួនដល់ពលរដ្ឋដែលកំពុងរងការខ្វះស្បៀងក្តី ក៏ជំនួយទាំងអស់នេះ នៅមានកម្រិតនៅឡើយ ស្របពេលដែលការបន្តអំពាវនាវសុំស្បៀងពីសំណាក់ប្រជាពលរដ្ឋខ្វះខាតខ្លាំង កំពុងតែកើតមានជាបន្តបន្ទាប់នៅតាមបណ្តាញសង្គម។ គណនីហ្វេសប៊ុកឈ្មោះ Sarady Bido ដែលអះអាងថាជាពលរដ្ឋរស់នៅភូមិទួលពង្រ ខណ្ឌពោធិ៍សែនជ័យ និងជាអ្នកប្រើប្រាស់បណ្តាញសង្គមFacebook មួយរូប បានសរសេរនៅលើប្រអប់បញ្ចេញមតិលើគណនីហ្វេសប៊ុករបស់នាយករដ្ឋមន្ត្រីហ៊ុន សែន ថា៖ «កូនចៅនៅតំបន់ក្រហមខាងកើតរបងអគ្គិសនីដីថ្មី ភូមិទួលពង្រ ខណ្ឌពោធិ៍សែនជ័យ ដាច់ស្បៀងហើយ សូមសម្ដេចពុកជួយប្រោសប្រទានជួយកូនចៅផង!!! ពុំទាន់មានជំនួយណាមួយមកផ្ដល់ឲ្យទេ!!»។ កាលពីថ្ងៃអាទិត្យ ទី២៥ខែមេសាកន្លងទៅនេះ។ ដូចគ្នាដែរ លោក ចិត្រា ម៉ៃ អ្នកប្រើប្រាស់បណ្តាញសង្គម Facebook ម្នាក់ទៀត បានរៀបរាប់ពីកង្វះស្បៀងដែលលោកកំពុងប្រឈមនៅក្នុងក្រុងតាខ្មៅនៃខេត្តកណ្តាល។ ៖ «ពេលនេះកូនស្នាក់នៅបន្ទប់ជួល [ក្នុង] ភូមិដើមគរ សង្កាត់ដើមមៀន ក្រុងតាខ្មៅ អស់ស្បៀងហូបហើយ»។ គិតត្រឹមថ្ងៃទី ២៦ ខែមេសានេះ ក្នុងក្រុមតេឡេក្រាម «តម្រូវការបន្ទាន់នូវជំនួយស្បៀងចាំបាច់ (គ.ប.ខ)» មានប្រជាពលរដ្ឋជិត ៥ ម៉ឺននាក់ បានស្នើសុំជំនួយពីអាជ្ញាធរក្នុងក្រុមនោះ។ ការបិទខ្ទប់មិនអាចចេញពីផ្ទះបាន មិនត្រឹមតែកំពុងបង្កផលប៉ះពាល់ដល់សេដ្ឋកិច្ចសង្គមនិងជីវភាពរបស់ពលរដ្ឋប៉ុណ្ណោះទេ វាថែមទាំងកំពុងធ្វើឲ្យស្ថានភាពផ្លូវចិត្តរបស់ប្រជាជនជាច្រើននាក់ប្រឈមនឹងភាពតានតឹង។ នៅក្នុងបទសម្ភាសន៍ជាមួយ VOA កាលពីសប្តាហ៍មុន អ្នកស្រី អ៊ឹម សុភាព ដែលជាកម្មកររោងចក្រម្នាក់នៅសង្កាត់ចោមចៅ ១ ខណ្ឌពោធិ៍សែនជ័យ បានរៀបរាប់ប្រាប់ VOA ពីបញ្ហាប្រឈមនៃសុខភាពផ្លូវចិត្តរបស់អ្នកស្រី។ «មានអារម្មណ៍តានតឹង គិតច្រើន។ ទី១ បាត់បង់ការងារ ទី២ ត្រូវជំពាក់គេ។ ត្រូវរកលុយដើម្បីសងគេដើម្បីឲ្យម្តាយ ឲ្យកូនអីអ៊ីចឹង អ៊ីចឹងគឺមានស្រ្តេសខ្លាំងណាស់ មានសម្ពាធខ្លាំងសម្រាប់ពួកខ្ញុំ គឺខ្ញុំគិតតែម្តង។ ថាបើអត់មានចំណូល តើបានអីចំណាយ? រហូតដល់ឈឺក៏មានដែរ។ ឥលូវហ្នឹងអាការៈរបស់ខ្ញុំកំពុងតែផ្តាសាយគឺមានអារម្មណ៍ថាធុញថប់ គិតច្រើន ឈឺក្បាល ផ្តាសាយរហូត អត់មានជាទេ»។ ស្ត្រីវ័យ ៣៥ ឆ្នាំរូបនេះ បានរៀបរាប់ប្រាប់ VOA ថា អ្នកស្រីភ័យខ្លាចអាជ្ញាធរដែលដើរហាមមិនឲ្យចេញក្រៅផ្ទះ ជាងខ្លាចជំងឺកូវីដទៅទៀត។ «អ្វីដែលពួកខ្ញុំបារម្ភខ្លាំងបំផុតនៅពេលបច្ចុប្បន្នហ្នឹង គឺពួកគាត់ជាប៉ូលិស គឺគាត់គំរាម គឺគាត់វាយ គាត់ប្រើកម្លាំង ប្រើសំឡេងមកលើពួកខ្ញុំ ធ្វើឲ្យខ្ញុំភ័យខ្លាចមួយកម្រិតទៀត។ ឥលូវហ្នឹងចង់ខ្លាចគាត់ជាងជំងឺឆ្លងទៀត ព្រោះឃើញគាត់មក គាត់រោទិ៍ម៉ូតូមកគាត់ស្រែកមកអ៊ីចឹង ហាក់បីជាស្លន់ស្លោរម្នាក់ៗបាតជើងសព្រាត ចូលបន្ទប់រៀងខ្លួន»។ លោក ហឿ សេធុល អ្នកចិត្តវិទ្យានិងជាប្រធានសមាគមអ្នកប្រឹក្សាយោបល់និងអប់រំផ្លូវចិត្តបានប្រាប់ VOA ថា បើតាមការសិក្សាស្រាវជ្រាវរបស់លោក កាលពីខែកុម្ភៈ ឆ្នាំ ២០២១ ប្រជាជនកម្ពុជារងនូវការប៉ះពាល់ផ្លូវចិត្តទ្វេរដង ក្នុងអំឡុងការឆ្លងរាលដាលជំងឺកូវីដ១៩។ សម្រាប់ប្រជាជនស្ថិតក្នុងតំបន់បិទខ្ទប់ ពិសេសអ្នកនៅក្នុងតំបន់ក្រហមដែលមិនអាចចេញពីផ្ទះបាន ពួកគេកាន់តែងាយរងសម្ពាធផ្លូវចិត្តដោយសារស្ថានភាពរស់នៅមានភាពតូចចង្អៀត ហើយបញ្ហាសេដ្ឋកិច្ចរបស់ពួកគេក៏ប្រឈមខ្លាំង។ «នៅក្នុងតំបន់ក្រហម មនុស្សភាគច្រើនគឺអ្នករោងចក្រហើយនិងអ្នកផ្ទះជួល ហើយគាត់នៅតែមួយបន្ទប់ៗទេ។ ហ្នឹងមួយរយភាគរយដែលគាត់ប្រឈមមុខនឹងសម្ពាធផ្នែកផ្លូវចិត្តខ្លាំង ដោយសារតែគត់នៅតែបន្ទប់បួនជ្រុង ដែលគាត់អត់អាចទៅណាបាន គាត់អាចត្រឹមបើកទ្វារ បើកអី អើតមកក្រៅតែមិនអាចដើរចេញក្រៅបានផ្តេសផ្តាសទេ ពីព្រោះអាជ្ញាធរអាចប្រើរំពាត់ អាចប្រើអី»។ លោក សេធុល បានបញ្ជាក់ទៀតថា ប្រសិនបើការបិទខ្ទប់កាន់តែយូរ នោះកម្រិតនៃការធ្លាក់ទឹកចិត្តរបស់ប្រជាពលរដ្ឋនឹងកាន់តែធ្ងន់ធ្ងរ ដែលអាចឈានដល់ការកញ្ជ្រោល និងរហូតដល់ធ្វើអត្តឃាត។ «បើក្នុងករណីដែលត្រូវបន្តពីរសប្តាហ៍ទៀត បងបារម្ភថាភាពចលាចលអាចនឹងកើតមានខ្លាំង ភាពតប់ប្រមល់របស់គាត់អាចនឹងខ្លាំងគាត់នឹងអាចច្របូកច្របល់ខ្លាំង ហើយគាត់អាចនឹងកញ្ជ្រោល។ កម្រិតនៃការការថប់បារម្ភរបស់គាត់អាចនឹងខ្លាំង ឬក៏កម្រិតនៃការធ្លាក់ទឹកចិត្តគាត់ខ្លាំង គាត់នឹងកញ្ជ្រោល។ អ្នកដែលមិនកញ្ជ្រោលអាចនឹងប្រឈមនឹងការធ្វើបាបខ្លួនឯង»។ អ្នកជំនាញផ្នែកចិត្តវិទ្យារូបនេះបានបន្ថែមថា ការទប់ស្កាត់ឬកាត់បន្ថយបញ្ហាធ្លាក់ទឹកចិត្តរបស់ប្រជាពលរដ្ឋដែលកំពុងស្ថិតក្នុងតំបន់បិទខ្ទប់បាន លុះត្រាតែរដ្ឋាភិបាលចេញវិធានការក្នុងការផ្តល់ជំនួយបានគ្រប់គ្រាន់ និងទាន់ពេល។ ចំណែកប្រជាពលរដ្ឋត្រូវកាត់បន្ថយការមើលព័ត៌មានដែលច្របូកច្របល់ច្រើន ហើយប្តូរមកបង្កើនទម្លាប់ក្នុងការអាន និងហាត់ប្រាណជាដើម។ បច្ចុប្បន្ននេះ វិធានការបិទខ្ទប់និងដាក់តំបន់មួយចំនួនដូចជា តំបន់ខ្លះនៅក្នុងខណ្ឌមានជ័យ ខណ្ឌពោធិ៍សែនជ័យ និងខណ្ឌទួលគោក ដែលលោក ឡេង គឹមឡុង អ្នកស្រី អ៊ឹម សុភាព និងអ្នកស្រី លី ម៉េងជូ កំពុងរស់នៅ កំពុងត្រូវបានមន្ត្រីមានសមត្ថកិច្ចអនុវត្តនិងរឹតបន្តឹង រហូតដល់រដ្ឋាភិបាលចេញសេចក្តីជូនដំណឹងថ្មី ដែលគេមិនទាន់ដឹងថានឹងធ្វើឡើងនៅពេលណានោះទេ។ សម្រាប់ពលរដ្ឋដែលបំពានវិធានការទាំងអស់នេះ ពួកគេអាចប្រឈមនឹងការផាកពិន័យជាទឹកប្រាក់ពី ១ លានរៀល ទៅ ៥ លានរៀល ហើយត្រូវផ្តន្ទាទោសដាក់ពន្ធនាគារពី ៦ ខែ ទៅ ៣ ឆ្នាំ និងពិន័យបន្ថែមទៀតពី ២ លានរៀល ទៅ ១០ លានរៀល បើសកម្មភាពបំពាននាំឱ្យមានការចម្លងជំងឺកូវីដ១៩ ទៅអ្នកដទៃ ហើយនឹងត្រូវផ្តន្ទាទោសដាក់ពន្ធនាគារពី ២ ឆ្នាំ ទៅ ៥ ឆ្នាំ និងពិន័យជាទឹកប្រាក់ពី ៥ លានរៀល ទៅ ២០ លានរៀល បើសកម្មភាពបំពាននោះ បណ្តាលឱ្យប៉ះពាល់ធ្ងន់ធ្ងរដល់សុខភាពសាធារណៈ៕	2021-04-28T07:00:00+07:00	khmer.voanews.com	https://khmer.voanews.com/a/cambodia-covid19-red-zone-residents-make-a-plea-for-food-and-financial-assistance/5869024.html
6858513c-a491-4ef2-8ab6-2069630fb165	CDC ថា អ្នកចាក់វ៉ាក់សាំងកូវីដ១៩ អាចមិនពាក់ម៉ាស់បាននៅពេលជួបជុំមនុស្សមិនសូវច្រើននៅខាងក្រៅ	ពលរដ្ឋដែលបានចាក់វ៉ាក់សាំងកូវីដ១៩ បានពេញលេញរួចហើយ អាចមិនពាក់ម៉ាស់បាននៅពេលដែលពួកគេនៅខាងក្រៅជាមួយអ្នកដទៃ មិនថាអ្នកនោះចាក់វ៉ាក់សាំងឬក៏អត់នោះទេ។ នេះបើយោងតាមការណែនាំថ្មីរបស់មជ្ឈមណ្ឌលគ្រប់គ្រងនិងបង្ការជំងឺ (CDC) របស់សហរដ្ឋអាមេរិក។ មជ្ឈមណ្ឌល CDC បានបញ្ជាក់នៅក្នុងអនុសាសន៍ដែលបានចេញផ្សាយកាលពីថ្ងៃអង្គារម្សិលមិញថា លើកលែងតែនៅក្នុងស្ថានការណ៍ដែលមានហ្វូងមនុស្សច្រើននៅខាងក្រៅដូចជានៅកន្លែងប្រគុំតន្ត្រី ឬនៅពហុកីឡាដ្ឋានជាដើម ពលរដ្ឋដែលបានចាក់វ៉ាក់សាំងរួចហើយទំនងជានឹងមិនឆ្លងឬចម្លងជំងឺកូវីដ១៩ នោះទេ នៅពេលដែលពួកគេនៅជុំគ្នាខាងក្រៅ។ នាយកមជ្ឈមណ្ឌល CDC អ្នកស្រី Rochelle Walensky បានប្រាប់អ្នកយកព័ត៌មានកាលពីថ្ងៃអង្គារម្សិលមិញថា៖ «ក្នុងពេលមួយឆ្នាំកន្លងមកនេះ យើងបានចំណាយពេលជាច្រើនដើម្បីប្រាប់ប្រជាពលរដ្ឋអាមេរិកាំងអំពីអ្វីដែលពួកគេមិនអាចធ្វើបាន។ ថ្ងៃនេះ ខ្ញុំនឹងប្រាប់អ្នកអំពីចំណុចខ្លះៗដែលអ្នកអាចធ្វើបាន ប្រសិនបើអ្នកបានចាក់វ៉ាក់សាំងពេញលេញរួចហើយ»។ «ការចាក់វ៉ាក់សាំងពេញលេញ» ចង់សំដៅដល់ពេលពីរសប្តាហ៍ក្រោយមក បន្ទាប់ពីអ្នកបានចាក់វ៉ាក់សាំងដូសចុងក្រោយ ដោយហេតុថានៅពេលនោះ ប្រព័ន្ធភាពស៊ាំរបស់យើងមានអង់ទីករការពារពេញលេញ។ មជ្ឈមណ្ឌល CDC បានបញ្ជាក់ថា អ្នកដែលបានចាក់វ៉ាក់សាំងពេញលេញរួចហើយ គឺត្រូវការពាក់ម៉ាស់នៅខាងក្រៅតែនៅពេលណាដែលពួកគេស្ថិតនៅក្នុងហ្វូងមនុស្សជាច្រើន ដូចជានៅក្នុងពិធីនានានៅតាមដងផ្លូវ ពិធីដង្ហែក្បួន ផ្សាររបស់កសិករ ឬការជួបជុំនយោបាយជាដើម។ ប៉ុន្តែ សម្រាប់ការជួបជុំនៅខាងក្នុងអាគារវិញ មជ្ឈមណ្ឌល CDC នៅតែស្នើឲ្យអ្នកចាក់វ៉ាក់សាំងពេញលេញរួចហើយ ពាក់ម៉ាស់ដដែល ដើម្បីជៀសវាងការឆ្លងនិងចម្លងជំងឺកូវីដ១៩៕	2021-04-28T07:00:00+07:00	khmer.voanews.com	https://khmer.voanews.com/a/no-mask-vaccinated-people-can-go-barefaced/5869790.html
2bf6f006-1483-4912-ba79-87a697ca3cdb	កម្មករប្រមាណ១.៧០០នាក់ត្រូវបានរកឃើញឆ្លងជំងឺកូវីដ១៩ ចាប់តាំងពីការផ្ទុះឆ្លងក្នុងព្រឹត្តិការណ៍២០កុម្ភៈ	មន្រ្តីជាន់ខ្ពស់ក្រសួងការងារបានឲ្យដឹងថាកម្មករសរុបជិត១.៧០០នាក់ មកពីរោងចក្រជាង២០០ ត្រូវបានរកឃើញឆ្លងជំងឺកូវីដ១៩ ចាប់តាំងពីការផ្ទុះឆ្លងរាលដាលជំងឺនេះក្នុងសហគមន៍២០កុម្ភៈ។ លោក ហេង សួរ រដ្ឋលេខាធិការនិងជាអ្នកនាំពាក្យក្រសួងការងារ មានប្រសាសន៍នៅក្នុងសន្និសីទសារព័ត៌មានមួយកាលពីព្រឹកថ្ងៃពុធថាកម្មករសរុបចំនួន១.៦៧៣នាក់ មកពី២០៦រោងចក្រដែលភាគច្រើននៅភ្នំពេញ ត្រូវបានរកឃើញថាឆ្លងជំងឺកូវីដ១៩ ចាប់តាំងពីការផ្ទុះឆ្លងរាលដាលជំងឺនេះក្នុងសហគមន៍ថ្ងៃទី២០ ខែកុម្ភៈ។ លោកបន្ថែមថាក្នុងនោះ មានកម្មករ១.៥៩៨នាក់នៅរាជធានីភ្នំពេញ ត្រូវបានរកឃើញថាឆ្លងជំងឺកូវីដ១៩។ កម្មករឆ្លងផ្សេងទៀតមកពីរោងចក្រនៅខេត្តកណ្តាល តាកែវ ព្រះសីហនុ ស្វាយរៀង កំពង់ឆ្នាំង និងខេត្តកំពង់ចាម។ លោក ហេង សួរ បានថ្លែងថា៖ «ប៉ុន្តែចំនួននេះអាចមានការកើនឡើង ឬមួយក៏ប្រែប្រួល ពីព្រោះបច្ចុប្បន្ននេះ នៅក្នុងស្រុកអង្គស្នួលនៃខេត្តកណ្តាល ក៏យើងកំពុងតែធ្វើតេស្តហើយកំពុងសម្របសម្រួលរកអ្នកដែលប៉ះពាល់ផ្ទាល់ហើយត្រូវធ្វើសំណាកបន្ថែមទៀត»។ លោក ហេង សួរ ឲ្យដឹងទៀតថាកម្មករប្រមាណ១៧.០០០នាក់ ត្រូវបានធ្វើចត្តាឡីស័កនាពេលកន្លងមក ពាក់ព័ន្ធនឹងការផ្ទុះឆ្លងនេះ។ កាលពីដើមខែមេសា អាជ្ញាធរសុខាភិបាលបានរកឃើញកម្មកររាប់សិបនាក់មកពីរោងចក្រមួយមានឈ្មោះថាសហគ្រាស ឌីនហាន់ (Din Han Enterprise) ដែលស្ថិតក្នុងភូមិថ្មី សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ឆ្លងជំងឺកូវីដ១៩។ លោក ហេង សួរ អ្នកនាំពាក្យក្រសួងការងារបានបញ្ជាក់ថារដ្ឋាភិបាលបានឲ្យរោងចក្របន្តបើកប្រាក់ឈ្នួលដល់កម្មករ៥០%សម្រាប់ការងារកន្លះខែគឺចាប់ពីថ្ងៃទី១ដល់ថ្ងៃទី១៤ខែមេសានិងបានស្នើរោងចក្រឲ្យបន្តផ្តល់ប្រាក់ឧបត្ថម្ភដល់កម្មករ សម្រាប់រយៈពេលពាក់កណ្តាលទៀតនៃខែមេសាគឺចាប់ពីថ្ងៃទី១៥ដល់ថ្ងៃទី៣០ បើទោះពួកគេមិនបានបំពេញការងារ ក្នុងពេលរាំងខ្ទប់ទីក្រុងភ្នំពេញ និងក្រុងតាខ្មៅនៃខេត្តកណ្តាល។ គួរបញ្ជាក់ថាចាប់តាំងពីថ្ងៃទី២០ ខែកុម្ភៈ ដែលមានរយៈពេលជាង២ខែមកហើយ រហូតដល់ថ្ងៃពុធនេះ កម្ពុជារកឃើញករណីឆ្លងសរុបជាង១ម៉ឺននាក់ ហើយមានករណីស្លាប់ជាង៨០នាក់៕	2021-04-28T07:00:00+07:00	khmer.voanews.com	https://khmer.voanews.com/a/more-than-1700-workers-tested-positive-since-covid-outbreak/5869731.html
4a359eb8-2df8-4092-9ea8-a13156f62b68	កម្ពុជាហាមអ្នកដំណើរពីឥណ្ឌាចូលកម្ពុជាមួយរយៈ ដោយសារបារម្ភពីការឆ្លងកូវីដ១៩បម្លែងខ្លួនថ្មី	ប្រទេសកម្ពុជា នៅថ្ងៃអង្គារ បានហាមប្រាមពលរដ្ឋឥណ្ឌា និងជនបរទេសដែលធ្វើដំណើរមកពី ឬឆ្លងកាត់តាមប្រទេសឥណ្ឌា មិនឲ្យចូលកម្ពុជា«មួយរយៈ» ដោយឥតកំណត់ពេលច្បាស់លាស់ ដោយសារការព្រួយបារម្ភអំពីការឆ្លងរាលដាលវីរុសបម្លែងខ្លួនថ្មីដែលបង្កជាជំងឺកូវីដ១៩។ នេះបើយោងតាមក្រសួងសុខាភិបាលកម្ពុជា។ សេចក្តីប្រកាសព័ត៌មានរបស់ក្រសួងនេះ បានឲ្យដឹងកាលពីយប់ថ្ងៃអង្គារ ទី២៧ខែមេសា ថាអ្នកដែលមានប្រវត្តិបានធ្វើដំណើរទៅប្រទេសឥណ្ឌាក្នុងរយៈពេល៣សប្តាហ៍ចុងក្រោយនេះ ក៏ត្រូវហាមមិនឲ្យចូលក្នុងប្រទេសកម្ពុជាតាមផ្លូវអាកាសនិងផ្លូវគោកផងដែរ។ ក្រសួងបញ្ជាក់ថាការហាមឃាត់នេះ នឹងចូលជាធរមានចាប់ពីយប់ថ្ងៃព្រហស្បតិ៍ ទី២៩ ខែមេសាតទៅរហូតដល់មានការជូនដំណឹងជាថ្មី។ ក្រសួងសុខាភិបាលកម្ពុជា ពន្យល់ថា ក្រៅពីការឆ្លងរាលដាលជាសាកលនៃវីរុសបម្លែងថ្មីប្រភេទB117 ដែលមានប្រភពមកពីប្រទេសអង់គ្លេស ថ្មីៗនេះក៏មានលេចចេញនូវវីរុសបម្លែងខ្លួនថ្មីមួយផ្សេងទៀតឈ្មោះថា B1617 មានប្រភពចេញពីប្រទេសឥណ្ឌា ដែលមានការឆ្លងខ្លាំងនិងមានសភាពធ្ងន់ធ្ងរជាងវីរុសប្រភេទ B117 ទៅទៀត។ គួរបញ្ជាក់ថា ក្នុងរយៈពេលប៉ុន្មានសប្តាហ៍ចុងក្រោយនេះ ប្រទេសឥណ្ឌាកំពុងប្រឈមនឹងការឆ្លងរាលដាលយ៉ាងខ្លាំងនៃវីរុសកូរ៉ូណាដែលធ្វើឲ្យប្រទេសនេះ ក្លាយជាប្រទេសដែលមានចំនួនអ្នកឆ្លងជំងឺកូវីដ១៩ច្រើនជាងគេបង្អស់ទី២ក្នុងពិភពលោកបន្ទាប់ពីសហរដ្ឋអាមេរិក។ គិតត្រឹមថ្ងៃអង្គារនេះ ប្រទេសឥណ្ឌា មានអ្នកឆ្លងកូវីដ១៩ចំនួនជាង១៧លាននាក់និងអ្នកស្លាប់ដោយសារជំងឺនេះ ចំនួនជិត២០ម៉ឺននាក់។ នេះបើផ្អែកតាមទិន្នន័យរបស់សាកលវិទ្យាល័យ John Hopkins ក្នុងសហរដ្ឋអាមេរិក៕	2021-04-28T07:00:00+07:00	khmer.voanews.com	https://khmer.voanews.com/a/cambodia-swiftly-bans-travelers-from-india-for-covid-19-new-variant-spread-concerns/5868782.html
531f05e7-466f-4fbf-850c-892b46bc4641	ឥណ្ឌាទទួលបានជំនួយបរិក្ខារពេទ្យដ៏ចាំបាច់ខណៈអត្រាឆ្លងជំងឺកូវីដ១៩បន្តកើនខ្ពស់	ជំនួយដំបូងនៃបរិក្ខារពេទ្យសំខាន់ៗ ត្រូវបានដឹកមកដល់ប្រទេសឥណ្ឌាហើយកាលពីថ្ងៃអង្គារ ខណៈដែលប្រទេសនេះ កំពុងតស៊ូទប់ទល់នឹងការឆ្លងជំងឺកូវីដ១៩នៃរលកទី២ដ៏មហន្តរាយ ដែលជាស្ថានភាពមួយ ដែលប្រធានអង្គការសុខភាពពិភពលោកពិពណ៌នាថា «ហួសពីការឈឺចាប់ទៅទៀត» នោះ។ យន្តហោះដឹកជញ្ជូនចក្រភពអង់គ្លេស បានចុះចតនៅព្រឹកព្រលឹមក្នុងរដ្ឋធានីញូវដែលី ដោយនាំយកមកជាមួយនូវឧបករណ៍ជំនួយផ្លូវដង្ហើមចំនួន១០០គ្រឿង និងម៉ាស៊ីនផលិតខ្យល់អុកស៊ីហ្សែនចំនួន៩៥គ្រឿង។ ស្ថានបេសកកម្មការទូតចក្រភពអង់គ្លេសប្រចាំក្នុងប្រទេសឥណ្ឌានិយាយថា យន្តហោះដឹកជញ្ជូនអង់គ្លេសសរុបចំនួន៩គ្រឿង នឹងដឹកជញ្ជូនម៉ាស៊ីនផលិតខ្យល់អុកស៊ីហ្សែនចំនួន៥០០គ្រឿង និងឧបករណ៍ជំនួយផ្លូវដង្ហើមចំនួន១៤០គ្រឿងមកកាន់ប្រទេសឥណ្ឌា។ ដោយឡែកប្រទេសដទៃមួយចំនួនទៀត ក៏បានសន្យាដឹកជញ្ជូនជំនួយបរិក្ខារពេទ្យសំខាន់ៗមកកាន់ប្រទេសឥណ្ឌាផងដែរ ដែលក្នុងនោះមានប្រទេសបារាំង អាល្លឺម៉ង់ អ៊ីស្រាអែល និងប្រទេសប៉ាគីស្ថាន ដែលជាសត្រូវក្បែរខាងឥណ្ឌានោះ។ ប្រទេសទាំងនេះ នឹងផ្តល់ជំនួយបរិក្ខារពេទ្យដែលរួមមានផងដែរ សម្លៀកបំពាក់និងសម្ភារៈការពារការឆ្លងជំងឺកូវីដ១៩ ឧបករណ៍ធ្វើតេស្តកូវីដ និងឧបករណ៍មួយចំនួនផ្សេងទៀត។ ប្រធានអង្គការសុខភាពពិភពលោក WHO លោក Tedros Ghebreyesus បានប្រាប់ក្រុមអ្នកសារព័ត៌មាននៅថ្ងៃច័ន្ទកន្លងទៅថា អង្គការ WHO បានប្រកាសរួចហើយថា អង្គការនេះ នឹងបញ្ជូនបុគ្គលិករបស់ខ្លួនចំនួន២.៦០០នាក់បន្ថែមទៀត ទៅកាន់ប្រទេសឥណ្ឌា ដើម្បីចូលរួមក្នុងកិច្ចប្រឹងប្រែងជួយប្រយុទ្ធនឹងជំងឺកូវីដ១៩នេះ៕	2021-04-28T07:00:00+07:00	khmer.voanews.com	https://khmer.voanews.com/a/india-receives-first-shipment-of-critical-medical-supplies/5868918.html
3d95fa21-5707-44e9-9d08-89b846324f88	តុលាការបង្គាប់ឲ្យចាប់ខ្លួន លោក សម រង្ស៊ី ចោទថាបំពានវិធានការបង្ការជំងឺកូវីដ១៩	សាលាដំបូងរាជធានីភ្នំពេញបានចេញដីកាឲ្យចាប់ខ្លួន ឲ្យប្រជាពលរដ្ឋមិនគោរពតាមវិធានការរដ្ឋាភិបាលក្នុងការបិទខ្ទប់ភូមិសាស្ត្ររាជធានីភ្នំពេញ និងក្រុងតាខ្មៅរបស់ខេត្តកណ្តាល ដែលមានរយៈពេលពីរសប្តាហ៍មកហើយគិតត្រឹមថ្ងៃពុធនេះ។ ដីកាបង្គាប់ឲ្យចាប់ខ្លួនលោកសម រង្ស៊ី ត្រូវបានប្រកាសឲ្យដឹងជាសាធារណៈភ្លាមៗ ក្រោយមន្ត្រីជាន់ខ្ពស់ក្រសួងយុត្តិធម៌មួយរូបបានប្រាប់អ្នកកាសែតក្នុងសន្និសីទព័ត៌មានមួយថា តុលាការកំពុងចាត់ការបណ្តឹងមួយប្រឆាំងលោក សម រង្ស៊ី ពីបទរារាំងដល់ការអនុវត្តវិធានការរបស់រដ្ឋាភិបាល ដើម្បីទប់ស្កាត់ការរាតត្បាតនៃជំងឺកូវីដ១៩។ ក្នុងសន្និសីទព័ត៌មានស្តីពីវិធានការបិទខ្ទប់ភូមិសាស្ត្ររាជធានីភ្នំពេញនិងក្រុងតាខ្មៅនៅទីស្តីការក្រសួងយុត្តិធម៌នៅព្រឹកថ្ងៃពុធនេះលោក គឹម សន្តិភាព រដ្ឋលេខាធិការនិងជាអ្នកនាំពាក្យក្រសួងយុត្តិធម៌ បានថ្លែងថាមានមនុស្សនៅក្រៅប្រទេសដែលលោកសំដៅលើលោក សម រង្ស៊ី ដែលកំពុងនិរទេសខ្លួននៅប្រទេសបារាំង បានអំពាវនាវឲ្យប្រជាពលរដ្ឋចេញក្រៅផ្ទះខណៈរដ្ឋាភិបាលបានបន្តការរាំងខ្ទប់រាជធានីភ្នំពេញរហូតដល់ថ្ងៃទី៥ ខែឧសភា។ លោកមានប្រសាសន៍ថា៖ «ថ្មីៗនេះឧក្រិដ្ឋជនឧទ្ទាមនៅក្រៅប្រទេស ក៏បានធ្វើការអំពាវនាវឲ្យបងប្អូនប្រឆាំងជាមួយនឹងវិធានការនានារបស់រាជរដ្ឋាភិបាល របស់អាជ្ញាធរមានសមត្ថកិច្ចដែលបានដាក់ចេញនាពេលកន្លងមកនេះ ញុះញង់ឲ្យបងប្អូនចេញពីផ្ទះ ញុះញង់ឲ្យបងប្អូនប្រឆាំងរាល់វិធានការទាំងអស់។ ដូច្នេះហើយ ទង្វើនេះគឺជាទង្វើដែលប្រឆាំងជាមួយច្បាប់កម្ពុជា អយ្យការអមសាលាដំបូងរាជធានីភ្នំពេញ បានចាត់វិធានការដែលធ្វើការចោទប្រកាន់ ឧក្រិដ្ឋជនសម រង្ស៊ី នេះ កាលពីម្សិលមិញ ក្នុងបទរារាំងវិធានការរដ្ឋបាល និងញុះញង់ បង្កឲ្យមានអសន្តិសុខក្នុងសង្គម»។ មន្ត្រីជាន់ខ្ពស់ក្រសួងយុត្តិធម៌រូបនេះ ស្នើឲ្យសាធារណជនកុំជ្រួលច្របល់ជឿតាមការញុះញង់លោក សម រង្ស៊ី ហើយបន្តចូលរួមជាមួយរដ្ឋាភិបាលកម្ពុជា ដោយគោរពនូវវិធានការដែលបានចេញកន្លងមក។ អ្នកនាំពាក្យសាលាដំបូងរាជធានីភ្នំពេញលោក អ៊ី រិន្ទ មិនឆ្លើយតបសំណួររបស់សំឡេងសហរដ្ឋអាមេរិកវីអូអេដែលផ្ញើតាមប្រព័ន្ធទំនាក់ទំនងតេឡេក្រាម។ នៅក្នុងដីកាបង្គាប់ឲ្យចាប់ខ្លួនចុះថ្ងៃទី២៦ ខែមេសា លោក ពេជ្រ វិជ្ជាធរ ចៅក្រមស៊ើបសួររបស់សាលាដំបូងរាជធានីភ្នំពេញ បានឲ្យដឹងថាលោក សម រង្ស៊ី ត្រូវបានចោទប្រកាន់ចំនួនពីរបទល្មើស គឺរារាំងដល់ការអនុវត្តវិធានការបង្ការជំងឺកូវីដ១៩ តាមមាត្រា១១នៃច្បាប់ស្តីពីជំងឺកូវីដ១៩ និងបទញុះញង់បង្កឲ្យមានភាពវឹកវរធ្ងន់ធ្ងរដល់សន្តិសុខសង្គម ដែលប្រព្រឹត្តទៅក្នុងឆ្នាំ២០២១។ ដីកាបញ្ជាក់ថា៖ «បញ្ជាដល់កម្លាំងសាធារណៈឲ្យស្រាវជ្រាវរកចាប់និងនាំខ្លួនឈ្មោះខាងលើមកប្រគល់ជូនសាលាដំបូងរាជធានីភ្នំពេញ ដើម្បីចាត់ការតាមផ្លូវច្បាប់»។ មាត្រា១១នៃច្បាប់ស្តីពីកូវីដដែលចែងថាអំពើរារាំង ឬបង្កឧបសគ្គដោយចេតនាដល់ការអនុវត្តវិធានការដែលបានដាក់ចេញស្របតាមច្បាប់នេះ ត្រូវផ្តន្ទាទោសដាក់ពន្ធនាគារពី៦ខែទៅ៣ឆ្នាំ។ បើតាមការផ្សព្វផ្សាយរបស់បណ្តាញព័ត៌មានក្នុងស្រុកដែលស្និទ្ធនឹងរដ្ឋាភិបាល អគ្គស្នងការដ្ឋាននគរបាលជាតិជាអ្នកដាក់ពាក្យបណ្តឹងប្រឆាំងនឹងលោក សម រង្ស៊ី ចំពោះការបង្ហោះវីដេអូតាមហ្វេសប៊ុក ដោយបានចោទថាញុះញង់ឲ្យប្រជាពលរដ្ឋងើបបះបោរប្រឆាំងនឹងវិធានការបិទខ្ទប់របស់រដ្ឋាភិបាល។ វីអូអេមិនទាន់អាចសុំការអធិប្បាយពីលោកឧត្តមសេនីយ៍ឯក ឆាយ គឹមខឿន អ្នកនាំពាក្យរបស់អគ្គស្នងការដ្ឋាននគរបាលជាតិបានទេនៅថ្ងៃពុធនេះ។ ដីកាបង្គាប់ឲ្យចាប់ខ្លួនលោក សម រង្ស៊ី ធ្វើឡើងបន្ទាប់ពីអតីតប្រធានគណបក្សសង្គ្រោះជាតិ បានប្រកាសតាមប្រព័ន្ធសង្គមហ្វេសប៊ុករបស់លោកកាលពីថ្ងៃសៅរិ៍ ស្នើឲ្យអាជ្ញាធរបើករាជធានីភ្នំពេញ និងក្រុងតាខ្មៅឡើងវិញក្រោយការបិទខ្ទប់ជិតពីរសប្តាហ៍មកនោះ។ មេដឹកនាំបក្សប្រឆាំងដែលរួតរឹតដោយពាក្យបណ្តឹងនៅតុលាការ និងត្រូវបានកាត់ទោសឲ្យជាប់ពន្ធនាគារជាង២០ឆ្នាំ បានរិះគន់វិធានការបិទខ្ទប់របស់រដ្ឋាភិបាលលោក ហ៊ុន សែន ថាជាការផ្តាច់ដង្ហើមសេដ្ឋកិច្ចនិងបង្អត់ ស្បៀងពលរដ្ឋដែលត្រូវឲ្យនៅតែក្នុងផ្ទះ។ លោកអធិប្បាយថាបើរដ្ឋអំណាចលោក ហ៊ុន សែន មិនព្រមបើកភូមិសាស្ត្រទាំងពីរនេះឡើងវិញទេ ប្រជាពលរដ្ឋគួរចេញពីផ្ទះទៅរកទទួលទានដូចធម្មតា ដើម្បីទ្រទ្រង់ការរស់នៅប្រចាំថ្ងៃ។ «បួន ដប់ថ្ងៃទៀត បើអត់បន្ធូរបន្ថយទេ ចេញទៅ ចេញក្រៅផ្ទះហ្មង ធ្វើសកម្មភាពធម្មតាទៅ ទៅរកទទួលទានធម្មតាទៅ ដើម្បីរស់។ បើយើងនៅក្នុងផ្ទះស្លាប់ដដែល កុំនៅ ចេញទៅ ចេញទាំងអស់គ្នាទៅ»។ ក៏ប៉ុន្តែលោក ឯម សុវណ្ណារ៉ា សាស្ត្រាចារ្យវិទ្យាសាស្ត្រនយោបាយនៅប្រទេសកម្ពុជាប្រាប់វីអូអេនៅថ្ងៃពុធនេះថាសម្តីអំពាវនាវរបស់មេបក្សប្រឆាំងរូបនេះ មិនមានសម្ពាធលើប្រជាពលរដ្ឋឲ្យធ្វើតាមទេ គ្រាលោកមិនស្ថិតក្នុងប្រទេស ហើយប្រជាពលរដ្ឋកំពុងស្ថិតក្នុងស្ថានភាពបិទខ្ទប់ និងមិនមានសេចក្តីក្លាហានក្រោកតវ៉ាប្រឆាំងអាជ្ញាធរនោះដែរ។ «ប៉ុន្តែបើសិនបើការបិទខ្ទប់នោះ ពុំមានយន្តការជួយសម្រាល ឬក៏ដោះបន្ទុកប្រជាពលរដ្ឋទេ ការទាមទាររបស់លោក សម រង្ស៊ី អាចមានឥទ្ធិពលទៅលើប្រជាពលរដ្ឋដែរ»។ ក្នុងសន្និសីទព័ត៌មាននៅក្រសួងយុត្តិធម៌ នាព្រឹកថ្ងៃពុធដដែលនេះ ក្រុមមន្ត្រីរដ្ឋាភិបាលកម្ពុជាបានថ្លែងការពារវិធានការបិទខ្ទប់របស់រដ្ឋាភិបាល ដែលបានជួយបន្ថយល្បឿននៃការចម្លងជំងឺកូវីដ១៩ ក្នុងអំឡុងពេលនៃការបិទខ្ទប់រាជធានីភ្នំពេញ និងក្រុងតាខ្មៅរបស់ខេត្តកណ្តាលពីរសប្តាហ៍មកនេះ។ ពួកគេនិយាយថាការបិទខ្ទប់កន្លងមកនេះ បានបើកឲ្យរដ្ឋាភិបាលមានលទ្ធភាពកំណត់តំបន់មានឆ្លងជំងឺនេះបីសំខាន់ៗ គឺតំបន់ក្រហម សំដៅដល់ទីដែលមានកម្រិតឆ្លងធ្ងន់ធ្ងរ តំបន់លឿងទុំ សំដៅដល់ទីដែលមានកម្រិតឆ្លងមធ្យម និងតំបន់លឿង សំដៅដល់ទីដែលមានកម្រិតឆ្លងស្រាល។ ក្រុមមន្ត្រីបន្ថែមថាប្រសិនបើស្ថានភាពឆ្លងមិនថមថយក្នុងពេលមួយសប្តាហ៍ទៀតទេ វិធានការបិទខ្ទប់នឹងអាចមានបន្តទៀត៕	2021-04-28T07:00:00+07:00	khmer.voanews.com	https://khmer.voanews.com/a/govt-sued-opposition-leader-over-city-lockdown-measures/5870054.html
6c17c889-0841-4da5-95be-4b40f8d86c66	លោក ហ៊ុន សែន បញ្ជាឲ្យពេទ្យកងទ័ព ចាក់វ៉ាក់សាំងដល់ពលរដ្ឋក្នុង«តំបន់ក្រហម»	លោកនាយករដ្ឋមន្រ្តី ហ៊ុន សែន កាលពីថ្ងៃអង្គារ បានបញ្ជាឲ្យពេទ្យទាហានរៀបចំចាក់វ៉ាក់សាំងបង្ការជំងឺកូវីដ១៩ដល់ប្រជាពលរដ្ឋនៅភ្នំពេញ ក្នុង«តំបន់ក្រហម» ដែលរងគ្រោះការឆ្លងរាលដាលធ្ងន់ជាងគេ។ ក្នុងសារសំឡេងមួយដែលត្រូវបានផ្សព្វផ្សាយនៅថ្ងៃពុធនេះ លោក ហ៊ុន សែន បានឲ្យដឹងថា នៅថ្ងៃនេះ វ៉ាក់សាំងស៊ីណូហ្វាម (Sinopharm) ដែលជាជំនួយឥតសំណងរបស់រដ្ឋាភិបាលចិនចំនួន៤០ម៉ឺនដូសទៀត នឹងត្រូវបញ្ជូនមកដល់កម្ពុជា។ លោកបញ្ជាឲ្យចាក់វ៉ាក់សាំងដល់ប្រជាពលរដ្ឋទាំងអស់នៅក្នុង«តំបន់ក្រហម»ដោយប្រើប្រាស់ពេទ្យទាហាន។ លោកបន្ថែមថា ប្រជាពលរដ្ឋនៅក្នុងតំបន់នោះ នឹងទទួលបានវ៉ាក់សាំងទាំងអស់គ្នា ឲ្យតែមានអាយុចាប់ពី១៨ឆ្នាំឡើងទៅ ហើយស្ម័គ្រចិត្តទទួលយកវ៉ាក់សាំង។ លោក ហ៊ុន សែន ថ្លែងថា៖ «ពេលទទួលវ៉ាក់សាំង កុំខ្វល់ថា ប្រជាជនមកពីទីណាអីទីណា ឲ្យតែមកយល់ព្រមចាក់ គឺចាក់ឲ្យតែម្តង ហើយចេញកាតឲ្យគាត់ ព្រោះនៅតែប្រជាជនយើងដដែល»។ លោក ហ៊ុន សែន បន្តថា រដ្ឋាភិបាលមានគម្រោងចាក់វ៉ាក់សាំងដល់ប្រជាពលរដ្ឋនៅរាជធានីភ្នំពេញនិងខេត្តកណ្តាល ដែលសរុបប្រជាជនទាំងអស់ប្រមាណ៣លាននាក់ ដែលត្រូវការវ៉ាក់សាំង៦លានដូស ដោយសារមនុស្សម្នាក់ត្រូវចាក់ពីរដូស។ បើតាមសេចក្តីសម្រេចរបស់រដ្ឋបាលរាជធានីភ្នំពេញ ចេញផ្សាយកាលពីថ្ងៃអង្គារ «តំបន់ក្រហម»មាននៅក្នុងខណ្ឌចំនួន៥ក្នុងរាជធានីភ្នំពេញ។ ក្នុងនោះ មានខណ្ឌទួលគោក ដែលមានសង្កាត់បឹងសាឡាង ក្នុងភូមិ១៤ ភូមិ១៦ និងភូមិ១៧ ខណ្ឌដង្កោ ដែលមានសង្កាត់ព្រៃស ក្នុងភូមិប្រការ សង្កាត់ដង្កោ ក្នុងភូមិម័ល ភូមិថ្មី និងភូមិសំបូរ។ ចំណែកខណ្ឌមានជ័យ មានសង្កាត់ស្ទឹងមានជ័យ១ សង្កាត់ស្ទឹងមានជ័យ២ សង្កាត់ស្ទឹងមានជ័យ៣ និងសង្កាត់បឹងទំពន់ទី១។ ខណ្ឌឬស្សីកែវ មានសង្កាត់ទួលសង្កែទី១ និងខណ្ឌពោធិ៍សែនជ័យ មានសង្កាត់ចោមចៅទី១។ បើប្រៀបធៀបទៅនឹងប្រទេសដែលជាសមាជិកអាស៊ាន លើកលែងតែប្រទេសសិង្ហបុរី កម្ពុជាចាក់វ៉ាក់សាំងបង្ការជំងឺកូវីដ១៩ដល់ប្រជាពលរដ្ឋរបស់ខ្លួនច្រើនជាងប្រទេសផ្សេង ដែលរហូតមកដល់ពេលនេះ បានប្រមាណ១លាន៣សែននាក់ ទាំងអ្នកចាក់លើកទីមួយនិងលើកទីពីរបញ្ចូលគ្នា។ ចំនួននេះស្មើប្រមាណ៨%នៃប្រជាជនកម្ពុជាសរុបជាង១៦លាននាក់។ រដ្ឋាភិបាលកម្ពុជាបានប្រកាសថាគោលដៅនៃការចាក់វ៉ាក់សាំងដល់ប្រជាជន គឺមានជាង១០លាននាក់។ នេះបើតាមការប្រកាសរបស់លោកនាយករដ្ឋមន្រ្តី ហ៊ុន សែន កាលពីកន្លងមក។ វ៉ាក់សាំងដែលកម្ពុជាកំពុងប្រើប្រាស់ភាគច្រើន គឺវ៉ាក់សាំងស៊ីណូហ្វាម (Sinopharm) ដែលផលិតដោយរដ្ឋចិននិងស៊ីណូវ៉ាក់ (Sinovac) ដែលផលិតដោយក្រុមហ៊ុននៅប្រទេសចិន។ វ៉ាក់សាំងទាំងនោះ កម្ពុជាទទួលបានជំនួយឥតសំណងពីរដ្ឋាភិបាលចិន និងទិញពីក្រុមហ៊ុនចិន ដោយមានការសម្របសម្រួលយ៉ាងយកចិត្តទុកដាក់ពីរដ្ឋាភិបាលចិន ដែលជា«មិត្តដែកថែប»របស់កម្ពុជា។ កាលពីថ្ងៃចន្ទ លោកនាយករដ្ឋមន្រ្តី ហ៊ុន សែន បានអំពាវនាវឲ្យមានការបែងចែកវ៉ាក់សាំងដោយសមធម៌ និងកុំយកវ៉ាក់សាំងជាឧបករណ៍នយោបាយ។ លោក ឯម សុវណ្ណារ៉ា អ្នកអត្ថាធិប្បាយនយោបាយនៅកម្ពុជា មានប្រសាសន៍ថាពីដំបូងឡើយ ប្រជាពលរដ្ឋកម្ពុជាមានភាពស្ទាក់ស្ទើរលើប្រសិទ្ធភាពវ៉ាក់សាំងរបស់ប្រទេសចិន ដោយសារមិនទាន់មានការទទួលស្គាល់ពីអង្គការសុខភាពពិភពលោក ប៉ុន្តែក្រោយមកដោយសារមានការឆ្លងទ្រង់ទ្រាយធំក្នុងព្រឹត្តិការណ៍២០កុម្ភៈ ចរន្តនៃការចាក់វ៉ាក់សាំងបានកើនឡើងខ្លាំង។ លោកមានប្រសាសន៍ថា៖ «ក៏ប៉ុន្តែអ្នកទៅច្រើនគ្នាហ្នឹង វាអត់មានលទ្ធភាពទទួលបានគ្រប់គ្នាទៀត វាជាឧបសគ្គមួយដែរ ហើយអាហ្នឹងវាជាចរន្តពលរដ្ឋមួយដែលគេបារម្ភអំពីហានិភ័យដែលកើតឡើងពាក់ព័ន្ធនឹងសុខភាពផ្ទាល់ខ្លួន»។ នៅក្នុងសន្និសីទសារព័ត៌មានមួយនៅព្រឹកថ្ងៃពុធនេះ ស្តីពីការបន្តបិទខ្ទប់ទីក្រុងភ្នំពេញ និងក្រុងតាខ្មៅនៃខេត្តកណ្តាល លោក នួន ផារ័ត្ន អភិបាលរងរាជធានីភ្នំពេញ បានថ្លែងថាក្រុមការងាររបស់រដ្ឋបាលភ្នំពេញបានយកសំណាករបស់អ្នកពាក់ព័ន្ធនៅទីតាំងតំបន់ក្រហម ដែលក្នុងនោះជាធម្មតាមានសំណាកចន្លោះពី៥ពាន់ទៅ៦ពាន់នាក់ក្នុងមួយថ្ងៃ។ លោកបន្ថែមថារាជធានីភ្នំពេញកំពុងស្ថិតក្នុង«ស្ថានភាពគ្រោះថ្នាក់ខ្លាំង» ប៉ុន្តែ«មិនមែនបាត់ម្ចាស់ការទេ»។ លោកមានប្រសាសន៍ថា៖ «ហើយយើងកំណត់នូវគោលដៅសំខាន់ៗដែលយើងត្រូវយកសំណាកជាពិសេសតំបន់ក្រហម។ មូលហេតុនេះហើយទើបយើងអាចនឹងប្រមូលបាននូវអ្នកដែលមានផ្ទុកនូវមេរោគកូវីដ១៩នេះ បាននូវចំនួនច្រើន ដើម្បីយើងត្រូវតែយកគាត់ចេញពីតំបន់របស់គាត់ ដើម្បីទប់ស្កាត់ការបន្តរីករាលដាលទៅអ្នកផ្សេងទៀតដែលកំពុងរស់នៅក្នុងតំបន់ជាមួយគ្នា»។ អភិបាលរងរាជធានីភ្នំពេញរូបនេះឲ្យដឹងទៀតថាការដាក់សង្កាត់ឬភូមិជាតំបន់ក្រហម ដោយសារអាជ្ញាធរសុខាភិបាលនៅតែរកឃើញករណីឆ្លង ហើយមិនទាន់ដឹងប្រភពនៅឡើយ។ លោកមានប្រសាសន៍ថា៖ «អញ្ចឹងខ្ញុំឆ្លើយនឹងសំណួរនេះឲ្យហើយ ដើម្បីចៀសវាងបងប្អូនខ្លះដែលគាត់រស់នៅក្នុងតំបន់បឹងទំពុនទី១ គាត់ថាចំនួនឆ្លងគាត់តិច ហេតុអីបានជាដាក់គាត់នៅក្នុងតំបន់ក្រហមដែរ។ អាហ្នឹងគឺមូលដ្ឋានទីមួយ គឺយើងមើលទៅលើចំនួនជាក់ស្តែងនៃអ្នកវិជ្ជមានអំពីការគ្រប់គ្រងប្រភពនៃការឆ្លង»។ ចំណែកលោក គឹម សន្តិភាព អ្នកនាំពាក្យក្រសួងយុត្តិធម៌ និងជាមន្រ្តីមួយរូបនៃគណៈកម្មការជាតិគ្រប់គ្រងនិងដឹកនាំការអនុវត្តវិធានការបិទខ្ទប់ មានប្រសាសន៍ថាការបន្តបិទខ្ទប់រាជធានីភ្នំពេញ អាចអូសបន្លាយទៀត ប្រសិនបើប្រជាពលរដ្ឋមិនចូលរួមអនុវត្ត ហើយកំណើនរកឃើញជំងឺកូវីដ១៩នៅតែមានចំនួនច្រើន។ លោកបញ្ជាក់ថា៖ «ក៏ប៉ុន្តែផ្ទុយទៅវិញបើសិនការចូលរួមនេះមិនបានពេញដៃពេញជើងពីបងប្អូនប្រជាពលរដ្ឋទេ នោះធ្វើឲ្យស្ថានភាពនៃការរាលដាលនោះ ក៏នៅតែមានបញ្ហាប្រឈម ហើយនោះហើយដែលរយៈពេលនៃអនុវត្តវិធានការបិទខ្ទប់នេះ នឹងអាចបន្ត»។ លោក នួន ផារ័ត្ន អភិបាលរងរាជធានីភ្នំពេញ ឲ្យដឹងថាអ្នកជំងឺកូវីដ១៩ដែលកំពុងសម្រាកព្យាបាលទាំងស្រាលទាំងធ្ងន់មានប្រមាណ៦ពាន់នាក់ ហើយមកដល់ពេលនេះ អាជ្ញាធរបានរៀបចំកន្លែងសម្រាកព្យាបាលជំងឺស្រាលមួយចំនួន ដែលមានទៅដល់៨ពាន់គ្រែ។ គួរបញ្ជាក់ថាចាប់តាំងពីថ្ងៃទី២០ ខែកុម្ភៈ ដែលមានរយៈពេលជាង២ខែមកហើយ រហូតដល់ថ្ងៃពុធនេះ កម្ពុជារកឃើញករណីឆ្លងសរុបជាង១ម៉ឺននាក់ ហើយមានករណីស្លាប់ជាង៨០នាក់៕	2021-04-28T07:00:00+07:00	khmer.voanews.com	https://khmer.voanews.com/a/hun-sen-orders-military-medical-personnel-to-vaccinate-residents-in-red-zones-/5869841.html
fc37feef-9758-4fcb-9c5d-8c1bbf20be94	ក្រសួងសុខាភិបាល៖ មនុស្សជិត៧០០នាក់ទៀតឆ្លងកូវីដ១៩ ខណៈអ្នកស្លាប់កើនដល់៨៨នាក់	ក្រសួងសុខាភិបាលកម្ពុជាបានឲ្យដឹងថា មនុស្សជិត៧០០នាក់ទៀត ត្រូវបានរកឃើញថា បានឆ្លងជំងឺកូវីដ១៩ ខណៈអ្នកស្លាប់ថ្មីមានចំនួន៦នាក់។ ក្រសួងបានឲ្យដឹងថា មនុស្ស ៦៩៧ នាក់ឆ្លងជំងឺកូវីដ១៩ ដែលភាគច្រើននៅភ្នំពេញដែលមានចំនួន ៥៥៨ នាក់ ខេត្តកណ្តាល៧២នាក់ ខេត្តបន្ទាយមានជ័យ៤៣នាក់ និងខេត្តព្រះសីហនុ១៦នាក់។ ករណីឆ្លងសរុបក្នុងព្រឹត្តិការណ៍២០កុម្ភៈ បានកើនដល់១.១២១០នាក់។ ករណីស្លាប់ថ្មីដែលក្រសួងបានប្រកាសនៅថ្ងៃនេះ មានចំនួន ៦នាក់ ដែលនាំឲ្យករណីស្លាប់សរុបនៅទូទាំងប្រទេសមានចំនួន៨៨នាក់។ ក្រសួងសុខាភិបាលក៏បានឲ្យដឹងថាមនុស្សជិត១ពាន់នាក់បានជាសះស្បើយពីជំងឺកូវីដ១៩៕	2021-04-28T07:00:00+07:00	khmer.voanews.com	https://khmer.voanews.com/a/cambodia-reports-700-detected-cases-as-death-reaches-88/5869946.html
f1d7ab6b-4402-4887-b767-d03b95f763f8	រដ្ឋបាលខេត្តឧត្តរមានជ័យ ចេញសេចក្ដីណែនាំបង្ហាញពីចេញវិធានការបង្ការ និងទប់ស្កាត់ការឆ្លងរាលដាល នៃជំងឺកូវីដ១៩	លោក ប៉ែន កុសល្យ អភិបាលខេត្តឧត្តរមានជ័យ បានចេញសេចក្ដីណែនាំមួយ នៅថ្ងៃទី២៧ ខែមេសា ឆ្នាំ២០២១ ដោយបង្ហាញពីវិធានការបង្ការ និងទប់ស្កាត់ការឆ្លងរាលដាល នៃជំងឺកូវីដ១៩ ក្នុងភូមិសាស្ដ្រខេត្តឧត្ដរមានជ័យ។ នេះបើតាមសេចក្ដីណែនាំដែលបណ្ដាញព័ត៌មាន Fresh News ទទួលបាន។ * ហាមឃាត់ដាច់ខាតរាល់ការជួបជុំ ឬការប្រមូលផ្ដុំមនុស្សសេពគ្រឿងស្រវឹងគ្រប់ប្រភេទ ក្នុងមូលដ្ឋានទទួលខុសត្រូវរបស់ខ្លួន ក្នុងភូមិសាស្ដ្រទូទាំងខេត្តឧត្តរមានជ័យ រហូតដល់មានការជូនដំណឹងថ្មី * បន្ដពង្រឹងការគ្រប់គ្រងប្រជាពលរដ្ឋនៅតាមភូមិ ឃុំ សង្កាត់ឲ្យបានហ្មត់ចត់ (គ្រប់គ្រងចំណូល និងចំណាកស្រុក) ព្រមទាំងបន្ដអប់រំផ្សព្វផ្សាយ និងណែនាំជូនដល់ប្រជាពលរដ្ឋក្នុងមូលដ្ឋាន អំពីវិធានការបង្ការ ការពារ និងទប់ស្កាត់ការឆ្លងរីករាលដាលនៃជំងឺកូវីដ១៩ * ត្រូវអនុវត្តវិធានការច្បាប់ជាធរមាន ចំពោះបុគ្គល ឬទីតាំងទាំងឡាយណាដែលមិនសហការ និងមិនចូលរួមអនុវត្តតាមការណែនាំរបស់រាជរដ្ឋាភិបាល, របស់ក្រសួងសុខាភិបាល និងរដ្ឋបាលខេត្តឧត្តរមានជ័យ។ ក្នុងអំឡុងពេលនេះ រដ្ឋបាលក្រុង ស្រុក ក្នុងនាមគណៈបញ្ជាការឯកភាពរដ្ឋបាលក្រុង ស្រុក ត្រូវចាត់វិធានការចាំបាច់នានាក្នុងដែនសមត្ថកិច្ចរបស់ខ្លួន សំដៅគ្រប់គ្រង និងធានាសន្ដិសុខ សុវត្ថិភាព និងសណ្ដាប់ធ្នាប់សាធារណៈឲ្យបានល្អប្រសើរ ព្រមទាំងធានានូវការគោរព និងអនុវត្តវិធានការសុខាភិបាល បង្ការ និងទប់ស្កាត់ការឆ្លងរាលដាល នៃជំងឺកូវីដ១៩ ដោយម៉ត់ចត់ និងខ្ជាប់ខ្ជួន អនុលោមតាមបទប្បញ្ញត្តិច្បាប់ និងលិខិតបទដ្ឋានជាធរមាន។	2021-04-28T04:42:00+07:00	freshnewsasia.com	https://m.freshnewsasia.com/index.php/en/localnews/195580-2021-04-27-14-42-25.html
7ea288e8-f608-42f6-adb9-e153c97b68d3	ក្រុមហ៊ុន GGgear Group Co.,Ltd ឧបត្ថម្ភថវិកា១០០លានរៀល ជូនTYDA ដើម្បីចូលរួមប្រយុទ្ធប្រឆាំងជំងឺកូវីដ-១៩	ភ្នំពេញ៖ ក្រុមហ៊ុន GGgear Group Co.,Ltd បានឧបត្ថម្ភថវិកា ចំនួន១០០លានរៀល ជូនដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ(TYDA) ដើម្បីចូលរួមប្រយុទ្ធប្រឆាំងជំងឺកូវីដ-១៩ ចូលរួមប្រយុទ្ធប្រឆាំងជំងឺកូវីដ១៩ ដើម្បីជាការលើកទឹកចិត្តចំពោះកិច្ចខិតខំ ប្រឹងប្រែងចូលរួមក្នុងការទប់ស្កាត់ជំងឺកូវីដ-១៩។ ការចូលរួមនេះ គឺជាទឹកចិត្តនិងសប្បុរសធម៌ ជួយគ្នានៅក្នុងគ្រាដែលប្រទេសជាតិកំពុងជួបគ្រោះអាសន្ន ដោយសារការរីករាលដាលនៃជំងឺ កូវីដ-១៩ ខណ:ពេលបច្ចុប្បន្នដែលថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្ត យុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញភារកិច្ច យ៉ាងសកម្មដើម្បីជាតិ និងប្រជាជនស្របពេលដែលប្រទេសកម្ពុជាមានការរីករាលដាលជំងឺកូវីដ-១៩នៅក្នុងសហគមន៍ មានសព្វដោយសុគន្ធជាច្រើន បានចូលរួឧបត្ថម្ភថវិកា សម្ភារៈ ជូនដល់សមាគមTYDA ដើម្បីរួមចំណែកជាមួយសកម្មភាពមនុស្សធម៌ដើម្បីជាតិនិងប្រជាជន។ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) សូមថ្លែងអំណរគុណដល់សប្បុរសជនដែលបានចូលរួមសកម្មភាពមនុស្សធម៌ជាមួយTYDA តាម រយៈការឧបត្ថម្ភថវិកា សម្ភារៈ ដើម្បីផ្តល់លទ្ធភាពឱ្យសមាគមបំពេញបេសកកម្មមនុស្សធម៌សម្រាប់ជាតិ និងមាតុភូមិ។ សូមបញ្ជាក់ថា គិតត្រឹមថ្ងៃទី២៧ ខែមេសា ឆ្នាំ២០២១នេះ ខណ:ដែលចំនួនអ្នកកើតជំងឺកូវីដ-១៩ នៅតែមានចំនួនច្រើន ខណ:ដែមានសប្បុរសជនជាច្រើនបានចូលរួមឧបត្ថម្ភជាថវិកា ភេសជ្ជ: អាហារ និងសម្ភារៈជូនTYDA ដែលចូលរួមប្រយុទ្ធប្រឆាំងជំងឺកូវីដ១៩ ដើម្បីជាការលើកទឹកចិត្ត ចំពោះកិច្ចខិតខំ ប្រឹងប្រែងចូលរួម ក្នុងការទប់ស្កាត់ជំងឺកូវីដ-១៩កន្លងមក៕	2021-04-28T04:29:00+07:00	dap-news.com	https://dap-news.com/national/2021/04/27/140713/
6c971a93-bbbf-42b2-9c9d-c6bd1dae782d	មេរោគកូវីដ-១៩ នៅមិនឆ្ងាយពីយើងទេ វាចាំតែមានឱកាសនឹងសម្រុកចម្លងចូលខ្លួនយេីង ភា្លមមួយរំពេច!	ទោះបីពេលនេះរាជរដ្ឋាភិបាល បានបែងចែកតំបន់ជា ក្រហម, លឿងទុំ, លឿង…ដែលយើងកំពុងរស់នៅក៏ដោយ គឺយើងត្រូវតែប្រុងប្រយ័ត្នខ្ពស់បំផុតដូចៗគ្នា ដើម្បីថែរក្សាជីវិត១នេះអោយផុតពីការយាយីដោយកូវីដ១៩។ ត្រូវតែអនុវត្តអោយបានខ្ជាប់ខ្ជួន ៣កុំ” (ពាក់ម៉ាស, លាងដៃ, ដើរឈរអង្គុយគឺត្រូវឃ្លាតពីគ្នា១ម៉ែត្រកន្លះ, កុំទៅកន្លែងមនុស្សច្រើន, កុំទៅកន្លែងបិទជិតគ្មានខ្យល់, កុំប៉ះពាល់គ្នា (ព្រោះមិនដឹងអ្នកណាមាន ឬគ្មានរោគកូវីដ)”។ ចំពោះ”តំបន់បិទខ្ទប់”គឺយើងត្រូវតែនៅក្នុងផ្ទះ កុំចេញក្រៅផ្ទះ បើគ្មានអ្វីសំខាន់ចាំបាច់បន្ទាន់នោះទេ។ ច្បាស់ណាស់ ពេលនេះគឺយើងកំពុងនៅក្នុង “សមរភូមិប្រយុទ្ធជាមួយមេរោគកូវីដ-១៩” ដែលយើងមិនអាចមើលឃើញនឹងភ្នែកឡើយ។ តែយេីងមានឱកាសនឹងឈ្នះ បេីស្តាប់តាមការណែនាំនិងអង្វរកររបស់ប្រមុខដឹកនាំ។ យើងក្រឡេកមើលប្រទេសឥណ្ឌាអស់រយៈពេល១សប្តាហ៍មកដល់ថ្ងៃនេះ ជំងឺកូវីដ-១៩ កំពុងវាយលុកឆ្លងសាហាវខ្លាំងដោយសារការធ្វេសប្រហែសមិនស្តាប់តាមការណែនាំរបស់រដ្ឋាភិបាល ក្នុងនោះរួមមានទាំងការហាមជួបជុំធ្វើពិធីបុណ្យសាសនា, ការជួបប្រជុំគ្នាច្រើន, ការជួបជុំនៅតាមវត្តអារាម, និងនៅតាមព្រះវិហារជាដើម… ដែលបានធ្វើអោយប្រជាពលរដ្ឋឆ្លងកូវីដ-១៩ ជាង៣០ម៉ឺននាក់ក្នុងមួយថ្ងៃ។ មកទល់ថ្ងៃនេះ ឥណ្ឌាមានអ្នកឆ្លងកូវីដ១៩ រហូតដល់ជាង ១៧លាននាក់ (17,313,163-WHO)។ ស្ថានភាពកូវីដនៅឥណ្ឌាឆ្លងសាហាវលឿនខ្លាំងដូចព្យុះស៊ូណាមិអញ្ចឹង គឺគ្មានសល់គ្រែសម្រាប់អ្នកជំងឺ, គ្មានអុកស៊ីហ្សែន, គ្មានដុកទ័រ (មើលអ្នកជំងឺមិនទាន់), គ្មានឡានពេទ្យ។ បើអ្នកជំងឺត្រូវទៅពេទ្យគឺត្រូវយកបំពង់អុកស៊ីហ្សែនទៅជាមួយ (បើមាន) ដោយមធ្យោបាយផ្ទាល់ខ្លួន ។ មួយចំនួនគ្រាន់តែទៅចាំចូលពេទ្យនៅរងចាំកន្លែងចតឡានក៏ស្លាប់ជាបន្តបន្ទាប់ គឺស្លាប់ហាលគរជើងដុតបូជាមិនទាន់។ នៅកម្ពុជាយើងនៅមានពេលវេលាថែទាំជីវិត, យើងមានអង្ករច្រកឆ្នាំង, មានត្រីខ, មានមី, មានទឹកស្អាតផឹក, មានឡានពេទ្យ និងគ្រូពេទ្យព្យាបាល, មានម្ហូបអាហារផ្តល់ជូនទាំងអ្នកជំងឺ និងអ្នកធ្វើចត្តាឡីស័ក, តើយើងអាចស៊ូទ្រាំអត់ធ្មត់បានទេ? នេះជាជំងឺឆ្លងរាតត្បាតសកល ដែលពិភពលោក និងខ្លួនយើងផ្ទាល់ត្រូវតែចូលរួមការពារអាយុជីវិតយើងទាំងអស់គ្នា។ ចំពោះអ្នកដែលប្រមាថ មើលស្រាលនិងហ៊ានប្រថុយនឹងកូវីដ-១៩ គឺប្រឈមនឹងសេចក្តីស្លាប់តែ១គត់! យើងចូលរួមកសាងអំពើល្អ ចែករំលែកក្តីស្រឡាញ់និងស្នាមញញឹម នឹងសូមមានចិត្តអាណិតស្រឡាញ់ពលរដ្ឋយើងគ្រប់ទីកន្លែងដោយគ្មានការរើសអើង៕ (ហ្វេសប៊ុកផេក Doung Dara)	2021-04-28T04:20:00+07:00	dap-news.com	https://dap-news.com/national/2021/04/27/140708/
7c196b36-6fec-463f-acfa-1554e580918a	រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ២៤៧នាក់ ដែលឆ្លងថ្មី	No Content	2021-04-28T04:17:00+07:00	dap-news.com	https://dap-news.com/national/2021/04/27/140688/
7ba36914-1d8b-4dad-b550-96f0b63dc880	មេបញ្ជាការ កងពលតូចលេខ៧០ ចូលរួមកិច្ចប្រជុំ រៀបចំ យុទ្ធនាការ ចាក់វ៉ាក់សាំងកូវីដ-១៩ ក្នុងភូមិសាស្ត្រ រាជធានីភ្នំពេញ	ភ្នំពេញ៖ លោកឧត្ដមសេនីយ៍ឯក ម៉ៅ សុផាន់ មេបញ្ជាការរងកងទ័ពជើងគោក និងជាមេបញ្ជាការ កងពលតូចលេខ៧០ នៅព្រឹកថ្ងៃទី២៧ ខែមេសា ឆ្នាំ២០២១ បានអញ្ជើញចូលរួមកិច្ចប្រជុំ ប្រុងប្រៀបរៀបចំផែនការ យុទ្ធនាការ ចាក់វ៉ាក់សាំងកូវីដ-១៩ ក្នុងភូមិសាស្ត្រ រាជធានីភ្នំពេញ តាមរយៈប្រព័ន្ធវីដេអូ Conference ( Zoom Meeting ) ។ កិច្ចប្រជុំនេះប្រព្រឹត្តទៅ ក្រោមអធិបតីភាពដ៏ខ្ពង់ខ្ពស់ សម្តេចពិជ័យសេនា ឧបនាយករដ្ឋមន្រ្តី រដ្ឋមន្ត្រីក្រសួងការពារជាតិ ។	2021-04-28T04:13:00+07:00	dap-news.com	https://dap-news.com/national/2021/04/27/140681/
76aad6a0-4850-4b3e-a508-a7ff40726918	TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន២៤៧នាក់ ដែលទើបរកឃើញថ្មី	រដ្ឋបាលរាជធានីភ្នំពេញ នៅល្ងាចថ្ងៃទី២៧ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន២៤៧នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-04-28T03:46:00+07:00	freshnewsasia.com	https://m.freshnewsasia.com/index.php/en/localnews/195575-2021-04-27-13-46-10.html
c8f61e85-a361-49df-ac6b-c3355b55c3cb	បច្ចុប្បន្នភាព ជំងឺកូវីដ-១៩ នៅតាមបណ្តាប្រទេស មួយចំនួននៅលេីពិភពលោក ថ្ងៃទី ២៧ ខែមេសា ឆ្នាំ២០២១	បច្ចុប្បន្នភាព ជំងឺកូវីដ-១៩ នៅតាមបណ្តាប្រទេស មួយចំនួននៅលេីពិភពលោក ថ្ងៃទី ២៧ ខែមេសា ឆ្នាំ២០២១	2021-04-28T03:20:00+07:00	dap-news.com	https://dap-news.com/national/2021/04/27/140645/
a15ac9ad-80fe-4748-a861-d445568755ee	រដ្ឋបាលខណ្ឌព្រែកព្នៅ សម្រេចផ្អាកទីតាំងចែកចាយផលនេសាទ (យឿត្រី) រយៈពេល១៤ថ្ងៃ ដើម្បីទប់ស្កាត់ការរីករាលដាលឆ្លងជំងឺកូវីដ-១៩	រដ្ឋបាលខណ្ឌព្រែកព្នៅ បានសម្រេចផ្អាកដំណើរការជាបណ្ដោះអាសន្ន រយៈពេល១៤ថ្ងៃ នៅទីតាំងចែកចាយផលនេសាទ (យឿត្រី) ស្ថិតនៅភូមិពោធិ៍មង្គល សង្កាត់ព្រែកព្នៅ ខណ្ឌព្រែកព្នៅ រាជធានីភ្នំពេញ ដោយគិតចាប់ពីថ្ងៃទី២៦ ខែមេសា ឆ្នាំ២០២១ ដល់ថ្ងៃទី០៩ ខែឧសភា ឆ្នាំ២០២១។ នេះបើតាមសេចក្ដីជូនដំណឹងរបស់លោក សុខ សម្បត្តិ អភិបាលខណ្ឌព្រែកព្នៅ ដែលបណ្ដាញព័ត៌មាន Fresh News ទទួលបាននៅល្ងាចថ្ងៃទី២៧ ខែមេសា ឆ្នាំ២០២១។ ក្នុងសេចក្ដីជូនដំណឹងនេះ អភិបាលខណ្ឌព្រែកព្នៅ បានបញ្ជាក់ថា សូមប្រជាពលរដ្ឋជាពិសេសម្ចាស់ទីតាំង និងអាជីវករទាំងអស់ជ្រាបថា ស្ថានភាពនៃជំងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈ ក្នុងរយៈពេលប៉ុន្មានថ្ងៃចុងក្រោយនេះ មិនទាន់មានការថមថយនៅឡើយទេ ដែលស្ថានភាពនេះ គួរឱ្យមានការព្រួយបារម្ម និងចាំបាច់មានវិធានការក្នុងការទប់ស្កាត់ការឆ្លងរាលដាលជំងឺកូវីដ-១៩ ជាបន្ទាន់។ លោក សុខ សម្បត្តិ អះអាងថា ចំពោះមុខរដ្ឋបាលខណ្ឌព្រែកព្នៅ សូមផ្អាកដំណើរការជាបណ្ដោះអាសន្ន នៅទីតាំងចែកចាយផលនេសាទ (យឿត្រី) ស្ថិតនៅភូមិពោធិ៍មង្គល សង្កាត់ព្រែកព្នៅ ខណ្ឌព្រែកព្នៅ ដោយគិតចាប់ពីថ្ងៃទី២៦ ខែមេសា ឆ្នាំ២០២១ ដល់ថ្ងៃទី០៩ ខែឧសភា ឆ្នាំ២០២១។ លោក សុខ សម្បត្តិ មានក្ដីសង្ឃឹមជឿជាក់ថា បងប្អូនប្រជាពលរដ្ឋ ជាពិសេសម្ចាស់ទីតាំង និងអាជីវករ អតិថិជនទាំងអស់ ដែលចេញចូលយឿត្រីខាងលើ មានការយោគយល់អធ្យាស្រ័យ និងចូលរួមអនុវត្តសេចក្ដីជូនដំណឹងនេះឱ្យមានប្រសិទ្ធិភាពខ្ពស់ ប៉ុន្តែផ្ទុយទៅវិញបងប្អូនអាជីវករទាំងអស់ បើមិនចូលរួមអនុវត្តនូវសេចក្ដីជូនដំណឹងនេះទេ គណៈបញ្ជាការឯកភាពរដ្ឋបាលខណ្ឌព្រែកព្នៅ និងមានវិធានការច្បាប់ជាធរមាន៕	2021-04-28T01:56:00+07:00	freshnewsasia.com	https://m.freshnewsasia.com/index.php/en/localnews/195565-2021-04-27-11-56-55.html
711a6dd6-64ed-46f4-a2f1-311c78f15cae	អភិបាលខេត្តបាត់ដំបង សម្រេចបើកដំណើរការផ្សារក្នុងក្រុងបាត់ដំបង, ស្រុកថ្មគោល និងស្រុកមោងឫស្សីឡើងវិញ ក្រោយផ្អាកមួយរយៈដោយសារជំងឺកូវីដ១៩	អភិបាលខេត្តបាត់ដំបង លោក ងួន រតនៈ នៅថ្ងៃទី២៧ ខែមេសា ឆ្នាំ២០២១នេះ បានសម្រេចដាក់ឲ្យដំណើរការឡើងវិញនូវផ្នែកខាងក្នុងផ្សារ (តួផ្សារ) នៃផ្សារក្នុងក្រុងបាត់ដំបង ស្រុកថ្មគោល និងស្រុកមោងឫស្សី ចាប់ពីថ្ងៃទី២៩ ខែមេសា ឆ្នាំ២០២១ ក្រោយផ្អាកមួយរយៈដោយសារជំងឺកូវីដ១៩។ * ផ្សារធំបាត់ដំបង (ផ្សារណាត់), ផ្សារបឹងឈូក, ផ្សារ១៣មករា, ផ្សាររោងល្ខោន, ផ្សារទំនើបភូពុយ, ផ្សារអប្សរាផ្សារលើ, ផ្សារវត្តលៀប និងផ្សារពោធិ៍វង្ស ក្នុងក្រុងបាត់ដំបង * ផ្សារថ្មីថ្មគោល និងផ្សារឃុំជ្រៃ ក្នុងស្រុកថ្មគោល * ផ្សារមោងឫស្សីចាស់ ក្នុងស្រុកមោងឫស្សី។ គួរជម្រាបថា ផ្សារទាំងអស់នេះត្រូវបណ្ដោះអាសន្នផ្នែកខាងក្នុងនាពេលកន្លងទៅ ដោយសារទប់ស្កាត់ការឆ្លងរីករាលដាលជំងឺកូវីដ១៩៕	2021-04-28T01:27:00+07:00	freshnewsasia.com	https://m.freshnewsasia.com/index.php/en/localnews/195562-2021-04-27-11-27-12.html
eb01d95f-e0c4-4f2f-bdd8-35e6dcc6be5a	UPDATE: ថ្ងៃនេះ ក្រសួងការងារចាក់វ៉ាក់សាំងបង្ការជំងឺកូវីដ១៩ ដូសទី២ ជូនដល់កម្មករ និយោជិត បាន ១ ៨៤០នាក់ទៀត, សរុបការចាក់ដូសទី២ ជូនកម្មករដល់ពេលនេះកើនដល់ ៩ ៩១១នាក់	នៅថ្ងៃទី២៧ ខែមេសា ឆ្នាំ២០២១នេះ អនុគណៈកម្មការចំពោះកិច្ចសម្រាប់ចាក់វ៉ាក់សាំងការពារជំងឺកូវីដ-១៩ បានចាក់វ៉ាក់សាំងបង្ការជំងឺកូវីដ១៩ ជូនកម្មករនិយោជិត និង ថ្នាក់ដឹកនាំអង្គការវិជ្ជាជីវៈ បានចំនួន១ ៨៤០នាក់ ថែមទៀត ដែលក្នុងនោះក៏មានបរទេសចំនួន ៣២នាក់ដែរ។ នេះបើតាមសេចក្តីប្រកាសរបស់ក្រសួងការងារ ដែល Fresh News ទទួលបាន។ គិតត្រឹមថ្ងៃនេះ អនុគណៈកម្មការចំពោះកិច្ចសម្រាប់ចាក់វ៉ាក់សាំងការពារជំងឺកូវីដ-១៩ បានចាក់វ៉ាក់សាំងបង្ការជំងឺកូវីដ១៩ ជូនកម្មករនិយោជិត និង ថ្នាក់ដឹកនាំអង្គការវិជ្ជាជីវៈ បានចំនួន ៩ ៩១១នាក់ហើយ ដោយក្នុងនោះក៏មានជនបរទេសចំនួន ៤៧៥នាក់ ផងដែរ។ អនុគណៈកម្មការចំពោះកិច្ច នឹងបន្តរៀបចំទីតាំងចាក់វ៉ាក់សាំងជូនកម្មករនិយោជិតនៅតាមរោងចក្រ សហគ្រាស ជាបន្តបន្ទាប់ទៀត៕	2021-04-28T01:22:00+07:00	freshnewsasia.com	https://m.freshnewsasia.com/index.php/en/localnews/195561-2021-04-27-11-22-07.html
97d5aee8-56a9-4c16-a01d-b9de5af841aa	វិភាគ ៖ ពិភពលោកបារម្ភខ្លាំង ពីការឆ្លង រាលដាលវីរុស Covid-19 បម្លែងខ្លួនថ្មី នៅប្រទេសឥណ្ឌា (Video)	លោក Mike Ryan អ្នកជំនាញ ផ្នែកសុខភាព និងជាប្រធានគ្រប់គ្រង គ្រាអាសន្ន របស់អង្គការសុខភាពពិភពលោក បាននិយាយថា វីរុសCovid-19 បម្លែងខ្លួនថ្មី នៅប្រទេសឥណ្ឌា មានច្រើនប្រភេទ ប៉ុន្តែមានវីរុស Covid -19 បម្លែងខ្លួនថ្មីមួយប្រភេទ ដែលមានឥទ្ធិពលឆ្លងទ្វេដង បើប្រៀបធៀបនឹងវីរុស Covid-19 បម្លែងខ្លួនថ្មីផ្សេងទៀត នៅលើពិភពលោក ។ លោក Mike Ryan បានបន្ថែមថា វីរុសCovid-19 បម្លែងខ្លួនថ្មី នៅឥណ្ឌានេះ មិនទាន់ត្រូវបានសិក្សា លំអិតអំពីឥទ្ធិពលឆ្លង និងផលប៉ះពាល់ ដល់អ្នកជំងឺនោះទេ ដោយគ្រាន់តែដឹងថា វីរុសបម្លែងខ្លួនថ្មី នៅឥណ្ឌានេះ មានឥទ្ធិពលខ្លាំងលើការឆ្លង និងមានផលប៉ះពាល់ខ្លាំង ដល់អ្នកជំងឺជាងវីរុស Covid-19 បម្លែងខ្លួនថ្មីនៅប្រទេសផ្សេងទៀត ។ ក្នុងរយៈពេលជាង៦ សប្តាហ៍កន្លងមកនេះ ប្រទេសឥណ្ឌា បានជួបប្រទះវិបត្តិ Covid-19 ធ្ងន់ធ្ងរបំផុត (Serious Covid-19 crisis) ដោយកំណើន នៃការវីរុស Covid-19 បានកើនឡើងខ្ពស់ជាលំដាប់ និង នាំមុខគេនៅលើពិភពលោក ទាំងកំណើន នៃការឆ្លងថ្មីប្រចាំថ្ងៃ និងទាំងកំណើន នៃការបាត់បង់ជីវិតមនុស្ស ប្រចាំថ្ងៃដោយសារវីរុសផ្លូវ ដង្ហើមមួយនេះ ។ ក្នុងរយៈពេល៦ថ្ងៃចុងក្រោយ គិតត្រឹមថ្ងៃអង្គារ ទី២៧ ខែមេសានេះ ចំនួនមនុស្សឆ្លងថ្មី និងមនុស្សស្លាប់ថ្មី ប្រចាំថ្ងៃដោយសារវីរុសCovid-19 បានហក់ឡើងខ្ពស់ ជាលំដាប់រហូតដល់ មានមនុស្សឆ្លងថ្មីជាង៣០ម៉ឺននាក់ ក្នុងមួយថ្ងៃ និងមនុស្សស្លាប់ថ្មី ជាង២ពាន់នាក់ក្នុងមួយថ្ងៃ ដែលជាចំនួនច្រើនបំផុត បើប្រៀបធៀបនឹងប្រទេសផ្សេងទៀត នៅលើពិភពលោក ។ ក្នុងរយៈពេល២៤ម៉ោងចុងក្រោយ គិតត្រឹមថ្ងៃចន្ទសប្តាហ៍នេះ ប្រទេសឥណ្ឌាមានមនុស្សឆ្លងថ្មី នៃវីរុសចំនួន ៣៥៤ ៥៣១នាក់ និង មានមនុស្សស្លាប់ថ្មី ដោយសារវីរុសនេះ ចំនួន ២៨០៦នាក់ ខណៈដែលនៅថ្ងៃអង្គារ សប្តាហ៍ដដែលនេះ ឥណ្ឌា មានមនុស្សឆ្លងថ្មីប្រចាំថ្ងៃចំនួន ៣១៩ ៤៨២នាក់ និងអ្នកស្លាប់ថ្មីចំនួន ២៧៦៤នាក់ ។ វេជ្ជបណ្ឌិត Giridhara.R.Babu ប្រធានមូលនិធិសុខភាព សាធារណៈរបស់ប្រទេសឥណ្ឌា បាននិយាយថា គិតត្រឹមថ្ងៃអង្គារនេះ ចំនួនមនុស្សឆ្លងវីរុស Covid-19 សរុបនៅប្រទេសឥណ្ឌា បានកើនឡើងដល់ជាង១៧ ៦២៥ ៧០០នាក់ និងមនុស្សស្លាប់សរុបដោយសារវីរុសផ្លូវដង្ហើមមួយនេះ បានកើនឡើងដល់ជាង ១៩៧ ៨៨០នាក់ហើយ ។ វេជ្ជបណ្ឌិត Giridhara.R.Babu បានបន្ថែមថា នៅតាមមន្ទីរពេទ្យនានាទូទាំងប្រទេស បានជួបប្រទះកង្វះបំពង់ឧកស៊ីសែន ជំនួយដង្ហើមអ្នកជំងឺCovid-19កាលពីដើមខែមេសានេះ ប៉ុន្តែក្រោយមក ប្រទេសនានា នៅលើពិភពលោក បានផ្តល់ជំនួយគ្រប់បែបយ៉ាង ដែលជាតម្រូវការនៅតាមមន្ទីរពេទ្យ សម្រាប់ព្យាបាលអ្នកជំងឺCovid-19 ។ ប្រទេស១០ នៅលើពិភពលោក ដែលបានផ្តល់ជំនួយមុនគេ ដល់ប្រទេសឥណ្ឌា ខណៈដែលប្រទេសនេះកំពុង ជួបវិបត្តិ Covid-19 គឺមានប្រទេសអូស្ត្រាលី ចិន អាល្លឺម៉ង់ បារាំង ប៉ាគិស្ថាន អារ៉ាប៊ី សាអ៊ូឌីត សិង្ហបុរី ចក្រភពអង់គ្លេស សហរដ្ឋអាមេរិក និង ប្រទេសជប៉ុន ដែលជំនួយទាំងនោះ មានឧបករណ៍ វេជ្ជសាស្ត្រ និងគ្រូពេទ្យជំនាញ ។ សូមបញ្ជាក់ជូនថា វីរុសCovid-19 បម្លែងខ្លួនថ្មីនៅប្រទេសឥណ្ឌា បានឆ្លងរាលដាល ទៅដល់ប្រទេសប្រមាណ ជាង២០ប្រទេសហើយនៅលើពិភពលោក មានប្រទេសបែលហ៊្សិក និងប្រទេសស្វីសជាដើម ដែលមូលហេតុនេះហើយ ទើបប្រទេសមួយចំនួន បានដាក់បម្រាមអ្នកដំណើរចូលពីប្រទេសឥណ្ឌា ក្នុងវិធានការទប់ស្កាត់វីរុស បម្លែងខ្លួនថ្មីនេះ ។ ប្រទេសឥណ្ឌា ជាប់លេខ២ នៅលើពិភពលោកបន្ទាប់ពីសហរដ្ឋអាមេរិក ដែលមានមនុស្សឆ្លងវីរុស Covid-19 សរុបច្រើនជាងគេ និងមានមនុស្សស្លាប់សរុប ដោយសារវីរុសនេះច្រើនជាងគេ នៅលើពិភពលោក ដែលលំដាប់លេខ៣គឺប្រទេសប្រេស៊ីល ។ ដើមចមនាំអោយកើតរឿង លោក Antony Fauci អ្នកជំនាញផ្នែកជំងឺឆ្លង របស់សហរដ្ឋអាមេរិក បាននិយាយថា ដើមចមដែលនាំអោយមានវីរុសCovid-19បម្លែងខ្លួនថ្មីដ៏កាចសាហាវ ជាងគេនៅប្រទេសឥណ្ឌា គឺដោយសារការវិវឌ្ឍន៍ខ្លួននៃវីរុសCovid-19ដែលត្រូវបានប្រកាសជាផ្លូវការដោយក្រុមអាជ្ញាធររបស់ប្រទេសចិន កាលពីថ្ងៃទី៣១ ខែធ្នូ ចុងឆ្នាំ២០១៩កន្លងទៅ ។ លោក Antony Fauci បានបន្ថែមថា វាជារឿងធម្មតា របស់ជំងឺឆ្លងភាគច្រើន នៅលើពិភពលោក ដែលតែងតែវិវឌ្ឍន៍ ខ្លួនពីឥទ្ធិពល ឆ្លងខ្សោយទៅជាមានឥទ្ធិពលឆ្លងខ្លាំង និងពីផលប៉ះពាល់តិច ទៅជាមានផលប៉ះពាល់ខ្លាំង ដល់អាយុជីវិតរបស់អ្នកជំងឹ ដូចជាជំងឺ សារ និងជំងឺអេបូឡា ដែលត្រូវបានរកឃើញ នៅតំបន់អាហ្វ្រិកជាដើម ។ ចំណែកអ្នកជំនាញផ្នែក វេជ្ជសាស្ត្ររបស់ប្រទេសចិន បាននិយាយថា ជំងឺឆ្លងភាគច្រើន នៅលើពិភពលោក គឺមាននៅលើខ្លួនសត្វកាលពីដំបូង ហើយជំងឺនោះបានវិវឌ្ឍន៍ខ្លួន អោយមានកម្លាំងខ្លាំង និងអាចឆ្លងពីសត្វទៅមនុស្សបាន ហើយជំងឺឆ្លងនោះបន្តវិវឌ្ឍន៍ខ្លួនបន្ថែមទៀត ដែលនាំអោយកម្លាំងឆ្លង និងមានផលប៉ះពាល់កាន់តែខ្លាំង ដល់មនុស្សនៅលើភពផែនដីនេះ ៕ ដោយ ៖ អ៊ី ជិន	2021-04-28T01:15:00+07:00	dap-news.com	https://dap-news.com/national/2021/04/27/140602/
b8c0bf9a-54a2-41b7-97fb-d3a0bae7067d	សង្កាត់ស្ទឹងមានជ័យទី១ ខណ្ឌមានជ័យ ដែលជាតំបន់ក្រហម បន្ដរកឃើញអ្នកឆ្លងជំងឺកូវីដ ចំនួន១៧នាក់បន្ថែមទៀត	គិតត្រឹមរសៀលថ្ងៃទី២៧ ខែមេសា ឆ្នាំ២០២១នេះ ទីតាំងក្នុងតំបន់ក្រហម និងតំបន់បិទខ្ទប់ នៅក្រុមទី៥ ភូមិថ្មី និងភូមិទ្រា១ សង្កាត់ស្ទឹងមានជ័យទី១ ខណ្ឌមានជ័យ រាជធានីភ្នំពេញ បានរកឃើញមនុស្ស១៧នាក់បន្ថែមទៀត ឆ្លងជំងឺកូវីដ១៩។ របាយការណ៍របស់សមត្ថកិច្ចសង្កាត់ស្ទឹងមានជ័យទី១ បានបញ្ជាក់ថា មនុស្សទាំង១៧នាក់ ដែលទើបរកឃើញឆ្លងជំងឺកូវីដ១៩នេះ មានស្រី៩នាក់ ដែលពួកគាត់រស់នៅបន្ទប់ជួលទីតាំងខាងលើ។ គួរជម្រាបថា សង្កាត់ស្ទឹងមានជ័យទី១ ខណ្ឌមានជ័យ ជាទីតាំងមួយដែលត្រូវបានកំណត់ថា ជាតំបន់ក្រហម ហើយអាជ្ញាធរបានរឹតបន្ដឹងមិនឲ្យមានការចេញចូលនោះឡើយ សូម្បីតែចេញក្រៅផ្ទះ។ អាជ្ញាធរអនុញ្ញាតតែក្នុងករណីចាំបាច់ប៉ុណ្ណោះ ដូចជាទៅទិញម្ហូប ឬមានជំងឺត្រូវទៅពេទ្យបន្ទាន់ជាដើម៕	2021-04-28T01:09:00+07:00	freshnewsasia.com	https://m.freshnewsasia.com/index.php/en/localnews/195559-2021-04-27-11-09-35.html
e0e9e2a7-d186-48e7-bcd5-fab35b3e28a2	ចិនគាំទ្រយ៉ាងមុតមាំចំពោះឥណ្ឌា ក្នុងការប្រយុទ្ធប្រឆាំងជំងឺកូវីដ-១៩, នេះបើតាមស្ថានទូតចិន ប្រចាំទីក្រុងញូដេលី (Video inside)	អ្នកនាំពាក្យស្ថានទូតចិនប្រចាំប្រទេសឥណ្ឌា លោក វ៉ា ហ្សាវចៀន (Wang Xiaojian) ក្នុងសប្តាហ៍នេះបាននិយាយថា រដ្ឋាភិបាល និងប្រជាជនចិន គាំទ្រយ៉ាងមុខមាំចំពោះរដ្ឋាភិបាល និងប្រជាជនឥណ្ឌាជានិច្ច ក្នុងការប្រយុទ្ធប្រឆាំងវិបត្តិជំងឺឆ្លងរាតត្បាត COVID-19។ នេះបើតាមការចេញផ្សាយ ដោយទីភ្នាក់ងារព័ត៌មានស៉ីនហួរ នៅល្ងាចថ្ងៃអង្គារ ទី២៧ ខែមេសា ឆ្នាំ២០២១។ តបនឹងសំណួរអ្នកសារព័ត៌មាន ស្តីពីស្ថានការណ៍ COVID-19 នៅក្នុងប្រទេសឥណ្ឌា លោក Wang កាលពីថ្ងៃចន្ទសប្តាហ៍នេះបានលើកឡើងដូច្នេះថា ។ លោក Wang បានសង្កត់ធ្ងន់ទៀតថា ។ គួរបញ្ជាក់ថា ឥណ្ឌាកំពុងប្រឈមនឹងការខ្វះខាតបរិក្ខាវេជ្ជសាស្រ្ត ជាពិសេសគឺខ្យល់អុកស៉ីហ្សែនសម្រាប់អ្នកជំងឺ ស្របពេលដែលប្រទេសអាស៉ីខាងត្បូងមួយនេះ កំពុងរងការវាយប្រហារដោយការរាតត្បាតរលកថ្មី សាហាវជាងឆ្នាំមុនទៅទៀត។ ថ្ងៃអង្គារនេះ គឺជាថ្ងៃទី០៦ហើយ ដែលឥណ្ឌាបានកត់ត្រា ចំនួនករណីឆ្លង COVID-19 ច្រើនជាង ៣០០,០០០នាក់ក្នុងមួយថ្ងៃ ខណៈចំនួនអ្នកជំងឺស្លាប់ថ្មីក៏មាន ២,៧៧១នាក់ផងដែរ។ សរុបឥណ្ឌាមានករណីឆ្លងកើនដល់ ១៧,៦៣៦,៣០៧នាក់ ក្នុងនោះករណីស្លាប់កើនដល់ ១៩៧,៨៩៤នាក់៕	2021-04-28T00:23:00+07:00	freshnewsasia.com	https://m.freshnewsasia.com/index.php/en/internationalnews/195552-2021-04-27-10-23-11.html
dec23f48-66a0-41cc-8c31-a071ad746802	អភិបាលខេត្តកំពង់ចាម បន្តទទួលអំណោយពីសប្បុរសជន ដើម្បីចូលរួមប្រយុទ្ធប្រឆាំងជំងឺកូវីដ១៩	អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងនិងជំងឺកូវីដ១៩ នៅរសៀលថ្ងៃទី២៧ ខែមេសា ឆ្នាំ២០២១នេះ បានបន្តទទួលអំណោយជាថវិកា និងសម្ភារពីសប្បុរសជន ដើម្បីចូលរួមប្រយុទ្ធប្រឆាំងជំងឺកូវីដ១៩។ អំណោយដែលគណៈកម្មការប្រយុទ្ធប្រឆាំងជំងឺកូវីដ-១៩ ខេត្តកំពង់ចាម បានទទួលនាពេលនេះ មានដូចជា៖ ថវិកា ១.០០០ ដុល្លារ, អង្ក ២តោន,ទឹកបរិសុទ្ធ ចំនួន ៥០កេស, ម៉ាសចំនួន ១០.០០០ម៉ាស, អាល់កុលចំនួន ៧កាន , និងមីម៉ាម៉ាចំនួន៥កេសធំ។ នាឱកាសនោះដែរលោក អ៊ុន ចាន់ដា បានថ្លែងអំណរគុណយ៉ាងជ្រាលជ្រៅ ដល់ម្ចាស់អំណោយ ដែលមានចិត្តសប្បុរសចេះជួយគ្នាក្នុងគ្រាលំបាក បាននាំអំណោយដ៏ថ្លៃថ្លាទាំងនេះ យកមកផ្ដល់ជូនគណៈកម្មការ ដើម្បីចូលរួមចំណែក ក្នុងការប្រយុទ្ធប្រឆាំងការឆ្លងរាលដាលជំងឺកូវីដ-១៩។ សូមបញ្ជាក់ថា លោក អ៊ុន ចាន់ដា នៅថ្ងៃទី២៧ ខែមេសា ឆ្នាំ២០២១នេះដែរ បានចេញសេចក្តីណែនាំស្តីពីការពង្រឹងការអនុវត្ត នូវវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងការពង្រឹងការអនុវត្ត វិធានការបិទខ្ទប់ភូមិ រយៈពេល១៤ថ្ងៃ ក្នុងករណីរកឃើញការឆ្លងរាលដាលនៃជំងឺកូវីដ-១៩ នៅទីតាំងណាមួយ នៃភូមិសាស្ត្រខេត្តកំពង់ចាម៕	2021-04-27T23:41:00+07:00	freshnewsasia.com	https://m.freshnewsasia.com/index.php/en/localnews/195536-2021-04-27-09-41-43.html
7cb76eb5-747e-4e12-82fa-618bc5188b3e	អាជ្ញាធរខេត្តកណ្ដាលយកទីតាំងរោងចក្រធ្វើជាមណ្ឌលចត្តាឡីស័ក និងព្យាបាលកម្មករឆ្លងជំងឺកូវីដ១៩កម្រិតស្រាល	អាជ្ញាធរខេត្តកណ្ដាលបានយកទីតាំងរោងចក្រដែលមានកម្មករឆ្លងជំងឺកូវីដ១៩ (Covid-19) ធ្វើជាមណ្ឌលចត្តាឡីស័ក និងជាកន្លែងព្យាបាលកម្មករដែលមានជំងឺស្រាលៗ។ សហជីពគាំទ្រការរៀបចំនេះតែជំរុញឲ្យមានការផ្គត់ផ្គង់តម្រូវការចាំបាច់ក្នុងពេលព្យាបាលឲ្យបានគ្រប់គ្រាន់។ ការរៀបចំឲ្យមានការព្យាបាលជំងឺកូវីដ១៩ នៅតាមរោងចក្រ គឺជាជម្រើសល្អ។ នេះជាយល់ឃើញរបស់កម្មករ និងសហជីពមួយចំនួន។ កម្មករនិងជាប្រធានសហជីពកម្ពុជាប្រចាំរោងចក្រប៊ូវឃើរ (Bowker) នៅស្រុកអង្គស្នួលលោក ឡឹក សុភ័គ ឲ្យដឹងថា អាជ្ញាធរបានរៀបចំឲ្យកម្មករឆ្លងជំងឺកូវីដ១៩ចំនួន ១២ នាក់ ទទួលការព្យាបាលនៅក្នុងរោងចក្រផ្ទាល់ ក្រោយពីធ្វើតេស្តរកឃើញមានផ្ទុកជំងឺកូវីដ១៩។ លោកយល់ថា ការរៀបចំនេះ គឺជាវិធីល្អដើម្បីកាត់បន្ថយការចម្លងជំងឺកូវីដ១៩ ព្រោះរោងចក្រនេះមានទីធ្លាធំនិងអាចឲ្យអ្នកជំងឺមានអារម្មណ៍ល្អជាងការព្យាបាលនៅមន្ទីរពេទ្យ ឬ នៅតាមបន្ទប់ជួល។ តែយ៉ាងណាលោកជំរុញឲ្យអាជ្ញាធររៀបចំម្ហូបអាហារ ការផ្គត់ផ្គង់ទឹកភ្លើង និងថែរក្សាអនាម័យ ក្នុងរោងចក្រ ឲ្យបានដិតដល់៖ មកដល់ពេលនេះ មានទីតាំងរោងចក្រចំនួន ៣ កន្លែងហើយ ត្រូវបានអាជ្ញាធរខេត្តកណ្តាល រៀបចំធ្វើជាមណ្ឌលចត្តាឡីស័ក និងជាទីកន្លែងសម្រាប់ព្យាបាលកម្មករ មានផ្ទុកជំងឺកូវីដ១៩ស្រាលៗ។ ទីតាំងទាំងនោះ ដូចជា ក្នុងតំបន់សេដ្ឋកិច្ចពិសេស សេវេនអែនជី (7NG) ស្ថិតនៅខ្សាច់កណ្ដាល រោងចក្រប៊ូវឃ័រ(Bokwer) និង រោងចក្រស្តាម៉ាស្ទ័រ & ហ្វ្រែង (StarMaster &Freng Cambodia) ស្ថិតនៅស្រុកអង្គស្នួល។ អាជ្ញាធរក៏បានរៀបចំប្រព័ន្ធ ទឹក ភ្លើង សម្អាតមេរោគ ធ្វើអនាម័យក្នុងរោងចក្រ រៀបចំបន្ទប់ទឹក បន្ទប់អនាម័យបណ្ដោះអាសន្នជាច្រើន និងបានដាក់កងកម្លាំងប្រចាំការតាមវេនជាដើម។ ក្រៅពីនេះ អាជ្ញាធរ ក៏អះអាងពីការរៀបចំអាហារជូនអ្នកជំងឺក្នុងរោងចក្រផងដែរ។ ពាក់ព័ន្ធរឿងនេះ អាស៊ីសេរី មិនអាចសុំការបញ្ជាក់បន្ថែមពីអភិបាលខេត្តកណ្ដាលលោក គង់ សោភ័ណ្ឌ បានទេ នៅថ្ងៃទី២៧ ខែមេសា។ ប្រធានសហព័ន្ធសហជីពកម្មករខ្មែរជួយខ្មែរ (UFWHK) លោក ញ៉ាំង សំបូរ ស្វាគមន៍ចំពោះការព្យាបាលកម្មករនៅនឹងក្នុងរោងចក្រ។ លោកយល់ថា វិធីនេះ នឹងកាត់បន្ថយហានិភ័យដល់កម្មករផ្សេងទៀត ដែលស្នាក់នៅតាមបន្ទប់ជួល។ តែយ៉ាងណា សហជីពរូបនេះ ជំរុញឲ្យថៅកែរោងចក្រ គិតគូរជួយឧបត្ថម្ភបន្ថែមទៀត ដល់កម្មករ ក្នុងពេលបិទខ្ទប់ និងមិនអាចទៅធ្វើការបាន៖ មកទល់ពេលនេះ កម្មកររោងចក្រនៅក្នុងខេត្តកណ្តាល បានឆ្លងជំងឺកូវីដកើនឡើងជាបន្តបន្ទាប់។ អភិបាលខេត្តកណ្តាលលោក គង់ សោភ័ណ្ឌ ប្រាប់កាសែតក្នុងស្រុកថា គិតត្រឹមយប់ឈានចូលថ្ងៃទី២៧ ខែមេសា អាជ្ញាធររកឃើញ មានកម្មករ-កម្មការិនី ធ្វើការនៅរោងចក្រស្តារម៉ាស្ទ័រ & ហ្វ្រែង (StarMaster &Freng Cambodia) នៅស្រុកអង្គស្នួល ជាងពីររយ (២៣២) នាក់បន្ថែមទៀត មានវិជ្ជមានជំងឺកូវីដ១៩។ សេចក្តីជូនដំណឹងរបស់រដ្ឋបាលសាលារាជធានីភ្នំពេញបង្ហាញថា គិតត្រឹមថ្ងៃទី២៦ ខែមេសា ដដែល មានរោងចក្រជាងពីររយ (២២៩) រងផលប៉ះពាល់ពីវិបត្តិឆ្លងរាលដាលជំងឺកូវីដ១៩ ក្នុងសហគមន៍។ ចំណែអ្នកនាំពាក្យក្រសួងការងារលោក ហេង សួរ វិញអះអាងប្រាប់កាសែតក្នុងស្រុកថា ការបិទខ្ទប់រាជធានីភ្នំពេញ និងក្រុងតាខ្មៅនៃខេត្តកណ្តាលនេះ បានប៉ះពាល់កម្មករ និយោជិត ជាងមួយលាន (ប្រមាណ១លាន២សែន) នាក់ ក្នុងនោះកម្មកររោងចក្រ ៤ សែន នាក់៕	2021-04-27T23:36:00+07:00	rfa.org	https://www.rfa.org/khmer/news/health/kandal-authorities-province-use-factories-as-treatment-centers-for-convid-19patients-04272021123242.html
a8d99a0d-0062-44b2-97cd-c97ae430ab8d	អភិបាល ខេត្តកំពង់ចាម បន្តទទួលអំណោយ ពីសប្បុរសជន ដើម្បីចូលរួមប្រយុទ្ធប្រឆាំង ជំងឺកូវីដ-១៩	អំណោយដែលគណៈកម្មការប្រយុទ្ធប្រឆាំងជំងឺកូវីដ-១៩ ខេត្តកំពង់ចាម បានទទួលនាពេលនេះ មានដូច ជាថវិកា ១.០០០ ដុល្លារ, អង្ក ២តោន,ទឹកបរិសុទ្ធ ចំនួន ៥០កេស, ម៉ាសចំនួន ១០.០០០ ម៉ាស, អាល់កុលចំនួន ៧កាន , និងមីម៉ាម៉ា ចំនួន ៥កេសធំ ។ នាឱកាសនោះដែរ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្ត ប្រឆាំងជំងឺកូវីដ-១៩ បានថ្លែងអំណរគុណយ៉ាងជ្រាលជ្រៅ ដល់ម្ចាស់អំណោយ ដែលមានចិត្តសប្បុរស ចេះជួយគ្នាក្នុងគ្រាលំបាក បាននាំអំណោយដ៏ថ្លៃថ្លាទាំងនេះ យកមកផ្ដល់ជូនគណៈកម្មការ ដើម្បីចូលរួមចំណែក ក្នុងការប្រយុទ្ធប្រឆាំងការឆ្លងរាលដាលជំងឺកូវីដ-១៩ ។ សូមបញ្ជាក់ថា លោក អ៊ុន ចាន់ដា អភិបាល ខេត្តកំពង់ចាម នៅថ្ងៃទី២៧ ខែមេសា ឆ្នាំ២០២១នេះដែរ បានចេញសេចក្តីណែនាំ ស្តីពីការពង្រឹង ការអនុវត្ត នូវវិធានការរដ្ឋបាល ដើម្បីទប់ស្កាត់ ការឆ្លងរាលដាល នៃជំងឺកូវីដ-១៩ និងការពង្រឹងការអនុវត្តវិធានការបិទខ្ទប់ភូមិ រយៈពេល១៤ថ្ងៃ ក្នុងករណីរកឃើញការឆ្លងរាលដាលនៃជំងឺកូវីដ-១៩ នៅទីតាំងណាមួយ នៃភូមិសាស្ត្រខេត្តកំពង់ចាម។	2021-04-27T23:28:00+07:00	dap-news.com	https://dap-news.com/national/2021/04/27/140571/
a787e30d-a1d4-465a-a33d-4daffd1bb00b	រកឃើញ អ្នកឆ្លងកូវីដ១៩ ថ្មី ៥០៨នាក់ទៀត និងជាសះស្បើយ ១២៧នាក់	គិតត្រឹមព្រឹក ថ្ងៃទី២៧ ខែមេសា ឆ្នាំ២០២១ កម្ពុជា មាន៖	2021-04-27T23:04:00+07:00	dap-news.com	https://dap-news.com/national/2021/04/27/140556/
d0abc51d-97e6-487a-b225-df9f5b0e0d60	ជនជាតិ ខ្មែរ ៣នាក់ទៀត បានទទួល មរណភាព ដោយសារ ជំងឺ កូវីដ-១៩	No Content	2021-04-27T23:03:00+07:00	dap-news.com	https://dap-news.com/national/2021/04/27/140552/
b093bd69-7002-4307-b906-edeee6944f55	TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ ចំនួន៥០៨នាក់ថែមទៀត ខណៈអ្នកជំងឺចំនួន១២៧នាក់ជាសះស្បើយ (Video inside)	ក្រសួងសុខាភិបាល នៅថ្ងៃទី២៧ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៥០៨នាក់ថែមទៀត ខណៈអ្នកជំងឺចំនួន១២៧នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានបញ្ជាក់ថា អ្នកឆ្លងទាំង់៥០៨នាក់ សុទ្ធសឹងជាករណីឆ្លងក្នុងសហគមន៍២០កុម្ភៈ ដែលរួមមានរាជធានីភ្នំពេញ ២៤៨នាក់, ខេត្តកំពង់ស្ពឺ ១នាក់, ខេត្តព្រៃវែង ២នាក់, ខេត្តតាកែវ ២នាក់, ខេត្តបន្ទាយមានជ័យ ៧៣នាក់, ខេត្តកណ្តាល១៣៥នាក់ និងខេត្តព្រះសីហនុ៤៧នាក់។ សម្រាប់អ្នកជាសះស្បើយទាំង ១២៧នាក់វិញ ក្នុងនោះមានម្នាក់ ជាអ្នកធ្វើដំណើរមកពីក្រៅប្រទេស និងចំនួន ១២៦នាក់ ជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈ ដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧ព្រឹក ថ្ងៃទី២៧ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១១,០៦៣នាក់ ក្នុងនោះករណីសហគមន៍២០កុម្ភៈ ចំនួន ១០,៥១៣នាក់, អ្នកជាសះស្បើយចំនួន ៣,៧០៤នាក់, អ្នកកំពុងសម្រាកព្យាបាលចំនួន ៧២៧០នាក់, អ្នកស្លាប់ចំនួន ៨២នាក់ និងអ្នកជំងឺកូវីដ១៩ ស្លាប់ដោយជំងឺផ្សេងមានចំនួន ៧នាក់៕ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US:	2021-04-27T23:00:00+07:00	freshnewsasia.com	https://m.freshnewsasia.com/index.php/en/localnews/195530-2021-04-27-09-00-49.html
1fa738c0-f62a-4a17-a7f1-975911215b0f	TOP NEWS: ក្រសួងសុខាភិបាល ប្រកាសពីការស្លាប់របស់មនុស្ស៣នាក់បន្ថែមទៀត ដោយសារជំងឺកូវីដ១៩ (Video inside)	ក្រសួងសុខាភិបាល នៅរសៀលថ្ងៃទី២៧ ខែមេសា ឆ្នាំ២០២១នេះ បានចេញប្រកាសព័ត៌មានផ្លូវការ បង្ហាញពីការស្លាប់របស់មនុស្ស៣នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅមុននេះបន្ដិច។ មន្ទីរពេទ្យហ្លួងម៉ែ បានឱ្យដឹងថា ស្ត្រីជនជាតិខ្មែរអាយុ៣៩ឆ្នាំ រស់នៅខណ្ឌពោធិ៍សែនជ័យ រាជធានីភ្នំពេញ បានចូលសម្រាកព្យាបាល នៅមណ្ឌលព្យាបាលជំងឺកូវីដ-១៩ សែនសុខ១ នៅថ្ងៃទី២១ ខែមេសា ឆ្នាំ២០២១ ជាមួយលទ្ធផល វិជ្ជមានកូវីដ-១៩ ក្នុងស្ថានភាពក្តៅខ្លួន ក្អក ហត់ខ្លាំង ដោយការវិវត្តិរបស់ជំងឺពីមួយថ្ងៃទៅមួយថ្ងៃចេះ តែធ្ងន់ធ្ងរឡើងៗ តម្រូវឱ្យក្រុមគ្រូពេទ្យបញ្ជូនទៅព្យាបាលបន្តនៅមន្ទីរពេទ្យហ្លួងម៉ែ នៅថ្ងៃទី២៦ ខែមេសា ឆ្នាំ២០២១ ពេលចូលដល់មន្ទីរពេទ្យ ត្រូវបានក្រុមគ្រូពេទ្យពិនិត្យឃើញថា គាត់បានស្លាប់បាត់បង់ជីវិតរួចទៅហើយមុន ពេលចូលមកដល់មន្ទីរពេទ្យ នៅវេលាម៉ោង ១៧៖០០នាទី នាថ្ងៃដដែល។ ស្ត្រីជនជាតិខ្មែរអាយុ ៣៩ឆ្នាំ ខាងលើនេះ បានស្លាប់បាត់បង់ជីវិតដោយសារជំងឺកូវីដ-១៩ មុនពេលចូលដល់មន្ទីរពេទ្យ (Mourant entrant avec COVID-19)។ * ទី២៖ មន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្រ្តីជនជាតិខ្មែរអាយុ៥២ឆ្នាំ រស់នៅស្រុកគីរីវង្ស ខេត្តតាកែវ បានចូលមកដល់មន្ទីរពេទ្យមិត្តភាពខ្មែរ-សូវៀត នៅថ្ងៃទី២៦ ខែមេសា ឆ្នាំ២០២១ វេលាម៉ោង ១៤៖០៥នាទី ពេលចូលដល់មន្ទីរពេទ្យត្រូវបានក្រុមគ្រូពេទ្យពិនិត្យឃើញថា គាត់បានស្លាប់បាត់បង់ជីវិត រួចទៅហើយមុនពេលចូលមកដល់មន្ទីរពេទ្យ។ ដោយជាករណីសង្ស័យសពត្រូវបានក្រុមគ្រូពេទ្យយកសំណាកធ្វើការវិភាគ ជាលទ្ធផលសំណាកបញ្ជាក់ថាសព មានវិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ ៥២ឆ្នាំខាងលើនេះ បានស្លាប់បាត់បង់ជីវិតដោយសារ ជំងឺកូវីដ-១៩ មុនពេលចូលដល់មន្ទីរពេទ្យ (Mourant entrant avec COVID-19)។ មន្ទីរសុខាភិបាល នៃរដ្ឋបាលខេត្តព្រះសីហនុ បានឱ្យដឹងថា បុរសជនជាតិខ្មែរអាយុ៧៧ឆ្នាំ រស់នៅខេត្តព្រះសីហនុបានចូលសម្រាកពេទ្យនៅថ្ងៃទី២៥ ខែមេសា ឆ្នាំ២០២១ វេលាម៉ោង ១១៖៣០នាទី បន្ទាប់ពីទទួលបានលទ្ធផលវិជ្ជមានកូវីដ-១៩ ជាមួយស្ថានភាពក្តៅខ្លួន ក្អក ហត់ខ្លាំង។ ដោយការវិវត្តរបស់ជំងឺចេះតែធ្ងន់ធ្ងរឡើងៗ រួមជាមួយស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះ តាមលក្ខណៈបច្ចេកទេស យ៉ាងយកចិត្តទុកដាក់រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់ក៏បានស្លាប់បាត់បង់ជីវិតនៅថ្ងៃទី២៦ ខែមេសា ឆ្នាំ២០២១ វេលាម៉ោង ១០៖២០នាទីព្រឹក។ បុរសជនជាតិខ្មែរអាយុ៧៧ឆ្នាំខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរុសកូវីដ១៩។ សូមជម្រាបថា គិតត្រឹមរសៀលថ្ងៃទី២៧ ខែមេសា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើតឡើងដល់៨២នាក់៕ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US:	2021-04-27T22:57:00+07:00	freshnewsasia.com	https://m.freshnewsasia.com/index.php/en/localnews/195528-2021-04-27-08-57-25.html
10684982-6f66-4305-a81e-9058c854a265	អភិបាលខេត្តមណ្ឌលគិរី ត្រៀមទីតាំង សម្រាប់សាងសង់កន្លែងបូជាសព និងកន្លែងបញ្ចុះសព ស្លាប់ដោយសារជំងឺកូវីដ-១៩	មណ្ឌលគិរី ៖ នារសៀលថ្ងៃទី២៧ ខែមេសា ឆ្នាំ២០២១ ឯកឧត្តម ស្វាយ សំអ៊ាង អភិបាលខេត្តមណ្ឌលគិរី រួមទាំងថ្នាក់ដឹកនាំមន្ទីរអង្គភាពពាក់ព័ន្ធ និងអាជ្ញាធរស្រុក បានអញ្ជើញចុះពិនិត្យ និងត្រៀមបម្រុងរួចជាស្រេច នូវទីតាំងដីសម្រាប់សាងសង់កន្លែងបូជាសព ឬឈាបនដ្ឋាន កន្លែងបញ្ចុះសព សម្រាប់អ្នកដែលបាត់បង់ជីវិត ដោយសារជំងឺកូវីដ-១៩ មានទំហំផ្ទៃដីចាប់ពី៣-៥ហិកតា ស្ថិតនៅឃុំស្រែខ្ទុម ស្រុកកែវសីមា ខេត្តមណ្ឌលគិរី។ បើតាមការឲ្យដឹងពីលោក ទូច រស្មី ប្រធានមន្ទីរធម្មការ និងសាសនាខេត្តមណ្ឌលគិរី បានបញ្ជាក់ថា ទីតាំងដែលអាជ្ញាធរត្រៀមសម្រាប់បញ្ចុះសព និងបូជាសពដែលស្លាប់ដោយសារជំងឺកូវីដ១៩ មានចំនួនពីរ ទីតាំង ដែលមួយត្រូវសាងសង់ឡើងនៅភូមិពូលូង សង្កាត់រមនា ក្រុងសែនមនោរម្យ និងមួយកន្លែងទៀតនៅភូមិអូរណា ឃុំស្រែខ្ទុម ស្រុកកែវសីមា ។ លោក ទូច រស្មី បន្តថា ការសាងសង់ឈាបនដ្ឋាននេះ ក្រុមការងារ បានសម្រេចយកទីតាំងដែលមានសុវត្ថិភាព នៅឆ្ងាយពីទីប្រជុំ និងមានទីធ្លាធំទូលាយ ដែលនេះជាការគិតគូរទុកជាមុន ជៀសវាងពីហានិភ័យនានា។ សូមបញ្ជាក់ថា គិតត្រឹមល្ងាចថ្ងៃទី២៧ មេសា ២០២១ នៅទូទាំងខេត្តមណ្ឌលគិរី មានអ្នកជំងឺកូវីដ១៩ចំនួន ០៣នាក់ ដែលបានឆ្លងព្រឹត្តឹការណ៍សហគមន៍ ២០កុម្ភៈ និងកំពុងសម្រាកព្យាបាលនៅមន្ទីរពេទ្យបង្អែកខេត្ត។ ក្រៅពីអ្នកជំងឺទាំងបីនាក់ ចំណុចលំនៅឋានរបស់ពួកគាត់ អាជ្ញាធរបានបិទខ្ទប់ជាប៉ុណ្ណោះអាសន្ន ដែលមានអ្នកធ្វើចត្តាឡីស័កនៅតាមផ្ទះ ដែលត្រូវបិទខ្ទប់ចំនួន៣៥គ្រួសារ។ នាឱកាសនោះ ឯកឧត្តម អភិបាលខេត្ត និងសហការី បាននាំយកទេយ្យទាន និងបច្ច័យចំនួន ៥០ម៉ឺនរៀល ប្រគេនព្រះសង្ឃគង់នៅវត្តអូររាំង និងបន្តចុះសួរសុខទុក្ខកម្លាំងនគរបាល ថែមទាំង ឧបត្ថម្ភនូវគ្រឿងឧបភោគបរិភោគ និងថវិកា ២០០$ផងដែរ បន្ទាប់មក ឯកឧត្តម អភិបាលខេត្ត និងសហការី បានអញ្ជើញចុះសួរសុខទុក្ខ និងឧបត្ថម្ភថវិកាមួយចំនួន ផ្តល់ជូនអ្នកជាប់ធ្វើចត្តាឡីស័ក នៅក្នុងស្រុកកែវសីមា សម្រាប់ដោះស្រាយការហូបចុកប្រចាំថ្ងៃ៕រក្សាសិទ្ធិដោយ៖បញ្ញាស័ក្តិ	2021-04-27T22:55:27+07:00	cen.com.kh	https://cen.com.kh/archives/327398.html
bef7ccee-7407-4d37-81a4-2ad037ff8d96	អ្នកស្លាប់ដោយសារជំងឺកូវីដ១៩ កើនដល់ ៨២នាក់ ខណៈអ្នកឆ្លងថ្មីជាង ៥រយនាក់	ចំនួនអ្នកស្លាប់ដោយសារជំងឺកូវីដ១៩ កើនដល់ ៨២នាក់ ខណៈអ្នកឆ្លងថ្មីមាន ៥០៨នាក់។ ក្រសួងសុខាភិបាលបានប្រកាសនៅថ្ងៃទី២៧ ខែមេសា អ្នកស្លាប់ទី១ ជាស្ត្រីជនជាតិខ្មែរអាយុ ៣៩ឆ្នាំ រស់នៅខណ្ឌពោធិ៍សែនជ័យ រាជធានីភ្នំពេញ ស្លាប់នៅពេទ្យហ្លួងម៉ែ នៅថ្ងៃទី២៦ ខែមេសា។ អ្នកស្លាប់ទី២ ជាស្រ្តីជនជាតិខ្មែរអាយុ ៥២ឆ្នាំ រស់នៅស្រុកគិរីវង្ស ខេត្តតាកែវ ស្លាប់នៅពេទ្យមិត្តភាពខ្មែរ-សូវៀត។ ចំណែកឯអ្នកស្លាប់ទី៣ ជាបុរសជនជាតិខ្មែរអាយុ ៧៧ឆ្នាំ រស់នៅខេត្តព្រះសីហនុ ស្លាប់នៅពេទ្យបង្អែកខេត្តព្រះសីហនុកាលពីថ្ងៃទី២៦ ខែមេសា។ ចំណែកអ្នកឆ្លងថ្មី ៥០៨នាក់ គឺជាករណីឆ្លងក្នុងសហគមន៍ទាំងអស់ ក្នុងនោះមាននៅខេត្តព្រះសីហនុ ៤៧នាក់ ខេត្តបន្ទាយមានជ័យ ៧៣នាក់ ខេត្តកណ្ដាល ១៣៥នាក់ និងរាជធានីភ្នំពេញ ២៤៨នាក់។ នៅថ្ងៃដដែលនេះ ក្រសួងក៏អះអាងថា អ្នកជំងឺ ១២៧នាក់បានជាសះស្បើយ។ គិតត្រឹមថ្ងៃទី២៧ ខែមេសា កម្ពុជាបានរកឃើញអ្នកឆ្លងជំងឺកូវីដសរុបជាង ១ម៉ឺន ១ពាន់ (១១.០៦៣) នាក់ ក្នុងនោះករណីសហគមន៍ ២០ កុម្ភៈ មានជាង ១ម៉ឺន ៥រយនាក់ (១.០៥១៣) នាក់។ អ្នកកំពុងសម្រាកព្យាបាលមានជាង ៧ពាន់ (៧.២៧០) នាក់។ រីឯចំនួនអ្នកស្លាប់ដែលក្រសួង ប្រកាសទទួលស្គាល់មានចំនួន ៨២នាក់៕	2021-04-27T22:52:00+07:00	rfa.org	https://www.rfa.org/khmer/news/health/health-ministry-said-new-positive-of-covid-19-still-increase-04272021115221.html
6fe213de-d4d9-43ae-91b5-77a2de81a7af	BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន៥៦នាក់ ដែលទើបរកឃើញឆ្លងថ្មី	រដ្ឋបាលខេត្តព្រះសីហនុ នៅរសៀលថ្ងៃទី២៧ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន៥៦នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕	2021-04-27T22:22:00+07:00	freshnewsasia.com	https://m.freshnewsasia.com/index.php/en/localnews/195523-2021-04-27-08-22-02.html
bf6d57ef-c584-471c-8bd4-7d0a48fd7f92	កម្ពុជា កំពុងជំរុញ ការសិក្សា ទទួលភ្ញៀវ ទេសចរអន្តរជាតិ ដែលបានចាក់វ៉ាក់សាំង បង្ការជំងឺកូវីដ-១៩	យោងតាមគេហទំព័រហ្វេសប៊ុក របស់ ក្រសួងទេសចរណ៍ នាថ្ងៃទី២៧ ខែមេសា ឆ្នាំ២០២១ លោក ថោង ខុន រដ្ឋមន្ត្រីក្រ សួងទេសចរណ៍ បានថ្លែងថា «ចំពោះផែនការបើកដំណើរ ការទទួលភ្ញៀវទេសចរអន្តរជាតិឡើងវិញនេះ ក្នុងជំហ៊ានដំបូង ក្រសួងទេសចរណ៍ និងធ្វើការជាមួយ ក្រសួងសុខាភិបាល អំពីលក្ខខណ្ឌឲ្យប្រាកដថា តើយើងនឹងតម្រូវឲ្យភ្ញៀវទេសចរអន្តរជាតិ ដែលបានចាក់វ៉ាក់សាំង បង្ការជំងឺកូវីដ១៩រួចរាល់ហើយ ចូលមកប្រទេសកម្ពុជានោះ ត្រូវធ្វើចត្តាឡីស័ក ក្នុងកម្រិតណា ឬមិនចាំបាច់ធ្វើចត្តាឡីស័ក បន្ទាប់មកក្រសួងនឹងស្នើសុំគោលការណ៍ អនុញ្ញាតពីប្រមុខ រាជរដ្ឋាភិបាល សម្តេចតេជោ ហ៊ុន សែន ដើម្បីអនុវត្តកិច្ចការងារនេះ» ។ លោក បន្ដថា ក្រសួងនឹងធ្វើការជាមួយអាជ្ញាធរខេត្ត និងគណៈកម្មការចំពោះកិច្ចចាក់វ៉ាក់សាំង ក្នុងការស្វែង រកការគាំទ្រ ក្នុងការជំរុញការចាក់វ៉ាក់សាំង ជូនប្រជាពលរដ្ឋ និងអ្នកផ្តល់សេវាកម្មទេសចរណ៍ នៅតាមគោលដៅនានា ដើម្បីធានាថា គោលដៅទេសចរណ៍មានសុវត្ថិភាព និងទំនុកចិត្ត ដែលអាចទទួលយកភ្ញៀវទេសចរ បានទទួលវ៉ាក់សាំង ។ លោក បញ្ជាក់ថា «យើងនឹងពិនិត្យវាយតម្លៃអំពីគុណភាព សេវាកម្មទេសចរណ៍ នៅគ្រប់គោល ដៅទាំងអស់ ហើយយើងនឹងដាក់ចុះនូវស្តង់ដារ សេវាកម្មទេសចរណ៍ នៅក្នុងបរិបទកូវីដនេះ ឲ្យបានរហ័ស ដើម្បីបញ្ជាក់អំពីសុវត្ថិភាព និងគុណភាព របស់គោលដៅទេសចរណ៍នីមួយៗ ជូនភ្ញៀវទេសចរអន្តរជាតិ ។ យើងធ្វើកិច្ចការងារនេះបណ្តើរៗ ហើយយើងប្រឹងប្រែងទាំងអស់គ្នា ដើម្បីយើងគិតថា អាចនឹងទទួលទេសចរអន្តរជាតិ ពិសេសទេសចរដែលចាក់វ៉ាក់សាំង ហើយ នៅក្នុងត្រីមាសទី ៤ឆ្នាំ ២០២១នេះ» ។ យោងតាមរបាយការណ៍ របស់ក្រសួងទេសចរណ៍ បានឲ្យដឹងថា កាលពីឆ្នាំ ២០២០ កម្ពុជាទទួលបានភ្ញៀវទេសចរអន្តរ ជាតិតែ ១,៣១លាននាក់ប៉ុណ្ណោះ ដោយមានការថយចុះប្រមាណ ៨០% និងទទួលបានភ្ញៀវទេសចរផ្ទៃក្នុង ប្រមាណ ៩ លាននាក់ ថយចុះ ២០% បើធៀបនឹងឆ្នាំ២០១៩ កន្លងទៅ។ ការធ្លាក់ចុះនៃចំនួនភ្ញៀវទេសចរអន្តរជាតិ កាលពីឆ្នាំមុន បានធ្វើឲ្យឧស្សាហកម្មទេសចរណ៍កម្ពុជា បាត់បង់ចំណូលជាង ៣ពាន់លានដុល្លារអាមេរិក៕	2021-04-27T22:11:00+07:00	dap-news.com	https://dap-news.com/national/2021/04/27/140545/
984a1c15-23ff-4b47-8507-ae97f0110fab	ក្រសួងសុខាភិបាល ប្រកាសហាមឃាត់អ្នកធ្វើដំណើរពីប្រទេសឥណ្ឌា	ក្រសួងសុខាភិបាល ប្រកាសហាមឃាត់អ្នកធ្វើដំណើរពីប្រទេសឥណ្ឌា ព្រោះខ្លាចនាំជំងឺកូវីដ-១៩ ប្រភេទបំប្លែងថ្មីពីប្រទេសឥណ្ឌា ចូលមកកម្ពុជាបន្ថែមទៀត។ ការហាមឃាត់នេះ នឹងចូលជាធរមានចាប់ពីថ្ងៃទី៣០ ខែមេសាតទៅ រហូតដល់មានការជូនដំណឹងជាថ្មី។ នៅក្នុងសេចក្ដីប្រកាសព័ត៌មាន នៅថ្ងៃទី២៧ ខែមេសា រដ្ឋមន្ត្រីក្រសួងសុខាភិបាលលោក ម៉ម ប៊ុនហេង ថ្លែងថា អ្នកដែលត្រូវហាមឃាត់ មិនឲ្យចូលមកកម្ពុជាទាំងនោះ រួមមាន ជនជាតិឥណ្ឌា និងជនបរទេសទាំងអស់ ដែលធ្វើដំណើរមកពីប្រទេសឥណ្ឌា ឬឆ្លងកាត់ប្រទេសឥណ្ឌា រយៈពេលបីសប្ដាហ៍មុនចូលមកប្រទេសកម្ពុជា មិនថាតាមផ្លូវអាកាស ឬផ្លូវគោកនោះឡើយ។ ក្រសួងសុខាភិបាលថា ព្រឹត្តិការណ៍សហគមន៍ ២០ កុម្ភៈ ដែលមានសភាពរាតត្បាតខ្លាំងនោះ និងលឿនជាងពេលមុននោះ គឺដោយសារតែមេរោគបំប្លែងថ្មីប្រភេទ B117 មានប្រភពពីប្រទេសអង់គ្លេស ប៉ុន្តែ ឥឡូវនេះ ពិភពលោករកឃើញប្រភេទមេរោគបំប្លែងថ្មីប្រភេទ B1617 មានប្រភពពីប្រទេសឥណ្ឌាឆ្លងខ្លាំង និងមានសភាពធ្ងន់ជាងប្រភេទមេរោគពីប្រទេសអង់គ្លេសនោះទៅទៀត។ ប្រទេសថៃ កាលពីថ្ងៃទី២៦ ខែមេសា ក៏ចាប់ផ្ដើមហាមឃាត់អ្នកធ្វើដំណើរពីប្រទេសឥណ្ឌានេះដែរ។ ប្រទេសវៀតណាម បានហាមឃាត់អ្នកធ្វើដំណើរជាជនបរទេសទាំងអស់ មិនឲ្យចូលប្រទេសខ្លួន តាំងពីខែមីនា ឆ្នាំមុន។ ប្រទេសឥណ្ឌារកឃើញអ្នកផ្ទុកជំងឺកូវីដ-១៩ ៣សែននាក់ ជាមធ្យមក្នុងមួយថ្ងៃ និងស្លាប់ប្រហែល ៣ពាន់នាក់ក្នុងមួយថ្ងៃ។ គ្រាន់តែមួយសប្ដាហ៍ ប្រទេសឥណ្ឌាមានអ្នកឆ្លងជំងឺនេះ ជាង ២លាននាក់។ ការឆ្លងដ៏គំហុក ដែលមិនធ្លាប់មាននេះ ចាប់ផ្ដើមកើតមានឡើង ក្រោយពីពលរដ្ឋឥណ្ឌា ប្រមូលផ្ដុំគ្នារាប់លាននាក់ ដើម្បីប្រារព្ធពិធីសាសនាធំមួយ កាលពីពេលថ្មីៗ នេះ៕	2021-04-27T21:29:00+07:00	rfa.org	https://www.rfa.org/khmer/news/health/cambodia-health-ministry-bans-travelers-from-india-due-to-new-virus-strain-04272021102932.html
4779a454-e087-419d-a1e4-edd6e7125628	ជប៉ុននឹងបើកមជ្ឈមណ្ឌលធំមួយ នៅទីក្រុងតូក្យូ សម្រាប់ការចាក់វ៉ាក់សាំងបង្ការជំងឺកូវីដ-១៩	ជប៉ុននឹងបើកមជ្ឈមណ្ឌលធំមួយ នៅកណ្តាលទីក្រុងតូក្យូនាខែក្រោយនេះ សម្រាប់ការចាក់វ៉ាក់សាំង COVID-19 ដើម្បីពន្លឿនយុទ្ធនាការចាក់វ៉ាក់សាំង ស្របពេលដែលព្រឹត្តិការណ៍អូឡាំពិកកាន់តែកៀកទៅៗ។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នៅថ្ងៃអង្គារ ទី២៧ ខែមេសា ឆ្នាំ២០២១។ លោក Katsunobu Kato រដ្ឋមន្រ្តីខុទ្ទកាល័យ ជប៉ុន បានប្រាប់ក្រុមអ្នកសារព័ត៌មានថា ការសម្រេចចិត្តមិនទាន់ត្រូវបានធ្វើឡើងនៅឡើយទេ ស្តីពីវ៉ាក់សាំងរបស់ក្រុមហ៊ុនណាដែលនឹងត្រូវប្រើ នៅមជ្ឈមណ្ឌលនោះ ហើយមនុស្សប៉ុន្មាននាក់ នឹងទទួលបានការចាក់វ៉ាក់សាំង ក្នុងមួយថ្ងៃៗ។ ក្រសួងការពារជាតិជប៉ុន បានឲ្យដឹងថា ខ្លួនត្រូវបាននាយករដ្ឋមន្រ្តីជប៉ុន លោក Yoshihide Suga បង្គាប់ឲ្យរៀបចំមជ្ឈមណ្ឌលខាងលើឡើងឲ្យបាន នៅត្រឹមថ្ងៃទី២៤ ខែឧសភា ហើយគ្រោងដំណើរការវារយៈពេល០៣ខែជាជំហានដំបូង។ មជ្ឈមណ្ឌលចាក់វ៉ាក់សាំងធំនោះ ក៏នឹងបម្រើសេវាដល់អ្នកដែលរស់នៅតំបន់ជិតខាងទីក្រុងតូក្យូផងដែរ ដូចជាខេត្ត Saitama, Chiba និង Kanagawa។ បើតាមសារព័ត៌មាន Nikkei និង Kyodo មជ្ឈមណ្ឌលចាក់វ៉ាក់សាំងទីក្រុងតូក្យូនោះ នឹងអាចផ្តល់ការចាក់វ៉ាក់សាំងដល់មនុស្សប្រហែល ១,០០០នាក់ក្នុងមួយថ្ងៃ ហើយរដ្ឋាភិបាលជប៉ុនគ្រោងនឹងប្រើវ៉ាក់សាំងរបស់ក្រុមហ៊ុន Moderna។ មកទល់ពេលនេះ ជប៉ុនវ៉ាក់សាំងបង្ការ COVID-19 ឲ្យប្រជាជនបានត្រឹម១.៥លាននាក់ ក្នុងចំណោមប្រជាជនសរុប១២៦នាក់ ដោយប្រើវ៉ាក់សាំង Pfizer។ គួរបញ្ជាក់ថា ជប៉ុនកំពុងព្យាយាមគ្រប់គ្រងការឆ្លងរាតត្បាតរលកទី៤ នៃជំងឺ COVID-19 ស្របពេលដែលនៅសល់មិនដល់០៣ខែទៀតទេ ព្រឹត្តិការណ៍អូឡាំពិកទីក្រុងតូក្យូ នឹងត្រូវប្រព្រឹត្តទៅហើយ៕	2021-04-27T21:18:00+07:00	freshnewsasia.com	https://m.freshnewsasia.com/index.php/en/internationalnews/195513-2021-04-27-07-18-28.html
702a3808-3273-481b-8627-86ce8c814993	ក្រសួងសេដ្ឋកិច្ច ចេញសេចក្តីជូនដំណឹង ស្តីពី ការបិទបញ្ចប់យុទ្ធនាការ ចាក់វ៉ាក់សាំងការពារជំងឺកូវីដ-១៩ នៅទីស្ដីការក្រសួង	ក្រសួងសេដ្ឋកិច្ច និងហិរញ្ញវត្ថុ នៅថ្ងៃទី២៧ ខែមេសា ឆ្នាំ២០២១នេះ បានចេញសេចក្តីជូនដំណឹង ស្តីពី ការបិទបញ្ចប់យុទ្ធនាការ ចាក់វ៉ាក់សាំងការពារ ជំងឺកូវីដ-១៩ នៅទីស្តីការក្រសួង។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ សេចក្ដីជូនដំណឹង បានឲ្យដឹងថា ក្រសួងសេដ្ឋកិច្ច បានបញ្ចប់រួចរាល់ជាស្ថាពរ នូវយុទ្ធនាការចាក់វ៉ាក់សាំងការពារជំងឺកូវីដ-១៩ ចំនួន២លើក ដែលត្រូវបានរៀបចំឡើង នៅទីស្តីការក្រសួង។ * លើកទី១ ប្រព្រឹត្តទៅចាប់ពីថ្ងៃទី០១-១០ ខែមេសា ឆ្នាំ២០២១ សម្រាប់មន្ត្រីបុគ្គលិក នៃគ្រប់អង្គភាពថ្នាក់កណ្តាល ក្រោមឱវាទក្រសួងសេដ្ឋកិច្ច និងហិរញ្ញវត្ថុ * លើកទី២ ចាប់ពីថ្ងៃទី២០-២៧ ខែមេសា ឆ្នាំ២០២១ សម្រាប់មន្ត្រីរាជការ និងប្រជាពលរដ្ឋ ដែលរស់នៅក្នុងខណ្ឌដូនពេញ រាជធានីភ្នំពេញ ស្របតាមការរៀបចំ របស់គណៈកម្មការ ចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស (គ.វ.ក-១៩)។ អាស្រ័យហេតុនេះ យុទ្ធនាការចាក់វ៉ាក់សាំងការពារជំងឺកូវីង-១៩ នៅទីស្តីការក្រសួងសេដ្ឋកិច្ច និងហិរញ្ញវត្ថុ ត្រូវបានបិទបញ្ចប់ជាស្ថាពរ ចាប់ពីថ្ងៃទី២៧ ខែមេសា ឆ្នាំ២០២១ វេលាម៉ោង១២៖០០នាទីនេះតទៅ៕	2021-04-27T21:08:00+07:00	freshnewsasia.com	https://m.freshnewsasia.com/index.php/en/localnews/195511-2021-04-27-07-08-56.html
bb7496e2-02a2-4ed2-89b0-e3cd24c4a4bb	បទវិភាគអន្តរជាតិ៖ តើការរីករាលដាលនៃជំងឺកូវីដ១៩នៅឥណ្ឌា អាចធ្វើឱ្យសតិសម្បជញ្ញៈរបស់ «អ្នកកាន់វ៉ាក់សាំងជាតិនិយម» ភ្ញាក់រលឹកដែរឬទេ?	ករណីឆ្លងជំងឺកូវីដ១៩ក្នុងមួយថ្ងៃនៅឥណ្ឌា បានកើនឡើងលើសពី ៣សែននាក់ក្នុងរយៈពេល៦ថ្ងៃជាប់ៗគ្នា។ ជនជាតិឥណ្ឌាជាច្រើនបានដុតសពរបស់សាច់ញាតិ នៅហ្នឹងកន្លែងដោយខានពុំបាន។ ប្រការនេះត្រូវទីភ្នាក់ងារសារព័ត៌មាន Reuters ពិពណ៌នាថា ជា “នរកលោកិយ”។ ខណៈពេលសោកនាដកម្ម ដែលការបូជាសពអ្នកស្លាប់ដោយសារជំងឺកូវីដ១៩ តាមដងវិថីឥណ្ឌាកាន់តែច្រើនឡើងៗ តើសតិសម្បជញ្ញៈរបស់ “អ្នកកាន់វ៉ាក់សាំងជាតិនិយម” ទាំងនោះអាចត្រូវភ្ញាក់រលឹកបានទេ? ដោយសារបានរងសម្ពាធអន្តរជាតិកាន់តែខ្លាំងឡើងៗ ទីបំផុតរដ្ឋាភិបាលអាមេរិក បានប្រកាសសេចក្តីថ្លែងការណ៍ កាលពីថ្ងៃទី២៥ខែមេសា តាមម៉ោងក្នុងតំបន់ថា នឹងផ្តល់ធនធានវេជ្ជសាស្ត្រ ក្នុងនោះបូករួមទាំងវត្ថុធាតុដើមសម្រាប់ផលិតវ៉ាក់សាំង ដល់ប្រទេសឥណ្ឌា។ ប៉ុន្តែអ្នកប្រើប្រាស់បណ្តាញអ៊ីនធើណេតឥណ្ឌា មិនពេញចិត្តចំពោះការសម្តែងអាកប្បកិរិយារបស់អាមេរិក ដែលបានធ្វើឡើងយឺតៗនោះទេ។ ក្តីខឹងសម្បារបស់ អ្នកប្រើប្រាស់បណ្តាញអ៊ីនធើណេតឥណ្ឌា គឺអាចយោគយល់បាន។ កាលពីខែមេសាឆ្នាំ២០២០ រដ្ឋាភិបាលអាមេរិកអាណត្តិមុនបានដាក់កំហិត ទៅលើការនាំចេញវត្ថុធាតុដើមសម្រាប់ផលិតវ៉ាក់សាំង ដោយសារឈរលើមូលដ្ឋានស្តីពីការតម្កល់ទុក «សហរដ្ឋអាមេរិកជាអាទិភាព»។ ហើយបន្ទាប់ពីរដ្ឋាភិបាលរបស់លោក Joe Biden បានឡើងកាន់មុខតំណែង បានបន្តអនុវត្តបម្រាមនេះតទៅទៀត។ ប្រការនេះនាំឱ្យខ្សែផលិតវ៉ាក់សាំងរបស់ឥណ្ឌា ប្រឈមមុខនឹងវិបត្តិបញ្ឈប់ផលិតកម្មទាំងបង្ខិតបង្ខំ។ ពិតមែនតែឥណ្ឌាជាតំបន់ផលិតវ៉ាក់សាំង ដ៏សំខាន់បំផុតមួយលើទូទាំងពិភពលោកក៏ដោយ ក៏ប៉ុន្តែបច្ចុប្បន្ននេះ មានប្រជាជនត្រឹមតែ ៨.៦ភាគរយយ៉ាងហោចណាស់ បានចាក់វ៉ាក់សាំងមួយដូស។ អ្វីដែលកាន់តែអាក្រក់ទៅគឺ សភាពជំងឺកូវីដ១៩នៅឥណ្ឌាមានភាពកាន់តែធ្ងន់ធ្ងរ កំពុងរារាំងដំណើរការប្រយុទ្ធប្រឆាំង នឹងជំងឺកូវីដ១៩ជាសកល។ ឥណ្ឌាជាពាណិជ្ជករផ្គត់ផ្គង់ធំបំផុតក្នុង «ផែនការអនុវត្តវ៉ាក់សាំងជំងឺកូវីដ១៩» ដែលដឹកនាំដោយអង្គការសុខភាពពិភពលោក ហើយបានទទួលការបញ្ជាទិញវ៉ាក់សាំងជំងឺកូវីដ១៩ មួយចំនួនដូចជាវ៉ាក់សាំងរបស់ក្រុមហ៊ុន AstraZeneca ជាដើម។ ការរីករាលដាលនៃជំងឺកូវីដ១៩នៅឥណ្ឌា មានភាពអាប់អួរទៅព្រមទាំងកត្តាដូចជា សហរដ្ឋអាមេរិកដាក់កំហិតទៅលើការនាំចេញជាដើម នឹងកាត់បន្ថយល្បឿនផលិតវ៉ាក់សាំង។ ប្រទេសដែលកំពុងរង់ចាំវ៉ាក់សាំងជាបន្ទាន់នោះ ប្រហែលនឹងត្រូវការពេលវេលាកាន់តែយូរ ទើបអាចទទួលបានវ៉ាក់សាំង។ វីរុសមិនមែនជារឿងនយោបាយនោះទេ ហើយក៏មិនមែនជារឿងលុយកាក់ផងដែរ។ គិតមកទល់បច្ចុប្បន្ននេះ ករណីស្លាប់ដោយសារឆ្លងជំងឺកូវីដ១៩ លើទូទាំងពិភពលោកមានចំនួនលើសពី ៣លាននាក់ ហើយតួលេខនេះនៅតែបន្តកើនឡើងទៀត។ ប្រសិនបើមិនអាចចែកចាយវ៉ាក់សាំងដោយស្មើគ្នា នោះ «អ្នកកាន់វ៉ាក់សាំងជាតិនិយម» ទាំងនោះ ក៏មិនអាចយកសុខតែខ្លួនឯងនោះទេ៕ (#CCFR Comment#)	2021-04-27T20:36:00+07:00	freshnewsasia.com	https://m.freshnewsasia.com/index.php/en/internationalnews/195508-2021-04-27-06-36-17.html
1f9d27b2-749a-444a-8a18-8f82f3223282	ទូតចិន ចាត់ទុក ការនាំផ្លែស្វាយកម្ពុជា ទៅចិនជាសមិទ្ធផលដ៏សំខាន់ សម្រាប់កិច្ចសហប្រតិបត្តិការ រវាងប្រទេសទាំងពីរ ក្រោមស្ថានភាពជំងឺកូវីដ-១៩ (Video)	យោងតាមគេហទំព័រហ្វេសប៊ុករបស់ ស្ថានទូតចិន នាថ្ងៃទី២៧ ខែមេសា ឆ្នាំ២០២១ បានឲ្យដឹងថា រដ្ឋបាលគយចិន បានប្រកាសជាផ្លូវការ អំពីបញ្ជីឈ្មោះចម្ការដំណាំស្វាយ និងរោងចក្រវេចខ្ចប់ដែលបានចុះបញ្ជី ក្នុងការនាំចេញផ្លែស្វាយ កម្ពុជាទៅកាន់ប្រទេសចិន។ ស្ថានទូត បន្ដថា ទាំងនេះគឺជាការបញ្ចប់នូវនីតិវិធីចុងក្រោយ នៃភាគីទាំងពីរ ក្នុងកិច្ចការនាំចេញផ្លែស្វាយកម្ពុជា ទៅប្រទេសចិន។ ចម្ការ ចំនួន ៣៧ កន្លែង និងរោងចក្រវេចខ្ចប់ ចំនួន ៥ កន្លែង ទទួលបានការអនុញ្ញាត ក្នុងកិច្ចការនាំចេញមួយនេះ។ ស្ថានទូត បញ្ជាក់ថា «នេះគឺជាសមិទ្ធផលដ៏សំខាន់មួយទៀត សម្រាប់កិច្ចសហប្រតិបត្តិការជាក់ស្តែងរវាង ចិននិងកម្ពុជា ក្រោមស្ថានភាពនៃជំងឺវីរុសកូវីដ-១៩ នឹងជួយជំរុញកិច្ចសហប្រតិបត្តិការប្រកបដោយអត្ថប្រយោជន៍ ទៅវិញ ទៅមក រវាងប្រទេសទាំងពីរ ក្នុងវិស័យកសិកម្ម»។ ជាងមួយគ្នានេះដែរ ស្ថានទូតចិន ប្រចាំកម្ពុជា ក៏បានរំលឹកថា កាលពីខែមិថុនា ឆ្នាំ ២០២០ ចិននិងកម្ពុជា បានចុះហត្ថ លេខាលើពិធីសារ ស្តីអំពី លក្ខខណ្ឌតម្រូវភូតគាមអនាម័យសម្រាប់ការនាំចេញផ្លែស្វាយទៅកាន់ប្រទេសចិន។ ហើយកាលពី ខែមីនា ឆ្នាំ២០២១ ភាគីចិន បានត្រួតពិនិត្យលើបញ្ជីឈ្មោះ នៃចម្ការស្វាយនិងរោងចក្រវេចខ្ចប់ សម្រាប់ការនាំចេញខាងលើ។ ជាងនេះទៅទៀត កាលពីថ្ងៃទី២៦ ខែមេសា ឆ្នាំ២០២១ រដ្ឋបាលគយចិន បានអនុម័ត និងប្រកាសជាផ្លូវការនូវបញ្ជីឈ្មោះមួយនេះ។ ដំណាំស្វាយកម្ពុជាបានក្លាយជាផ្លែឈើទី២ ដែលអាចនាំចេញទៅកាន់ប្រទេសចិន បន្ទាប់ពីដំណាំចេក។ តាមរយៈបណ្ដាញទំនាក់ទំនងសង្គមហ្វេសប៊ុក កាលពីថ្ងៃទី២៦ មេសា លោក វេង សាខុន រដ្ឋមន្ដ្រីក្រសួងកសិកម្ម រុក្ខាប្រមាញ់ និងនេសាទ បានថ្លែងអំណរគុណចំពោះ រដ្ឋាភិបាលចិន ដែលបានអនុញ្ញាតជាផ្លូវការ ក្នុងការនាំផ្លែស្វាយស្រស់ចេញពីកម្ពុជាទៅប្រទេសខ្លួន៕	2021-04-27T19:34:00+07:00	dap-news.com	https://dap-news.com/national/2021/04/27/140490/
6086e325-ab89-4425-9157-515fbcee8c23	រដ្ឋបាលខេត្តសៀមរាប បើកចេញ-ចូលឡើងវិញ នូវទីតាំងចំនួន១៧កន្លែង ដែលធ្លាប់ពាក់ព័ន្ធនឹងអ្នកជំងឺកូវីដ	នៅថ្ងៃទី២៧ ខែមេសា នេះ រដ្ឋបាលខេត្តសៀមរាប បានសម្រេចបើកចេញ-ចូលឡើងវិញ នូវទីតាំងអាជីវកម្មដ្ឋាន និងផ្ទះ ចំនួន១៧ ស្ថិតនៅក្នុងក្រុងសៀមរាប ដែលកន្លងមកទីតាំងទាំងនេះ ធ្លាប់ពាក់ព័ន្ធនឹងអ្នកជំងឺកូវីដ១៩។ តាមការបញ្ជាក់ក្នុងសេចក្ដីជូនដំណឹងរបស់រដ្ឋបាលខេត្ត ដែលសារព័ត៌មាន Fresh News ទទួលបាន បានបញ្ជាក់ថា ទីតាំងដែលបើកឲ្យចេញ-ចូលឡើងវិញនេះ គឺជាកន្លែងជាប់ពាក់ព័ន្ធអ្នកវិជ្ជមានជំងឺកូវីដ-១៩ ឈ្មោះ អ៉ឹង ខៃលី ភេទប្រុស មុខរបរអ្នកលក់គ្រឿងក្រអូប នៅផ្សារក្រោម រស់នៅភូមិកក្រាញ់ សង្កាត់សៀមរាប ដែលវិជ្ជមានជំងឺកូវីដ-១៩ ហើយដែលអាជ្ញាធរបានស្រាវជ្រាវ និងបិទកាលថ្ងៃទី១២ ខែមេសា ឆ្នាំ២០២១។ ក្រោមការតាមដានយ៉ាងយកចិត្តទុកដាក់របស់ក្រុមការងារជំនាញ បានធ្វើឲ្យករណីនេះ វិលទៅរកភាពប្រក្រតី និងស្ថិតក្រោមការគ្រប់គ្រង ដូចនេះគណៈបញ្ជាការឯកភាពរដ្ឋបាលខេត្ត សម្រេចបើកការចេញ-ចូល ឬដំណើរការឡើងវិញទីតាំងអាជីវកម្មដ្ឋាន និងផ្ទះ ចំនួន១៧ ក្នុងភូមិសាស្រ្តក្រុងសៀមរាប។ យ៉ាងណាក្ដី រដ្ឋបាលខេត្ត បន្តអំពាវនាវដល់បងប្អូនប្រជាពលរដ្ឋ និងសាធារណជន មេត្តាយកចិត្តទុកដាក់អនុវត្តនូវវិធានការរបស់ក្រសួងសុខាភិបាល និងអនុសាសន៍ដ៏ខ្ពង់ខ្ពស់របស់ សម្តេចតេជោ នាយករដ្ឋមន្ត្រី នៃព្រះរាជាណាចក្រកម្ពុជា គឺ ៣ ការពារ (ត្រូវពាក់ម៉ាស់ ត្រូវលាងដៃជាមួយសាប៊ូ ឬជែល និងត្រូវរក្សាគម្លាតសង្គម) ៣កុំ (កុំចូលទៅកន្លែងបិទជិតគ្មានខ្យល់ចេញ-ចូល កុំទៅកន្លែងមានមនុស្សច្រើនកុះករ និងកុំប៉ះពាល់គ្នា) ជាប់ជានិច្ច ដើម្បីបង្ការការឆ្លងជំងឺកូវីដ១៩នៅក្នុងសហគមន៍៕	2021-04-27T18:54:00+07:00	freshnewsasia.com	https://m.freshnewsasia.com/index.php/en/localnews/195496-2021-04-27-04-54-05.html
2a382e63-44bd-4167-86c3-8519c7f1b0e9	BREAKING: អភិបាលខេត្តបន្ទាយមានជ័យ សម្រេចផ្អាកអាជីវកម្មកាស៉ីណូទាំងអស់ ក្រោយផ្ទុះជំងឺកូវីដ១៩ (Video inside)	លោក អ៊ុំ រាត្រី អភិបាលខេត្តបន្ទាយមានជ័យ បានសម្រេចផ្អាកអាជីវកម្មកាស៉ីណូទាំងអស់ ដែលមានអនុស្សារណៈជាមួយក្រសួងសុខាភិបាល ជាបណ្ដោះអាសន្ន ក្នុងភូមិសាស្ដ្រខេត្តបន្ទាយមានជ័យ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី២៧ ខែមេសា ឆ្នាំ២០២១។ ប្រការ១ នៃសេចក្ដីសម្រេចនេះបានបញ្ជាក់យ៉ាងដូច្នេះថា ។ គួរជម្រាបថា ការសម្រេចបិទកាស៉ីណូដែលមានអនុស្សារណៈជាមួយក្រសួងសុខាភិបាលនេះ ធ្វើឡើងបន្ទាប់ពីខេត្តបន្ទាយមានជ័យ បានរកឃើញអ្នកកើតជំងឺកូវីដជាបន្ដបន្ទាន់ ដែលជាចំនួនមួយដ៏ច្រើន រហូតខេត្តមួយនេះ បានសម្រេចបិទខ្ទប់តំបន់មួយចំនួនផងដែរ៕	2021-04-27T18:32:00+07:00	freshnewsasia.com	https://m.freshnewsasia.com/index.php/en/localnews/195492-2021-04-27-04-32-06.html
7b67cace-7e3c-4911-aff6-31e73eca1847	អង្គការមូលនិធិថែទាំសុខភាពអ្នកជំងឺអេដស៍ នាំយកអំណោយចុះចែកជូនពលរដ្ឋខ្វះខាត នៅតាមទីតាំងផ្តល់សេវាព្យាបាលប្រឆាំងមេរោគអេដស៍	អង្គការមូលនិធិថែទាំសុខភាពអ្នកជំងឺអេដស៍(AHF) ដឹកនាំដោយលោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ី និងក្រុមការងារ នៅថ្ងៃទី២៧ ខែមេសា ឆ្នាំ២០២១នេះ បានបើកយុទ្ធនាការនាំយកអំណោយមួយចំនួនចុះចែកជូនប្រជាពលរដ្ឋដែលមានការខ្វះខាតជាច្រើនគ្រួសារនៅតាមទីតាំងផ្តល់ សេវាព្យាបាល ឱសថប្រឆាំង មេរោគអេដស៍ នានានៅក្នុងរាជធានីភ្នំពេញ និងក្រុងតាខ្មៅ ដែលបានមកទទួលសេវាស្របពេលដែលរាជរដ្ឋាភិបាលបានសម្រេចបិទខ្ទប់រាជធានីភ្នំពេញ និងក្រុងតាខ្មៅ ដើម្បីវិធានការទប់ស្កាត់នឹងការរាតត្បាតដ៏កាចសាហាវនៃជំងឺកូវីដ-១៩។ អង្គការមូលនិធិថែទាំសុខភាពអ្នកជំងឺអេដស៍ (AHF) ជាអង្គការប្រយុទ្ធនឹងជំងឺអេដស៍ធំជាងគេ ដែលមាននៅទូទាំងប្រទេសចំនួន៤៥។ ជាពិសេសនៅប្រទេសកម្ពុជា ដោយមានកិច្ចសហការជាដៃគូជាមួយរាជរដ្ឋាភិបាល ក្នុងការផ្តល់សេវាព្យាបាល ថែទាំដល់អ្នករស់នៅជាមួយមេរោគអេដស៍ចំនួន ៣៨ទីតាំង ដែលកំពុងផ្តល់ ឱសថប្រឆាំងមេរោគអេដស៍ដល់អតិថិជនចំនួនជាងបួនម៉ឺននាក់ និងមានគម្រោងបង្ការមេរោគអេដស៍ តេស្តឈាមចល័តនៅតាមខេត្តក្រុងនៅក្នុងប្រទេសកម្ពុជា។ លោកវេជ្ជបណ្ឌិត ឈឹម សារ៉ាត់ បានលើកឡើងថា នៅពេលដែលប្រទេសកម្ពុជា កំពុងប្រឈមនឹងជំងឺកូវីដ-១៩នេះ អ្នករស់នៅជាមួយមេរោគអេដស៍ និងក្រុមគ្រួសារ ដែលកំពុងរងផលប៉ះពាល់ដោយមេរោគអេដស៍ និងការរាតត្បាតដោយមេរោគកូវីដ-១៩នេះ បានធ្វើឲ្យពួកគាត់មានការលំបាកកាន់តែខ្លាំង។ តែទោះជាយ៉ាងណាក៏ដោយ អង្គការមូលនិធិថែទាំសុខភាពអ្នកជំងឺអេដស៍ (AHF)តែងតែមានការផ្តល់ការឆ្លើយតបបន្ទាន់ ក្នុងអំឡុងពេលជួបការលំបាកដូចជាទឹកជំនន់ និងស្ថានភាពលំបាក ផ្សេងទៀត កន្លងមក ដោយរួមជាមួយរាជរដ្ឋាភិបាល ក្រសួងសុខាភិបាលមជ្ឈមណ្ឌលជាតិប្រយុទ្ធនឹងជំងឺអេដស៍សើសើស្បែក និងកាមរោគ (NCHADS) បានយកចិត្តទុកដាក់ និងប្រឹងប្រែង ធ្វើយ៉ាងណាឲ្យពួកគាត់ទទួលបានការព្យាបាលពុំមានអាក់ខាននោះឡើយ និងជំនួយឧបត្ថម្ភជួយដោះស្រាយក្នុងខណៈដ៏តានតឹងនេះផងដែរ។ លោកវេជ្ជបណ្ឌិត បានបន្ថែមថា នៅក្នុងដំណាក់កាលដែលពិភពលោកកំពុងតែរងផលប៉ះពាល់យ៉ាងធ្ងន់ធ្ងរដោយសារជំងឺកូវីដ-១៩ និងជាពិសេសនៅប្រទេសកម្ពុជា កំពុងតែមានការរាតត្បាតយ៉ាងណាក៏ដោយ រដ្ឋាភិបាលក៏មានចំណាត់ការ និងវិធានការណ៍យ៉ាងតឹងរឹង ដោយបានបិទខ្ទប់រាជធានីភ្នំពេញ និងក្រុងតាខ្មៅ ដើម្បីទប់ស្កាត់ ជំងឺកូវីដ-១៩ ឱ្យបានទាន់ពេលវេលា ដែលនេះពិតជាធ្វើឱ្យពលរដ្ឋជួបការលំបាកក៏ពិតមែន តែទោះជាយ៉ាងណាប្រជាពលរដ្ឋ ត្រូវតែចូលរួមអនុវត្តន៍ឱ្យម៉ឺងម៉ាត់ ជាមួយរាជរដ្ឋាភិបាល ដោយសុខចិត្តលំបាកពេលខ្លី ដើម្បីឱ្យស្ថានភាពនឹងបានល្អប្រសើរឡើងវិញ។ ជាមួយគ្នានោះដែរលោកវេជ្ជបណ្ឌិត ឈឹម សារ៉ាត់ ក៏បានសំណូមពរឱ្យប្រជាពលរដ្ឋទាំងអស់ចូលរួមអនុវត្តវិធានការរបស់រាជរដ្ឋាភិបាលកម្ពុជា ឱ្យបានម៉ឺងម៉ាត់ អនុវត្តតាមការណែនាំឱ្យបានខ្ជាប់ខ្ជួននូវវិធានការ ដែលបានដាក់ចេញដោយរដ្ឋាភិបាល «៣ការពារ និង៣កុំ» និងចូលអនុវត្តន៍នូវវិធានការរបស់ក្រសួងសុខាភិបាល ដើម្បីអាចជៀសផុតពីជំងឺកូវីដ១៩ និងជាពិសេត្រូវនាំគ្នាទៅចាក់វ៉ាក់សាំង តាមការណែនាំរបស់ក្រសួងសុខាភិបាល ដើម្បីបង្ការទប់ស្កាត់នៃការឆ្លងរាលដាលជំងឺកូវីដ១៩ ទាំងអស់គ្នា។ សូមបញ្ជាក់ថា អំណោយដែល អង្គការមូលនិធិថែទាំសុខភាពអ្នកជំងឺអេដស៍ (AHF) ចុះចែកជូនប្រជាពលរដ្ឋដែលមានការខ្វះខាត នៅតាមទីតាំងផ្តល់សេវាព្យាបាល ឱសថប្រឆាំងមេរោគអេដស៍ទូទាំងប្រទេស រួមមានអង្ករចំនួន៦១តោន ត្រីខចំនួន ៤១,០០០០កំប៉ុង និងគ្រឿងបរិភោគផ្សេងទៀត៕	2021-04-27T18:16:00+07:00	freshnewsasia.com	https://m.freshnewsasia.com/index.php/en/localnews/195490-2021-04-27-04-16-53.html
4ff548cb-e265-4f59-9bf6-3c90a56ae9c8	បន្ទាន់សំខាន់! រដ្ឋាភិបាលសម្រេចហាមឃាត់មិនឱ្យជនជាតិឥណ្ឌា និងជនបរទេសទាំងអស់ដែលធ្វើដំណើរមកពីឥណ្ឌា ឬឆ្លងកាត់ឥណ្ឌា ចូលក្នុងប្រទេសឡើយ	រាជរដ្ឋាភិបាលកម្ពុជា បានសម្រេចហាមឃាត់មិនឱ្យជនជាតិឥណ្ឌា និងជនបរទេសទាំងអស់ ដែលធ្វើដំណើរមកពីប្រទេសឥណ្ឌា ចូលក្នុងប្រទេសឡើយ ដោយអនុវត្តចាប់អនុវត្តពី៤៨ម៉ោងក្រោយ។ នេះបើតាមសេចក្តីប្រកាសរបស់ក្រសួងសុខាភិបាលកម្ពុជា ដែលបណ្តាញព័ត៌មានទទួលបាន។	2021-04-27T18:00:29+07:00	kbnnews.com	https://kbn.news/archives/219088
8a2291ef-c5fa-4887-bd76-7c2acdef0edc	BREAKING: សហរដ្ឋអាមេរិក៖ មនុស្ស ៤.៧ម៉ឺននាក់ទៀតឆ្លងកូវីដ-១៩ និងអ្នកជំងឺ ៤៥៥នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤៧,៤៥៦នាក់ទៀតបានឆ្លងជំងឺ COVID-19 ខណៈអ្នកជំងឺ ៤៥៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២៧ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣២,៨៧៥,០៤៥ករណី ក្នុងនោះមានអ្នកស្លាប់សរុបចំនួន ៥៨៦,៦១១នាក់ និងជាសះស្បើយឡើងសរុប ២៥,៤៧៥,៧៨៩នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣១លាននាក់។ បើតាមសារព័ត៌មានអាមេរិក ស្ថានការណ៍ឆ្លងរាតត្បាត COVID-19 ប្រចាំថ្ងៃក្នុងប្រទេសមហាអំណាចនេះ ហាក់មានសភាពកាន់តែធូរស្រាល ហើយការព្រួយបារម្ភក៏កំពុងរសាយបន្តិចម្តងៗផងដែរ។ ទោះបីជាបែបនេះក្តី រដ្ឋបាលលោកប្រធានាធិបតី ចូ បៃដិន នៅតែជំរុញឲ្យមានការចាក់វ៉ាក់សាំង ដើម្បីបង្ការជំងឺនេះឲ្យបានខ្លាំងក្លាដដែល បន្ទាប់ពីវ៉ាក់សាំងបង្ការ COVID-19 របស់ក្រុមហ៊ុន Johnson & Johnson ត្រូវបានអនុម័តឲ្យប្រើឡើងវិញ។ គួរបញ្ជាក់ថា គិតត្រឹមថ្ងៃទី២៦ ខែមេសា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជិត ២៣០លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុបជិត ១៤០នាក់ (៤២.៦%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជិត ៩៤.៧៧លាននាក់ (២៨.៩% នៃចំនួនប្រជាជនសរុប) បានទទួលការចាក់គ្រប់ដូស៕	2021-04-27T17:37:00+07:00	freshnewsasia.com	https://m.freshnewsasia.com/index.php/en/internationalnews/195483-2021-04-27-03-37-58.html
883e3b38-552d-4d66-bbfd-61423e932238	រកឃេីញករណីជំងឺកូវីដ-១៩ថ្មី សរុបចំនួន ៥០៨នាក់	ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២៧ មេសា ២០២១ យេីងរកឃេីញករណីជំងឺកូវីដ-១៩ សរុបចំនួន ៥០៨នាក់ (ឆ្លងសហគមន៍ទាំងអស់) និងមានជាសះស្បេីយ ១២៧នាក់ ។ ដូច្នេះចំនួនករណីជំងឺកូវីដ-១៩សរុបកេីន ១១០៦៣នាក់ ចំនួនសំរាកពេទ្យ ៧២៧០ និងចំនួនជាសះស្បេីយសរុបកេីន ៣៧០៤នាក់ និង ស្លាប់ថ្មី ៣នាក់ សរុបស្លាប់ ៨២នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ ព្រោះប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល៕ រក្សាសិទ្ធិដោយ៖បញ្ញាស័ក្តិ	2021-04-27T17:13:04+07:00	cen.com.kh	https://cen.com.kh/archives/327251.html
db5d4c15-1b71-468e-8513-161f7863e72d	ស្លាប់ជនជាតិខ្មែរចំនួន ០៣នាក់ ដោយសារជំងឺកូវីដ-១៩	ភ្នំពេញ ៖ សេចក្តីប្រកាសព័ត៌មាន របស់ក្រសួងសុខាភិបាល ពីករណីស្លាប់ជនជាតិខ្មែរចំនួន ០៣នាក់ គឺស្ត្រីអាយុ ៣៩ឆ្នាំ អាយុ ៥២ឆ្នាំ និងបុរសអាយុ ៧៧ឆ្នាំ ដោយសារជំងឺកូវីដ-១៩។ ក្រសួងសុខាភិបាល នៃព្រះរាជាណាចក្រកម្ពុជា សូមជម្រាបជូនសាធារណជនទាំងអស់ឱ្យបានជ្រាបថា យោង តាមរបាយការណ៍ពី៖ ១- មន្ទីរពេទ្យហ្លួងម៉ែ បានឱ្យដឹងថា ស្ត្រីជនជាតិខ្មែរអាយុ ៣៩ឆ្នាំ រស់នៅខណ្ឌពោធិ៍សែនជ័យ រាជធានីភ្នំពេញ បានចូល សម្រាកព្យាបាលនៅមណ្ឌលព្យាបាលជំងឺកូវីដ-១៩ សែនសុខ១ នៅថ្ងៃទី២១ ខែមេសា ឆ្នាំ២០២១ ជាមួយលទ្ធផល វិជ្ជមានកូវីដ-១៩ ក្នុងស្ថានភាពក្តៅខ្លួន ក្អក ហត់ខ្លាំង ដោយការវិវត្តិរបស់ជំងឺពីមួយថ្ងៃទៅមួយថ្ងៃចេះតែធ្ងន់ធ្ងរឡើងៗ តម្រូវឱ្យក្រុមគ្រូពេទ្យបញ្ជូនទៅព្យាបាលបន្តនៅមន្ទីរពេទ្យហ្លួងម៉ែ នៅថ្ងៃទី២៦ ខែមេសា ឆ្នាំ២០២១ ពេលចូលដល់ មន្ទីរពេទ្យ ត្រូវបានក្រុមគ្រូពេទ្យពិនិត្យឃើញថា គាត់បានស្លាប់បាត់បង់ជីវិតរួចទៅហើយមុនពេលចូលមកដល់មន្ទីរពេទ្យ នៅវេលាម៉ោង ១៧:០០ នាទី នាថ្ងៃដដែល។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ ៣៩ឆ្នាំ ខាងលើនេះ បានស្លាប់បាត់បង់ជីវិតដោយសារ ជំងឺកូវីដ-១៩ មុនពេលចូលដល់មន្ទីរពេទ្យ(Mourant entrant avec COVID-19) ។ ២- មន្ទីរពេទ្យមិត្តភាពខ្មែរ – សូវៀត បានឱ្យដឹងថាស្ត្រីជនជាតិខ្មែរអាយុ ៥២ឆ្នាំ រស់នៅស្រុកគីរីវង្ស ខេត្តតាកែវ បានចូលមក ដល់មន្ទីរពេទ្យមិត្តភាពខ្មែរ -សូវៀត នៅថ្ងៃទី២៦ ខែមេសា ឆ្នាំ២០២១ វេលាម៉ោង ១៤:០៥ នាទី ពេលចូលដល់មន្ទីរ ពេទ្យត្រូវបានក្រុមគ្រូពេទ្យពិនិត្យឃើញថា គាត់បានស្លាប់បាត់បង់ជីវិតរួចទៅហើយ មុនពេលចូលមកដល់មន្ទីរពេទ្យ។ ដោយជាករណីសង្ស័យសព ត្រូវបានក្រុមគ្រូពេទ្យយកសំណាកធ្វើការវិភាគ ជាលទ្ធផលសំណាកបញ្ជាក់ថាសពមាន វិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ ៥២ឆ្នាំ ខាងលើនេះ បានស្លាប់បាត់បង់ជីវិតដោយសារ ជំងឺកូវីដ-១៩ មុនពេលចូលដល់មន្ទីរពេទ្យ(Mourant entrant avec COVID-19) ។ ៣- មន្ទីរសុខាភិបាលនៃរដ្ឋបាលខេត្តព្រះសីហនុ បានឱ្យដឹងថា បុរសជនជាតិខ្មែរអាយុ៧៧ឆ្នាំ រស់នៅខេត្តព្រះសីហនុ បានចូលសម្រាកពេទ្យនៅថ្ងៃទី២៥ ខែមេសា ឆ្នាំ២០២១ វេលាម៉ោង ១១:៣០នាទី បន្ទាប់ពីទទួលបានលទ្ធផល វិជ្ជមានកូវីដ-១៩ ជាមួយស្ថានភាពក្ដៅខ្លួន ក្អក ហត់ខ្លាំង ។ ដោយការវិវត្តរបស់ជំងឺចេះតែធ្ងន់ធ្ងរឡើងៗ រួមជាមួយ ស្ថានភាពហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះ តាមលក្ខណៈបច្ចេកទេសយ៉ាងយកចិត្តទុកដាក់ រួមទាំងការប្រើម៉ាស៊ីនជំនួយដង្ហើមផង ក៏នៅតែមិនអាចជួយសង្រ្គោះអ្នកជំងឺបាន គាត់ក៏បានស្លាប់បាត់បង់ជីវិតនៅថ្ងៃទី ២៦ ខែមេសា ឆ្នាំ២០២១ វេលាម៉ោង ១០២០ នាទីព្រឹក។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៧៧ឆ្នាំ ខាងលើនេះ បានស្លាប់បាត់បង់ជីវិតដោយ សារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩ ។ ក្រសួងសុខាភិបាល សូមចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជា ទីបំផុតជាមួយក្រុមគ្រួសារសព៕រក្សាសិទ្ធិដោយ៖បញ្ញាស័ក្តិ	2021-04-27T17:01:00+07:00	cen.com.kh	https://cen.com.kh/archives/327245.html
1be00e85-f200-487f-8a23-d17173dde6ff	ត្រឹម ៥១ថ្ងៃ ឧត្ដមសេនីយ៍ឯក ហ៊ុន ម៉ាណែត រៀបចំមន្ទីរពេទ្យ និងមណ្ឌលព្យាបាលកូវីដ១៩ បានចំនួន៥ ស្មើនឹង ៤៣០០គ្រែ (Video)	តាមរយៈបណ្ដាញសង្គមហ្វេសប៊ុក នាព្រឹកថ្ងៃទី២៧ មេសានេះ លោកឧត្ដមសេនីយ៍ឯក ហ៊ុន ម៉ាណែត បានឲ្យដឹងថា ក្នុងរយៈពេល ៥១ថ្ងៃ ក្រុមការងារយើងបានរួមគ្នា រៀបចំមន្ទីរពេទ្យ និងមណ្ឌលសម្រាប់ព្យាបាលជំងឺកូវីត១៩ កម្រិតស្រាល ចំនួន៥ ( the Great Duke, មន្ទីពេទ្យហ្លួងម៉ែ, មណ្ឌលព្យាបាលកូវីត១៩កោះពេជ្រ ទី១និងទី២, និងមណ្ឌលព្យាបាលកូវីត១៩ ទួលពង្រ) ដែលអាចរៀបគ្រែសរុបប្រមាណ ៤.៣០០គ្រែ ដើម្បីព្យាបាលបងប្អូនប្រជាពលរដ្ឋដែលឆ្លងជំងឺកូវីដ១៩។ ជាមួយគ្នានោះលោក បានអរគុណដល់បងប្អូនក្រុមការងារទាំងអស់ ដែលបានចូលរួមយ៉ាងសកម្ម នៅក្នុងសកម្មភាពនៃការការរៀបចំនេះ ព្រោះបើគ្មានការចូលរួមយ៉ាងសកម្ម របស់បងប្អូនទាំងអស់គ្នាទេ យើងក៏មិនអាចសម្រេចកិច្ចការដ៏ធំនេះក្នុងរយៈពេលដ៏ខ្លីដូច្នេះដែរ។ លោកឧត្ដមសេនីឯក ក៏បានអំពាវនាវឲ្យបងប្អូនប្រជាពលរដ្ឋទាំងអស់ ចូលរួមក្នុងការអនុវត្តឲ្យបានខ្ជាប់ខ្ជួននូវវិធានសុខាភិបាល (៣កុំ ៣ ការពារ) ក៏ដូចជាក្នុងការទទួលចាក់វ៉ាក់សាំងការពារជំងឺកូវីដ១៩ និងការគោរពគោលការណ៍អនុវត្តក្នុងការបិទខ្ទប់មួយរយៈពេលខ្លី ដើម្បីយើងរួមគ្នាទប់ស្កាត់ការរីករាលដាលនិងឈានដល់ការបញ្ចប់ជំងឺកូវីដ១៩ នៅក្នុងប្រទេសរបស់យើងបានឆាប់រហ័ស ៕	2021-04-27T16:49:00+07:00	dap-news.com	https://dap-news.com/national/2021/04/27/140418/
4e8151c7-af2a-42eb-ab7b-ba7240ce6637	អ្វីទៅជំងឺច្រាលទឹកអាស៊ីតក្រពះ?	ជំងឺច្រាលទឹកអាស៊ីតក្រពះ (GERD) ត្រូវបានគេកត់សម្គាល់ឃើញថា មានការកើតមានច្រើនណាស់ចំពោះប្រជាជនកម្ពុជានាពេលបច្ចុប្បន្ន។ វាអាចកើតមានជាករណីធម្មតា ដោយទឹកនៅនឹងក្រពះឡើងមកបំពង់អាហារក្នុងរយៈពេលខ្លី ហើយមិនញឹកញាប់ទេ គឺមិនច្រើនជាង ៦ ទៅ ៧ដង ក្នុងមួយថ្ងៃ តែបើករណីជំងឺវិញ គឺទឹកអាស៊ីតដែលនៅក្នុងក្រពះនោះ ឡើងមកបំពង់អាហាររយៈពេលយូរ ហើយលើសពី ៦ ទៅ ៧ដង ក្នុងមួយថ្ងៃ។ ក) រោគសញ្ញា៖ – ជំងឺនេះស្តែងចេញជារោគសញ្ញាពិសេសដូចជាៈ ភើជូដូចទឹកខ្មេះ និងក្តៅពីផ្នែកខាងក្រោមនៃបំពង់អាហារដល់បំពង់ក – រីឯរោគសញ្ញាមិនពិសេសវិញមានដូចជាៈ ● ឆ្អល់ចុងដង្ហើម ● ពិបាករំលាយអាហារ ● មានអារម្មណ៍ថាមានអ្វីស្លាក់នៅនឹងក ● មានស្លេសច្រើននៅបំពង់ក ● ឈឺបំពង់ក ក្អក និងដំបៅមាត់។ ខ) ការធ្វើរោគវិនិច្ឆ័យ៖ ការធ្វើរោគវិនិច្ឆ័យលើជំងឺមួយនេះ អាចធ្វើបានភ្លាមៗ ប្រសិនបើអ្នកជំងឺមានលេចឡើងនូវរោគសញ្ញាពិសេស តែក៏មានការធ្វើតេស្តឆ្លុះក្រពះផងដែរ ប្រសិនបើមានការសង្ស័យថាអ្នកជំងឺអាចនឹងមានជំងឺផ្សេងទៀតដូចជាៈ ជំងឺដំបៅក្រពះ មហារីកក្រពះ និងរកវត្តមាននៃមេរោគដែលបង្កបញ្ហាដល់ក្រពះ។ ចំពោះអ្នកជំងឺដែលមានរោគសញ្ញាមិនពិសេសវិញ ការឆ្លុះក្រពះត្រូវធ្វើដោយផ្អែកលើកត្តាអាយុ (លើសពី៤០ឆ្នាំ) ប្រវត្តិគ្រួសារមានជំងឺមហាក្រពះ ពិសាស្រា ឬអ្នកជំងឺស្រកទម្ងន់ខុសធម្មតា។ គ) ការព្យាបាល៖ ទាក់ទងទៅនឹងការព្យាបាលមាន ២យ៉ាងគឺ ១. អ្នកជំងឺត្រូវធ្វើការផ្លាស់ប្តូរទម្លាប់នៃការរស់នៅ ● និយាយពីការផ្លាស់ប្តូរទម្លាប់នៃការរស់នៅ គ្រូពេទ្យនឹងឲ្យអ្នកជំងឺដែលធាត់បញ្ចុះទម្ងន់របស់គាត់ ព្រោះកត្តាធាត់ជាការជំរុញឲ្យកើតបញ្ហាច្រាលអាស៊ីតនេះដែរ។ ● អ្នកជំងឺត្រូវបរិភោគទាំងអាហារ និងទឹកតិចនៅពេល យប់ ហើយត្រូវពិសាអាហារពេលល្ងាចឲ្យបាន៤ម៉ោងមុនពេលចូលគេង ព្រមទាំងបរិភោគសាច់តិចតែបន្លែ និងផ្លែឈើច្រើន។ ● បញ្ឈប់ការពិសាស្រា និងបារី កាត់បន្ថយកាហ្វេ ● ជៀសវាងការប្រើប្រាស់ថ្នាំមួយចំនួនដែលឲ្យសាច់ដុំបិទបើកបំពង់អាហារ-ក្រពះធូរ ដូចជា ថ្នាំលើសឈាម (ស្នើឲ្យគ្រូពេទ្យគាត់ប្តូរថ្នាំ) និងថ្នាំវីយ៉ាក្រាជាដើម។ ● អ្នកជំងឺត្រូវធ្វើលំហាត់ប្រាណជាប្រចាំ ដើម្បីជៀសវាងការឡើងទម្ងន់ ជាពិសេសដុះពោះ។ ● ឯទម្លាប់នៃការគេងវិញ គួរឲ្យអ្នកជំងឺកល់ជើងគ្រែ ដើម្បីលើកក្បាលដំណេកគាត់ឲ្យខ្ពស់ដល់ ៣០ អង្សារ។ ២. ការប្រើប្រាស់ថ្នាំៈ សម្រាប់ការព្យាបាលដោយថ្នាំវិញ គ្រូពេទ្យនឹងចេញវេជ្ជបញ្ជាឲ្យប្រើប្រាស់ថ្នាំបន្សាបជាតិអាស៊ីតរយៈពេល២ខែ ឫយូរជាងនេះទៅតាមស្ថានភាពរបស់អ្នកជំងឺ។ ការព្យាបាលជំងឺនេះ មិនអាចព្យាបាលឲ្យជានោះទេ តែគ្រូពេទ្យអាចព្យាបាលឲ្យបាត់នូវរោគសញ្ញាដែលលេចឡើង ដើម្បីមិនឲ្យប៉ះពាល់ដល់គុណភាពជីវិតរបស់អ្នកជំងឺ ដូចនេះការព្យាបាលអាចនឹងមានពេលយូរ។ ប៉ុន្តែការប្រើប្រាស់ថ្នាំរយៈពេលយូរបែបនេះ អាចនឹងប៉ះពាល់អ្នកជំងឺមួយចំនួនដូចជា បើអ្នកជំងឺមានមេរោគនៅក្នុងក្រពះនោះពួកគាត់ត្រូវធ្វើការព្យាបាលមេរោគនេះសិនទើបប្រសើរ។ ជំងឺទឹកក្រពះច្រាលនេះទៀតសោត ប្រសិនបើអ្នកជំងឺមិនទទួលបានការព្យាបាលឲ្យត្រឹមត្រូវទេនោះ វាអាចនឹងបង្កផលវិបាកដូចជា ប៉ះពាល់ដល់គុណភាពនៃការរស់នៅ រលាកបំពង់អាហារ និងអាចឈានដល់ជំងឺមហារីក។ ជំងឺនេះអាចកើតឡើងទៅតាមវ័យរបស់យើងគ្រប់គ្នា ប៉ុន្តែយើងនៅតែមានវិធីកាត់បន្ថយការកើតឡើងនៃជំងឺនេះផងដែរ។ ដើម្បីបង្ការ ឬកាត់បន្ថយការប្រឈមទៅនឹងជំងឺនេះ លោកអ្នកគួរបញ្ឈប់ការជក់បារី ផឹកស្រា គួរបញ្ចុះទម្ងន់ និងជៀសវាងការបរិភោគអាហារពេលយប់ពេកដោយញ៉ាំអាហារពីព្រលប់ ព្រមទាំងជៀសវាងការប្រើប្រាស់ថ្នាំដែលនាំឲ្យទឹកអាស៊ីតកើនឡើង។ ប្រសិនបើលោកអ្នកកើតមាននូវរាល់បញ្ហាទាំងអស់ដូចបានរៀបរាប់ខាងលើចំពោះសុខភាព លោកអ្នកគួរតែមកស្វែងរកការព្យាបាលឲ្យបានត្រឹមត្រូវនៅមន្ទីរពេទ្យកាល់ម៉ែត ព្រោះការឆាប់មកទទួលការព្យាបាលនោះ ធ្វើឲ្យការចំណាយធនធានក៏តិចផងដែរ ហើយងាយនឹងការពារពីការកើតឡើងវិញ និងពីផលវិបាកផ្សេងៗ ហើយប្រសិនបើលោកអ្នកអាចធ្វើបានតាមវិធីបង្ការដែលបានរៀបរាប់ខាងលើ នោះការប្រឈមទៅនឹងជំងឺនេះនឹងត្រូវបានកាត់បន្ថយដល់ទៅ ៩០%៕	2021-04-27T16:36:00+07:00	kampucheathmey.com	https://www.kampucheathmey.com/health/109179
ce1620a9-a474-4287-b199-a0bbb67a90fb	ចេញលទ្ធផលថ្ងៃនេះ ធា្លក់ថ្លើមក្ឌុក ! អ្នកឆ្លងកូវីដ ៥០៨នាក់ អ្នកទទួលមរណភាពសរុបកើនឡើង៨២នាក់	រាជធានីភ្នំពេញ ៖ នៅរសៀលថ្ងៃទី២៧ ខែមេសា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៥០៨នាក់ថែមទៀត ខណៈអ្នកជំងឺចំនួន១២៧នាក់ បានជាសះស្បើយ និងអ្នកទទួលមរណភាពកើនឡើងសរុប៨២នាក់។ អ្នកឆ្លងទាំង់៥០៨នាក់ សុទ្ធជាករណីឆ្លងក្នុងសហគមន៍២០កុម្ភៈ ក្នុងនោះរាជធានីភ្នំពេញ មានចំនួន២៤៨នាក់, ខេត្តកំពង់ស្ពឺ មានចំនួន១នាក់, ខេត្តព្រៃវែង មានចំនួន២នាក់, ខេត្តតាកែវ មានចំនួន២នាក់, ខេត្តបន្ទាយមានជ័យ មានចំនួន៧៣នាក់, ខេត្តកណ្តាល មានចំនួន១៣៥នាក់ និងខេត្តព្រះសីហនុ មានចំនួន៤៧នាក់។ ចំណែកអ្នកជាសះស្បើយទាំង ១២៧នាក់វិញ ។ សូមជម្រាបថា គិតត្រឹមរសៀល ថ្ងៃទី២៧ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១១ ០៦៣នាក់ , អ្នកជាសះស្បើយចំនួន ៣ ៧០៤នាក់, អ្នកកំពុងសម្រាកព្យាបាលចំនួន ៧ ២៧០នាក់, អ្នកស្លាប់ចំនួន៨២នាក់ ៕	2021-04-27T16:26:22+07:00	kbnnews.com	https://kbn.news/archives/219062
660f2696-20e7-4712-854d-c6dde63bcc85	លោក ហ៊ុន ម៉ាណែត៖ មន្ទីរពេទ្យ និងមណ្ឌលចំនួន៥ ស្មើនឹង៤៣០០គ្រែ ត្រូវបានរៀបចំរួចរាល់ សម្រាប់ព្យាបាលអ្នកជំងឺកូវីដ១៩ កម្រិតស្រាល (Video inside)	លោក ហ៊ុន ម៉ាណែត អគ្គមេបញ្ជាការរង កងយោធពលខេមរភូមិន្ទ និងជាមេបញ្ជាការកងទ័ពជើងគោក នៅថ្ងៃទី២៧ ខែមេសា ឆ្នាំ២០២១នេះ បានអះអាងថា ក្នុងបេសកកម្ម ៥១ថ្ងៃមកនេះ មន្ទីរពេទ្យ និងមណ្ឌលចំនួន៥ ស្មើនឹង ៤៣០០គ្រែ ត្រូវបានរៀបចំរួចរាល់ សម្រាប់ព្យាបាលអ្នកជំងឺកូវីដ១៩ កម្រិតស្រាល។ លោក ហ៊ុន ម៉ាណែត បានបញ្ជាក់ថា មន្ទីរពេទ្យ និងមណ្ឌលសម្រាប់ព្យាបាលជំងឺកូវីត១៩ កម្រិតស្រាល ចំនួន ៥ នោះមាន the Great Duke, មន្ទីពេទ្យហ្លួងម៉ែ, មណ្ឌលព្យាបាលកូវីត១៩ កោះពេជ្រ ទី១ និងទី២, និងមណ្ឌលព្យាបាលកូវីត១៩ ទួលពង្រ)។ លោកបានថ្លែងអរគុណដល់ក្រុមការងារទាំងអស់ដែលបានចូលរួមយ៉ាងសកម្មនៅក្នុងសកម្មភាពនៃការការរៀបចំនេះ ហើយអះអាងថា ។ ជាមួយគ្នានេះ លោកបានអំពាវនាវដល់ប្រជាពលរដ្ឋទាំងអស់ ឱ្យចូលរួមក្នុងការអនុវត្តឲ្យបានខ្ជាប់ខ្ជួននូវវិធានសុខាភិបាល (៣កុំ ៣ ការពារ) ក៏ដូចជាក្នុងការទទួលចាក់វ៉ាក់សាំងការពារជំងឺកូវីដ១៩ និងការគោរពគោលការណ៍អនុវត្តក្នុងការបិទខ្ទប់មួយរយៈពេលខ្លី ដើម្បីរួមគ្នាទប់ស្កាត់ការរីករាលដាល និងឈានដល់ការបញ្ចប់ជំងឺកូវីដ១៩ នៅក្នុងប្រទេសកម្ពុជា ឱ្យបានឆាប់រហ័ស។ ការររៀបចំមន្ទីរពេទ្យ សម្រាប់ព្យាបាលអ្នកជំងឺកូវីដ១៩ បានធ្វើឡើងស្របពេលដែលប្រទេសកម្ពុជា មានការរីករាលដាលជំងឺកូវីដ១៩ យ៉ាងខ្លាំងក្លា នៅក្នុងសហគមន៍។ គិតត្រឹមម៉ោង៧ព្រឹក ម្សិលមិញ កម្ពុជាបានរកឃើញអ្នកឆ្លងសរុបចំនួន ១០,៥៥៥នាក់ ក្នុងនោះករណីសហគមន៍២០កុម្ភៈ ចំនួន ១០,០០៥នាក់, អ្នកជាសះស្បើយចំនួន ៣,៥៧៧នាក់, អ្នកកំពុងសម្រាកព្យាបាលចំនួន ៦៨៩២នាក់, អ្នកស្លាប់ចំនួន ៧៩នាក់ និងអ្នកជំងឺកូវីដ១៩ ស្លាប់ដោយជំងឺផ្សេងមានចំនួន ៧នាក់៕	2021-04-27T16:18:00+07:00	freshnewsasia.com	https://m.freshnewsasia.com/index.php/en/localnews/195471-2021-04-27-02-18-50.html
b4d76506-5f36-4c1d-b41c-6e3f3b8fafc3	រដ្ឋបាលខេត្តកំពង់ចាម ណែនាំពីការពង្រឹងការអនុវត្តវិធានការរដ្ឋបាល ដើម្បីទប់ស្កាត់ការឆ្លងរាលដាលជំងឺកូវីដ-១៩ និងការពង្រឹងការអនុវត្តវិធានការបិទខ្ទប់ភូមិរយៈពេល១៤ថ្ងៃ	លោក អ៊ុន ចាន់ដា អភិបាល ខេត្តកំពង់ចាម នៅថ្ងៃទី២៧ ខែមេសា ឆ្នាំ២០២១នេះ បានសេចក្តីណែនាំស្តីពីការពង្រឹងការអនុវត្ត នូវវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងការពង្រឹងការអនុវត្តវិធានការបិទខ្ទប់ភូមិ រយៈពេល១៤ថ្ងៃ ក្នុងករណីរកឃើញការឆ្លងរាលដាលនៃជំងឺកូវីដ-១៩ នៅទីតាំងណាមួយ នៃភូមិសាស្ត្រខេត្តកំពង់ចាម។ បើតាមសេចក្តីណែនាំរបស់រដ្ឋបាលខេត្តកំពង់ចាម ដែលបណ្តាញព័ត៌មាន Fresh News ទទួលបាននៅថ្ងៃទី២៧ ខែមេសានេះ បានឱ្យដឹងថា ដោយផ្អែកលើស្ថានភាព នៃការឆ្លងរីករាលដាលនៃជំងឺកូវីដ-១៩ ក្នុងព្រឹត្តិការណ៍ «សហគមន៍ ២០-កុម្ភៈ» នៅមិនទាន់មានសភាពធូរស្រាលនៅឡើយ ដើម្បីបន្តប្រយុទ្ធប្រឆាំង និងទប់ស្កាត់ការឆ្លងរីករាលដាលនៃជំងឺកូវីដ-១៩ រដ្ឋបាលខេត្តកំពង់ចាម សូមណែនាំដល់គណៈបញ្ជាការឯកភាពរដ្ឋបាលក្រុង-ស្រុក មន្ទីរ-អង្គភាពពាក់ព័ន្ធ ត្រូវបន្តវិធានការរដ្ឋបាលខេត្តចាំបាច់នានាដែលរដ្ឋបាលខេត្តកំពង់ចាម បានដាក់ចេញ រហូតដល់ថ្ងៃទី០៥ ខែឧសភា ឆ្នាំ២០២១ ដូចខាងក្រោម៖ ត្រូវបានអនុញ្ញាតឱ្យកងកម្លាំងដែលបានប្រចាំការនៅតាមគោលដៅជាប់ព្រំប្រទល់ខេត្ត និងខេត្ត ចូលមកបំពេញការងារនៅតាមអង្គភាពដើមវិញ។ ត្រូវបានអនុញ្ញាតឱ្យបើកដំណើរការឡើងវិញនូវរមណីយដ្ឋានទេសចរណ៍នានាទន្ទឹមនេះមន្ទីរទេសចរណ៍ខេត្ត ត្រូវសហការជាមួយរដ្ឋបាលក្រុង-ស្រុក ឃុំ-សង្កាត់ ចុះត្រួតពិនិត្យ និងណែនាំដល់អ្នកគ្រប់គ្រង ម្ចាស់អាជីវកម្ម និងអាជីវករ នៅតាមរមណីយដ្ឋានទេសចរណ៍ធម្មជាតិ និងកែច្នៃក្នុងខេត្តកំពង់ចាម ឱ្យអនុវត្តយ៉ាងម៉ឺងម៉ាត់នូវវិធានការអនាម័យតាមការណែនាំក្រសួងសុខាភិបាល ដោយត្រូវរៀបចំ ប្រដាប់វាស់កំដៅ អាល់កុលលាងដៃ និងពាក់ម៉ាសឱ្យបានជាប់ជាប្រចាំទាំងបងប្អូនអាជីវករ និងភ្ញៀវទេសចរណ៍ដែលចូលមកលេងកម្សាន្ត។ គណៈបញ្ជាការឯកភាពរបស់រដ្ឋបាលក្រុង-ស្រុក ត្រូវបន្តធ្វើការអប់រំផ្សព្វផ្សាយ ណែនាំ និងត្រួតពិនិត្យតាមដានឱ្យបានជាប់ជាប្រចាំនូវការអនុវត្តវិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ នៅតាមមូលដ្ឋាន។ គណៈបញ្ជាការឯកភាពរដ្ឋបាលក្រុង-ស្រុក និងឃុំ-សង្កាត់ បន្តគ្រប់គ្រងប្រជាពលរដ្ឋចូលមកស្នាក់នៅក្នុងមូលដ្ឋាន ឬចំណូលស្រុក មកពីតំបន់ដែលបិទខ្ទប់ តំបន់ដែលមានហានិភ័យខ្ពស់តម្រូវឱ្យពិនិត្យសំណាក និងធ្វើចត្តាឡីស័ករយៈពេល១៤ថ្ងៃជាកំហិត នៅមណ្ឌលចត្តាឡីស័ក របស់រដ្ឋបាលខេត្ត ឬរដ្ឋបាលស្រុកសាមី។ ដោយឡែកអ្នកមកពីតំបន់ផ្សេងដែលមិនមានហានិភ័យខ្ពស់ តម្រូវឱ្យធ្វើចត្តាឡីស័ក នៅតាមផ្ទះរៀងៗខ្លួន។ ក្នុងករណីរកពុំឃើញវិជ្ជមានកូវីដ-១៩ ត្រូវអនុញ្ញាតឱ្យស្នាក់នៅ និងបំពេញការងារដោយតម្រូវឱ្យមានការជូនដំណឹង និងបញ្ជាក់អំពីទីកន្លែងស្នាក់នៅ ជូនដល់អាជ្ញាធរមានសមត្ថកិច្ច និងត្រូវអនុវត្តនូវវិធានការអនាម័យតាមការណែនាំរបស់ក្រសួងសុខាភិបាលដូចជា៖ ពាក់ម៉ាស និងការរក្សាគម្លាតសុវត្ថិភាព នៅអំឡុងពេលស្នាក់នៅ។ ក្នុងករណីរកឃើញចំណូលស្រុកណាម្នាក់ មានវិជ្ជមានកូវីដ-១៩ ត្រូវអនុវត្តវិធានការបិទខ្ទប់ភូមិនោះ រយៈពេល១៤ថ្ងៃ ដោយមិនអនុញ្ញាតឱ្យប្រជាពលរដ្ឋចេញ-ចូល ឬប្រាស្រ័យទាក់ទងគ្នាឡើយ។ គណៈបញ្ជាការឯកភាពរដ្ឋបាលក្រុង-ស្រុក បន្តពង្រឹង ការរឹតត្បិត ឬហាមឃាត់ការធ្វើដំណើរចេញ-ចូល និងឆ្លងកាត់ភូមិសាស្ត្រដែលរដ្ឋបាលខេត្តបានសម្រេចបិទខ្ទប់ បន្ទាប់ពីរកឃើញករណីឆ្លងរាលដាលធ្ងន់ធ្ងរនៃជំងឺកូវីដ-១៩។ ស្នងការដ្ឋានគរបាលខេត្ត ត្រូវសហការជាមួយមន្ទីរសុខាភិបាល នៃរដ្ឋបាលខេត្ត និងគណៈបញ្ជាការឯកភាពរដ្ឋបាលក្រុង-ស្រុក ដែលបោះទីតាំង តាមគោលដៅត្រួតពិនិត្យចរាចរណ៍ផ្លូវគោក ដើម្បីត្រួតពិនិត្យអ្នកដំណើរមកពីតំបន់ដែលមានហានិភ័យខ្ពស់ ឬតំបន់បិទខ្ទប់ ដែលមានបំណងចូលមកក្នុងភូមិសាស្ត្រខេត្ត ឬឆ្លងកាត់ខេត្តកំពង់ចាម ត្រូវយកសំណាកភ្លាមៗដោយ ធ្វើតេស្តរហ័ស (Rapid Test) មុននឹងអនុញ្ញាតឱ្យបន្តដំណើរទៅទៀត។ មន្ទីរពាណិជ្ជកម្មខេត្ត និងមន្ទីរទេសចរណ៍ខេត្ត ត្រូវសហការជាមួយរដ្ឋបាលក្រុង-ស្រុក ចុះត្រួតពិនិត្យការអនុវត្តរបស់បងប្អូនអាជីវករ ដេប៉ូចែកចាយស្រាបៀរគ្រប់ប្រភេទ និងអាជីវកម្មផ្នែកអាហារ-គ្រឿងស្រវឹងគ្រប់ប្រភេទ។ ក្នុងករណីរកឃើញថាម្ចាស់អាជីវកម្មណាមួយដែលមិនព្រមអនុវត្ត ឬអនុវត្តផ្ទុយពីខ្លឹមសារនៃសេចក្តីណែនាំនេះ ត្រូវអនុវត្តវិធានការរដ្ឋបាល និងវិធានការច្បាប់ដោយគ្មានការលើកលែងឡើយ។ គណៈបញ្ជាការឯកភាពរដ្ឋបាលក្រុង-ស្រុក មន្ទីរ-អង្គភាពជុំវិញខេត្ត និងឃុំ-សង្កាត់ ត្រូវបន្តអនុវត្តឱ្យបានម៉ឺងម៉ាត់នូវវិធានការរដ្ឋបាល ដែលរដ្ឋបាលខេត្តដាក់ចេញដូចខាងក្រោម៖ * ទីតាំងដេប៉ូចែកចាយស្រាបៀរគ្រប់ប្រភេទ អាហាដ្ឋាន និងកន្លែងដែលមានលក់គ្រឿងស្រវឹងគ្រប់ប្រភេទ រហូតដល់ថ្ងៃទី០៥ ខែឧសភា ឆ្នាំ២០២១។ សកម្មភាពអាជីវកម្មពេលរាត្រីរួមមាន៖ ភោជនីយដ្ឋាន អាហារដ្ឋាន តូបលក់ចល័តផ្សាររាត្រី ផ្សារទំនើប ម៉ាត ហាងលក់ទំនិញគ្រប់ប្រភេទ ការជួបជុំនៅតាមទីសាធារណៈនានា ដែលមានសភាពអ៊ូអរ និងការជួបជុំមនុស្សច្រើន ត្រូវផ្អាកជាបណ្តោះអាសន្ន ចាប់ពីម៉ោង២០៖០០នាទី ដល់ម៉ោង០៥៖០០នាទីព្រឹកជាកំហិត រហូតដល់ថ្ងៃទី០៥ ខែឧសភា ឆ្នាំ២០២១។ * រាល់សកម្មភាពកីឡា និងការប្រមូលផ្តុំមនុស្សច្រើន ក្នុងគោលបំណងប្រារព្ធពិធីជប់លៀងកម្សាន្តសប្បាយនានានៅតាមគេហដ្ឋាន កន្លែងធ្វើការ និងក្រុមហ៊ុនឯកជន។ * ការជួបជុំលក្ខណៈសមាជិកគ្រួសារដែលរស់នៅក្នុងលំនៅដ្ឋានជាមួយគ្នា និងការរៀបចំពិធីបុណ្យសពដោយត្រូវកម្រិតមិនឱ្យមានការជួបជុំមនុស្ស ក្នុងទ្រង់ទ្រាយធំ និងអនុវត្តយ៉ាងម៉ឺងម៉ាត់នូវវិធានការអនាម័យរបស់ក្រសួងសុខាភិបាល និងតាមការកំណត់របស់អាជ្ញាធរមូលដ្ឋាន។ * ការជួបជុំរបស់បុគ្គលិកសុខាភិបាល និងអាជ្ញាធរមានសមត្ថកិច្ចដែលកំពុងបំពេញភារកិច្ចសង្គ្រោះបន្ទាន់ យកវត្ថុសំណាកទៅវិភាគរកមេរោគកូវីដ-១៩ ការចាក់វ៉ាក់សាំងការពារជំងឺកូវីដ-១៩ និងរក្សាសន្តិសុខ សណ្តាប់ធ្នាប់សាធារណៈ។ * ការជួបជុំមនុស្សដើម្បីផ្តល់ជំនួយចាំបាច់នានាដល់ជនងាយរងគ្រោះ ឬជនរងគ្រោះ និងសកម្មភាពបម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច។ * ការជួបជុំមនុស្សក្នុងអំឡុងពេល នៃកិច្ចនីតិវីធីរបស់មន្ត្រីនគរបាលយុត្តិធម៌ ឬរបស់សាលាជម្រះក្តី៕	2021-04-27T15:56:00+07:00	freshnewsasia.com	https://m.freshnewsasia.com/index.php/en/localnews/195469-2021-04-27-01-56-17.html
cfaa20f8-64da-45c0-8411-e1cb32f02365	ស្នងការដ្ឋាននគរបាលខេត្តតាកែវ បង្ហាញអត្តសញ្ញាណអ្នកកើតជំងឺកូវីដ ចំនួន៣នាក់ដែលទើបរកឃើញថ្មី នៅស្រុកបាទី និងស្រុកត្រាំកក់	ស្នងការដ្ឋាននគរបាលខេត្តតាកែវ នៅថ្ងៃទី២៧ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន៣នាក់បន្ថែមទៀត ដែលទើបរកឃើញថ្មី នៅស្រុកបាទី និងស្រុកត្រាំកក់។ អ្នកជំងឺកូវីដ១៩ ដែលទើបរកឃើញថ្មីនេះ រួមមាន៖ ទី១៖ ឈ្មោះ មាស ម៉េងហៀង ភេទប្រុស អាយុ៣៣ឆ្នាំ រស់នៅភូមិប្រវង់ ឃុំតាភេម ស្រុកត្រាំកក់, ទី២៖ ឈ្មោះ ញិល ង៉ែត ភេទប្រុស អាយុ៣៥ឆ្នាំ រស់នៅភូមិក្រាំងធ្នង់ ឃុំក្រាំងធ្នង់ ស្រុកបាទី និងទី៣៖ ឈ្មោះ លី ហាណា ភេទស្រី អាយុ០២ឆ្នាំ ៣ខែ រស់នៅភូមិឃ្លាំងសម្បត្តិ ឃុំពត់សរ ស្រុកបាទី។ បច្ចុប្បន្នបានបញ្ជូនទៅសម្រាកព្យាបាលនៅមន្ទីរពេទ្យបង្អែកអង្គរកា ស្ថិតក្នុងស្រុកត្រាំកក់ និងមន្ទីរពេទ្យបង្អែកស្រុកបាទី។ សូមបញ្ជាក់ថា ឈ្មោះ មាស ម៉េងហៀង ជាកម្មករអូសបន្លែនៅផ្សារនាគមាស រាជធានីភ្នំពេញ បានមកស្រុកកំណើតនៅភូមិប្រវង់ ឃុំតាភេម ស្រុកត្រាំកក់ កាលពីថ្ងៃទី១៩ ខែមេសា ឆ្នាំ២០២១ លុះដល់ថ្ងៃទី២៦ ខែមេសា ឆ្នាំ២០២១ ក្រុមគ្រូពេទ្យបានយកវត្ថុសំណាកទៅធ្វើតេស្តលើកទី២ លទ្ធផលសំណាកចេញមក គឺវិជ្ជមានជំងឺកូវីដ-១៩។ ចំពោះអ្នកពាក់ព័ន្ធផ្ទាល់មានចំនួន០៤នាក់ ស្រី០២នាក់ ដែលស្នាក់នៅបន្ទប់ចត្តាឡីស័កជាមួយគ្នា)។ ដោយឡែក ឈ្មោះ ញិល ង៉ែត បានប៉ះពាល់ដោយផ្ទាល់ជាមួយឈ្មោះ ហ៊ាង រាជ្យ ភេទប្រុស អាយុ២២ឆ្នាំ រស់នៅភូមិក្រាំងធ្នង់ ឃុំក្រាំងធ្នង់ ស្រុកបាទី បុគ្គលវិជ្ជមានជំងឺកូវីដ -១៩ កាលពីថ្ងៃទី២២ ខែមេសា ឆ្នាំ២០២១ និងឈ្មោះ លី ហាណា បានប៉ះពាល់ដោយផ្ទាល់ជាមួយម្ដាយរបស់ខ្លួន ឈ្មោះ វុធ សុខេន អាយុ២៦ឆ្នាំ រស់នៅភូមិឃ្លាំងសម្បត្តិ ឃុំពត់សរ ស្រុកបាទី បុគ្គលវិជ្ជមានជំងឺកូវីដ -១៩ កាលពីថ្ងៃទី២៥ ខែមេសា ឆ្នាំ២០២១។ បច្ចុប្បន្នពាក់ព័ន្ធករណីនេះ អាជ្ញាធរ និងក្រុមគ្រូពេទ្យ កំពុងចុះស្រាវជ្រាវរកអ្នកពាក់ព័ន្ធជាមួយឈ្មោះ ញិល ង៉ែត និងឈ្មោះ លី ហាណា បន្ថែមទៀត៕	2021-04-27T15:55:00+07:00	freshnewsasia.com	https://m.freshnewsasia.com/index.php/en/localnews/195468-2021-04-27-01-55-50.html
874e434c-fd9b-4f9b-abb8-41decbc4d7a8	ក្មេងអាយុប៉ុន្មានទើបអាចចាក់វ៉ាក់សាំងផ្តាសាយបាន? ចាក់ប៉ុន្មានដង?	យើងដឹងហើយថា ក្មេងៗមានប្រព័ន្ធការពាររាងកាយខ្សោយ មិនអាចទប់ទល់នឹងការឆ្លងមេរោគបាន ម្ល៉ោះហើយឧស្សាហ៍កើតជំងឺផ្តាសាយណាស់ ងាកហៀរសម្បោរផ្តាសាយៗ។ បើតាមមជ្ឈមណ្ឌលគ្រប់គ្រង និងបង្ការជំងឺអាមេរិក (CDC) ក្មេងកើតផ្តាសាយធំមានគ្រោះថ្នាក់ជាងជំងឺផ្តាសាយធម្មតា ពិសេសក្មេងដែលមានអាយុតិចជាង ៥ឆ្នាំ។ វិធីល្អបំផុតក្នុងការពារកូនជាទីស្រលាញ់ពីជំងឺផ្តាសាយធំ គឺត្រូវចាក់វ៉ាក់សាំងការពារ ដែល CDC បានណែនាំឲ្យក្មេងអាយុចាប់ពី ៦ខែឡើងទៅត្រូវចាក់វ៉ាក់សាំងការពារជំងឺផ្តាសាយធំរៀងរាល់ឆ្នាំ។ ដោយហេតុថា មេរោគ ឬវីរុសផ្តាសាយមានច្រើនប្រភេទណាស់ ហើយវិវត្តខុសគ្នាពីមួយឆ្នាំទៅមួយឆ្នាំ បែបនេះហើយវ៉ាក់សាំងការពារជំងឺផ្តាសាយក៏ត្រូវតែផ្លាស់ប្តូរទៅតាមនោះដែរ។ ក្មេងអាយុចាប់ពី ៦ ខែ ទៅ ៨ឆ្នាំ ត្រូវចាក់វ៉ាក់សាំងផ្តាសាយ ចំនួន២ ដូស ហើយក្មេងអាយុ ៩ឆ្នាំឡើង តម្រូវឲ្យចាក់វ៉ាក់សាំងផ្តាសាយធំ តែ ១ដូសប៉ុណ្ណោះ។ ម៉ាក់ប៉ាត្រូវចាំថា វ៉ាក់សាំងការពារផ្ដាសាយដែលយើងចាក់ គឺវ៉ាក់សាំងការពារផ្ដាសាយធំ ដូចនេះមិនអាចការពារជំងឺផ្ដាសាយទាំងអស់ទេ ព្រោះវីរុសដែលបង្កឲ្យមានជំងឺផ្ដាសាយមានច្រើនប្រភេទណាស់។ ចំពោះផលរំខានរបស់វ៉ាក់សាំងការពារផ្ដាសាយក៏មិនសូវខុសពី វ៉ាក់សាំងដទៃទៀតដែរ អាចឈឺ ឬហើមកន្លែងចាក់ គ្រុនក្ដៅ ល្ហិតល្ហៃ ឈឺក្បាល៕ ចុចអាន៖ ចុចអាន៖	2021-04-27T15:01:00+07:00	kampucheathmey.com	https://www.kampucheathmey.com/health/109138
1c16f9ac-d199-4a4b-9910-15c483e6db11	ឥណ្ឌា៣ថ្ងៃរកឃើញករណីឆ្លងកូវីដជិត១លាននាក់ ខណៈអ្នកជំងឺជាច្រើនត្រូវដេកតាមចិញ្ចឹមផ្លូវ នឹងខ្វះអុកសុីហ្សែនប្រើប្រាស់	នៅថ្ងៃអង្គារ ទី២៧ ខែមេសា ឆ្នាំ២០២១នេះ ប្រទេសឥណ្ឌាបានប្រកាសពីការរកឃើញអ្នកឆ្លង COVID-19 ប្រមាណ ៣២៣,១៤៤នាក់ទៀត។ ទោះបីជាចំនួននេះ ហាក់ទាបជាងថ្ងៃចន្ទម្សិលមិញបន្តិចមែន ប៉ុន្តែការរកឃើញអ្នកឆ្លងលើស ៣០០,០០០នាក់ក្នុងមួយថ្ងៃបែបនេះ បានកើតមានឡើង ០៦ថ្ងៃជាប់ៗគ្នាមកហើយ។ នេះបើតាមការចេញផ្សាយ ដោយសារព័ត៌មាន CNA។ បន្ថែមពីលើចំនួនករណីឆ្លងថ្មីៗ នៅតែបន្តកើនឡើងយ៉ាងគំហុកនោះ ចំនួនអ្នកជំងឺ COVID-19 ដែលបានបាត់បង់ជីវិត ក្នុងមួយថ្ងៃៗក៏កំពុងកើនឡើងផងដែរ ដោយគិតត្រឹម ២៤ម៉ោងចុងក្រោយនេះ អ្នកជំងឺចំនួន ២,៧៧១នាក់ទៀតបានស្លាប់។ ក្រោយការបូកសរុបទិន្នន័យថ្មីៗ ធ្វើឲ្យចំនួនអ្នកឆ្លង COVID-19 សរុបនៅឥណ្ឌាកើនដល់ ១៧.៦២លានករណី ក្នុងនោះមានអ្នកស្លាប់សរុបជិត ១៩៨,០០០នាក់ និងជាសះស្បើយវិញ ១៤.៥៤លាននាក់។ ទោះជាបែបនេះក្តី អ្នកជំនាញជាច្រើននៅឥណ្ឌាបានអះអាងថា ចំនួនអ្នកឆ្លងជាក់ស្តែង អាចនឹងមានច្រើនជាងនេះ ព្រោះការធ្លាក់ចុះតួលេខ ដែលត្រូវបានប្រកាសចេញនៅថ្ងៃនេះ បើធៀបនឹងថ្ងៃចន្ទម្សិលមិញ គឺដោយសារតែយុទ្ធនាការធ្វើតេស្ត មានការធ្លាក់ចុះខ្លាំងប៉ុណ្ណោះ មិនមែនបណ្តាលមកពីការឆ្លងរាតត្បាត COVID-19 មានសភាពថមថយវិញនោះឡើយ។ យ៉ាងណាមិញបើយោងតាមពត៌មានផ្លូវការ BBC នៅឥណ្ឌាមួយថ្ងៃ៣៤មុឺននាក់ឯនោះ, ដោយ៣ថ្ងៃឆ្លងជិត១លានអ្នក។ ចំនួនប៉ុននឹងមិនទាន់ជាចំនួនពិតប្រាកដទេ ចំនួនពិតប្រាកដគឺច្រេីនជាងនឹង ព្រោះនៅកន្លែងខ្លះអត់បានស្រង់។ ហេីយមន្ទីពេទ្យគឺពេញអស់ អ្នកជំងឺត្រូវដេកតាមចិញ្ចឹមផ្លូវ ខ្វះអុកសុីហ្សែន ខ្វះ ventilation។ ខាងអាមេរិច អង្គេស នឹងប្រទេសផ្សេងៗបញ្ជូយទៅហេីយតែនៅតែយឺតពេល។ ហេីយកូវីតបំលែងថ្មីក៍កេីតឡេីងច្រេីនដែរ។ ព្រោះកាលណាឆ្លងកាន់តែច្រេីនអត្រាកូវីតបំលែងខ្លួនថ្មីកាន់តែច្រេីន(ខ្ញុំបានបកស្រាយក្នុងវីដេអូបងប្អូនអាចចូលមេីលបាន)។ ដេីម្បីកុំអោយដូចឥណ្ឌាបងប្អូនត្រូវធ្វេីការប្រុងប្រយ័តនឹងធ្វេីតាមការនែនាំរបស់រដ្ឋាភិបាល។ គួរបញ្ជាក់ថា ចំពោះមុខការឆ្លងរាតត្បាត COVID-19 ដ៏អាក្រក់បំផុត នៅលើសកលលោកនេះ ប្រធានាធិបតីអាមេរិកលោក ចូ បៃដិន បានប្រកាសថា អាមេរិកនឹងជួយឥណ្ឌាបន្ថែមទៀត។ ដោយឡែកអាល្លឺម៉ង់ កាណាដា និងអង់គ្លេសបានសម្រេចចិត្តជួយឥណ្ឌារួចទៅហើយ តាមរយៈការបញ្ជូនឧស្ម័នអុកស៊ីសែន និងគ្រឿងបរិក្ខាពេទ្យចាំបាច់។ បន្ថែមពីខាងលើនេះ ប្រទេសបារាំងទើបបានប្រកាសថា ខ្លួននឹងដឹកឧបករណ៍ផលិតអុកស៊ីសែន និងធុងស្តុកអុកស៊ីសែនធំៗ ទៅកាន់ឥណ្ឌា ស្របពេលដែលក្រុមមន្ត្រីអង្គការសុខភាពពិភពលោក (WHO) រាប់ពាន់នាក់បាននិងកំពុងរៀបចំ ប្រតិបត្តិការជួយសង្គ្រោះឥណ្ឌា ទៅកាន់គោលដៅសំខាន់ៗ៕	2021-04-27T14:40:56+07:00	kbnnews.com	https://kbn.news/archives/219012
4e1794f4-1cd9-42b6-a8dd-1303c1922d99	ខេត្តព្រៃវែង រកឃើញអ្នកជំងឺកូវីដ៦នាក់ សុទ្ធតែអ្នកធ្វើដំណើរមកពីភ្នំពេញ	អ្នកធ្វើចត្តាឡីស័កនៅស្រុកស្វាយអន្ទរ ត្រូវបានយកសំណាកទៅពិនិត្យ លើកទី២ ជាលទ្ធផលរកឃើញវិជ្ជមានកូវីដ-១៩ ចំនួន៦នាក់ ដែលពួកគាត់សុទ្ធតែបានធើ្វដំណើរមកពីរាជធានីភ្នំពេញ (កាលពីថ្ងៃទី១៣ និងថ្ងៃទី១៥ ខែមេសា កន្លងមក)។ សូមបញ្ជាក់ថា គិតត្រឹមព្រឹក ថ្ងៃទី២៦ ខែមេសា ឆ្នាំ២០២១ ប្រទេសកម្ពុជាយើង មាន អ្នកឆ្លងជំងឺកូវីដ-១៩សរុបចំនួន១០ ៥៥៥ នាក់, អ្នកជាសះស្បើយ មានចំនួន៣ ៥៧៧នាក់, អ្នកកំពុងព្យាបាល មានចំនួន៦ ៨៩២នាក់ និងអ្នកបាត់បង់ជីវិតមានចំនួន៧៩នាក់៕	2021-04-27T14:26:16+07:00	kbnnews.com	https://kbn.news/archives/219006
4e716ee6-36c8-4e26-99a7-bb20baf22371	លោកអភិបាលខេត្ត ទៅម៉ោង២យប់ ! កូវីដឆ្លងកម្មកររោងចក្រកាន់តែខ្លាំង នៅស្រុកអង្គស្នួល	ដោយស្ថានការណ៍ នៃការផ្ទុះរាលដាលជំងឺកូវីដ-១៩ មានការឆ្លងរាលដាលកាន់តែខ្លាំង ទៅលើកម្មករ កម្មការិនី បម្រើការងារ នៅរោងចក្រមួយចំនួន ស្ថិតនៅស្រុកអង្គស្នួល នាវេលាម៉ោង២ យប់រំលងអធ្រាត្រ ថ្ងៃទី២៧ ខែមេសា ឆ្នាំ២០២១ ឯកឧត្តម គង់ សោភ័ណ្ឌ អភិបាលខេត្តកណ្តាល បានដឹកនាំកម្លាំងចម្រុះ ចុះត្រួតពិនិត្យសភាពការណ៍ និងធ្វើការប្រជុំជាបន្ទាន់ នៅក្នុងបរិវេណសាលាស្រុកអង្គស្នួល ។ ការដែលលោកអភិបាលខេត្តកណ្តាល ចុះទៅទាំងកណ្តាលអធ្រាត្របែបនេះ ដើម្បីពិភាក្សាបន្ថែម រិះរកមធ្យោបាយបន្តកំណត់មុខសញ្ញាស្រាវជ្រាវស្វែងរកអ្នកសង្ស័យជាប់ពាក់ព័ន្ធដោយផ្ទាល់ ដោយប្រយោល យកសំណាកធ្វើតេស្តរកវីរុសកូវីដ-១៩៕	2021-04-27T11:11:54+07:00	kbnnews.com	https://kbn.news/archives/218982
6b65fe3b-7f83-4aee-a32d-ccc3bbc631ee	តើទីផ្សារដីឡូតិ៍ អាចនិងប្រសើរឡើងនៅពេលណា ក្នុងបរិបទនៃការឆ្លងជំងឺកូវីដ១៩នេះ?	ភ្នំពេញ៖ អ្នកជំនាញអចលនទ្រព្យលើកឡើងថា ទីផ្សារដីឡូតិ៍ ហាក់នៅមិនទាន់អាចវិលរកសភាពល្អប្រសើរឡើងវិញ នៅឡើយទេ ក្នុងបរិបទនៃការឆ្លងជំងឺកូវីដ១៩នេះ។ អ្នកជំនាញអចលនទ្រព្យ លោក រ៉ុង សីហា នាយកក្រុមហ៊ុនភ្នាក់ងារអចលនទ្រព្យ SEY HA Realty ឱ្យដឹងថា ទីផ្សារដីឡូតិ៍ ថ្វីត្បិតថា មានភាពទូលាយ ជាងទីផ្សារអចលនទ្រព្យដទៃ ប៉ុន្តែសម្រាប់អតិថិជនគោលដៅ ភាគច្រើន ជា អ្នកដែលមានចំណូលមធ្យម និង ក្រោមមធ្យម ហើយកំពុងរងនូវផលប៉ះពាល់នាពេលបច្ចុប្បន្នដោយ សារវិបិត្តិនៃជំងឺឆ្លងកូវីដ១៩ទៀត។ អ្នកជំនាញ បន្តថា អ្នកទិញដីឡូតិ៍ ភាគច្រើនជាអ្នក ដែលមានចំណូលមធ្យម និងក្រោមមធ្យម ដូចជា កម្មកររោងចក្រ អ្នកមានអាជីវកម្មខ្នាតតូច ឬមធ្យម ជាលក្ខណៈគ្រួសារ ដែលពួកគាត់ទិញដីឡូតិ៍ ដោយការបង់រំលោះប្រាក់ដែល ពួកគាត់ នៅសល់ប្រចាំថ្ងៃ តិចតួច ឬ លុយសន្សំប្រចាំខែ ប៉ុន្តែ ដោយសារតែកូវីដ បានធ្វើឱ្យពួកគាត់បាត់បង់ចំណូល និងកំពុង ជួបផលលំបាក។ ក្នុងដំណាក់កាលពេលនេះ អ្នកជំនាញ រំពឹងទុកទៅលើទីផ្សារដីឡូតិ៍ ឬ ទីផ្សារដទៃទៀត ក្នុងវិស័យអចលនទ្រព្យ គឺ ស្ថិតនៅក្នុងភាពស្រពិចស្រពិល ខណៈដែលការឆ្លងរាលដាល នៃជំងឺកូវីដ១៩ នៅតែបន្តមានកំណើន ឥតឈប់ឈរពីមួយថ្ងៃទៅមួយថ្ងៃ៕រក្សាសិទ្ធិដោយ៖CEN	2021-04-27T09:52:38+07:00	cen.com.kh	https://cen.com.kh/archives/327055.html
e684462d-e052-4105-88b8-57cf0015f82a	ក្រសួងទេសចរណ៍ កំពុងសិក្សាលទ្ធភាព ទទួលទេសចរអន្តរជាតិ ដែលចាក់វ៉ាក់សាំងបង្ការជំងឺកូវីដ១៩រួចហើយ ឱ្យចូលទស្សនាកម្ពុជា	ភ្នំពេញ ៖ ក្រសួងទេសចរណ៍ កំពុងសិក្សាលទ្ធភាពទទួលភ្ញៀវទេសចរអន្តរជាតិ ដែលបានចាក់វ៉ាក់សាំងបង្ការជំងឺកូវីដ១៩រួចហើយ ដែលមកពីទីកន្លែងមានហានិភ័យទាប ក្នុងជំហ៊ានដំបូង ដែលរំពឹងថា នឹងចាប់ផ្តើមនៅក្នុងត្រីមាសទី ៤ខាងមុខនេះ ដើម្បីសង្គ្រោះឧស្សាហកម្មទេសចរណ៍របស់កម្ពុជាឡើងវិញ។ បើតាមឯកឧត្តម ថោង ខុន រដ្ឋមន្ត្រីក្រសួងទេសចរណ៍ បានមានប្រសាសន៍ថា ចំពោះផែនការបើកដំណើរការទទួលភ្ញៀវទេសចរអន្តរជាតិឡើងវិញនេះ ក្នុងជំហ៊ានដំបូង ក្រសួងទេសចរណ៍ និងធ្វើការជាមួយក្រសួងសុខាភិបាល អំពីលក្ខខណ្ឌឲ្យប្រាកដថា តើយើងនឹងតម្រូវឲ្យភ្ញៀវទេសចរអន្តរជាតិ ដែលបានចាក់វ៉ាក់សាំងបង្ការជំងឺកូវីដ១៩រួចរាល់ហើយ ចូលមកប្រទេសកម្ពុជានោះ ត្រូវធ្វើចត្តាឡីស័កក្នុងកម្រិតណា ឬមិនចាំបាច់ធ្វើចត្តាឡីស័ក បន្ទាប់មក ក្រសួងនឹងស្នើសុំគោលការណ៍អនុញ្ញាតពីប្រមុខរាជរដ្ឋាភិបាល សម្តេចតេជោ ហ៊ុន សែន ដើម្បីអនុវត្តកិច្ចការងារនេះ។ ឯកឧត្តមថោង ខុន បានបញ្ជាក់ដែរថា ក្រសួងទេសចរណ៍ ក៏នឹងតម្រូវឲ្យគ្រប់គោលដៅទេសចរណ៍ទាំងអស់ត្រូវគិតអំពីគុណភាពសេវាកម្ម និងតម្លៃឲ្យបានសមរម្យ ជាពិសេស ត្រូវអនុវត្តស្តង់ដារថ្មី ក្នុងបរិបទកូវីដ១៩នេះ ជាមួយវិធានការយ៉ាងម៉ឹងម៉ាត់ គឺ ៣កុំ ៣ការពារ របស់រាជរដ្ឋាភិបាល។ ជាមួយគ្នានេះ ក៏ត្រូវធ្វើយ៉ាងណាផ្តល់ទំនុកចិត្តខ្ពស់ដល់ភ្ញៀវទេសចរ តាមរយៈតម្រូវឲ្យបុគ្គលិកបម្រើការងាររបស់ខ្លួន ត្រូវពាក់កាតបុគ្គលិក និងកាតចាក់វ៉ាក់សាំងបង្ការជំងឺកូវីដ១៩ ជាប្រចាំក្នុងអំឡុងពេលបំពេញភារកិច្ចផងដែរ។ រដ្ឋមន្ត្រីក្រសួងទេសចរណ៍ បានសង្កត់ធ្ងន់ថា៖ ដើម្បីត្រៀមទទួលភ្ញៀវទេសចរអន្តរជាតិនេះ ទី១ គឺការក៏សាងឲ្យបាននូវទំនុកទុកចិត្តដល់អ្នកទេសចរ។ ទី២ គឺគុណភាព និងសេវាកម្មផលិតផលទេសចរណ៍ និងតម្លៃឲ្យបានសមរម្យ និងទី ៣គឺការសម្រួលការធ្វើដំណើរដល់ទេសចរនៅតាមច្រកទ្វារអន្តរជាតិ។ ក្នុងបរិបទនេះ ឯកឧត្តម ក៏បានអំពាវនាវដល់ប្រជាពលរដ្ឋត្រូវរក្សាឲ្យបាននូវវិធានសុខាភិបាល ៣កុំ ៣ការពារ ឲ្យបានខ្ជាប់ខ្ជួន ព្រមជាមួយការចាក់វ៉ាក់សាំងបង្ការជំងឺកូវីដ១៩ ទើបអាចចៀសផុតពីការឆ្លងជំងឺកូវីដ១៩។ សូមជម្រាបថា អ្វីដែលរដ្ឋមន្ត្រីក្រសួងទេសចរណ៍ បានលើកឡើងខាងលើនេះ គឺជាគម្រោងមួយស្ថិតនៅក្នុងផែនទីចង្អុលផ្លូវ (Roadmap) ស្តីពីផែនការស្តារ និងលើកស្ទួយវិស័យទេសចរណ៍កម្ពុជា ក្នុង និងក្រោយវិបត្តិជំងឺកូវីដ-១៩ និងផែនការមេអភិវឌ្ឍន៍ទេសចរណ៍ខេត្តសៀមរាប ២០២១-២០៣៥ ដែលត្រូវបានអនុម័តដោយសម្តេច តេជោ ហ៊ុន សែន នាយករដ្ឋមន្ត្រី កាលពីថ្ងៃទី ៣០ខែមីនា ឆ្នាំ ២០២១នេះ កន្លងទៅថ្មីៗៗនេះ៕ រក្សាសិទ្ធិដោយ៖CEN	2021-04-27T09:42:05+07:00	cen.com.kh	https://cen.com.kh/archives/327045.html
21adf3f5-74ee-48e2-a13b-b02d9c5578d3	អាជ្ញាធរខេត្តបន្ទាយមានជ័យដាក់បម្រាមគោចរណ៍បណ្ដោះអាសន្នរយៈពេល២សប្ដាហ៍នៅក្រុងប៉ោយប៉ែត	អាជ្ញាធរខេត្តបន្ទាយមានជ័យដាក់ចេញវិធានការរដ្ឋបាល ឬបម្រាមគោចរណ៍បណ្ដោះអាសន្ន រយៈពេល២សប្ដាហ៍នៅក្រុងប៉ោយប៉ែត ខណៈខេត្តព្រះសីហនុបន្ដបើកដំណើរការក្រុមចំនួន៣៦ នៃភូមិ៣ តំបន់ទំនប់រលកឡើងវិញ ក្រោយបិទមួយរយៈ ដើម្បីទប់ស្កាត់ការឆ្លងរីករាលដាលជំងឺកូវីដ១៩។ សេចក្តីសម្រេចដែលចេញដោយអភិបាលខេត្តបន្ទាយមានជ័យលោក អ៊ុំ រាត្រី នៅថ្ងៃទី២៦ ខែមេសា ម្សិលមិញ បានបញ្ជាក់ថា វិធានការរដ្ឋបាលបណ្ដោះអាសន្ននេះត្រូវផ្អាកនូវសកម្មភាពចរាចរណ៍ឆ្លងកាត់ភូមិសាស្ដ្រក្រុងប៉ោយប៉ែត ចាប់ពីម៉ោង ៨ យប់ដល់ម៉ោង ៥ ព្រឹកជាកំហិតតែត្រូវបានលើកលែងករណីចាំបាច់មួយចំនួន។ ករណីចាំបាច់ទាំងនោះរួមមាន៖ ការដឹកជញ្ជូនទំនិញធុនធ្ងន់មកពីព្រំដែនថៃមកព្រំដែនកម្ពុជានិងពីព្រំដែនកម្ពុជាទៅព្រំដែនថៃការធ្វើដំណើរដោយមូលហេតុសុខភាពបន្ទាន់និងមូលហេតុចាំបាច់ក្នុងគ្រួសារដែលមានលិខិតបញ្ជាក់ឬការអនុញ្ញាតពីអាជ្ញាធរមានសមត្ថកិច្ចដែលនៅជិតបំផុតការធ្វើដំណើររបស់បុគ្គលិកក្រុមគ្រូពេទ្យទាំងផ្នែករដ្ឋនិងឯកជនមន្ដ្រីរាជការក្រុមពន្លត់អគ្គិភ័យកងកម្លាំងប្រដាប់អាវុធគ្រប់ប្រភេទដើម្បីបំពេញបេសកកម្មជូនស្ថាប័ន-អង្គភាពនិងការធ្វើចរាចរណ៍របស់រថយន្ដកុងតឺនឺរថយន្ដសម្រាប់បម្រើឲ្យការដឹកជញ្ជូនទំនិញផ្គត់ផ្គង់ការដ្ឋានសំណង់រថយន្ដបាញ់បេតុងរថយន្ដដឹកជញ្ជូនសំរាមសំណល់រឹងនិងសំណល់វេជ្ជសាស្ដ្រជាដើម។ ចំណែក អភិបាលខេត្តព្រះសីហនុឯណោះវិញបានបើកដំណើរការក្រុមចំនួន៣៦នៃភូមិ៣តំបន់ទំនប់រលកស្ថិតក្នុងសង្កាត់លេខ១ក្រុងព្រះសីហនុឡើងវិញ។ សេចក្ដីសម្រេចរបស់រដ្ឋបាលខេត្តនេះចេញផ្សាយកាលពីថ្ងៃចន្ទម្សិមិញក៏បានបញ្ជាក់ដែរថា៖បើទោះបីអនុញ្ញាតឲ្យប្រជាពលរដ្ឋនៅតំបន់នោះដំណើរការអាជីវកម្មលក់នៅផ្ទះឡើងវិញក៏ពួកគាត់ទាំងអស់ត្រូវមានលទ្ធផលតេស្ដអវិជ្ជមានកូវីដ១៩ចំនួន២ដងដែលបញ្ជាក់ដោយមន្ដ្រីសុខាភិបាល។ការបើកដំណើរការលក់ដូរចាប់ពីម៉ោង ៦ ព្រឹក ដល់ម៉ោង ៥ រសៀលអាជីវករត្រូវរៀបចំឲ្យមានការរក្សាគម្លាតសុវត្ថិភាពនិងត្រូវមានអាល់កុលឬជែលសម្រាប់អតិថិជនលាងដៃហើយនៅតាមផ្ទះនីមួយៗត្រូវមានខ្សែសុវត្ថិភាពចងព័ន្ធជុំវិញនិងមិនត្រូវអនុញ្ញាតឲ្យអ្នកទិញចូលក្នុងផ្ទះជាដាច់ខាត៕	2021-04-27T09:29:00+07:00	rfa.org	https://www.rfa.org/khmer/news/health/sihanoukville-governor-reopens-36-groups-in-tomnup-rolork-region-after-lockdown-where-as-banteay-meanchey-imposes-2-week-lockdown-04262021222937.html
6a58c307-23a2-4e66-97de-53f550146cb8	ឆ្លងទៅអ្នកណាខ្លះទេ ! បុរសចំណាស់ដេកផុតដង្ហើមក្នុងផ្ទះ លុះពិនិត្យរកឃើញផ្ទុះជំងឺកូវីដ-១៩	បុរសចំណាស់ម្នាក់ បានដេកយូរក្រភ្ញាក់ខុសពីធម្មតា លុះក្រុមគ្រួសារទៅដាស់ ទើបដឹងថា ស្លាប់រឹងស្តូកបាត់ទៅហើយ បង្កការភ្ញាក់ដល់អាជ្ញាធរ និងសមត្ថកិច្ច លុះក្រុមគ្រូពេទ្យរបស់ក្រសួងសុខាភិបាល ចុះទៅយកសំណាកពិនិត្យ លទ្ធផលចេញមកវិជ្ជមានជំងឺកូវីដ១៩។ ករណីនេះ បង្កាការភ្ញាក់ផ្អើល កាលពីរសៀលថ្ងៃទី២៦ ខែមេសា នេះ នៅក្នុងភូមិដើមស្លែង សង្កាត់ច្បារអំពៅទី២ ខណ្ឌច្បារអំពៅ រាជធានីភ្នំពេញ។ ជនរងគ្រោះដែលដេកស្លាប់ក្នុងផ្ទះ ហើយពិនិត្យរកឃើញមានផ្ទុកជំងឺកូវីដនេះ មានឈ្មោះ ផាត់ សំអូន ភេទប្រុស អាយុ៥៦ឆ្នាំ រស់នៅក្នុងមូលដ្ឋានខាងលើ។ លោក យ៉ិន វុធ ចៅសង្កាត់ច្បារអំពៅទី២ បានឱ្យដឹងថា ជនរងគ្រោះមានជំងឺក្រិនថ្លើម ហើយប៉ុន្មានថ្ងៃនេះគាត់មានជំងឺផ្តាសាយ ប៉ុន្តែពុំបានដឹងថាជាជំងឺកូវីដ-១៩ សោះ។ មុនពេលកើតហេតុ ក្រុមគ្រួសារជនរងគ្រោះបានទៅដាស់ជនរងគ្រោះឱ្យងើប ក៏ស្រាប់តែដងខ្លួនរឹងបាត់ទៅហើយ ទើបរាយការណ៍ឱ្យសមត្ថកិច្ច និងគ្រូពេទ្យចុះទៅពិនិត្យ និងយកសំណាកសពធ្វើពិសោធន៍ ទើបរកឃើញជនរងគ្រោះមានវិជ្ជមានកូវីដ-១៩។ លោកចៅសង្កាត់ បញ្ជាក់ថា ពេលនេះ អាជ្ញាធរកំពុងធ្វើការស្រាវជ្រាវរកអ្នកពាក់ព័ន្ធជាមួយនឹងសពជនរងគ្រោះ ដើម្បីយកសំណាកពិនិត្យ និងធ្វើចត្តាឡីស័ក ឲ្យបានត្រឹមត្រូវ៕	2021-04-27T09:13:49+07:00	kbnnews.com	https://kbn.news/archives/218947
8cbd4df9-b266-4394-b18c-7c23c1acd19d	តុលាការឃុំខ្លួន បុរសម្នាក់ ពីបទមិនអនុវត្តតាមវិធានការក្រសួងសុខាភិបាល គេចវេសមិនធ្វើចត្តាឡីស័ក ខណៈរកឃើញវិជ្ជមានជំងឺកូវីដ	ភ្នំពេញ ៖ កម្លាំងនគរបាលនៃស្នងការដ្ឋាននគរបាលរាជធានីភ្នំពេញ បញ្ជូនបុរសម្នាក់រស់នៅខណ្ឌបឹងកេងកង ក្រោយពីព្យាបាលសះស្បើយពីជំងឺកូវីដ-១៩ ទៅចាត់ការតាមផ្លូវច្បាប់ ករណីបុរសនេះគ្រូពេទ្យតម្រូវឱ្យធ្វើចត្តាឡីស័កក្នុងផ្ទះ បែរជាលួចគេចចេញទៅចូលរួមពីមង្គលការមិត្តភក្តិនៅខេត្តកំពត និងទីកន្លែងមួយចំនួនទៀត ខណៈវត្ថុសំណាករបស់បុរសរូបនេះធ្វើតេស្តរកឃើញវិជ្ជមានវីរុសកូវីដ-១៩ ។ លោកឧត្តមសេនីយ៍ទោ ប៊ុន សុសិក្ខា ស្នងការរងទទួលផែនការងារសន្តិសុខ ប្រាប់ឱ្យដឹងថា បុរសខាងលើឈ្មោះ លាន់ ឡា ភេទប្រុស អាយុ២៣ឆ្នាំ ប្រកបមុខរបរលក់កាហ្វេ ស្នាក់នៅផ្ទះជួល ផ្លូវ១០០៥ កែង៣៦៥ សង្កាត់បឹងកេងកង៣ ខណ្ឌបឹងកេងកង រាជធានីភ្នំពេញ នៅរសៀលថ្ងៃទី២៤ ខែមេសា ឆ្នាំ២០២១ ត្រូវបានកម្លាំងនគរបាលការិយាល័យជំនាញផែនការងារសន្តិសុខ បញ្ជូនទៅតុលាការ ហើយនៅថ្ងៃដដែលត្រូវបានចៅក្រមស៊ើបសួរ លោក កូយ សៅ បញ្ជាឱ្យសមត្ថកិច្ចនាំខ្លួនដាក់ពន្ធនាគារជាបណ្តោះអាសន្ន ដើម្បីរង់ចាំសម្រេចបទបញ្ជាថ្មីទៀត ។ បុរសរូបនេះរងការចោទប្រកាន់ពីបទ មិនអនុវត្តតាមវិធានការក្រសួងសុខាភិបាល គេចវេសមិនធ្វើចត្តាឡីស័ក ជាបទល្មើសព្រហ្មទណ្ឌ និងផ្តន្ទាទោសតាមបញ្ញត្តិមាត្រា៧ នៃច្បាប់ស្តីពីវិធានការទប់ស្កាត់ការឆ្លងរាលដាលជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ។ កិច្ចងារងារនេះគឺ ក្រុមការងារគណៈកម្មាការអន្តរក្រសួង ដើម្បីប្រយុទ្ធជំងឺកូវីដ១៩ជាអ្នកកសាងសំណុំរឿងបញ្ជូនបុគ្គលមិនអនុវត្តតាមវិធានសុខាភិបាលដើម្បីយកទៅអនុវត្តតាមនីតិវិធី ។ សូមបញ្ជាក់ថា កាលពីថ្ងៃទី១២ ខែមីនា ឆ្នាំ២០២១ បុរសឈ្មោះ លាន់ ឡា មានអាការៈក្តៅខ្លួន ក្អក និងឈឺបំពង់ក ហើយបានទៅយកសំណាកនៅមន្ទីរពេទ្យមិត្តភាពខ្មែរ-សូវៀត បន្ទាប់មកគ្រូពេទ្យតម្រូវឱ្យធ្វើចក្តាឡីស័ក១៤ថ្ងៃនៅផ្ទះ ប៉ុន្តែបុគ្គលនេះមិនបានធ្វើចត្តាឡីស័កនៅក្នុងផ្ទះឱ្យបានត្រឹមត្រូវតាមវិធានក្រសួងសុខាភិបាលនោះទេ ។ លុះនៅយប់ថ្ងៃទី១៣ ខែមីនា ឆ្នាំ២០២១ ឈ្មោះ លាន់ ឡា និងមិត្តភក្តិ០២នាក់ទៀត បានទៅស្ទីម និងស្ប៉ានៅ Arthur and Paul ផ្ទះលេខ២៧ ផ្លូវ៧១ សង្កាត់បឹងកេងកង៣ ខណ្ឌបឹងកេងកង រាជធានីភ្នំពេញ ។ ជាងនេះថែមទៀតនៅថ្ងៃទី១៤ ខែមីនា ឆ្នាំ២០២១ បុគ្គលខាងលើ រួមនឹងមិត្តភក្តិ០២នាក់នោះធ្វើដំណើរចេញពីរាជធានីភ្នំពេញ បានជិះរថយន្តឈ្នួល ទៅចូលរួមពិធីមង្គលការ នៅភូមិដំណាក់ទ្រព្យ ឃុំក្រាំងស្នាយ ស្រុកឈូក ខេត្តកំពត ហើយនៅតាមផ្លូវអ្នកបើករថយន្តក៏បានដឹកភ្ញៀវម្នាក់ទៀត ។ ស្រាប់តែនៅវេលាយប់ថ្ងៃដដែល លទ្ធផលធ្វើតេស្តរកវីរុសកូវីដ១៩ បានរកឃើញវិជ្ជាមានលើ ឈ្មោះ លាន់ ឡា ភ្លាមៗហើយក្រុមគ្រូពេទ្យបានទៅផ្ទះជួលបុគ្គលនោះ ដើម្បីយកទៅព្យាបាល ប៉ុន្តែបុគ្គលនេះមិននៅផ្ទះ ថាទៅចូលរួមមង្គលការមិត្តភ្តិនៅខេត្តកំពត ក៏បង្កឱ្យមានការភ្ញាក់ផ្អើល ។ បុគ្គលឈ្មោះ លាន់ ឡានេះ ក្រោយពីដឹងថារូបគេមានវិជ្ជមានកូវីដ១៩ ថែមទាំងនាំមិត្តភក្តិ០៥នាក់ទៀតជិះរថយន្តជាមួយគ្នាពីខេត្តកំពត មករាជធានីភ្នំពេញ ។ នៅពេលបុគ្គលនេះមកដល់ភ្នំពេញ គ្រូពេទ្យក៏បាននាំទៅព្យាបាលនៅសណ្ឋាគារ great duke ចំណែកមិត្តភក្តិទាំងនោះបាននាំយកទៅធ្វើចត្តាឡីស័កនៅសណ្ឋាគារសុខា ។ នៅក្នុងអំឡុងមិនធ្វើចត្តាឡីស័ក បុគ្គលនេះបានធ្វើដំណើរពីកន្លែងមួយទៅកន្លែងមួយ បានធ្វើឱ្យប្រជាពលរដ្ឋ២០០នាក់ទៀតពាក់ព័ន្ធដោយប្រយោលនិងនាំគ្នាធ្វើចត្តាឡីស័ក និងបានចម្លងកូវីដ១៩ទៅបុគ្គល០៣នាក់ផ្សេងទៀត ។ បុគ្គលឈ្មោះ លាន់ ឡា ក្រោយពីព្យាបាលជំងឺកូវីដ១៩ ជាសះស្បើយសណ្ឋាគារgreat duke ។ បន្ទាប់មកក្រុមគ្រូពេទ្យក៏តម្រូវឱ្យធ្វើចត្តាឡីស័ក១៤ថ្ងៃ នៅមណ្ឌលចត្តាឡីស័ក រាជធានីភ្នំពេញ ខណ្ឌព្រែកព្នៅ ទើបក្រោយពីធ្វើចត្តាឡីស័កនោះហើយនៅថ្ងៃខាងលើ សមត្ថកិច្ចក៏បានចាប់បញ្ជូនទៅតុលាការចាត់តាមផ្លូវច្បាប់តែម្តង ៕រក្សាសិទ្ធិដោយ៖បញ្ញាស័ក្តិ	2021-04-27T08:02:19+07:00	cen.com.kh	https://cen.com.kh/archives/327020.html
ed104078-dc22-4e8d-9d7b-e83581d620d7	អង្គភាពអ្នកនាំពាក្យរាជរដ្ឋាភិបាល បង្កើតយន្តការមួយដើម្បីទទួលព័ត៌មាន និងឆ្លើយតបប្រជាពលរដ្ឋរស់នៅតំបន់ក្រហម ក្នុងបរិបទទប់ស្កាត់ការចម្លងជំងឺកូវីដ១៩	ភ្នំពេញ ៖ អង្គភាពអ្នកនាំពាក្យរាជរដ្ឋាភិបាល បាន បង្កើតយន្តការមួយ ក្នុងការសម្របសម្រួល ដើម្បីទទួល និងផ្ដល់ព័ត៌មានពីអ្វីដែលសាធារណជន លើកឡើង និងសំណូមពរផ្សេងៗ ជាពិសេស ចំពោះប្រជាពលរដ្ឋរស់នៅតំបន់ក្រហម ក្នុងបរិបទទប់ស្កាត់ការចម្លងជំងឺកូវីដ១៩។ យោងតាមទំព័រហ្វេសប៊ុករបស់អង្គភាពអ្នកនាំពាក្យរាជរដ្ឋាភិបាល នាថ្ងៃទី២៦ ខែមេសា ឆ្នាំ២០២១ បានឲ្យដឹងថា អង្គភាពអ្នកនាំពាក្យរាជរដ្ឋាភិបាលសូមជម្រាបជូនសាធារណជន ក៏ដូចជាបណ្ដាញសារព័ត៌មានទាំងអស់ឱ្យបានជ្រាបថា អង្គភាពអ្នកនាំពាក្យរាជរដ្ឋាភិបាល បានបង្កើតយន្តការមួយក្នុងការសម្របសម្រួល ដើម្បីទទួល និងផ្ដល់ព័ត៌មានពីអ្វីដែលសាធារណៈជនលើកឡើង និងសំណូមពរផ្សេងៗ ជាពិសេស ចំពោះប្រជាពលរដ្ឋដែលរស់នៅតំបន់ក្រហមក្នុងបរិបទទប់ស្កាត់ការចម្លងជំងឺកូវីដ-១៩។ ក្នុងន័យនេះ អង្គភាពអ្នកនាំពាក្យរាជរដ្ឋាភិបាល បានសម្រេចរៀបចំយន្តការជាប្រចាំក្នុងការតាមដាន និងឆ្លើយឆ្លងជាមួយមហា ហើយផ្ដល់ព័ត៌មានទាំងនោះ ជូនអ្នកនាំពាក្យរដ្ឋបាលរាជធានីខេត្តក្រុង ឬតាមបណ្ដារដ្ឋបាលស្រុកខណ្ឌ និងរដ្ឋបាលឃុំសង្កាត់នីមួយៗ ដើម្បីជ្រាបជាព័ត៌មាន ដើម្បីមានចំណាត់ការបន្ដ។ ជាមួយគ្នានេះ អង្គភាពអ្នកនាំពាក្យរាជរដ្ឋាភិបាលបានរៀបចំមន្ត្រីប្រចាំការ ដើម្បីភ្ជាប់ទំនាក់ទំនង ទទួលតាមដាន និងផ្ដល់ដំណឹងជូនសាធារណៈជន ដូចរាយនាមខាងក្រោម ៖ កញ្ញា គុន ស្រីដែន ៖ 092 872 335 លោក មាស ឆសុវឌ្ឍ ៖ 017 966 990 កញ្ញា ស្រ៊ី លីដា ៖ 070 628 560 អាស្រ័យដូចបានជម្រាបជូនដំណឹងខាងលើ សូមបណ្ដាញសារព័ត៌មាន និងសាធារណៈជនទាំងអស់មេត្តាជ្រាបជាព័ត៌មាន៕ រក្សាសិទ្ធិដោយ៖បញ្ញាស័ក្តិ	2021-04-27T07:27:37+07:00	cen.com.kh	https://cen.com.kh/archives/326976.html
64577e5a-2619-420e-85b8-00b234839812	រដ្ឋាភិបាលព្រមានបិទខ្ទប់ក្រុងភ្នំពេញ និងតាខ្មៅ យូរថែមទៀត បើពលរដ្ឋមិនចូលរួមអនុវត្តវិធានការបង្ការជំងឺកូវីដ-១៩	នៃខេត្តកណ្តាលយ៉ាងទាន់ហន់កាលពីថ្ងៃទី១៤ ខែមេសាសម្រាប់រយៈពេល ១៤ថ្ងៃ រដ្ឋាភិបាល អះអាងថា ធ្វើនេះ គឺដើម្បីទប់ស្កាត់ការរីកដាលនៃជំងឺកូវីដ-១៩ ក្នុងសហគមន៍។ ប៉ុន្តែ នៅក្រោយការបិទខ្ទប់ទីក្រុងទាំងពីរនេះចំនួនអ្នកឆ្លងជំងឺកូវីដ-១៩កើនលើសពេលមិនទាន់បិទ។ ថ្ងៃខ្លះមានអ្នកឆ្លងជំងឺនេះរហូតដល់ ៦៥៥នាក់ និងស្លាប់ ១០នាក់ក្នុងមួយថ្ងៃក៏មាន។ គ្រាន់តែក្នុងរយៈពេលបិទខ្ទប់ជិត ២សប្តាហ៍កន្លងទៅនេះ ក្រសួងសុខាភិបាលរកឃើញអ្នកឆ្លងជំងឺនេះ បន្ថែមទៀតចំនួន ៥.៦៥១នាក់ ដោយគិតជាមធ្យម មានអ្នកឆ្លងជំងឺនេះ៤៧០នាក់ក្នុងមួយថ្ងៃ និងអ្នកស្លាប់ដោយសារជំងឺកូវីដ-១៩ ក្នុងរយៈពេលបិទខ្ទប់នេះ មានចំនួន ៤៤នាក់ ដោយគិតជាមធ្យម ៤នាក់ក្នុងមួយថ្ងៃ។ ឥឡូវគិតមកត្រឹមថ្ងៃទី២៦ ខែមេសា ចំនួនរោងចក្រដែលមានអ្នកឆ្លងជំងឺនេះកើនឡើងដល់ ២២៩រោងចក្រ និងផ្សារដែលមានមនុស្សឆ្លងជំងឺនេះដែរកើនដល់ជាង ៥០ផ្សារ ភាគច្រើននៅក្រុងភ្នំពេញ។ ចំនួនអ្នកឆ្លងសរុបនៅទូទាំងប្រទសបានកើនរហូតដល់ទៅ ១០.៥៥៥នាក់ និងស្លាប់ ៧៩នាក់។ ជាងនេះទៅទៀតជំងឺនេះបានឆ្លងដល់ ២៣ខេត្តក្រុងនៅទូទាំងប្រទេស។ កន្លែងដែលមានមនុស្សឆ្លងជំងឺនេះច្រើនជាងគេ គឺក្រុងភ្នំពេញ មាន ៧.៥៤៦នាក់ បន្ទាប់មកគឺក្រុងព្រះសីហនុ មាន ១.៤២៧នាក់ ខេត្តកណ្តាល ៦៤៣នាក់ ស្វាយរៀង មាន ៣១៣នាក់ បន្ទាយមានជ័យ មាន ១៥៧នាក់ ព្រៃវែង ៩៧នាក់ និងតាកែវ ៧៣នាក់។ ខេត្តដទៃក្រៅពីនេះមានអ្នកផ្ទុកជំងឺនេះចាប់ពី ២នាក់ ដល់ ៥០នាក់។ ប៉ុន្តែ រដ្ឋាភិបាលបានប្រកាសឲ្យបើករមនីយដ្ឋាន និងអនុញ្ញាតឲ្យពលរដ្ឋធ្វើដំណើរចេញចូលឆ្លងខេត្តទាំងអស់នោះវិញអស់ហើយលើកលែងតែក្រុងភ្នំពេញ និងតាខ្មៅប៉ុណ្ណោះ។ អ្នកឃ្លាំមើលសង្គមថាចំនួនអ្នកឆ្លងជំងឺកាន់តែកើនឡើងជាពិសេសនៅទីក្រុងភ្នំពេញនេះគឺដោយសារតែការឆ្លងច្រើនតាមរោងចក្រកាត់ដេរ ទីផ្សារ និងកន្លែងប្រមូលផ្តុំផ្សេងទៀតដូចជាការពពាក់ពពូនគ្នាចេញទៅក្រៅ ដើម្បីរកទិញស្បៀងអាហារស្តុកទុកព្រោះគម្រោងបិទទីក្រុងមានភាពប្រញាប់ប្រញាល់ពេកគ្មានភាពច្បាស់លាស់ និងមិនបានជូនដំណឹងមុននិងម្យ៉ាងទៀតអាជ្ញាធរខកខានមិនបានគិតគូរឲ្យបានល្អិតល្អន់ជាមុនអំពីការផ្គត់ផ្គង់ស្បៀងដល់ពលរដ្ឋដែលជាប់គាំងនៅតំបន់បិទខ្ទប់ និងការបណ្តែតបណ្តោយឲ្យពលរដ្ឋប្រជ្រៀតគ្នាទៅផ្តល់សំណាកដើម្បីរកមេរោគនៃជំងឺកូវីដ-១៩នេះជាដើម។ ការមិនមានគម្រោងច្បាស់លាស់នេះធ្វើឲ្យក្រសួងសេដ្ឋកិច្ច និងហិរញ្ញវត្ថុ ត្រូវលុបចោលគម្រោងផ្តល់ប្រាក់ឧបត្ថម្ភដល់ពលរដ្ឋនៅទីក្រុងដែលជាប់គាំងដោយសារបម្រាម។ គម្រោងនេះ ក្រសួងលុបចោលភ្លាមៗពីរថ្ងៃក្រោយប្រកាសថា ឲ្យប្រាក់នោះ។ អ្នកឃ្លាំមើលសង្គមសង្ស័យថា រដ្ឋាភិបាលលោក ហ៊ុន សែន អស់ប្រាក់ទើបមិនអាចអនុវត្តគម្រោងផ្តល់ប្រាក់ឧបត្ថម្ភនេះបានប៉ុន្តែចេញប្រកាសយកគួរដើម្បីលួងចិត្តប្រជាពលរដ្ឋតាមបែបនយោបាយប្រជាភិថុតិ។ ប៉ុន្តែ លោកនាយករដ្ឋមន្រ្តី ហ៊ុន សែនបន្ទោសរឿងនេះទៅលើការខ្វះមធ្យោបាយក្នុងការចែកប្រាក់មិនមែនអត់ប្រាក់ទេ៖ « ។ ទោះជាប្រកាសលុបចោលគម្រោងចែកប្រាក់ជាទូទៅនោះក្តី ក៏លោក ហ៊ុន សែន បានបញ្ជាឲ្យបន្តផ្តល់ប្រាក់ ៣សែនរៀលសម្រាប់មួយគ្រួសារដល់ប្រជាពលរដ្ឋមួយចំនួននៅតំបន់ដែលបិទខ្ទប់។ ប៉ុន្តែការផ្តល់ប្រាក់នេះមិនបានដល់ដៃប្រជាពលរដ្ឋភាគច្រើនដែលខ្វះខាតខ្លាំងនិងដង្ហោយតាមបណ្តាញសង្គមគ្រប់ទិសទីឲ្យរដ្ឋាភិបាលជួយពួកគាត់ ព្រោះដាច់ស្បៀង។ ពួកគាត់គ្មានថវិកាដើម្បីទិញអាហារនិងមិនអាចចេញក្រៅបាន ដោយសារតែការបិទខ្ទប់នេះ។ ឥឡូវការបិទខ្ទប់នេះត្រូវបន្តយូរជាងនេះទៅទៀត ដោយបន្ថែមមួយសប្តាហ៍ទៀតរហូតដល់ថ្ងៃទី៥ ខែឧសភា ទើបផុត។ ការបន្តបិទខ្ទប់ក្រុងយូរថ្ងៃបន្ថែមទៀតនេះរដ្ឋាភិបាលបន្ទោសប្រជាពលរដ្ឋក្នុងតំបន់បិទខ្ទប់ដែលមិនចូលរួមអនុវត្តវិធានការបង្ការជំងឺនេះឲ្យបានមានប្រសិទ្ធភាព។ ក្នុងសេចក្តីសម្រេចកាលពីថ្ងៃទី២៦ ខែមេសារដ្ឋាភិបាលលោក ហ៊ុន សែន ព្រមានថាការបិទខ្ទប់ក្រុងភ្នំពេញនិងក្រុងតាខ្មៅនៃខេត្តកណ្តាល សម្រាប់រយៈពេល ៧ថ្ងៃបន្ថែមទៀតនេះអាចត្រូវបន្តបន្ថែមយូរជាងនេះទៀតប្រសិនបើពលរដ្ឋទាំងអស់គ្នាមិនចូលរួមអនុវត្ត។ កាលពីមុន តំបន់មួយចំនួនដែលបិទខ្ទប់នោះជាតំបន់ក្រហមដែលហាមឃាត់ការធ្វើដំណើរក្រៅផ្ទះជាដាច់ខាតលើកលែងតែករណីចាំបាច់បំផុត។ ពេលនេះ រដ្ឋាភិបាលបានកំណត់ភូមិសាស្រ្តដែលបិទខ្ទប់ ជាបីពណ៌ គឺតំបន់ក្រហម តំបន់លឿងទុំ និងតំបន់លឿង។ តំបន់ក្រហម សំដៅដល់កន្លែងដែលមានការឆ្លងជំងឺកូវីដ-១៩រាលដាលធ្ងន់ធ្ងរក្នុងសហគមន៍។តំបន់លឿងទុំសំដៅដល់កន្លែងដែលមានករណីឆ្លងល្មមនិងតំបន់លឿង មានឆ្លងតិច។ អ្នកនៅតំបន់លឿងទុំអាចចេញពីផ្ទះបានដូចជាទៅរកស៊ីឬធ្វើការជាដើម ប៉ុន្តែត្រូវមានការអនុញ្ញាត។ ពេលមានការអនុញ្ញាតពួកគាត់អាចចេញចូលតំបន់លឿងទុំ និងតំបន់លឿងបាន។ អ្នកនៅតំបន់លឿងអាចធ្វើចរាចរណ៍គ្រប់ប្រភេទជាធម្មតា ប៉ុន្តែមិនអនុញ្ញាតឲ្យធ្វើដំណើរចូលតំបន់លឿងទុំឬតំបន់ក្រហមបានទេលើកលែងតែមានការអនុញ្ញាត។ ទោះជាមានវិធានការរឹតត្បិតយ៉ាងនេះក្តីក៏មន្រ្តីសិទ្ធិការងារថាកម្ពុជាមិនអាចទប់ស្កាត់ជំងឺកូវីដ-១៩ បាននោះទេបើភាគីពាក់ព័ន្ធនៅតែមិនធានាសុវត្ថិភាពកម្មកររោងចក្រ។ អ្នកគ្រប់គ្រងកម្មវិធីសិទ្ធិការងារនៃមជ្ឈមណ្ឌលសម្ព័ន្ធភាពការងារនិងសិទ្ធិមនុស្សហៅកាត់អង្គការសង់ត្រាល់ (CENTRAL) លោក ឃុន ថារ៉ូ ថារឿងសុវត្ថិភាពនិងគ្រោះថ្នាក់ផ្នែកសុខភាពនៃការឆ្លងជំងឺកូវីដ-១៩ ដល់កម្មកររោងចក្រនេះមិនមែនជារឿងថ្មីនោះទេព្រោះខាងអង្គការសង្គមស៊ីវិលនិងសហជីពបានអំពាវនាវឲ្យរដ្ឋាភិបាលនិងថៅកែរោងចក្រយកចិត្តទុកដាក់លើរឿងនេះយូរណាស់មកហើយ។ ប៉ុន្តែភាគីដែលពាក់ព័ន្ធនៅតែព្រងើយកន្តើយរហូតដល់ជំងឺនេះបានឆ្លងរាលដាលដល់កម្មកររាប់រយរោងចក្រ។ លោក ឃុន ថារ៉ូ បញ្ជាក់ថារឿងដែលធ្វេសប្រហែសនោះគឺទាំងរដ្ឋនិងថៅកែរោងចក្រមិនមានយន្តការតាមដាននិងត្រួតពិនិត្យការអនុវត្តវិធានការសុខាភិបាលនៅតាមរោងចក្រ។ ជាងនេះទៅទៀតលោកថា ស្ថានភាពចង្អៀតដូចជាការជិះរថយន្តប្រជ្រៀតគ្នាដូចម្រាមដៃនិងការប្រមូលផ្តុំគ្នានៅតាមរោងចក្រនៅតែជារឿងធម្មតាប្រចាំថ្ងៃហើយក៏គ្មានផ្លាស់វេនកម្មករធ្វើការដើម្បីបន្ថយចំនួនកម្មករក្នុងរោងចក្រក្នុងពេលតែមួយដើម្បីរក្សាគម្លាតនោះដែរ។ មិនតែប៉ុណ្ណោះលោកបន្ថែមថាសម្ភារៈការពារសុវត្ថិភាពកម្មករនៅរោងចក្រដូចជាអាល់កុលនិងម៉ាស់សម្រាប់កម្មករប្រើប្រាស់ជាដើមក៏មានមិនគ្រប់គ្រាន់នោះដែរ។ ប្រតិកម្មរបស់មន្រ្តីសិទ្ធិការងាររូបនេះធ្វើឡើងក្រោយតំណាងអង្គការសុខភាពពិភពលោក ( ) ប្រចាំប្រទេសកម្ពុជាអ្នកស្រី លី អៃឡែន (Ly Ailan) ចេញសេចក្តីថ្លែងការណ៍មួយកាលពីថ្ងៃទី២៦ ខែមេសា ថាវីរុសនៃជំងឺកូវីដ-១៩ រាលដាលងាយបំផុតនៅកន្លែងដែលមានមនុស្សច្រើនកកកុញដូចជារោងចក្រនិងផ្សារជាដើម។ អ្នកស្រីបន្ថែមថាការផ្ទុះឡើងនូវជំងឺកូវីដ-១៩ នៅតាមរោងច្រកជាសារមួយដ៏គួរឲ្យឈឺចាប់ដែលរំលឹកប្រាប់យើងអំពីសារៈសំខាន់នៃវិធានការកាត់បន្ថយហានិភ័យឲ្យបានមុន។ គិតចាប់ពីថ្ងៃទី៧ ដល់ថ្ងៃទី២៦ ខែមេសា មានរោងចក្រជិត ២២៩រោងចក្រ ដែលមានកម្មករឆ្លងជំងឺនេះ។មន្រ្តីសង្គមស៊ីវិល និងមន្រ្តីសិទ្ធិមនុស្ស ថា រដ្ឋាភិបាលត្រូវទទួលខុសត្រូវចំពោះការបណ្តែតបណ្តោយឲ្យកម្មករប្រឈមនឹងគ្រោះថ្នាក់បែបនេះ។ អាស៊ីសេរី មិនទាន់អាចសុំការបំភ្លឺជុំវិញរឿងនេះ ពីអគ្គលេខាធិការនៃសមាគមរោងចក្រកាត់ដេរនៅកម្ពុជា (GMAC) លោក ខេន លូ (Ken Loo) អ្នកនាំពាក្យក្រសួងការងារលោក ហេង សួរ និងអ្នកនាំពាក្យរដ្ឋាភិបាលលោក ផៃ ស៊ីផាន បាននៅឡើយទេគិតត្រឹមម៉ោងផ្សាយនេះដោយសារពួកគាត់មិនទទួលទូរស័ព្ទ។ ទោះជាយ៉ាងនេះក្ដីតំណាងអង្គការសុខភាពពិភពលោកប្រចាំនៅកម្ពុជាថាកម្ពុជាមិនទាន់អស់សង្ឃឹមទេក្នុងការយកឈ្នះជំងឺកូវីដ-១៩ ឲ្យតែទាំងអស់គ្នាចូលរួមឲ្យស្មើដៃគ្នាក្នុងយុទ្ធនាការកាត់ផ្តាច់ការឆ្លងក្នុងសហគមន៍នេះ៕	2021-04-27T07:15:00+07:00	rfa.org	https://www.rfa.org/khmer/news/health/pp-and-ta-kmao-continue-to-be-under-lockdown-for-another-week-while-covid-19-patients-pass-people-04262021201343.html
43e59c6c-54ce-4942-88f0-0fd86e8c4fe7	លោក ហ៊ុន សែន ចង់ឃើញការបែងចែកវ៉ាក់សាំងកូវីដ១៩ដោយសមធម៌ ខណៈកម្ពុជាចាក់វ៉ាក់សាំងបានច្រើនជាងប្រទេសអាស៊ាន	លោកនាយករដ្ឋមន្រ្តី ហ៊ុន សែន កាលពីថ្ងៃច័ន្ទ បានអំពាវនាវឲ្យមានការបែងចែកវ៉ាក់សាំងដោយសមធម៌ និងកុំយកវ៉ាក់សាំងជាឧបករណ៍នយោបាយ ខណៈកម្ពុជាជាប្រទេសដែលចាក់វ៉ាក់សាំងបង្ការជំងឺកូវីដ១៩បានច្រើនជាងប្រទេសផ្សេងទៀតដែលជាសមាជិកអាស៊ាន។ នៅក្នុងសារថ្លែងទៅកាន់សន្និបាតប្រចាំឆ្នាំលើកទី៧៧របស់UN-ESCAPស្តីពី«ការស្តារឡើងវិញក្រោយវិបត្តិតាមរយៈកិច្ចសហប្រតិបត្តិការតំបន់ នៅក្នុងតំបន់អាស៊ីនិងប៉ាស៊ីហ្វិក» ដែលធ្វើតាមរយៈប្រព័ន្ធវីដេអូ កាលពីថ្ងៃទី២៦ ខែមេសា លោកនាយករដ្ឋមន្រ្តី ហ៊ុន សែន បានថ្លែងថា គម្លាតនៃការទទួលបានវ៉ាក់សាំងនៃប្រទេសអភិវឌ្ឍន៍និងប្រទេសកំពុងអភិវឌ្ឍន៍ បង្កជា«ហានិភ័យ»និង«រាំងស្ទះដល់ការងើបឡើងវិញនៃសេដ្ឋកិច្ចតំបន់និងសាកល។ លោកបានអំពាវនាវដល់ប្រទេសមួយចំនួន«កុំប្រមូលទិញវ៉ាក់សាំងលើសតម្រូវការរបស់ខ្លួន»និង«សូមកុំឲ្យប្រើប្រាស់វ៉ាក់សាំងជាឧបករណ៍នយោបាយ»។ លោក ហ៊ុន សែន មានប្រសាសន៍ថា៖ «កម្ពុជាសូមគូសបញ្ជាក់ពីសារៈសំខាន់នៃភាពបន្ទាន់នៃការបែងចែកនិងប្រើប្រាស់វ៉ាក់សាំងបង្ការជំងឺកូវីដ១៩ ប្រកបដោយសមធម៌និងថ្លៃសមរម្យ ជាពិសេសសម្រាប់ប្រទេសកំពុងអភិវឌ្ឍន៍»។ បើប្រៀបធៀបទៅនឹងប្រទេសដែលជាសមាជិកអាស៊ាន កម្ពុជាចាក់វ៉ាក់សាំងបង្ការជំងឺកូវីដ១៩ដល់ប្រជាពលរដ្ឋរបស់ខ្លួនច្រើនជាងប្រទេសផ្សេង ដែលរហូតមកដល់ពេលនេះ បានប្រមាណ១លាន៣សែននាក់ ទាំងអ្នកចាក់លើកទីមួយនិងលើកទីពីរបញ្ចូលគ្នា។ ចំនួននេះស្មើប្រមាណ៨%នៃប្រជាជនកម្ពុជាសរុបជាង១៦លាននាក់។ រដ្ឋាភិបាលកម្ពុជាបានប្រកាសថា គោលដៅនៃការចាក់វ៉ាក់សាំងដល់ប្រជាជន គឺមានជាង១០លាននាក់។ នេះបើតាមការប្រកាសរបស់លោកនាយករដ្ឋមន្រ្តី ហ៊ុន សែន កាលពីកន្លងមក។ វ៉ាក់សាំងដែលកម្ពុជាកំពុងប្រើប្រាស់ភាគច្រើន គឺវ៉ាក់សាំងស៊ីណូហ្វាម(Sinopharm) ដែលផលិតដោយរដ្ឋចិន និងស៊ីណូវ៉ាក់ (Sinovac) ដែលផលិតដោយក្រុមហ៊ុននៅប្រទេសចិន។ វ៉ាក់សាំងទាំងនោះ កម្ពុជាទទួលបានជំនួយឥតសំណងពីរដ្ឋាភិបាលចិន និងទិញពីក្រុមហ៊ុនចិន ដោយមានការសម្របសម្រួលយ៉ាងយកចិត្តទុកដាក់ពីរដ្ឋាភិបាលចិន ដែលជា«មិត្តដែកថែប»របស់កម្ពុជា។ ប្រទេសចិនក៏បានសន្យាថានឹងជួយកម្ពុជាបន្ថែមទៀតសម្រាប់វ៉ាក់សាំងបង្ការជំងឺកូវីដ១៩។ ក្រោមយន្តការកូវ៉ាក់ដែលទទួលស្គាល់ដោយអង្គការសុខភាពពិភពលោក ប្រទេសកម្ពុជាទើបតែទទួលបានវ៉ាក់សាំងជាង៣០ម៉ឺនដូសក្នុងចំណោមជាង១លានដូស ដែលអាចចាក់មនុស្សបានជាង១៥ម៉ឺននាក់។ គេមិនទាន់ដឹងនៅឡើយថាតើវ៉ាក់សាំងក្រោមយន្តការកូវ៉ាក់នឹងត្រូវបញ្ជូនមកកម្ពុជាលើកទីពីរនៅពេលណានោះទេ ខណៈពិភពលោកកំពុងខ្វះវ៉ាក់សាំង ហើយប្រទេសឥណ្ឌាដែលផលិតវ៉ាក់សាំង ហើយបញ្ជូនមកកម្ពុជាក្រោមយន្តការកូវ៉ាក់នេះ កំពុងប្រឈមនឹងការឆ្លងខ្លាំង ដោយមានមនុស្សជាង៣០ម៉ឺននាក់ឆ្លងក្នុងមួយថ្ងៃ និងស្លាប់ជាង២ពាន់នាក់ក្នុងមួយថ្ងៃ។ នៅថ្ងៃទី២៨ ខែមេសា ឆ្នាំ២០២១ វ៉ាក់សាំងស៊ីណូហ្វាមចំនួន៤០ម៉ឺនដូសទៀត ដែលជាជំនួយរបស់ចិន ក៏នឹងត្រូវបញ្ជូនមកកម្ពុជាផងដែរ។ រដ្ឋាភិបាលរបស់លោក ហ៊ុន សែន បានចាក់វ៉ាក់សាំងច្រើនជាងបណ្តាប្រទេសផ្សេងៗទៀត ដោយសារទំនាក់ទំនងជិតស្និទ្ធិជាមួយប្រទេសចិនដែលផលិតវ៉ាក់សាំងបង្ការជំងឺកូវីដ១៩។ ប្រព័ន្ធទិន្នន័យ Our World in Data របស់សាកលវិទ្យាល័យ Oxford បង្ហាញថាបើគិតជាអត្រាអ្នកចាក់វ៉ាក់សាំងធៀបនឹងចំនួនប្រជាជន ប្រទេសសិង្ហបុរីចាក់វ៉ាក់សាំងបានអត្រាខ្ពស់ជាងគេ ក្នុងចំណោមប្រទេសជាសមាជិកអាស៊ាន គឺប្រមាណ២៦%។ កម្ពុជាចាក់បានប្រមាណ៨% គឺលើសឥណ្ឌូណេស៊ី ដែលចាក់បានប្រមាណ៥% ហ្វីលីពីន ថៃ វៀតណាមនិងឡាវ ដែលចាក់មិនទាន់បាន១%ផង។ នៅអាស៊ីអាគ្នេយ៍ ឥណ្ឌូណេស៊ីដ្បិតតែមានអត្រាចាក់រួចរាល់នៅទាបជាងកម្ពុជានិងសិង្ហបុរី តែប្រទេសមួយនេះ ចាក់បានក្នុងទំហំជាក់ស្ដែងច្រើនជាងគេ បើគិតពីចំនួនដូសនិងចំនួនប្រជាជនដែលបានចាក់ ពោលគឺមានបណ្ដាជនជាតិឥណ្ឌូណេស៊ីជិត១២លាននាក់ហើយដែលបានទទួលវ៉ាក់សាំង ក្នុងចំណោមប្រជាជនសរុបជាង២៧០លាននាក់។ លោក ឯម សុវណ្ណារ៉ា អ្នកអត្ថាធិប្បាយនយោបាយនៅកម្ពុជា មានប្រសាសន៍ថា ពីដំបូងឡើយ ប្រជាពលរដ្ឋកម្ពុជាមានភាពស្ទាក់ស្ទើរលើប្រសិទ្ធភាពវ៉ាក់សាំងរបស់ប្រទេសចិន ដោយសារមិនទាន់មានការទទួលស្គាល់ពីអង្គការសុខភាពពិភពលោក ប៉ុន្តែក្រោយមកដោយសារមានការឆ្លងទ្រង់ទ្រាយធំក្នុងព្រឹត្តិការណ៍២០កុម្ភៈ ចរន្តនៃការចាក់វ៉ាក់សាំងបានកើនឡើងខ្លាំង។ លោកបន្តថាកម្ពុជាធ្វើបានប្រសើរសម្រាប់ចំនួនអ្នកចាក់វ៉ាក់សាំងច្រើនបើធៀបនឹងប្រទេសផ្សេង ប៉ុន្តែលោកជំរុញឲ្យមានការតាមដានប្រសិទ្ធភាពនៃការចាក់វ៉ាក់សាំងនេះ។ លោក ឯម សុវណ្ណារ៉ា មានប្រសាសន៍ថា៖ «ខ្ញុំគិតថាយន្តការនៃការចាក់ ជំហានយើងធ្វើបន្ទាន់ៗ ពុំទាន់បានគិតរឿងឲ្យបានស៊ីជម្រៅ ពាក់ព័ន្ធនឹងប្រសិទ្ធភាពនៃការចាក់ ការប្រើប្រាស់វ៉ាក់សាំងហ្នឹងនៅឡើយទេ ព្រោះយើងទទួលរបស់ចិន វាអត់ទាន់អង្គការសុខភាពពិភពលោកទទួលស្គាល់ផងហ្នឹង។ ទីពីរទាក់ទងនឹងមធ្យោបាយផ្ទៀងផ្ទាត់ គេហៅថាសាកល្បងតេស្តមើលប្រសិទ្ធភាព ឬក៏អ្នកដែលប្រើប្រាស់ហើយហ្នឹងថាតើប៉ុន្មានភាគរយអីហ្នឹង យើងអត់មានកម្លាំង ឬក៏ទិន្នន័យគ្រប់គ្រាន់នៅក្នុងការបញ្ជាក់ថាយើងមានប្រសិទ្ធភាពនៃការប្រើប្រាស់វ៉ាក់សាំងកម្រិតណាៗនៅឡើយទេ»។ លោកបន្តថាប្រទេសចិននឹងជួយកម្ពុជាបន្ថែមទៀត ប្រសិនបើត្រូវការវ៉ាក់សាំងបង្ការជំងឺកូវីដ១៩។ លោកបណ្ឌិត អ៊ា សុផល ដែលជាសាស្ត្រាចារ្យនៃមហាវិទ្យាល័យ Occidental College ក្នុងទីក្រុង Los Angeles រដ្ឋកាលីហ្វ័រញ៉ាសហរដ្ឋអាមេរិក មានប្រសាសន៍ថា កម្ពុជាចាក់វ៉ាក់សាំងបង្ការកូវីដ១៩ដល់ប្រជាជនប្រមាណ១លាន៣សែន ក្នុងចំណោមប្រជាជនប្រមាណ១៦លាន៥សែននាក់ គឺប្រមាណ៨% ដែលលោកថាជារឿងល្អមួយ ដែលលើសប្រទេសសមាជិកអាស៊ាន លើកលែងតែប្រទេសសិង្ហបុរីប៉ុណ្ណោះ។ លោកបណ្ឌិត អ៊ា សុផល ប្រាប់ VOA តាមសារអ៊ីមែលនៅថ្ងៃអង្គារនេះថា៖ «ខ្ញុំជឿថាអាជ្ញាធរ[កម្ពុជា]នឹងមានអំនួតអំពីការចាក់នេះ ដោយសារតែប្រទេសចិនដែលជាបងប្អូនបានជួយ»។ លោកបន្តថាការបិទខ្ទប់ទីក្រុងភ្នំពេញនាពេលនេះ នាំឲ្យមានបញ្ហាអាក្រក់នៃអសន្តិសុខស្បៀងសម្រាប់ប្រជាពលរដ្ឋកម្ពុជា។ គួរបញ្ជាក់ថាចាប់តាំងពីថ្ងៃទី២០ ខែកុម្ភៈ ដែលមានរយៈពេលជាង២ខែមកហើយ រហូតដល់ថ្ងៃអង្គារនេះ កម្ពុជារកឃើញករណីឆ្លងសរុបជាង១ម៉ឺននាក់ ហើយមានករណីស្លាប់ប្រមាណ៨០នាក់៕	2021-04-27T07:00:00+07:00	khmer.voanews.com	https://khmer.voanews.com/a/hun-sen-calls-equity-distribution-of-covid-vaccines/5868325.html
cae93e8b-2344-409d-bc61-4baba9989d34	ថៃចាប់អនុវត្តវិធានការកូវីដ១៩តឹងតែងជាងមុន ប៉ុន្តែអ្នកជំនាញថានៅមិនទាន់គ្រប់គ្រាន់នៅឡើយ	រដ្ឋាភិបាលថៃ នៅថ្ងៃច័ន្ទ បានដាក់ការរឹតបន្តឹងការធ្វើដំណើរមកពីប្រទេសឥណ្ឌា ដោយបារម្ភពីករណីជំងឺកូវីដ១៩ដែលនាំចូលពីក្រៅប្រទេស និងបានបិទទីតាំងមួយចំនួនក្នុងក្រុងបាងកកផងដែរ បើទោះបីខ្លួនទទួលរងការរិះគន់ថា ចំណាត់ការទាំងនេះ នៅមិនទាន់គ្រប់គ្រាន់នៅឡើយ ក្នុងការទប់ទល់ការរីករាលដាលឆ្លងនៃជំងឺនេះ ដែលមានចំនួនខ្ពស់ក៏ដោយ។ រដ្ឋាភិបាលថៃបានបញ្ជាឲ្យបិទសួនសាធារណៈ កន្លែងហាត់ប្រាណ រោងកុន និងកន្លែងមើលថែកុមារនៅក្នុងទីក្រុងបាងកក ដែលជាទីកន្លែងដែលមានការឆ្លងខ្លាំងក្នុងពេលចុងក្រោយនេះ ចាប់ពីថ្ងៃទី២៦ ខែមេសា ដល់ថ្ងៃទី៩ ខែឧសភា។ ប្រទេសថៃក៏បានដាក់ចេញនូវវិធានការផាកពិន័យចំនួន ២ម៉ឺនបាត ឬ៦៣៥ដុល្លារ ដល់បុគ្គលណា ដែលមិនបានពាក់ម៉ាស់ក្នុងកន្លែងសាធារណៈផងដែរ។ ប៉ុន្តែខុសពីឆ្នាំទៅ ផ្សារទំនើបនិងភោជនីយដ្ឋាន នៅតែត្រូវបានអនុញ្ញាតឲ្យបើកដំណើរការ ដោយតម្រូវឲ្យបិទទ្វារលឿនជាងធម្មតា ដែលការណ៍នេះ បានបណ្តាលឲ្យមានក្តីបារម្ភថា នឹងអាចមានការឆ្លងខ្លាំងនៅតាមទីតាំងទាំងនេះ ហើយក៏មានការអំពាវនាវឲ្យរដ្ឋមន្ត្រីក្រសួងសុខាភិបាលថៃ ចុះចេញពីតំណែងផងដែរ។ កន្លងមក ប្រទេសថៃ អាចគ្រប់គ្រងករណីឆ្លងជំងឺកូវីដ១៩ឲ្យស្ថិតក្នុងកម្រិតទាបប្រសើរជាងប្រទេសជាច្រើន ប៉ុន្តែការហក់ផ្ទុះឆ្លងក្នុងពេលថ្មីៗចុងក្រោយនេះ បានបណ្តាលឲ្យមានអ្នកឆ្លងចំនួន៥៧.៥០៨ករណី និងមានអ្នកស្លាប់ចំនួន១៤៨ករណី ក្នុងរយៈពេលតែ៣០ថ្ងៃប៉ុណ្ណោះ។ កាលពីថ្ងៃច័ន្ទ ប្រទេសថៃរកឃើញអ្នកឆ្លងថ្មីចំនួន២.០៤៨នាក់ ដែលក្នុងនោះ៩០១នាក់ ឆ្លងក្នុងទីក្រុងបាងកក៕	2021-04-27T07:00:00+07:00	khmer.voanews.com	https://khmer.voanews.com/a/thailand-starts-stricter-covid19-shutdown-but-experts-say-not-enough/5867658.html
7a21c61b-9aa3-4576-b018-f210c4772302	វៀតណាមថាមានវីរុសកូវីដបម្លែងថ្មីប្រភេទវ៉ារ្យ៉ង់អាហ្វ្រិកខាងត្បូង រកឃើញចេញពីកម្ពុជា	អាជ្ញាធរវៀតណាមបានឱ្យដឹងក្នុងពេលប៉ុន្មានថ្ងៃចុងក្រោយនេះថា ខ្លួនបានរកឃើញវីរុសកូវីដបម្លែងខ្លួនថ្មីប្រភេទវ៉ារ្យ៉ង់អាហ្វ្រិកខាងត្បូង ដោយអះអាងថាចេញមកពីប្រទេសកម្ពុជា។ វីរុសកូវីដប្រភេទវ៉ារ្យ៉ង់អាហ្វ្រិកខាងត្បូង មានលេខកូដវេជ្ជសាស្ត្រ «B.1.351» ត្រូវបានរកឃើញដំបូងនៅប្រទេសអាហ្វ្រិកខាងត្បូងកាលពីខែធ្នូឆ្នាំ២០២០ និងត្រូវបានគេជឿថាមានអត្រាចម្លងខ្ពស់ជាងវីរុសកូវីដទម្រង់ដើម។ នេះបើយោងតាមមជ្ឈមណ្ឌលគ្រប់គ្រងជំងឺឆ្លងរបស់អាមេរិក CDC។ ក្រសួងសុខាភិបាលវៀតណាមបានផ្សាយលើគេហទំព័ររបស់ខ្លួនកាលពីថ្ងៃចន្ទថា ក្នុងចំណោមករណីកូវីដ១៩នាំចូលថ្មីពី«ប្រទេសជិតខាង» មានជិត៨៦%ផ្ទុកវីរុសបម្លែងថ្មីវ៉ារ្យ៉ង់អង់គ្លេស និង១៤,៣%មានផ្ទុកវីរុសបម្លែងថ្មីវ៉ារ្យ៉ង់អាហ្វ្រិកខាងត្បូង។ ការផ្សាយនេះអមនឹង Nguyen Thanh Long ចុះត្រួតទីក្រុងព្រែកឫស្សី (Can Tho) ឱ្យរៀបចំមន្ទីរពេទ្យបណ្ដោះអាសន្នបន្ថែមដែលមាន៨០០គ្រែ ត្រៀមបម្រុងការផ្ទុះឆ្លងណាមួយនៅប៉ែកខាងត្បូងប្រទេសវៀតណាម ជាប់ព្រំដែនកម្ពុជា។ ប្រភពលើគេហទំព័រក្រសួងសុខាភិបាលវៀតណាមមិនបានបញ្ជាក់ថា«ប្រទេសជិតខាង»នោះជាប្រទេសណាមួយនោះទេ។ កាសែតប្រជាជន (Nhan Dan) ជាប្រព័ន្ធឃោសនាផ្លូវការរបស់បក្សកុម្មុយនិស្ដវៀតណាម បានដកស្រង់លទ្ធផលវិភាគរបស់មន្ទីរពិសោធន៍នៃវិទ្យាស្ថានប៉ាស្ទ័រទីក្រុងព្រៃនគរ (Ho Chi Minh City) ថា ការពិនិត្យលើសំណាកនាំចូលទាំងនោះ ជាបណ្ដាករណីនាំចូលពីប្រទេសកម្ពុជា។ បានផ្សាយបន្តទៀតថា៖ «វិទ្យាស្ថានប៉ាស្ទ័រក្រុងព្រៃនគរ (Ho Chi Minh City Pasteur Institute) បានធ្វើវិភាគសម្ភារៈសេណេទិកវីរុស លើសំណាកដែលបានយកពីករណីនាំពីប្រទេសកម្ពុជាចូលទៅប្រទេសវៀតណាមបង្ហាញថា៨៥,៧%នៃសំណាកយកពីបណ្ដាជនដែលបានវិលត្រឡប់ពីកម្ពុជាចូលទៅវៀតណាមវិញមានផ្ទុកវ៉ារ្យ៉ង់ B.1.1.7 (ដែលរកឃើញនៅចក្រភពអង់គ្លេស) ហើយមាន១៤,៣%មានផ្ទុកវ៉ារ្យ៉ង់ B.1.351 (ដែលរកឃើញនៅប្រទេសអាហ្វ្រិកខាងត្បូង)»។ ប្រភពផ្លូវការដដែលរបស់វៀតណាមមិនបានបញ្ជាក់លម្អិតនោះឡើយអំពីទំហំសំណាកទាំងនោះនៃបណ្ដាជនចេញពីកម្ពុជាទៅថាមានចំនួនប៉ុន្មាន ហើយកាលវេលាចេញចូលពីពេលណានោះ ក៏មិនបានបញ្ជាក់ដែរ។ វីអូអេបានព្យាយាមស្នើសុំព័ត៌មានបន្ថែមអំពីលទ្ធផលនៃការវិភាគសម្ភារៈសេណេទិកវីរុសខាងលើពីវិទ្យាស្ថានប៉ាស្ទ័រក្រុងព្រៃនគរ ដើម្បីបញ្ជាក់ តែមិនទាន់ទទួលបានការឆ្លើយតបអ្វីនៅឡើយ។ ក្រសួងសុខាភិបាលកម្ពុជាមិនទាន់បានបញ្ជាក់ជាផ្លូវការអំពីវត្តមានកូវីដ១៩បម្លែងថ្មីវ៉ារ្យ៉ង់អាហ្វ្រិកខាងត្បូងនេះនៅក្នុងប្រទេសខ្លួននៅឡើយ គិតត្រឹមថ្ងៃអង្គារសប្ដាហ៍នេះ តែបានបញ្ជាក់អំពីវត្តមានវីរុសបម្លែងថ្មីវ៉ារ្យ៉ង់អង់គ្លេសតាំងតែពីខែកុម្ភៈមក។ នៅពេលត្រូវបានសួរអំពីការអះអាងរបស់វៀតណាមអំពីវីរុសកូវីដបម្លែងខ្លួនថ្មីចេញពីកម្ពុជាទៅនោះ វេជ្ជបណ្ឌិត ឱ វណ្ណឌីន រដ្ឋលេខាធិការនិងជាអ្នកនាំពាក្យក្រសួងសុខាភិបាលកម្ពុជា បានឆ្លើយតបនឹងវីអូអេតាមសារទូរស័ព្ទកាលពីល្ងាចថ្ងៃអាទិត្យថា៖ «ខ្ញុំមិនទាន់មានព័ត៌មាននេះទេ»។ វេជ្ជបណ្ឌិត Laurence Baril នាយិកាវិទ្យាស្ថានប៉ាស្ទ័រកម្ពុជានៅភ្នំពេញ បានបដិសេធមិនផ្ដល់អត្ថាធិប្បាយលើសំណួររបស់វីអូអេទាក់ទិននឹងលទ្ធភាពនៃវត្តមានវីរុសកូវីដបម្លែងថ្មីវ៉ារ្យ៉ង់អាហ្វ្រិកខាងត្បូងនៅកម្ពុជា ទីដែលការផ្ទុះឆ្លងរាលដាលក្នុងសហគមន៍នៃជំងឺកូវីដ១៩កំពុងមានសន្ទុះ។ វេជ្ជបណ្ឌិត Laurence Baril ដែលជាប្រធានមន្ទីរពិសោធន៍ធំជាងគេនៅភ្នំពេញលើកឡើងថា៖ «មកទល់នឹងពេលបច្ចុប្បន្ននេះ យើងខ្ញុំមិនទាន់អាចបរិយាយឆ្លើយអ្វីលើសំណួររបស់លោកនៅឡើយ»។ ក្រសួងសុខាភិបាលកម្ពុជានិងអង្គការសុខភាពពិភពលោក(WHO)ធ្លាប់បានបញ្ជាក់អំពីវត្តមាននៃវីរុសកូវីដបម្លែងថ្មីវ៉ារ្យ៉ង់អង់គ្លេស តាំងតែពីថ្ងៃទី១៧ ខែកុម្ភៈ ឆ្នាំ២០២១ ដោយថាវីរុសកូវីដបម្លែងថ្មីវ៉ារ្យ៉ង់អង់គ្លេសនេះថា បាននាំឱ្យស្ថានភាពឆ្លងនៅកម្ពុជាកាន់តែធ្ងន់ធ្ងរទៅៗ។ គិតត្រឹមថ្ងៃទី២៧ ខែមេសា ឆ្នាំ២០២១នេះ កម្ពុជាមានកំណត់ត្រាករណីកូវីដឆ្លងក្នុងសហគមន៍ជាង១ម៉ឺនករណី ដែលនាំឱ្យមានការបិទខ្ទប់រាជធានីភ្នំពេញនិងផ្នែកផ្សេងទៀតរបស់ប្រទេសនៅអំឡុងខែមេសានេះ ហើយចំនួនអ្នកស្លាប់កើនយ៉ាងគំហុកដល់៨២នាក់។ ការផ្ទុះឆ្លងរាលដាលក្នុងសហគមន៍និងការលេចវត្តមាននៃវីរុសបម្លែងថ្មី កើតមានចំពេលកម្ពុជាចាប់ផ្ដើមចាក់វ៉ាក់សាំងបង្ការជំងឺកូវីដ១៩ដល់ប្រជាជនរបស់ខ្លួន។ មកដល់ពេលនេះមនុស្សប្រមាណ១លាន៣សែននាក់បានទទួលវ៉ាក់សាំងមួយក្នុងចំណោមវ៉ាក់សាំងទាំង៣ប្រភេទគឺវ៉ាក់សាំង Covishield របស់ក្រុមហ៊ុន AstraZeneca ផលិតនៅឥណ្ឌា វ៉ាក់សាំង BBIBP-CorV ផលិតដោយក្រុមហ៊ុនឱសថរដ្ឋចិនស៊ីណូហ្វាម(Sinopharm) និងវ៉ាក់សាំងCoronaVac ផលិតដោយក្រុមហ៊ុនឯកជនចិនស៊ីណូវ៉ាក់ (Sinovac)។ កាលពីដំណាច់ខែមីនបានផ្សាយថា វ៉ាក់សាំងរបស់ចិនទាំងពីរប្រភេទខាងលើ មានប្រសិទ្ធភាពគ្រាន់បើក្នុងការទប់ទល់នឹងវីរុសបម្លែងថ្មីទាំងពីរវ៉ារ្យ៉ង់ខាងលើ គឺអង់គ្លេស និងអាហ្រ្វិកខាងត្បូង។ នៅចំពោះមុខករណីលួចឆ្លងដែនពីកម្ពុជាទៅវៀតណាម អំឡុងព្រឹត្តិការណ៍សហគមន៍ ២០ កុម្ភៈ នេះ ក្រសួងសុខាភិបាលវៀតណាមបានផ្សាយថា បណ្ដាខេត្តជាប់ព្រំដែន និងសមត្ថកិច្ចគ្រប់ជាន់ថ្នាក់កំពុងបង្កើនការឃ្លាំមើលយាមកាម ទប់កុំឱ្យមានការផ្ទុះរាលដាលឆ្លងចូលវៀតណាម។ ស្ថានទូតវៀតណាមនៅភ្នំពេញកាលពីសប្ដាហ៍មុន ក៏បានណែនាំសហគមន៍បណ្ដាជនជាតិវៀតណាមនៅកម្ពុជា ឱ្យផ្អាកឬពន្យារការវិលត្រឡប់ទៅវៀតណាមយ៉ាងតក់ក្រហល់ក្នុងកាលៈទេសៈនេះផងដែរ៕	2021-04-27T07:00:00+07:00	khmer.voanews.com	https://khmer.voanews.com/a/vietnam-says-found-south-african-variants-cases-from-cambodia/5868471.html
714432d8-008f-40b5-8c91-17971aad6293	ឥណ្ឌាមានអ្នកឆ្លងកូវីដថ្មីជាង៣សែននាក់ ៥ ថ្ងៃជាប់ៗគ្នា ខណៈប្រទេសមួយចំនួនចាប់បញ្ជូនជំនួយបន្ទាន់	ប្រទេសឥណ្ឌាបានប្រកាសរកឃើញអ្នកឆ្លងជំងឺកូវីដ១៩ថ្មី ជិត៣៥៣.០០០នាក់ទៀត នៅថ្ងៃច័ន្ទម្សិលមិញ ដែលជាថ្ងៃទី៥ជាប់ៗគ្នា ដែលមានអ្នកឆ្លងកូវីដ១៩ជាង៣សែននាក់ក្នុងមួយថ្ងៃនៅក្នុងប្រទេសនេះ ចាប់ទាំងពីឥណ្ឌាទទួលរកការឆ្លងរាតត្បាតរលកទី២ដ៏មហន្តរាយនេះមក។ ប្រព័ន្ធសុខាភិបាលរបស់ឥណ្ឌាបានដួលរលំ នៅក្នុងរលកនៃការផ្ទុះឆ្លងចុងក្រោយនេះ ដោយមន្ទីរពេទ្យហួសសមត្ថភាពទទួលអ្នកជំងឺថ្មីដ៏ច្រើន ហើយកំពុងជួបការខ្វះខាតខ្លាំងនូវឧបករណ៍ជំនួយដកដង្ហើម ដែលអ្នកជំងឺកូវីដមួយចំនួនត្រូវការជាចាំបាច់នោះ។ កាលពីថ្ងៃច័ន្ទ ឥណ្ឌាមានអ្នកស្លាប់ដោយសារជំងឺកូវីដ១៩ចំនួន២.៨១២នាក់ ដែលជាចំនួនខ្ពស់មួយទៀតនៃអ្នកស្លាប់ប្រចាំថ្ងៃ ខណៈឈាបនដ្ឋានបូជាសពកំពុងមមាញឹកទាំងថ្ងៃទាំងយប់ក្នុងការដុតសពអ្នកជំងឺកូវីដ១៩នោះ។ ទន្ទឹមនឹងនេះដែរ រដ្ឋធានីញូវដែលីរបស់ឥណ្ឌា បានបន្តរយៈពេលបិទខ្ទប់របស់ខ្លួនមួយសប្តាហ៍ថែមទៀត បន្ទាប់ពីការបិទខ្ទប់ក្នុងពេលកន្លងមក បានចប់នៅថ្ងៃច័ន្ទម្សិលមិញនេះ។ វិបត្តិជំងឺកូវីដ១៩នៅឥណ្ឌានេះបានធ្វើឲ្យប្រទេសមួយចំនួនកំពុងស្វះស្វែងជួយផ្គត់ផ្គង់សម្ភារៈបរិក្ខារពេទ្យ ដើម្បីបញ្ជូនទៅកាន់ប្រទេសឥណ្ឌា។ កាលពីថ្ងៃច័ន្ទម្សិលមិញ យន្តហោះជាច្រើន បានដឹកជញ្ជូនបរិក្ខារពេទ្យពីប្រទេសអង់គ្លេសទៅកាន់ប្រទេសឥណ្ឌា ដែលក្នុងនោះរួមមានឧបករណ៍ជំនួយដង្ហើម និងម៉ាស៊ីនអុកស៊ីសែនជាដើម។ ប្រទេសដទៃទៀតក៏បានសន្យាជួយដែរ រួមមានបារាំង និងអាល្លឺម៉ង់ ក៏ដូចជាប្រទេសប៉ាគីស្ថាន ដែលជាគូសត្រូវក្បែរខាងរបស់ឥណ្ឌាផងដែរ៕	2021-04-27T07:00:00+07:00	khmer.voanews.com	https://khmer.voanews.com/a/india-posts-fifth-consecutive-day-of-300000/5867609.html
f8164db2-8126-46e0-8666-47518d8b461f	ពលរដ្ឋបារម្ភខ្លាំងពីសន្តិសុខស្បៀងនិងបំណុល ខណៈការបិទខ្ទប់ក្រុងបន្តមួយសប្តាហ៍ទៀត	ស្របពេលការបិទខ្ទប់ទីក្រុងនឹងបន្តមួយសប្តាហ៍ទៀត ប្រជាពលរដ្ឋមួយចំនួនបានកោតសរសើរចំពោះវិធានការបិទខ្ទប់របស់រដ្ឋាភិបាល ប៉ុន្តែពួកគេថាស្ថានភាពហិរញ្ញវត្ថុរបស់ពួកគេកាន់តែអាក្រក់ទៅ និងប្រឈមគំនាបសងបំណុលផងដែរ។ កាលពីថ្ងៃច័ន្ទ រដ្ឋាភិបាលបានសម្រេចបន្តការបិទខ្ទប់ភូមិសាស្រ្តរាជធានីភ្នំពេញ និងក្រុងតាខ្មៅនៃខេត្តកណ្តាល រហូតដល់ថ្ងៃទី៥ ខែឧសភា ឆ្នាំ២០២១។ ការបិទរយៈពេល២សប្តាហ៍ចុងក្រោយនេះ នាំឲ្យប្រជាពលរដ្ឋដែលរស់នៅពឹងផ្អែកការរកស៊ីប្រចាំថ្ងៃ ចាប់ផ្តើមត្អូញត្អែរ ខណៈពលរដ្ឋមួយចំនួនទៀតក៏ប្រឈមនឹងកង្វះម្ហូបអាហារផងដែរ។ លោក ហេង សិរីវិសាល អ្នករត់ម៉ូតូកង់បីក្នុងទីតាំងបិទខ្ទប់មួយកន្លែងក្នុងរាជធានី ប្រាប់វីអូអេនៅថ្ងៃអង្គារនេះថា លោកកំពុងប្រឈមការដាច់ស្បៀង ដោយរកចំណូលសឹងមិនបាន៥ពាន់រៀលក្នុងមួយថ្ងៃ ឬរកមិនបានតែម្តង ក្នុងពេលមានការបិទខ្ទប់ទីក្រុង។ លោក ហេង សិរីវិសាល ថ្លែងថា៖ «គាត់ជួយក្នុងការទប់ស្កាត់ ខ្ញុំទទួលស្គាល់ ប៉ុន្តែផលដែលប៉ះពាល់គឺអ្នកដែលប្រកបមុខរបរ ក្រៅប្រព័ន្ធដូចពួកខ្ញុំហ្នឹង [និយាយថា] វេទនាណាស់បង អត់មានប្រាក់ចំណូលចូលទេ មានតែចេញហើយរាល់ថ្ងៃហ្នឹង មានតែចេញរហូត ភ្ញាក់ឡើងចេញ ចេញ ចេញរហូត ហើយចេញរហូតអស់ហើយឥឡូវបង»។ ដោយរកប្រាក់ចំណូលមិនបានទៀងទាត់ក្នុងអំឡុងពេលនៃការបិទខ្ទប់ទីក្រុងនេះ លោក វិសាល អាយុ៣៩ឆ្នាំ ជាពលរដ្ឋចំណាកស្រុកពីខេត្តព្រៃវែង និងជាឪពុករបស់កូនបីនាក់ មានប្រសាសន៍ថាបុគ្គលិកគ្រឹះស្ថានមីក្រូហិរញ្ញវត្ថុមួយបានបន្តទារបំណុល ដែលលោកបានខ្ចីយកមកទិញម៉ូតូកង់បី។ លោក ហេង សិរីវិសាល បន្តថា៖ «ធនាគារទាររហូតហ្នឹង ឥឡូវខ្ញុំអស់ពាក្យដោះស្រាយឥឡូវ ដល់ពេលយើងនិយាយពាក្យថា ខ្ញុំជាប់នៅតំបន់[បិទខ្ទប់]ហើយ ចេញអត់រួចទេ គាត់អត់ជឿទេ»។ កម្មការិនីម្នាក់ក្នុងខណ្ឌឫស្សីកែវ គឺអ្នកស្រី ភាង សារ៉ុម ជាស្ត្រីមេម៉ាយមានកូនបួននាក់ក្នុងបន្ទុកបានអំពាវនាវរកស្បៀងកាលពីថ្ងៃច័ន្ទក្នុងពេលកំពុងស្នាក់នៅក្នុងតំបន់បន្ទប់ជួលមួយកន្លែង ដែលអាជ្ញាធរសម្រេចបិទខ្ទប់ ដោយសាររកឃើញការឆ្លងជំងឺកូវីដ១៩ក្នុងតំបន់នោះ។ អ្នកស្រីប្រាប់វីអូអេបន្ថែមថា ក្រោយការអំពាវនាវនោះ អ្នករស់នៅក្បែរបន្ទប់ជួលអ្នកស្រីបានជួយជាលុយកាក់ចំនួន៨ម៉ឺនរៀល និងអាហារជាគ្រឿងកំប៉ុង និងមីបន្តិចបន្តួចផ្សេងទៀត ដែលអ្នកស្រីយល់ថាមិនគ្រប់គ្រាន់ក្នុងរយៈពេលដែលអាជ្ញាធរបន្តបិទទីក្រុងភ្នំពេញនោះទេ។ អ្នកស្រីនិយាយថា ការងារដែលផ្តល់ឲ្យប្រាក់ចំណូលដល់អ្នកស្រីប្រមាណ២០០ដុល្លារក្នុងមួយខែ ក៏ត្រូវបានព្យួរ ហើយក៏មិនដឹងថាថៅកែនឹងទូទាត់ប្រាក់ឈ្នួលក្នុងពេលបិទខ្ទប់ទីក្រុងនេះឬយ៉ាងណា។ អ្នកស្រី ភាង សារ៉ុម ថ្លែងថា៖ «ខ្ញុំផ្អាកតាំងមុនចូលឆ្នាំ គេឃុំខ្ញុំអីចឹង គេឃុំមិនឲ្យចេញទៅក្រៅតាំងពីថ្ងៃទី១០»។ អ្នកស្រីបន្ថែមថា មានការពិបាករកទិញអាហារ ក្នុងទីតាំងដែលអ្នកស្រីកំពុងស្នាក់នៅ ដំណាលពេលនឹងការបិទខ្ទប់ទីក្រុងនេះ។ កាលពីយប់ថ្ងៃច័ន្ទ លោកនាយករដ្ឋមន្ត្រី ហ៊ុន សែន បានប្រកាសបន្តខ្ទប់រាជធានីភ្នំពេញ និងក្រុងតាខ្មៅ មួយសប្តាហ៍ទៀត បន្ទាប់ពីការបិទខ្ទប់អស់រយៈពេលជិតពីរសប្តាហ៍ គ្រាមិនមានភាពប្រសើរឡើងនៃការស្រកចុះករណីឆ្លងជំងឺកូវីដ១៩។ នេះបើយោងតាមសេចក្តីសម្រេចរបស់រដ្ឋាភិបាលចុះថ្ងៃទី២៦ ខែមេសា ឆ្នាំ២០២១។ រដ្ឋាភិបាលបញ្ជាក់ថា រយៈពេលនៃការបិទខ្ទប់នេះអាចត្រូវបានបន្ថែមទៀត អាស្រ័យលើការចូលរួមអនុវត្តរបស់ប្រជាពលរដ្ឋក្នុងតំបន់បិទខ្ទប់និងស្ថានភាពនៃការវិវត្តនៃការឆ្លងរាលដាលនៃជំងឺកូវីដ១៩។ បើតាមសេចក្តីសម្រេចនោះ រដ្ឋាភិបាលបានកំណត់បែងចែងតំបន់បិទខ្ទប់ជាបីតំបន់សំខាន់ៗ គឺ«តំបន់ក្រហម»ដែលសំដៅលើទីតាំងដែលមានការឆ្លងរាលដាលជំងឺកូវីដ១៩ធ្ងន់ធ្ងរ «តំបន់លឿងទុំ» សំដៅលើទីតាំងដែលមានការរាលដាលកម្រិតមធ្យម និង«តំបន់លឿង» ដែលសំដៅលើទីតាំងមានការរាលដាលកម្រិតស្រាល។ វីអូអេមិនទាន់អាចសុំការអធិប្បាយពីអ្នកនាំពាក្យសាលារាជធានីភ្នំពេញ លោក ម៉េត មាសភក្តី និងអភិបាលរងរាជធានីភ្នំពេញ លោក កើត ឆែ បានទេនៅថ្ងៃអង្គារនេះ។ ក្រុមអ្នកការពារសិទ្ធិអ្នករកស៊ីក្នុងសេដ្ឋកិច្ចក្រៅប្រព័ន្ធ និងក្រុមអ្នកការពារសិទ្ធិមនុស្សមួយចំនួនបន្តរិះគន់ការឆ្លើយតបរបស់អាជ្ញាធរក្នុងភូមិសាស្ត្របិទខ្ទប់ទាំងពីរថា មិនបានបំពេញតម្រូវការចាំបាច់ដល់ពលរដ្ឋដែលរងផលប៉ះពាល់ខាងសេដ្ឋកិច្ចធ្ងន់ធ្ងរពីការបិទខ្ទប់នេះ។ លោក វន់ ពៅ ប្រធានសមាគមឯករាជ្យនៃសេដ្ឋកិច្ចក្រៅប្រព័ន្ធ IDEAប្រាប់វីអូអេនៅថ្ងៃអង្គារនេះថា អាជ្ញាធរមូលដ្ឋានខកខានមិនបានធ្វើតាមការចង្អុលបង្ហាញរបស់អាជ្ញាធរជាតិក្នុងការសង្គ្រោះពលរដ្ឋពីកង្វះស្បៀងអាហារនោះទេ ពោល គឺអាជ្ញាធរមូលដ្ឋានឧបត្ថម្ភស្បៀងអាហារដល់តែអ្នកណាដែលមានសៀវភៅគ្រួសារនិងនិងចុះបញ្ជីស្នាក់នៅទីក្រុងតែប៉ុណ្ណោះ។ លោកបន្ថែមថា ចំណូលរបស់ពលរដ្ឋពឹងផ្អែកលើការលក់ដូរបន្តិចបន្តួចនៅតាមចិញ្ចើមថ្នល់ ឬអ្នករត់ម៉ូតូកង់បីមួយចំនួន នៅពេលនេះស្ថិតក្នុងកម្រិតសូន្យ ព្រោះសកម្មភាពសេដ្ឋកិច្ចដ៏តិចតួចរបស់ពួកគេត្រូវបានកាត់ផ្តាច់។ មេដឹកនាំសហជីពរូបនេះក៏បារម្ភអំពីការផ្ទុះឡើងនៃអំពើហិង្សា បើសិនពលរដ្ឋមិនទទួលបានការផ្គត់ផ្គង់ស្បៀងទាន់ពេលវេលា នៅពេលពួកមិនមានការងារធ្វើ និងលុយសន្សំទុកនោះ។ លោក វន់ ពៅ មានប្រសាសន៍ថា៖ «ស្បៀងកាន់តែខើចខ្លាំងមែនទែនហើយ រហូតមកដល់ឥឡូវអ្នកខ្លះ គាត់អត់បាយអត់ទឹក ឃើញថា អ្នកខ្លះមានកូនមានអីមកសុំទឹកដោះគោ ទឹកអីពីខ្ញុំ។ យើងឃើញថាលំបាកមែនទែនមកដល់កម្រិតតែម្តង ហើយជំនួយរបស់អាជ្ញាធររដ្ឋ គឺពិបាកអត់ទាន់ដល់ដៃមនុស្សគ្រប់គ្រាន់ទាំងអស់ហ្នឹងទេ បានដល់ដៃអ្នកមួយចំនួនតូចតែប៉ុណ្ណោះ»។ ការទប់ស្កាត់កុំឲ្យតម្លៃទីផ្សារឡើងថ្លៃ និងការសម្រួលថ្លៃទឹកភ្លើង ឬការបង់សងបំណុលត្រឡប់ទៅគ្រឹះស្ថានមីក្រូហិរញវត្ថុ និងធនាគារ ជាការណ៍ដែលរដ្ឋាភិបាលគួរពិចារណាអន្តរាគមន៍ឲ្យបានច្រើន។ នេះជាការកត់សម្គាល់របស់លោក ថេង សាវឿន ប្រធានសម្ព័ន្ធសហគមន៍កសិករកម្ពុជាហៅកាត់ថា CCFC។ លោកបន្ថែមថា ពលរដ្ឋដែលកំពុងស្នាក់ ឬរស់នៅក្នុងតំបន់មានការឆ្លងខ្លាំង ឬជាតំបន់ក្រហមដែលត្រូវបិទខ្ទប់បន្តនោះ ក៏អាចផ្ទុះកំហឹង ប្រសិនបើមិនមានការអន្តរាគមន៍ផ្គត់ផ្គង់ស្បៀងអាហារ ឬរបស់របរប្រើប្រាស់ដែលជាតម្រូវការសម្រាប់ការរស់នៅប្រចាំថ្ងៃ ខណៈពួកគេស្ថិតក្នុងទីតាំងបិទខ្ទប់ ហើយមិនមានសកម្មភាពសេដ្ឋកិច្ច។ លោក ថេង សាវឿន និយាយថា៖ «តំបន់នេះពិបាកក្នុងការរកទិញ ហើយមួយវិញទៀត គឺពួកគាត់មិនមានប្រាក់ចំណូលមិនដឹងទៅទីពឹងនរណាទេ អីចឹងមានតែកិច្ចសហការរវាង សប្បុរសធម៌ និងអាជ្ញាធរត្រូវតែផ្គត់ផ្គង់ និងផ្តល់ជាអំណោយជំនួយមនុស្សធម៌ដល់ពួកគាត់ ហើយបើអាចសម្រាលបានតទៅទៀត តំបន់ក្រហមខ្លាំងនេះគួរតែគិតគូពិចារណាទៅលើក្នុងការបន្ធូរបន្ថយទៅលើថ្លៃទឹកថ្លៃភ្លើងបន្ថែមទៀត សម្រាប់ជួយដល់ពួកគាត់ទាំងអស់គ្នាផងដែរ»។ កាលពីកន្លងទៅ រដ្ឋាភិបាលកម្ពុជាក៏បានអំពាវនាវដល់ស្ថាប័នហិរញ្ញវត្ថុ ដែលមានគ្រឹះស្ថានមីក្រូហិរញ្ញវត្ថុ និងធនាគារ អនុគ្រោះដល់ប្រជាពលរដ្ឋដែលរងគ្រោះដោយសារជំងឺកូវីដ១៩។ គ្រឹះស្ថានទាំងនោះបានចាប់ផ្តើមរៀបចំឥណទានឡើងវិញសម្រាប់អតិថិជនដែលមិនមានលទ្ធភាពបង់ ទៅតាមស្ថានភាពជាក់ស្តែងរបស់ពួកគេ។ គ្រឹះស្ថានមីក្រូហិរញ្ញវត្ថុនិងធនាគារតាមរយៈសមាគមដែលជាតំណាងរបស់ពួកគេ ធ្លាប់បានប្រកាសថាពួកគេមិនអាចអនុគ្រោះដល់អតិថិជនទាំងអស់នោះទេ។ ក្រុមអ្នកការពារសិទ្ធិមនុស្សមួយចំនួនលើកឡើងថា ក្រោយបិទខ្ទប់ភូមិសាស្ត្រភ្នំពេញនិងតាខ្មៅជិតពីរសប្តាហ៍នេះ អាជ្ញាធរអាចស្វែងយល់បានគ្រប់គ្រាន់នូវវិសាលភាពនៃកម្រិតឆ្លងក្នុងស្រុក ខណ្ឌ ឬសង្កាត់នីមួយៗនៃទីតាំងភូមិសាស្ត្រទាំងពីរ ដើម្បីពិនិត្យលើទីតាំងដែលគួរបើកឲ្យមានសកម្មភាពសេដ្ឋកិច្ចឡើងវិញ។ អ្នករត់ម៉ូតូកង់បីលោក ហេង សិរីវិសាល និយាយថា រដ្ឋាភិបាលគួរអន្តរាគមន៍សុំឲ្យធនាគារអនុគ្រោះដល់ប្រជាពលរដ្ឋ ដូចរូបលោក ដែលមិនអាចរកចំណូលបាន រហូតដល់ការបិទខ្ទប់ទីក្រុងត្រូវបានបញ្ចប់។ លោក ហេង សិរីវិសាល បញ្ជាក់ថា៖ «ឲ្យធនាគារលើកលែងការបង់សិនទៅ។ ចាំចប់រដូវកាលហ្នឹងចាំយើងចរចាគ្នាតទៅទៀត»៕	2021-04-27T07:00:00+07:00	khmer.voanews.com	https://khmer.voanews.com/a/some-residents-in-phnom-penh-worry-about-food-security-and-debt/5868362.html
c08789fe-d2aa-4694-a2c7-97f47d7aca83	សហរដ្ឋអាមេរិក នឹងបញ្ជូនខ្យល់អុកស៊ីសែនទៅកាន់ប្រទេសឥណ្ឌា	សហរដ្ឋអាមេរិកបានសន្យាថានឹងបញ្ជូនខ្យល់អុកស៊ីសែនទៅកាន់ប្រទេសឥណ្ឌាឲ្យបានឆាប់តាមលទ្ធភាពដែលអាចធ្វើទៅបាន និងបញ្ជូនវ៉ាក់សាំងរាប់សិបលានដូសទៅប្រទេសផ្សេងៗតាមដំណាក់កាល ដើម្បីឆ្លើយតបទៅនឹងការឆ្លងរាតត្បាតជាបន្តនៃជំងឺកូវីដ១៩ និងសម្ពាធខ្លាំងក្លាពីអន្តរជាតិដែលចង់ឲ្យសហរដ្ឋអាមេរិកជួយ។ អ្នកនាំពាក្យសេតវិមានអ្នកស្រី Jen Psaki បានប្រាប់ក្រុមអ្នកយកព័ត៌មានកាលពីថ្ងៃចន្ទម្សិលមិញថា៖ «យើងចង់ធ្វើការក្នុងភាពជាដៃគូជាមួយប្រទេសឥណ្ឌា។ យើងបានតាំងចិត្តផ្តល់ជំនួយដែលពួកគេត្រូវការ មិនថាជាខ្យល់អុកស៊ីសែន ឧបករណ៍ការពារខ្លួន វិធីព្យាបាល ការធ្វើតេស្ត ឬសារធាតុដើមសម្រាប់ផលិតវ៉ាក់សាំងនោះទេ»។ មន្ត្រីជាន់ខ្ពស់ម្នាក់នៃរដ្ឋបាលរបស់លោកប្រធានាធិបតី Joe Biden បាននិយាយថា ក្រុមអ្នកជំនាញសុខភាពសាធារណៈសហរដ្ឋអាមេរិកនឹងត្រូវបញ្ជូនទៅកាន់ប្រទេសឥណ្ឌា។ វ៉ាក់សាំងកូវីដ១៩ របស់ក្រុមហ៊ុន AstraZeneca រហូតដល់ ៦០ លានដូស ដែលមិនទាន់ទទួលបានការអនុញ្ញាតឲ្យប្រើពីទីភ្នាក់ងារម្ហូបអាហារនិងឱសថរបស់សហរដ្ឋអាមេរិកនៅឡើយ អាចត្រូវបានបញ្ជូនទៅកាន់ប្រទេសផ្សេងៗតាមដំណាក់កាល នៅពេលដែលវាទទួលបានការបញ្ជាក់អំពីការពិនិត្យសុវត្ថិភាពពីរដ្ឋាភិបាលសហព័ន្ធ។ នេះបើតាមការបញ្ជាក់របស់សេតវិមាន។ អ្នកស្រី Psaki ពន្យល់ថា ការចែកចាយវ៉ាក់សាំងដល់ប្រទេសផ្សេងគឺនៅមិនទាន់ធ្វើនៅឡើយទេ ដោយនៅត្រូវការពេលរាប់សប្តាហ៍ទៀត ហើយការចែកចាយដំណាក់កាលដំបូង ទំនងជាមានចំនួន ១០ លានដូស។ លោក Joe Biden បាននិយាយតាមទូរស័ព្ទជាមួយនាយករដ្ឋមន្ត្រីឥណ្ឌាលោក Narendra Modi កាលពីថ្ងៃចន្ទម្សិលមិញ។ មន្ត្រីរដ្ឋបាលជាន់ខ្ពស់ម្នាក់បានពណ៌នាការសន្ទនារបស់លោកទាំងពីរថាមានលក្ខណៈ «កក់ក្តៅនិងវិជ្ជមាន»៕	2021-04-27T07:00:00+07:00	khmer.voanews.com	https://khmer.voanews.com/a/us-to-send-oxygen-to-india/5868381.html
608149fd-049c-4aca-93d9-0b8e6c8f2357	អង្គការផ្តល់ជំនួយបារម្ភពីរលកជំងឺកូវីដ១៩ លើកទី៣នៅមីយ៉ាន់ម៉ា នៅក្រោយរដ្ឋប្រហារ	ទីក្រុងគូឡាឡាំពួរ ម៉ាឡេស៊ី — ក្រុមអង្គការផ្តល់ជំនួយលើកឡើងថា កិច្ចប្រឹងប្រែងរបស់មីយ៉ាន់ម៉ាក្នុងការគ្រប់គ្រងការឆ្លងរាលដាលនៃវីរុសកូរ៉ូណាបានបរាជ័យ ចាប់តាំងពីរដ្ឋប្រហារយោធា កាលពីថ្ងៃទី១ ខែកុម្ភៈមក ដែលធ្វើឱ្យផ្នែកជាច្រើនក្នុងប្រទេសនេះ ធ្លាក់ចូលក្នុងភាពចលាចល។ ការណ៍នេះធ្វើឱ្យមានការភ័យខ្លាចពីរលកទី ៣ នៃការឆ្លងរាលដាលជំងឺកូវីដ១៩។ ការដណ្តើមអំណាចយោធាធ្វើឱ្យមានការប្រឈមមុខដាក់គ្នាកាន់តែហិង្សារវាងក្រុមអ្នកតវ៉ានិងយោធាមីយ៉ាន់ម៉ាជារៀងរាល់ថ្ងៃ នៅទូទាំងប្រទេស។ អង្គការសិទ្ធិមនុស្សក្នុងស្រុកមួយ អះអាងថា ទាហាន និងប៉ូលិសបានចាប់ខ្លួនមនុស្សរាប់ពាន់នាក់ និងបានសម្លាប់មនុស្សជាង ៧០០ នាក់ ដែលក្នុងនោះមានក្មេងៗរាប់សិបនាក់ផងដែរ ដើម្បីព្យាយាមបញ្ចប់ការតវ៉ានេះ។ នៅក្នុងចលនាបះបោរស៊ីវិលមួយ បុគ្គលិកក្នុងវិស័យសារធាណៈ និងឯកជនរាប់ពាន់នាក់ បាននាំគ្នាធ្វើកូដកម្ម ដែលធ្វើឱ្យជីវិតប្រចាំថ្ងៃ និងអាជីវកម្មត្រូវបានផ្អាកបន្តិចម្តងៗ។ ចលនានេះក៏ទទួលបានការចូលរួមពីបុគ្គលិកបម្រើការងារក្នុងប្រព័ន្ធសុខាភិបាលសាធារណៈផងដែរ។ ប្រព័ន្ធសុខាភិបាលរបស់មីយ៉ាន់ម៉ាកំពុងស្ថិតក្នុងស្ថានភាពមិនសូវល្អ សូម្បីតែមុនរដ្ឋប្រហារក៏ដោយ ដោយសារតែកង្វះខាតមូលនិធិរាប់ទសវត្សរ៍មកហើយ។ ប្រភពព័ត៌មានមួយបានប្រាប់ VOA ថា វេជ្ជបណ្ឌិតនិងគិលានុបដ្ឋាករាប់ពាន់នាក់ បានដើរចេញពីកន្លែងធ្វើការងារ ដើម្បីចូលរួមក្នុងកូដកម្ម។ បណ្តាញសារព័ត៌មាន Frontier Myanmar ដែលជាសារព័ត៌មានក្នុងស្រុកមួយ បានស្រង់សម្តីរបស់ប្រភពមួយនៅក្រសួងសុខាភិបាលនិងកីឡាមីយ៉ាន់ម៉ាថា បុគ្គលិកសុខាភិបាលដែលបានចូលរួមក្នុងកូដកម្ម មានចំនួនជាង ៦០.០០០ នាក់។ នៅក្នុងសេចក្តីថ្លែងការណ៍កាលពីថ្ងៃទី ១ ខែមេសា សហព័ន្ធអន្តរជាតិកាកបាទក្រហម និងអឌ្ឍចន្ទក្រហម (IFRC) បានឱ្យដឹងថា ភាពចលាចល «បង្កឱ្យមានការគំរាមកំហែងខ្លាំងដល់កិច្ចប្រឹងប្រែងក្នុងការគ្រប់គ្រងការរាតត្បាតជំងឺកូវីដ១៩»។ លោក Alexander Matheou នាយកសហព័ន្ធអន្តរជាតិកាកបាទក្រហម និងអឌ្ឍចន្ទក្រហម (IFRC) ប្រចាំតំបន់អាស៊ីប៉ាស៊ីហ្វិក ត្រូវបានដកស្រង់សម្តីរក្នុងសេចក្តីថ្លែងការណ៍នេះថា៖ «នៅក្នុងប៉ុន្មានខាងមុខ យើងអាចនឹងប្រឈមមុខនឹងស្ថានភាពដ៏លំបាកនៅមីយ៉ាន់ម៉ា នៅតាមទីកន្លែងដែលមានរលកថ្មីនៃការឆ្លងរាលដាលនៃជំងឺកូវីដ១៩ បូករួមជាមួយនឹងវិបត្តិមនុស្សធម៌ដែលកំពុងដែលធ្លាក់ចុះនៅទូទាំងប្រទេស»។ លោក Andrew Kirkwood អ្នកសម្របសម្រួលស្តីទីរបស់អង្គការប្រជាជាតិប្រចាំប្រទេសមីយ៉ាន់ម៉ា បានប្រាប់អ្នកសារព័ត៌មាននៅក្នុងសន្និសីទកាសែតមួយដែលធ្វើឡើងតាមប្រព័ន្ធអ៊ីនធឺណិត កាលពីខែមុនថា ប្រព័ន្ធសុខាភិបាលមីយ៉ាន់ម៉ា «បានធ្លាក់ចុះយ៉ាងខ្លាំង» ហើយថា «ការធ្វើតេស្ត និងការព្យាបាលជំងឺកូវីដ១៩ ស្ទើរតែទាំងអស់ត្រូវបានផ្អាក»។ អ្នកស្រី Khin Khin Gyi ប្រធានផ្នែកជំងឺឆ្លងថ្មីនៃក្រសួងសុខាភិបាលមីយ៉ាន់ម៉ា បានបដិសេធការព្យាករណ៍ពីការធ្លាក់ចុះនៃគុណភាពវិស័យសុខាភិបាលដែលនឹងកើតមាននេះ នៅពេលអ្នកស្រីថ្លែងប្រាប់ VOA កាលពីសប្តាហ៍មុន។ ទោះជាយ៉ាងនេះក្តី អ្នកស្រីបានបញ្ជាក់ថា អត្រាធ្វើតេស្តប្រចាំថ្ងៃបានធ្លាក់ចុះពីចំនួន ២៥.០០០ ក្នុងមួយថ្ងៃ ដែលជាចំនួននៅមុនរដ្ឋប្រហារ មកនៅសល់តែ ២.០០០ ករណីប៉ុណ្ណោះ នៅពេលនេះ។ ចំនួននៃករណីឆ្លងជំងឺកូវីដ១៩ថ្មី ដែលត្រូវបានបញ្ជាក់ជាផ្លូវការ ក៏ធ្លាក់ចុះស្រដៀងនឹងតួលេខធ្វើតេស្តផងដែរ។ នៅមុនរដ្ឋប្រហារ មីយ៉ាន់ម៉ាបានរាយការណ៍ករណីសរុបជាង ១៤០.០០០ ករណី និងការស្លាប់ចំនួន ៣.១៣១ ករណី។ ប្រទេសមីយ៉ាន់ម៉ាបានធ្លាក់ចូលក្នុងរលកឆ្លងរាលដាលលើកទី ២ ដែលជាចំនួនឆ្លងរាលដាលអាក្រក់បំផុត ចាប់តាំងពីពេលមានការរាតត្បាតមក ប៉ុន្តែមីយ៉ាន់ម៉ានៅតែរាយការណ៍ករណីថ្មីតែប៉ុន្មានរយករណីប៉ុណ្ណោះ ក្នុងមួយថ្ងៃ។ ភ្លាមៗ ចាប់ពីថ្ងៃទី ៥ ដល់ទី ៦ ខែកុម្ភៈ ករណីឆ្លងថ្មីបានធ្លាក់ចុះពី ២០០ ករណីក្នុងមួយថ្ងៃ ទៅសូន្យករណី និងមានជាមធ្យមតែ ៣០ ឬ ៤០ ករណីប៉ុណ្ណោះក្នុងមួយថ្ងៃ ចាប់តាំងពីពេលនោះមក។ អ្នកស្រី Khin Khin Gyi បានទទួលស្គាល់ថា តួលេខចុងក្រោយបំផុតឆ្លុះបញ្ចាំងឱ្យឃើញនូវការធ្លាក់ចុះនៃការធ្វើតេស្ត ដោយសារតែកង្វះខាតបុគ្គលិក។ អ្នកស្រីបាននិយាយក្នុងសម្តីដើមថា៖ «យើងមិនអាចធ្វើតេស្តបានច្រើននោះទេ។ នេះជាមូលហេតុដែលករណីឆ្លងហាក់ដូចជាទាបជាងខែមុនៗខ្លាំង»។ អ្នកស្រីបានបន្តទៀតថា «យើងអាចមើលឃើញតែចុងដ៏តូចមួយនៃបញ្ហាដ៏ធំមួយតែប៉ុណ្ណោះ ប៉ុន្តែយើងមិនអាចមើលឃើញនូវទំហំបញ្ហាដែលកប់ក្នុងនោះបានទេ»។ ប្រភពមួយចេញពីអង្គការផ្តល់ជំនួយក្នុងវិស័យសុខាភិបាលមីយ៉ាន់ម៉ា បានប្រាប់ VOA ថា មន្ទីរពេទ្យនិងគ្លីនិករដ្ឋាភិបាល កំពុងខ្វះខាតបុគ្គលិក ដោយសារតែការធ្វើកូដកម្ម ចាប់តាំងពីមានរដ្ឋប្រហារមក ដោយធ្វើឱ្យមណ្ឌលសុខភាពមួយចំនួនមានបុគ្គលិកតិចតួច ឬមិនមានតែម្តង ដែលបង្ខំឱ្យមណ្ឌលសុខភាពមួយចំនួនបិទទ្វារ។ ប្រភពរូបនោះបាននិយាយដោយសុំមិនបញ្ចេញឈ្មោះដោយបារម្ភពីបញ្ហាសុវត្ថិភាព ថា «យើងបានឃើញស្ថានភាពដូចនេះ នៅតាមកន្លែងជាច្រើន»។ លោកបានបន្ថែមថា «[ចលនាបះបោរស៊ីវិល]បានធ្វើឱ្យគាំងប្រព័ន្ធសេវាសាធារណៈ ហើយច្បាស់ណាស់ ដោយសារតែបញ្ហាកូវីដ១៩ ជាការឆ្លើយតបក្នុង[វិស័យ] សារធារណៈ វាធ្វើឱ្យគាំងដល់ប្រព័ន្ធឆ្លើយតបជំងឺកូវីដ១៩ ទាំងអស់»។ ប្រភពដដែលនេះបានឱ្យដឹងថា សូម្បីតែទិន្នន័យធ្វើតេស្តដែលមានតិចតួចស្តួចស្តើងនេះ មិនមានភ្ជាប់មកជាមួយនឹងព័ត៌មានលម្អិតសំខាន់ៗទៀតទេ ដែលរួមមានព័ត៌មានពីទីកន្លែងដែលរកឃើញការឆ្លង និងព័ត៌មានថាតើអ្នកជំងឺទទួលបានការព្យាបាលដែរឬយ៉ាងណា។ លោក Alexander Matheou បានលើកឡើងពីក្តីបារម្ភរបស់សហព័ន្ធ IFRC ពីរលកថ្មីនៃការឆ្លងរាលដាល ខណៈប្រទេសនេះមានការត្រៀមខ្លួនដោះស្រាយរលកថ្មីនេះបានតិចបំផុត។ លោកបានឱ្យដឹងថាក្នុងសម្តីដើមថា៖ «ច្បាស់ណាស់ យើងមានការបារម្ភ ដោយសាររដ្ឋាភិបាលរបបយោធាមិនអាចលុបបំបាត់ជំងឺកូវីដ១៩ ដូចការលុបចោលច្បាប់ជាច្រើននោះទេ។ អ្នកអាចបិទភ្នែករបស់អ្នកបាន ប៉ុន្តែជំងឺនឹងបន្តឆ្លងរាលដាល»។ នាយកប្រចាំប្រទេសនៃអង្គការសប្បុរសធម៌អន្តរជាតិមួយ ដែលបានសហការជាមួយនឹងរដ្ឋាភិបាលគ្រប់គ្រងដោយគណបក្សរបស់លោកស្រី Aung San Suu Kyi ដើម្បីធ្វើការឆ្លើយតបចំពោះការរាតត្បាតជំងឺនេះ និងដែលសុំនិយាយដោយមិនបញ្ចេញឈ្មោះដែរនោះ បានឱ្យដឹងថា ប្រព័ន្ធសុខាភិបាលឯកជន ដែលមិនសូវមានច្រើនក្នុងប្រទេសមីយ៉ាន់ម៉ា បានទទួលបន្ទុកមួយចំនួនពីវិស័យសាធារណៈ ប៉ុន្តែមិនអាចជំនួសបាននោះទេ។ លោកបានប្រាប់ VOA ថា៖ «មន្ទីរពេទ្យសាធារណៈជាច្រើន បានបិទទ្វារ ឬគ្រប់គ្រងដោយយោធា។ ដូច្នេះ អ្វីដែលនៅដំណើរការ គឺមានត្រឹមតែគ្លីនិកឯកជនទាំងនេះ ឬមណ្ឌលសុខភាពដែលទើបតែរៀបចំឡើង ដើម្បីព្យាបាលអ្នកជំងឺដែលរងការបាញ់ប្រហារពីយោធារដ្ឋប្រហារ ឬអ្នកជំងឺដែលមានបញ្ហាសុខភាពផ្សេងៗតែប៉ុណ្ណោះ»។ លោកបានឱ្យដឹងទៀតថា ភាពចលាចល និងកង្វះខាតបុគ្គលិក ធ្វើឱ្យការតាមដានពីប្រភពចម្លងមិនអាចធ្វើទៅបាន និង«ស្ទើរតែរារាំងយុទ្ធនាការចាក់វ៉ាក់សាំងដែលមានការរៀបចំ និងសម្របសម្រួលមួយបាន»។ ប្រទេសមីយ៉ាន់ម៉ាបានរៀបចំការចាក់វ៉ាក់សាំងកូវីដ១៩ ជាលើកដំបូង ទៅឱ្យក្រុមគិលានុបដ្ឋាកនៅមន្ទីរពេទ្យ Yangon General Hospital កាលពីថ្ងៃទី ២៧ ខែមករា ប៉ុន្មានថ្ងៃមុនរដ្ឋប្រហារ។ អ្នកស្រី Khin Khin Gyi បានឱ្យដឹងថា មន្ទីរពេទ្យសាធារណៈបានចាក់វ៉ាក់សាំងចំនួន ១,៤ លានដូស ចាប់តាំងពីពេលនោះមក ដែលភាគច្រើនផ្តល់ទៅឱ្យបុគ្គលិករដ្ឋាភិបាល។ ចំនួនចាក់ប្រចាំថ្ងៃកំពុងកើនឡើង ដោយសារតែបុគ្គលិកមួយចំនួនដែលចូលរួមក្នុងកូដកម្មបានត្រឡប់មកធ្វើការបណ្តើរៗវិញ។ នៅមុនរដ្ឋប្រហារ រដ្ឋាភិបាលបានកំណត់គោលដៅចាក់វ៉ាក់សាំងឱ្យបាន ៤០% ទៅឱ្យប្រជាជនរបស់ខ្លួនដែលមានចំនួន ៥៤ លាននាក់ នៅត្រឹមចុងឆ្នាំ ២០២១។ អ្នកស្រី Khin Khin Gyi ថា គោលដៅនេះជាគោលដៅ «បណ្តោះអាសន្ន» និងមិនដឹងថា តើរបបថ្មីនេះអាចសម្រេចបានដែរឬទេ។ សារព័ត៌មាន Frontier Myanmar បានរាយការណ៍ថា បុគ្គលិកសុខាភិបាលភាគច្រើនដែលចូលរួមកូដកម្ម កំពុងបដិសេធមិនព្រមចាក់វ៉ាក់សាំងលើកទី ២ នោះទេ រហូតទាល់តែរដ្ឋាភិបាលរបបយោធាដកថយ។ ពួកគេបានព្រួយបារម្ភថា ពួកគេនឹងត្រូវបានគេបង្ខំឱ្យត្រឡប់មកធ្វើការវិញ ប្រសិនបើពួកគេមកចាក់វ៉ាក់សាំងនោះ។ នាយកប្រចាំប្រទេសនៃអង្គការសប្បុរសធម៌ខាងលើថា របាយការណ៍ជាច្រើនអំពីការចាប់ខ្លួនតាមទំនើងចិត្ត និងការបាញ់ប្រហារដោយគ្មានគោលដៅច្បាស់លាស់របស់ប៉ូលិស និងទាហានដែលកំពុងល្បាត ធ្វើឱ្យបុគ្គលិករបស់លោកមានការភ័យខ្លាចខ្លាំង មិនហ៊ានចេញពីផ្ទះរបស់ពួកគេនោះទេ មិនថាដើម្បីទៅទិញអង្ករ ឬចាក់វ៉ាក់សាំងដោយឥតគិតថ្លៃនោះទេ។ លោកបានបន្តថា ជាមួយនឹងរបបយោធាដែលមានការប្រឆាំងយ៉ាងខ្លាំងក្លា និងដែលដើរបញ្ច្រាសពីការវិវត្តឆ្ពោះទៅរកលទ្ធិប្រជាធិបតេយ្យដ៏លំបាកជាច្រើនឆ្នាំ ហានិភ័យនៃការឆ្លងជំងឺកូវីដ១៩ ឥឡូវនេះហាក់ដូចជាមិនមែនជាការភ័យខ្លាចទេ សម្រាប់ពលរដ្ឋមីយ៉ាន់ម៉ាភាគច្រើន។ លោកបានឱ្យដឹងថា៖ «និយាយឱ្យស្មោះត្រង់ទៅ ពួកគេពិតជាមិនបារម្ភពីការផ្ទុះជំងឺម្តងទៀតទេ។ អ្វីដែលពួកគេបារម្ភខ្លាំងជាងនោះ គឺការព្យាយាមបណ្តេញរបបយោធាចេញពីអំណាច។ លទ្ធភាពដែលអាចមានការផ្ទុះជំងឺនៅពេលនេះ គឺប្រហែលជាខ្ពស់ណាស់។ វាស្ទើរតែមិនអាចទៅរួច ក្នុងការទទួលបានតួលេខត្រឹមត្រូវណាមួយ»៕	2021-04-27T07:00:00+07:00	khmer.voanews.com	https://khmer.voanews.com/a/aid-groups-fear-coivd-third-wave-in-post-coup-myanmar/5867351.html
3f1dd127-4808-4efd-9ee9-9c7fd1206ba6	រដ្ឋបាលខេត្តព្រះសីហនុ បញ្ជាឱ្យផ្អាកជាបណ្ដោះអាសន្ននូវអាជីវកម្មចំនួន៣ នៅក្រុងព្រះសីហនុ ក្រោយរកឃើញករណីអ្នកវិជ្ជមានជំងឺកូវីដ	លោក គួច ចំរើន អភិបាលខេត្តព្រះសីហនុ បានបញ្ជាឱ្យផ្អាកជាបណ្ដោះអាសន្ននូវដំណើរការអាជីវកម្មចំនួន ៣កន្លែង នៅក្រុងព្រះសីហនុ ក្នុងរយៈពេល១៤ថ្ងៃ ក្រោយក្រុមគ្រូពេទ្យយកសំណាកមកពិនិត្យរកឃើញករណីវិជ្ជមានជំងឺកូវីដ-១៩។ ទី១៖ មជ្ឈមណ្ឌលពាណិជ្ជកម្ម «តារាសំណាង» ស្ថិតនៅផ្លូវជាតិលេខ៤ ភូមិ៣ សង្កាត់លេខ១ ក្រុងព្រះសីហនុ ទី២៖ រោងចក្រផលិតស្បែកជើង «ញូវ ស្តារ» ស្ថិតនៅលើផ្លូវជាតិលេខ៤ ភូមិ១ សង្កាត់លេខ១ ក្រុងព្រះសីហនុ និងទី៣៖ ផ្សារ «យាយទូច ញូវ ស្តារ» ស្ថិតនៅលើផ្លូវជាតិលេខ៤ ភូមិ១ សង្កាត់លេខ១ ក្រុងព្រះសីហនុ។ ក្នុងលិខិតដដែលបានបញ្ជាក់ថា ការផ្អាកអាជីវកម្មទាំង ៣កន្លែងនេះ គឺធ្វើឡើងដើម្បីទប់ស្កាត់ការរីករាលដាលជំងឺកូវីដ-១៩ នៅក្នុងមូលដ្ឋានខេត្តព្រះសីហនុ ដូច្នេះ ក្នុងអំឡុងពេល១៤ថ្ងៃនេះ សូមម្ចាស់អាជីវកម្មទាំងអស់ សហការជាមួយក្រុមការងារ និង តម្រូវឱ្យផ្តល់វត្ថុសំណាកដល់ក្រុមឆ្លើយតបបន្ទាន់ នៃមន្ទីរសុខាភិបាលខេត្ត ដើម្បីវិភាគរកមេរោគកូវីដ-១៩ តាមការកំណត់។ ចំពោះអ្នកពាក់ព័ន្ធទាំងអស់ត្រូវផ្អាកការចេញ-ចូល នៅទីតាំងខាងលើនេះជាដាច់ខាត ហើយត្រូវធ្វើចត្តាឡីស័កនៅក្នុងលំនៅឋានរបស់ខ្លួន និងត្រូវអនុវត្តតាមបទបញ្ជាផ្ទៃក្នុងសម្រាប់អ្នកដែលធ្វើចត្តាឡីស័កឱ្យបានខ្ជាប់ខ្ជួន៕	2021-04-27T05:54:00+07:00	freshnewsasia.com	https://m.freshnewsasia.com/index.php/en/localnews/195458-2021-04-26-15-54-08.html
b5175e30-62d1-46d2-b670-cdd88873072c	រដ្ឋបាលខេត្តព្រះសីហនុ បញ្ជាឱ្យផ្អាកជាបណ្ដោះអាសន្ននូវអាជីវកម្មចំនួន៣ នៅក្រុងព្រះសីហនុ ក្រោយរកឃើញករណីអ្នកវិជ្ជមានជំងឺកូវីដ	លោក គួច ចំរើន អភិបាលខេត្តព្រះសីហនុ បានបញ្ជាឱ្យផ្អាកជាបណ្ដោះអាសន្ននូវដំណើរការអាជីវកម្មចំនួន ៣កន្លែង នៅក្រុងព្រះសីហនុ ក្នុងរយៈពេល១៤ថ្ងៃ ក្រោយក្រុមគ្រូពេទ្យយកសំណាកមកពិនិត្យរកឃើញករណីវិជ្ជមានជំងឺកូវីដ-១៩។ ទី១៖ មជ្ឈមណ្ឌលពាណិជ្ជកម្ម «តារាសំណាង» ស្ថិតនៅផ្លូវជាតិលេខ៤ ភូមិ៣ សង្កាត់លេខ១ ក្រុងព្រះសីហនុ ទី២៖ រោងចក្រផលិតស្បែកជើង «ញូវ ស្តារ» ស្ថិតនៅលើផ្លូវជាតិលេខ៤ ភូមិ១ សង្កាត់លេខ១ ក្រុងព្រះសីហនុ និងទី៣៖ ផ្សារ «យាយទូច ញូវ ស្តារ» ស្ថិតនៅលើផ្លូវជាតិលេខ៤ ភូមិ១ សង្កាត់លេខ១ ក្រុងព្រះសីហនុ។ ក្នុងលិខិតដដែលបានបញ្ជាក់ថា ការផ្អាកអាជីវកម្មទាំង ៣កន្លែងនេះ គឺធ្វើឡើងដើម្បីទប់ស្កាត់ការរីករាលដាលជំងឺកូវីដ-១៩ នៅក្នុងមូលដ្ឋានខេត្តព្រះសីហនុ ដូច្នេះ ក្នុងអំឡុងពេល១៤ថ្ងៃនេះ សូមម្ចាស់អាជីវកម្មទាំងអស់ សហការជាមួយក្រុមការងារ និង តម្រូវឱ្យផ្តល់វត្ថុសំណាកដល់ក្រុមឆ្លើយតបបន្ទាន់ នៃមន្ទីរសុខាភិបាលខេត្ត ដើម្បីវិភាគរកមេរោគកូវីដ-១៩ តាមការកំណត់។ ចំពោះអ្នកពាក់ព័ន្ធទាំងអស់ត្រូវផ្អាកការចេញ-ចូល នៅទីតាំងខាងលើនេះជាដាច់ខាត ហើយត្រូវធ្វើចត្តាឡីស័កនៅក្នុងលំនៅឋានរបស់ខ្លួន និងត្រូវអនុវត្តតាមបទបញ្ជាផ្ទៃក្នុងសម្រាប់អ្នកដែលធ្វើចត្តាឡីស័កឱ្យបានខ្ជាប់ខ្ជួន៕	2021-04-27T05:53:00+07:00	freshnewsasia.com	https://m.freshnewsasia.com/index.php/en/localnews/195457-2021-04-26-15-53-22.html
3d5dbbe3-2c4f-452a-b564-48cfdbf18bfd	រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៣៣៧នាក់ ដែលឆ្លងថ្មី	No Content	2021-04-27T05:38:00+07:00	dap-news.com	https://dap-news.com/national/2021/04/26/140361/
7340b73d-95d4-44e0-8f10-b78face22e76	ផ្សារចល័តខ្សាច់កណ្តាល នឹងចេញរូបរាងឆាប់ៗ ដើម្បីបន្ថយគម្លាតអ្នកទិញ ទប់ស្កាត់ជំងឺកូវីដ១៩	៊ភ្នំពេញ ៖ អភិបាលខេត្តកណ្តាលលោក គង់ សោភ័ណ្ឌ បានបង្កើតផ្សារចល័តមួយកន្លែង សម្រាប់ប្រជាពលរដ្ឋក្នុងមូលដ្ឋានកាត់បន្ថយគម្លាត អ្នកទិញដើម្បីទប់ស្កាត់ជំងឺកូវីដ១៩។ ផ្សារចល័តខ្សាច់កណ្តាលផ្ដួចផ្ដើម គំនិតដោយលោក គង់ សោភ័ណ្ឌ អភិបាលខេត្តកណ្តាល និងដោយមានការយកចិត្តទុកដាក់ពី លោក ប៊ុន ផេង អភិបាលស្រុកខ្សាច់កណ្តាល រួមសហការរៀបចំផ្សារ ព្រមទាំងផ្គត់ផ្គង់ ស្បៀងអាហារ ត្រី សាច់ បន្លែ ដោយឧកញ៉ា ស្រី ចាន់ថន អគ្គនាយកក្រុមហ៊ុន JET’S GROUP ។ ផ្សារចល័តនឹងបើកដំណើរការជាផ្លូវការនាពេលខាងមុខនេះ សម្រាប់បម្រើសេវាផ្នែក គ្រឿងឧបភោគ បរិភោគ ជូនប្រជាពលរដ្ឋនៅក្នុងមូលដ្ឋានស្រុកខ្សាច់កណ្តាល ខណៈជំងឺកូវីដ-១៩ កំពុងរីករាលដាល។ ផ្សារចល័តខ្សាច់កណ្តាល មានទីតាំងក្បែរស្នាក់ការគណបក្សប្រជាជនកម្ពុជាស្រុកខ្សាច់កណ្តាល ស្ថិតនៅក្នុងភូមិក្នុង ឃុំព្រែកតាមាក់ ស្រុកខ្សាច់កណ្តាល ខេត្តកណ្តាល។ លោក ប៊ុន ផេង បានមានប្រសាសន៍ថា ផ្សារចល័តខ្សាច់កណ្តាល បង្កើតឡើងក្នុងកាលៈទេសៈដែលស្រុកខ្សាច់កណ្តាលកំពុងមានការកើនឡើងអ្នកជំងឺកូវីដ-១៩ ចំនួន១៩នាក់ ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ គោលបំណងនៃការបង្កើតផ្សារនេះឡើង ដើម្បីកាត់បន្ថយប្រជាពលរដ្ឋច្រើន ការពារសុខសុវត្ថិភាព និងរក្សាគម្លាត របស់ប្រជាពលរដ្ឋក្នុងមូលដ្ឋានស្រុក។ គួរបញ្ជាក់ថា ការបង្កើត ផ្សារចល័តខ្សាច់កណ្តាល ជាយន្តការមួយប្រកបដោយប្រសិទ្ធភាពក្នុងការជួយដោះស្រាយ និងផ្តល់ភាពងាយស្រួលជូនបងប្អូនប្រជាពលរដ្ឋដែលមានតម្រូវការចាំបាច់ក្នុងការទិញត្រី សាច់ បន្លែ ផ្លែឈើ គ្រឿងទេស អង្ករ ត្រីខ មី អាហារ បម្រុងផ្សេងៗតាមតម្រូវការ ដោយអាចអញ្ជើញមកទិញផ្ទាល់ តាមទីតាំងខាងលើ នៅពេលបើក ដំណើរការ៕	2021-04-27T05:23:00+07:00	dap-news.com	https://dap-news.com/national/2021/04/26/140334/
8de9c1f8-66fe-4d5c-bd58-927e13bcf35e	រាជរដ្ឋាភិបាលឲ្យពន្លឿន ចាក់វ៉ាក់សាំងកូវីដ១៩ ដល់ពលរដ្ឋនៅភ្នំពេញ និងខេត្តកណ្តាល (Video)	ភ្នំពេញ ៖ រាជរដ្ឋាភិបាលបានឲ្យគណៈកម្មការ ចំពោះកិច្ចចាក់វ៉ាក់សាំងកូវីដ១៩ ក្នុងក្របខណ្ឌទូទាំងប្រទេសកែ សម្រួលវិធីសាស្ត្រ និងផែនការចាក់វ៉ាក់សាំងឲ្យក្លាយ ទៅជា «យុទ្ធនាការជាតិចាក់វ៉ាក់សាំង» ដើម្បីចាក់ឲ្យ បានលឿន និងឆាប់រហ័សក្នុងរយៈពេលខ្លីសម្រាប់ប្រជាពលរដ្ឋអាយុចាប់ពី១៨ឆ្នាំឡើង ក្នុងភូមិសាស្រ្ត រាជធានីភ្នំពេញ និងទីប្រជុំជនធំនៃខេត្តកណ្តាល។ គិតត្រឹមថ្ងៃទី២៥ មេសា កម្ពុជាបានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសចំនួន ១,២៩៥,៦៦០នាក់។ យោងតាមសេចក្ដីសម្រេចស្ដីពី «ការបន្ដការបិទខ្ទប់ភូមិសាស្ដ្ររាជធានីភ្នំពេញ និងក្រុងតាខ្មៅ នៃខេត្តកណ្ដាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ នាថ្ងៃទី២៦ ខែមេសា ឆ្នាំ២០២១ រាជរដ្ឋាភិ បាលបញ្ជាក់ថា ការពន្លឿនក្នុងភូមិសាស្រ្តទាំង២ដែល មានមនុស្សច្រើនកុះករធ្វើការ និងរស់នៅសំដៅបង្កើតឲ្យមានភាពស៊ាំ សហគមន៍ដើម្បីធានាប្រសិទ្ធភាព ក្នុងការគ្រប់គ្រងការឆ្លងរាលដាលនៃជំងឺកូវីដ១៩ និងជាពិសេសបញ្ចៀសឲ្យបាននូវការបិទខ្ទប់ជាថ្មីសម្រាប់ភូមិសាស្ត្រនេះ»។ រាជរដ្ឋាភិបាលបន្ដថា ការអនុវត្ត «យុទ្ធនាការជាតិចាក់វ៉ាក់សាំង» ត្រូវធានាឲ្យបាននូវរបៀបរៀបរយ និងសណ្តាប់ធ្នាប់ ដើម្បីបង្ការការឆ្លងរាលដាលនៃជំងឺកូវីដ១៩ ក្នុងអំឡុងពេលនៃកិច្ចដំណើរការនេះ ពិសេស តាមរយៈគោលការណ៍នាំ យកសេវាទៅកៀកបំផុតជូនប្រជាពលរដ្ឋ។ ជាងនេះទៅទៀត ក្នុងសេចក្ដីសម្រេចរាជរដ្ឋាភិបាល ក៏បានលើកឡើងថា ការរធ្វើចរាចរណ៍គ្រប់ប្រភេទនៅក្នុង «តំបន់លឿង» ត្រូវបានអនុញ្ញាតឲ្យប្រព្រឹត្តទៅជាធម្មតា ហើយសកម្មភាពការងារ មុខរបរ និងអាជីវកម្មគ្រប់ប្រភេទ ក៏ត្រូវបានអនុញ្ញាត លើកលែងតែមុខរបរមួយចំនួន មិនអនុញ្ញាតឲ្យបើកឡើយ៕	2021-04-27T04:42:00+07:00	dap-news.com	https://dap-news.com/national/2021/04/26/140320/
aac9314b-3570-4cc9-9cf0-daa0519be9bb	TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៣៣៧នាក់ ដែលទើបរកឃើញថ្មី	រដ្ឋបាលរាជធានីភ្នំពេញ នៅយប់ថ្ងៃទី២៦ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៣៣៧នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-04-27T03:27:00+07:00	freshnewsasia.com	https://m.freshnewsasia.com/index.php/en/localnews/195442-2021-04-26-13-27-02.html
f606d8a3-11b1-4cb2-baa1-16457f761aba	រកឃើញមនុស្ស១៨នាក់បន្ថែមទៀត នៅឃុំពោធិ៍បាន ស្រុកកោះធំ ឆ្លងជំងឺកូវីដ១៩	មនុស្សចំនួន១៨នាក់បន្ថែមទៀត រស់នៅឃុំពោធិ៍បាន ស្រុកកោះធំ ខេត្តកណ្ដាល ត្រូវបានរកឃើញថាកើតជំងឺកូវីដ១៩។ នេះបើតាមការឲ្យដឹងពី លោកវេជ្ជបណ្ឌិត គួយ ប៊ុនធឿន ប្រធានមន្ទីរសុខាភិបាលខេត្តកណ្ដាល ប្រាប់ភ្នាក់ងារ Fresh News ប្រចាំខេត្តកណ្ដាល នៅយប់ថ្ងៃទី២៦ ខែមេសា ឆ្នាំ២០២១។ លោកប្រធានមន្ទីរសុខាភិបាល បានបញ្ជាក់ថា អ្នកឆ្លងជំងឺកូវីដទាំង១៨នាក់ដែលទើបរកឃើញនេះ បានបញ្ជូនទៅសម្រាកព្យាបាលនៅមណ្ឌលកាស៊ីណូព្រីន។ ដោយឡែក មនុស្ស៤៨នាក់ផ្សេងទៀត មានជាប់ពាក់ព័ន្ធដោយផ្ទាល់ តម្រូវឲ្យពួកគាត់ទាំងអស់គ្នាធ្វើចត្តាឡីស័ករយៈពេល១៤ថ្ងៃនៅក្នុងមណ្ឌលចត្តាឡីស័ក អនុវិទ្យាល័យពោធិ៍បាន ស្រុកកោះធំ និងបន្តតាមដានសុខភាពរបស់ពួកគាត់។ បើតាមលោ្ គួយ ប៊ុនធឿន ពួកគាត់ឆ្លងគ្នាតាមរយៈអ្នកលក់ដូរបន្លែនៅស្រុកស្អាង ហើយមន្ត្រីសុខាភិបាលកំពុងតាមប្រមូលអ្នកពាក់ព័ន្ធទាំងអស់ យកទៅធ្វើចត្តាឡីស័ក តែពុំទាន់កំណត់បានចំនួនប៉ុន្មាននាក់នៅឡើយទេព្រោះកំពុងធ្វើការ។ ផ្អែកតាមព័ត៌មានពីអ្នកដឹងរឿងច្បាស់ចេញពីមូលដ្ឋានថា ក្រុមពលរដ្ឋដែលឆ្លងកូវីដ១៩នេះ ភាគច្រើនចូលចិត្តប្រមូលផ្ដុំគ្នាលេងល្បែងស៊ីសងជារៀងរាល់ថ្ងៃ ដែលផ្ទុយនឹងបម្រាមរបស់រដ្ឋបាលខេត្តកណ្ដាល៕	2021-04-27T03:06:00+07:00	freshnewsasia.com	https://m.freshnewsasia.com/index.php/en/localnews/195438-2021-04-26-13-06-19.html
8d0d04b1-5f8f-43a1-bfaf-6f7ea3139ca7	UPDATE: ថ្ងៃនេះ ក្រសួងការងារចាក់វ៉ាក់សាំងបង្ការជំងឺកូវីដ១៩ ដូសទី២ ជូនដល់កម្មករ និយោជិត និងថ្នាក់ដឹកនាំអង្គការវិជ្ជាជីវៈ បាន៣ ៥០០នាក់ទៀត	នៅថ្ងៃទី២៦ ខែមេសា ឆ្នាំ២០២១នេះ អនុគណៈកម្មការចំពោះកិច្ចសម្រាប់ចាក់វ៉ាក់សាំងការពារជំងឺកូវីដ-១៩ បានចាក់វ៉ាក់សាំងបង្ការជំងឺកូវីដ១៩ ជូនកម្មករនិយោជិត និង ថ្នាក់ដឹកនាំអង្គការវិជ្ជាជីវៈ បានចំនួន៣ ៥០០នាក់ ថែមទៀត ដែលក្នុងនោះក៏មានបរទេសចំនួន ២៩៣នាក់ដែរ។ នេះបើតាមសេចក្តីប្រកាសរបស់ក្រសួងការងារ ដែល Fresh News ទទួលបាន។ គិតត្រឹមថ្ងៃនេះ អនុគណៈកម្មការចំពោះកិច្ចសម្រាប់ចាក់វ៉ាក់សាំងការពារជំងឺកូវីដ-១៩ បានចាក់វ៉ាក់សាំងបង្ការជំងឺកូវីដ១៩ ជូនកម្មករនិយោជិត និង ថ្នាក់ដឹកនាំអង្គការវិជ្ជាជីវៈ បានចំនួន ៨ ០៧១នាក់ (បរទេសចំនួន ៤៤៣នាក់)។ អនុគណៈកម្មការចំពោះកិច្ច នឹងបន្តរៀបចំទីតាំងចាក់វ៉ាក់សាំងជូនបងប្អូនកម្មករនិយោជិតនៅតាមរោងចក្រ សហគ្រាស ជាបន្តបន្ទាប់ទៀត៕	2021-04-27T01:25:00+07:00	freshnewsasia.com	https://m.freshnewsasia.com/index.php/en/localnews/195429-2021-04-26-11-25-23.html
dab61a1e-e6a8-4e44-992d-0e6af9c66da2	អភិបាលខេត្តស្ទឹងត្រែង បន្ដរឹតបន្ដឹងតាមព្រំដែនមិនឲ្យមានការចេញចូល, ខណៈខេត្តចម្ប៉ាសាក់របស់ឡាវ ជាប់ព្រំដែនកំពុងផ្ទុះជំងឺកូវីដ	រដ្ឋបាលខេត្តស្ទឹងត្រែង បន្ដវិធានការបន្ដឹងនៅតាមបន្ទាត់ព្រំដែនជាមួយខេត្តចម្ប៉ាសាក់ របស់ប្រទេសឡាវ បិទមិនឲ្យមានការឆ្លងដែន ចេញចូលនោះទេ ដើម្បីទប់ស្កាត់នូវការឆ្លងរីករាលដាលជំងឺកូវីដ១៩ ខណៈបច្ចុប្បន្នខេត្តចម្ប៉ាសាក់ កំពុងផ្ទុះឡើងនូវការឆ្លងជំងឺកូវីដ១៩។ ដោយឡែក ខេត្តស្ទឹងត្រែងរបស់កម្ពុជា មិនទាន់រកឃើញមានអ្នកឆ្លងជំងឺកូវីដ១៩នៅឡើយទេ គិតត្រឹមថ្ងៃទី២៦ ខែមេសា ឆ្នាំ២០២១នេះ។ ថ្លែងប្រាប់បណ្ដាញព័ត៌មាន Fresh News នៅរសៀលថ្ងៃទី២៦ ខែមេសា ឆ្នាំ២០២១នេះ លោក ម៉ុម សារឿន អភិបាលខេត្តស្ទឹងត្រែង បានអះអាងថា វិធានការរឹតបន្ដឹងនៅតាមបន្ទាត់ព្រំដែននេះ មិនមែនទើបធ្វើឡើងនោះទេ ពោលអនុវត្តតាមសេចក្ដីណែនាំរបស់រាជរដ្ឋាភិបាល តាំងពីដើមមកម្ល៉េះ ដើម្បីរឹតបន្ដឹងការចេញចូលឆ្លងដែន ក្នុងគោលដៅទប់ស្កាត់ជំងឺកូវីដ១៩។ លោក ម៉ុម សារឿន បានថ្លែងយ៉ាងដូច្នេះថា ។ អភិបាលខេត្តស្ទឹងត្រែង បានអះអាងថា រដ្ឋបាលខេត្តស្ទឹងត្រែង ក៏បានជូនដំណឹងទៅកាន់អាជ្ញាធរខេត្តចម្ប៉ាសាក់រួចរាល់ហើយផងដែរ ហើយខេត្តចម្ប៉ាសាក់ ក៏បានព្រមព្រៀងនឹងឯកភាពគ្នាជាមួយខេត្តស្ទឹងត្រែង រួមគ្នាបិទមិនឲ្យមានការឆ្លងដែនចេញចូលនោះទេ ពិសេសរឹតបន្ដឹងការលួចឆ្លងដែនដោយខុសច្បាប់ ដែលអាចកើតមានឡើង។ សូមជម្រាបថា នៅថ្ងៃច័ន្ទនៃ ក្រសួងសុខាភិបាលឡាវ បានប្រកាសថា ឡាវមានអ្នកឆ្លងជំងឺកូវីដ ចំនួន១១៣នាក់បន្ថែមទៀត ក្នុងចំណោមករណីឆ្លងថ្មីៗនោះ មាន៥៤នាក់ត្រូវបានរាយការណ៍ចេញពីខេត្តចម្ប៉ាសាក់ (ភាគខាងត្បូងប្រទេស) ដែលជាប់ព្រំដែនប្រទេសកម្ពុជា៕	2021-04-27T00:40:00+07:00	freshnewsasia.com	https://m.freshnewsasia.com/index.php/en/localnews/195424-2021-04-26-10-40-37.html
7b59c27c-9c51-44a9-bde7-abbcbfb80d8b	BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន៩១នាក់ ដែលទើបរកឃើញឆ្លងថ្មី	រដ្ឋបាលខេត្តព្រះសីហនុ នៅល្ងាចថ្ងៃទី២៦ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន៩១នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារលើ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕	2021-04-27T00:30:00+07:00	freshnewsasia.com	https://m.freshnewsasia.com/index.php/en/localnews/195422-2021-04-26-10-30-02.html
de591ad3-a17d-4b03-9718-0993bb12cbbd	ថ្ងៃបុណ្យវិសាខបូជា! អាជ្ញាធរខេត្តឧត្តរមានជ័យ រៀបចំពិធីបួងសួងនៅលើទួលក្នុងបឹងស្នោរ បន់ស្រន់ឲ្យកម្ពុជារួចចាកពីជំងឺកូវីដ	លោក ប៉ែន កុសល្យ អភិបាលខេត្តឧត្តរមានជ័យ និងលោក ស៊ី ប្រាសិទ្ធ ប្រធានក្រុមប្រឹក្សាខេត្ត រួមនិងថ្នាក់ដឹកនាំ មន្ត្រីរាជការជាច្រើនរូបទៀត នៅព្រឹកថ្ងៃទី២៦ ខែមេសា ឆ្នាំ២០២១នេះ ស្របនិងថ្ងៃបុណ្យវិសាខបូជា បានរៀបចំពិធីបួងសួងនៅលើទួលក្នុងបឹងស្នោរ និងដាំដើមពោធិ៍ប្រឹក្សព្រមទាំងដើមឈើផ្សេងៗជាច្រើនដើមទៀតផងដែរ។ នៅក្នុងឱកាសនេះលោក ប៉ែន កុសល្យ រួមជាមួយថ្នាក់ដឹកនាំមន្ត្រីរាជការ បានអុជធូបបួងសួងនៅលើទួលបឹងស្នោរដែលមានបារមីពូកែស័ក្កសិទ្ធ សូមជួយថែរក្សាប្រទេសកម្ពុជា ឲ្យចាកផុតពីជំងឺកូវីដ១៩នាពេលឆាប់ៗ។ សូមបញ្ជាក់ថា ថ្ងៃចន្ទ ១៥កើត ខែពិសាខ ឆ្នាំឆ្លូវ ត្រីស័ក ព.ស. ២៥៦៤ ត្រូវនឹង ថ្ងៃទី២៦ ខែមេសា ឆ្នាំ២០២១នេះ គឺជាថ្ងៃបុណ្យវិសាខបូជា។ មិនថាតែនៅកម្ពុជាទេគឺនៅថ្ងៃនេះពុទ្ធសាសនិកជនទូទាំងពិភពលោក ក៏បាននាំគ្នាប្រារព្ធពិធីបុណ្យសាសនាដ៏សំខាន់ខាងលើនេះផងដែរ។ បុណ្យវិសាខបូជាគឺជាពិធីបុណ្យព្រះពុទ្ធសាសនាដ៏មានសារៈសំខាន់ ហើយត្រូវបានចាត់ទុកជាបុណ្យជាតិ ដែលប្រជាជនកម្ពុជា ជាពុទ្ធសាសនិកជនគោរពបូជាជារៀងរាល់ឆ្នាំ។ ការប្រារព្ធពិធីបុណ្យវិសាខបូជា គឺដើម្បីរម្លឹកដល់ព្រឹត្តិការណ៍ដ៏ពិសេសចំនួន៣ នៃព្រះសមា្មសម្ពុទ្ធ គឺ ថ្ងៃព្រះអង្គប្រសូត ថ្ងៃត្រាស់ដឹង និងថ្ងៃចូលបរិនិព្វាន ដែលចំថ្ងៃ ១៥កើត ខែពិសាខ។ នៅថ្ងៃទី១៥ ខែធ្នូ ឆ្នាំ ១៩៩៩ អង្គការសហប្រជាជាតិ (UN) ក៏បានប្រកាសទទួលស្គាល់ «វិសាខបូជា» ជាពិធីបុណ្យសាសនាអន្តរជាតិដែលបុគ្គលិកធ្វើការ និងសាធារណៈជនអាចប្រារព្ធធ្វើបាននៅទូទាំងពិភពលោកទៀតផង៕	2021-04-27T00:25:00+07:00	freshnewsasia.com	https://m.freshnewsasia.com/index.php/en/localnews/195420-2021-04-26-10-25-58.html
9ee47341-d8df-4b20-9069-427d5ac69cd3	ក្រសួងណែនាំឱ្យមូលដ្ឋានសេវាកម្មទេសចរណ៍ ២ប្រភេទ ពង្រឹងការអនុវត្តវិធានការខ្លាំងជាងមុន ដើម្បីចូលរួមទប់ស្កាត់ជំងឺកូវីដ១៩	មូលដ្ឋានសេវាកម្មទេសចរណ៍សំខាន់ៗ ២ប្រភេទ មានសេវាកម្មស្នាក់នៅទេសចរណ៍ សេវាកម្មភោជនីយដ្ឋាន-អាហារដ្ឋានទេសចរណ៍ ត្រូវបានក្រសួងទេសចរណ៍ដាក់ការណែនាំឱ្យពង្រឹងការអនុវត្តឱ្យបានខ្ជាប់ខ្ជួនជាងមុននូវវិធានការរបស់រាជរដ្ឋាភិបាល និងក្រសួងសុខាភិបាល ក៏ដូចជាវិធានសុវត្ថិភាពទេសចរណ៍របស់ក្រសួងទេសចរណ៍ ដើម្បីចូលរួមទប់ស្កាត់ការរីករាលដាលជំងឺកូវីដ១៩ និងឈានទៅបញ្ចប់ព្រឹត្តិការណ៍ ២០ កុម្ភៈ។ តាមសារាចរណែនាំថ្មីរបស់ក្រសួងទេសចរណ៍ ដែលបានចេញផ្សាយនាថ្ងៃទី២៦ ខែមេសា ឆ្នាំ២០២១នេះ ក្រសួងទេសចរណ៍ បានឱ្យដឹងថា ទន្ទឹមនឹងការសម្រេចបញ្ចប់ការហាមឃាត់ការធ្វើដំណើរ និងការបញ្ចប់ការបិទរមណីយដ្ឋានទេសចរណ៍ទូទាំងប្រទេស ដែលរាជរដ្ឋាភិបាលបានសម្រេចនៅថ្ងៃទី២៥ ខែមេសា ឆ្នាំ២០២១ រួចហើយនោះ សេវាកម្មស្នាក់នៅទេសចរណ៍ សេវាកម្មភោជនីយដ្ឋាន និងអាហារដ្ឋានទេសចរណ៍ ដែលជាសេវាកម្មគាំទ្រសំខាន់ដល់ការធ្វើដំណើររបស់ភ្ញៀវទេសចរ ក៏ដូចជាសាធារណជនទូទៅនោះ នឹងមានតម្រូវការក្នុងប្រតិបត្តិការឡើងវិញ។ មន្ទីរទេសចរណ៍រាជធានីភ្នំពេញ និងមន្ទីរទេសចរណ៍ខេត្តកណ្តាល ត្រូវសហការជាមួយរដ្ឋបាលរាជធានីភ្នំពេញ និងរដ្ឋបាលខេត្តកណ្តាល និងអាជ្ញាធរមូលដ្ឋាន ពិនិត្យនិងពង្រឹងបន្ថែមទៀតនូវការអនុវត្តវិធានសុវត្ថិភាពទេសចរណ៍ និងរាល់វិធានការជាធរមាន ចំពោះអាជីវកម្មសេវាកម្មស្នាក់នៅទេសចរណ៍ ភោជនីយដ្ឋាននិងអាហារដ្ឋានទេសចរណ៍ដែលកំពុងធ្វើប្រតិបត្តិការលក់អាហារវេចខ្ចប់។ មន្ទីរទេសចរណ៍ទាំងពីរខាងលើ ត្រូវសហការជាមួយរដ្ឋបាលរាជធានីខេត្ត និងអាជ្ញាធរមូលដ្ឋាន ណែនាំបន្តដល់គ្រប់មូលដ្ឋានអាជីវកម្មខាងលើតាមដានត្រួតពិនិត្យរាល់បុគ្គលិករបស់ខ្លួន ដែលកំពុងជាប់កាតព្វកិច្ចធ្វើចត្តាឡីស័ក និងតម្រូវឱ្យអ្នកគ្រប់គ្រងមូលដ្ឋានអាជីវកម្មខាងលើ ត្រូវជូនដំណឹងមកអាជ្ញាធរមូលដ្ឋាននូវរាល់ករណីសង្ស័យចំពោះភ្ញៀវដែលជាប់ពាក់ព័ន្ធនឹងជំងឺកូវីដ-១៩ (បន្ទាប់ពីស្កេន QR Code ទប់ស្កាត់កូវីដ-១៩)។ ត្រង់ចំណុចនេះ ក្រសួងទេសចរណ៍បានបញ្ជាក់ថា ។ មន្ទីរទេសចរណ៍ខេត្តកណ្ដាល និងខេត្តដទៃទៀត ត្រូវសហការជាមួយរដ្ឋបាលខេត្ត និងអាជ្ញាធរមូលដ្ឋាន ពិនិត្យនិងពង្រឹងបន្ថែមទៀតនូវការអនុវត្តវិធានសុវត្ថិភាពទេសចរណ៍ ចំពោះអាជីវកម្មសេវាកម្មស្នាក់នៅទេសចរណ៍ ភោជនីយដ្ឋាន និងអាហារដ្ឋានទេសចរណ៍។ ដោយឡែក ចំពោះមូលដ្ឋានអាជីវកម្មខាងលើ ដែលស្ថិតនៅក្នុងតំបន់ដែលបានដាក់ចេញវិធានការបិទខ្ទប់ មន្ទីរទេសចរណ៍ខេត្តត្រូវបន្តសហការជាមួយរដ្ឋបាលខេត្ត និងអាជ្ញាធរមូលដ្ឋានពង្រឹងបន្តនូវរាល់វិធានការជាធរមាន។ ត្រូវពង្រឹងការអនុវត្តឱ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការទាំងឡាយដែលបានដាក់ចេញដោយក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍ទប់ស្កាត់ការរីករាលដាលជំងឺកូវីដ-១៩ ពិសេសវិធានការ «៣ការពារ និង ៣កុំ»។ គ្រប់មូលដ្ឋានអាជីវកម្មខាងលើ ត្រូវកត់ត្រាអត្តសញ្ញាណរបស់ភ្ញៀវទេសចរទាំងអស់ ជាពិសេសអាសយដ្ឋាន និងលេខទូរស័ព្ទទំនាក់ទំនង និងត្រូវចុះឈ្មោះបង្កើត និងប្រើប្រាស់ប្រព័ន្ធ QR Code និងតម្រូវឱ្យភ្ញៀវទេសចរត្រូវតែស្កេនជាដាច់ខាតមុនចូលទៅក្នុងកន្លែងរបស់ខ្លួន។ ទន្ទឹមនឹងនេះ ត្រូវរៀបចំការត្រួតពិនិត្យកម្ដៅ ការបាញ់អាល់កុលសម្លាប់មេរោគ និងតម្រូវឱ្យភ្ញៀវទេសចរត្រូវពាក់ម៉ាស់ (លើកលែងពេលពិសាអាហារ) និងរក្សាគម្លាតសុវត្ថិភាពស្របតាមគោលការណ៍សុខាភិបាល។ មន្ទីរទេសចរណ៍ខេត្ត ត្រូវសហការជាមួយរដ្ឋបាលខេត្ត និងអាជ្ញាធរមូលដ្ឋាន ណែនាំបន្តដល់គ្រប់មូលដ្ឋានអាជីវកម្មខាងលើតាមដានត្រួតពិនិត្យរាល់បុគ្គលិករបស់ខ្លួន ដែលកំពុងជាប់កាតព្វកិច្ចធ្វើចត្តាឡីស័ក។ និងតម្រូវឱ្យអ្នកគ្រប់គ្រងមូលដ្ឋានអាជីវកម្មខាងលើ ត្រូវជូនដំណឹងមកអាជ្ញាធរមូលដ្ឋាននូវរាល់ករណីសង្ស័យចំពោះភ្ញៀវទេសចរ ដែលជាប់ពាក់ព័ន្ធនឹងជំងឺកូវីដ-១៩ (បន្ទាប់ពីស្កេន QR Code “ទប់ស្កាត់កូវីដ-១៩”) និងមិនត្រូវអនុញ្ញាតឱ្យភ្ញៀវទេសចរ និងប្រជាពលរដ្ឋដែលកំពុងជាប់ធ្វើចត្តាឡីស័ក ឬត្រូវផ្តល់សំណាកធ្វើតេស្តរកជំងឺកូវីដ-១៩ ចូលទៅប្រើប្រាស់សេវាកម្មជាដាច់ខាត។ គ្រប់មូលដ្ឋានអាជីវកម្មខាងលើ ត្រូវពង្រឹងការគ្រប់គ្រងឱ្យបានល្អប្រសើរ ពិសេសត្រូវកំណត់សមត្ថភាពផ្ទុក (Carrying Capacity) អតិបរមា ដែលអាចទទួលភ្ញៀវបានក្នុងពេលតែមួយ ដោយអនុលោមតាមស្តង់ដាគម្លាតសុវត្ថិភាព និងមិនត្រូវទទួលភ្ញៀវលើសពីចំណុះនេះជាដាច់ខាត។ មិនត្រូវរៀបចំឱ្យមានការជួបជុំជាដាច់ខាត។ ចំពោះការជួបជុំជាក្រុមតូចដែលចាំបាច់ (លក្ខណៈជាក្រុមគ្រួសារផ្ទាល់) នៅក្នុងភោជនីយដ្ឋាន អាហារដ្ឋានទេសចរណ៍ ចាំបាច់ត្រូវតែរក្សាគម្លាតសុវត្ថិភាពបុគ្គលឱ្យបានត្រឹមត្រូវ (យ៉ាងតិច ១.៥ ម៉ែត្រពីគ្នា) និងមានចំនួនកម្រិតអាស្រ័យតាមការកំណត់ដោយឡែករបស់រដ្ឋបាលខេត្ត។ ព្រមជាមួយវិធានការទប់ស្កាត់ការរីករាលដាលជំងឺកូវីដ-១៩ គ្រប់មូលដ្ឋានអាជីវកម្មខាងលើត្រូវពង្រឹងគុណភាពសេវាកម្ម ថែរក្សាបរិស្ថាន-អនាម័យ និងរក្សាតម្លៃផលិតផល និងសេវាកម្មឱ្យបានសមរម្យ។ គ្រប់មូលដ្ឋានអាជីវកម្មខាងលើ ត្រូវអនុវត្តសារាចរនេះឱ្យមានប្រសិទ្ធភាពខ្ពស់។ ករណីខកខានមិនបានអនុវត្ត ឬអនុវត្តមិនបានត្រឹមត្រូវតាមខ្លឹមសារសារាចរណែនាំនេះ មន្ទីរទេសចរណ៍មិនត្រូវអនុញ្ញាតឱ្យអាជីវកម្មនោះ បើកដំណើរការជាដាច់ខាត និងអាចប្រឈមទៅនឹងវិធានការច្បាប់ជាធរមាន ពិសេសច្បាប់ស្តីពីវិធការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត៕	2021-04-27T00:23:00+07:00	freshnewsasia.com	https://m.freshnewsasia.com/index.php/en/localnews/195419-2021-04-26-10-23-55.html
1f9ca3d0-44de-48e0-ac5a-d53e64837cad	រដ្ឋបាលក្រុងប៉ោយប៉ែត ច្រានចោលការផ្សព្វផ្សាយថាបុរសជនជាតិឥណ្ឌូនេស៊ីម្នាក់កើតជំងឺកូវីដស្លាប់, អ្នកបំភ្លៃព័ត៌មានត្រូវបានសមត្ថកិច្ចឃាត់ខ្លួន	រដ្ឋបាលស្រុកប៉ោយបែត ខេត្តបន្ទាយមានជ័យ នៅថ្ងៃទី២៦ ខែមេសា ឆ្នាំ២០២១នេះ បានច្រានចោលចំពោះការផ្សព្វផ្សាយលើបណ្តាញសង្គមដោយបភ្លៃព័ត៌មានថា បុរសជនជាតិឥណ្ឌូនេស៊ីម្នាក់ឈ្មោះ ដូហាន សូសាន់តូ ដែលកើតជំងឺកូវីដ១៩ បានស្លាប់ ខណៈស្ថានភាពជំងឺមានសុខភាពល្អប្រសើរធម្មតា និងកំពុងសម្រាកព្យាបាលនៅមណ្ឌលសុខភាពប៉ោយប៉ែត១។ ចំពោះករណីនេះ អ្នកបង្ហោះព័ត៌មានបំភ្លៃការពិត ត្រូវបានសមត្ថកិច្ចឃាត់ខ្លួន និងយកមកធ្វើកិច្ចសន្យា ដើម្បីឱ្យបញ្ឈប់សកម្មភាពបង្កចលាចលដល់សង្គមបន្តទៀត។ បើតាមសេចក្តីជូនដំណឹងរបស់បាលក្រុងប៉ោយប៉ែត ដែលបណ្តាញព័ត៌មាន Fresh News ទទួលបាននៅរសៀលថ្ងៃនេះ បានបញ្ជាក់ថា ។ ចំពោះករណីនេះ រដ្ឋបាលក្រុងបានឱ្យដឹងទៀតថា៖ ។ តាមសេចក្តីជូនដំណឹងបានបញ្ជាក់បន្ថែមថា ៕	2021-04-27T00:18:00+07:00	freshnewsasia.com	https://m.freshnewsasia.com/index.php/en/localnews/195417-2021-04-26-10-18-32.html

Subsets and Splits

No community queries yet

The top public SQL queries from the community will appear here once available.